
1 JUODAS LIETUS 


„Nenugalimasis“, antros klasės kreiseris, didžiausias laivas, 
kurį turėjo Bazė Lyros sistemoje, varomas fotoninės traukos, 
skrido per žvaigždyno kraštą. Aštuoniasdešimt trys įgulos 
nariai miegojo tuneliniame centrinio denio hibernatoriuje. Ka- 
dangi reisas buvo palyginti trumpas, tai buvo pritaikyta ne 
pilna hibernacija, o labai gilus miegas, kada kūno temperatū- 
ra nenukrinta žemiau kaip dešimt laipsnių. Vairavimo kabi- 
noje veikė automatai. Jų regėjimo lauke, ties taikiklio kry- 
želiu švytėjo saulė, nedaug karštesnė už paprastą raudoną 
nykštuką. Kada jos diskas užėmė pusę ekrano, anihiliacijos 
reakcija buvo sustabdyta. Kurį laiką visame laive viešpatavo 
visiška tyla. Be garso veikė klimatizatoriai ir skaičiavimo ma- 
šinos. Dingo vos juntama vibracija, kurią anksčiau kėlė švie- 
sos stulpas, veržęsis iš paskos tartum be galo ilga tamson 
įsmeigta špaga ir stūmęs laivą. ,Nenugalimasis“ skrido toliau 
maždaug šviesos greičiu, apmiręs, gūdus, tartum be gyvos 
dvasios. 

Paskui pultuose, rausvai nutviekstuose tolimos viduriniame 
„ekrane sušvitusios saulės, ėmė vienas kitam mirksėti žibu- 
rėliai. Pajudėjo feromagnetinės juostos, programos palengva 
slinko vis į naujus ir naujus prietaisus, kibirkščiavo jungik- 
liai, ir srovė ėmė tekėti laidais, keldama gaudesį, kurio niekas 
negirdėjo. Elektros varikliai, kuriuose tepalas buvo seniai 
sustingęs, suktis pradėjo labai sunkiai, iš pradžių storai suūžė, 
o paskui ėmė dūgzti. Matiniai kadmio luitai slinko iš pagalbi- 
nių reaktorių, magnetiniai siurbliai į šaldytuvo spiralės varė 

skystą natrį, laivagalis suvirpėjo, o pertvarose pasigirdo silp- 
nas krebždesys — nelyginant ten būtų ėmę lakstyti pulkai 
žvėrelių ir belsti nagučiais į metalą. Vadinasi, automatiniai 
kontrolieriai pradėjo savo ilgą kelionę, tikrina kiekvieną kė- 
liklių sandūrą, korpuso hermetiškumą, metalinių siūlių tvir- 
tumą. Visas laivas sušnarėjo, subruzdo — jis budo, tik jo įgu- 
la dar miegojo. 

Pagaliau vienas automatas, gavęs savo programinę juostą, 
pasiuntė signalą hibernatoriaus centrinei. Su šalto oro srove 
ėmė plūsti žadinamosios dujos. Tarp lovų nuo grindų gro- 
telių padvelkė šiltas vėjas. Tačiau žmonės sunkiai budo. Kai 
kurie silpnai mataravo rankomis — dabar juos ėmė kamuoti 
kliedesys ir košmaras. Pagaliau vienas atmerkė akis. Laivas 
buvo paruoštas. Jau kelios minutės ilguose koridoriuose, šach- 
tose, keltuvuose, kajutėse, vairinėje, darbo patalpose ir slėgi- 
mo kamerose degė blyški dirbtinė dienos šviesa. Ir kol 
kosmonautai pro miegus murmėjo, dūsavo ir nesąmoningai 
dejavo, laivas, tarsi nesulaukdamas, kada įgula pabus, pats pra- 
dėjo paruošiamajį stabdvmo manevrą. Centriniame ekrane 
pasirodė iš laivo pirmgalio pliūptelėję ugnies liežuviai. Ligi tol 
lygiai skriejusį laivą sukrėtė smūgis — galingi priekiniai va- 
rikliai stengėsi sulaikyti „Nenugalimąjį“, kuris svėrė aštuonio- 
lika tūkstančių tonų ir skrido didžiausiu greičiu. Kartografinė- 
se kajutėse pašoko standžiai susukti žemėlapių ritiniai. Tai 
vienur, tai kitur tarsi atgijo nestipriai pritvirtinti daiktai: kam- 
buzuose sužvangėjo indai, susvyravo plastmasinės krėslų at- 
kaltės, prie sienų ėmė linguoti denių diržai ir lynai. Visoje 
raketoje kilo bildesys, stiklų žvangesys ir skardus dūzgėjimas. 
Tuo tarpu iš hibernatoriaus jau sklido balsai; žmonės iš nebū- 
ties, kurioje išbuvo septynis mėnesius, po trumpo miego grį- 
žo į tikrovę. 

Laivas mažino greiti. Visa planeta, apsigaubusi ruda debesų 
vata, uždengė žvaigždes. Vis lėčiau judėjo išgaubtas vandeny- 
no veidrodis, atspindėdamas saulę. Regėjimo lauke pasirodė 
rusvas, krateriais išmargintas kontinentas. Denių postuose 
esantieji žmonės nieko nematė. Žemai po jais, milžiniškuose 
variklio viduriuose, didėjo duslus riaumojimas, dėl didžiulio 

svorio rankos nenulaikė rankenų. Patekęs į liepsnos ruožą, 
debesis sprogdamas sužibo lyg gyvsidabris, išsisklaidė ir iš- 
nyko. Variklių riaumojimas valandėlę sustiprėjo. Rusvas dis- 
kas darėsi vis lėkštesnis, planeta palaipsniui virto žemynu. Jau 
buvo matyti vėjo genamos piautuvo pavidalo kopos, o lavos 
ruožuose, kurie tarsi rato stipinai skleidėsi iš artimiausio kra- 
terio, sužibo šviesesni už saulę raketos tūtų liepsnos atspin- 
džiai. 

— Visa jėga į ašį. Statinė trauka. 

Rodyklės iš lėto nuslinko į sekantį skalės sektorių. Manev- 
ras buvo atliktas tiksliai. Laivas it apverstas ugnikalnis, iš ku- 
rio tryško liepsna, kabojo pusės mylios aukštyje virš lygumos 
su paskendusiomis smėlyje uolų keteromis. 

. — Visa jėga į ašį. Sumažinti statinę trauką. 

Jau pasirodė toji vieta, kur vertikaliai žemyn besiveržiąs 
liepsnos stulpas smogė į gruntą. Ten pakilo ruda smėlio audra. 
Iš laivagalio šaudė violetiniai žaibai; jų griausmo nesigirdėjo, 
nes dujų krioksmas buvo daug stipresnis. Potencialų skirtumas 
išsilygino, žaibai išnyko. Sudūzgė kažkokio skyriaus sienelė — 
laivo vadas galvos linktelėjimu parodė ją inžinieriui: rezonan- 
sas. Reikia pataisyti. Tačiau niekas neatsiliepė. Varikliai kau- 
kė. Laivas leidosi, dabar jau visai nevirpėdamas, tarsi ant 
nematomų lynų kabantis plieno kalnas. 

— Pusė jėgos į ašį. Mažoji statinė trauka. 

Ratilais, it bangos tikroje jūroje, į visas puses sklido rūks- 
tančios dykumų smėlio kopos. Epicentras, į kurį iš nedidelio 
atstumo smogė tiršta išmetamųjų angų liepsna, jau neberūko. 
Smėlis dingo, virsdamas raudonu pūslėtu veidrodžiu, verdan- 
čiu ištirpinto silicio dioksido ežeru, griaudinčiu nuo sprogimų 
stulpu ir pagaliau išgaravo. Plikas it kaulas senas planetos ba- 
zaltas pradėjo minkštėti. 

— Reaktoriai tuščia eiga. Šaltoji trauka. 

Atominės ugnies mėlis užgeso. Iš angų ištryško įstriži bo- 
ranų spinduliai, ir dykumą, kraterių šlaitus bei debesis viršum 
jų per vieną akimirką užliejo vaiduokliška žaluma. Bazalti- 
niam pagrindui, ant kurio turėjo nusileisti platus „Nenugali- 
mojo“ paskuigalis, jau nebuvo pavojaus ištirpti. 


— Reaktoriai nulis. Leistis šaltąja trauka. 

Visų širdys ėmė plakti greičiau, akys sužiuro į prietaisus, 
rankenos suprakaitavo suspaustuose delnuose. Šie žodžiai reiš- 
kė, kad kelio atgal jau nebėra, kad kojos atsistos ant tikro 
grunto, nors tai tik planetos dykumų smėlis, tačiau ten bus 
saulėtekis ir saulėlydis, bus horizontas, debesys ir vėjas. 

— Nusileisti nadiro taške. 

Pratisai ir be perstojo kaukė laivo turbinos, varydamos 
apačion degalus. Žalias, kūgio pavidalo ugnies stulpas sujun- 
gė jį su rūkstančia uola. Iš visų pusių pakilo smėlio debesys, 
užtemdė vidurinių denių periskopą, tiktai vairinėje radioloka- 
torių ekranuose čia pasirodydavo čia vėl išnykdavo vieto- 
vaizdžio kontūrai, skęstantys taifūno chaose. 

— Stop kontakto momentu. 

Po laivagaliu piktai kunkuliavo ugnis, kurią milimetras po 
milimetro slėgė besileidžiąs didžiulis žvaigždėlaivio korpusas. 
Žaliasis pragaras ilgais trykšliais šaudė į virpančių smėlio de- 
besų gelmę. Tarpas tarp laivagalio ir apdeginto uolos bazalto 
virto siauru plyšiu, žalios liepsnos linija. 

— Nulis-nulis. Visi varikliai stop. 

Nuaidėjo gaudesys. Vienas vienintelis dūžis, tarsi būtų 
sprogusi didžiulė širdis. Žvaigždėlaivis sustojo. Vyriausiasis 
inžinierius laikė suspaudęs rankomis avarinio reaktoriaus 
rankenas — uola galėjo neišlaikyti. Visi laukė. Sekundmačių 
rodyklės tebejudėjo vabzdžio šuoliais. Vadas kurį laiką žiū- 
rėjo į statmenumo rodyklę: jos sidabrinė švieselė nė per 
plauką nenukrypo nuo raudonojo nulio. Visi tylėjo. Iki vyš- 
nios raudonio įkaitusios tūtos ėmė trauktis, skleisdamos bū- 
dingus garsus, panašius į duslų vaitojimą. Rausvas debesis, 
išmestas keleta šimtų metrų aukštyn, pradėjo leistis. Iš jo 
išniro buka ,„Nenugalimojo“ viršūnė, jo šonai, nusvilę nuo 
atmosferos trinties ir dėl to savo spalva panašūs į seną uolą, 
šiurkštūs dvigubi šarvai. Ties laivagaliu vis dar sūkuriavo 
rudos dulkės, bet pats laivas stovėjo ramiai, tartum tapęs 
planetos dalimi, ir dabar kartu su jos paviršiumi tingiai 
skriejo amžinuoju keliu po violetiniu dangumi, kuriame ryš- 

kiai spindėjo žvaigždės, prigęstančios tik tada, kai visai pri- 
artėdavo prie raudonos saulės. 

— Normali procedūra? 

Astrogatorius pakėlė galvą nuo laivo žurnalo, kur lapo 
viduryje ką tik buvo įrašęs sutartinį nusileidimo ženklą, va- 
landą ir gretimoje skiltyje nurodęs planetos pavadinimą: 
„Regis III“. 

— Ne, Rohanai. Pradėsime nuo trečiojo laipsnio. 

Rohanas stengėsi neparodyti esąs nustebęs. 

— Klausau. Nors...— pridūrė jis familiariai, nes Horpa- 
chas kartais jam tai leisdavo, — nenorėčiau to pranešti įgulai 
pirmasis. 

Astrogatorius, tarsi negirdėdamas savo karininko žodžių, 
„ paėmė jį už peties ir nuvedė prie ekrano lyg prie lango. 
Žvaigždėlaivio nublokštas į šalis smėlis sudarė negilią daubą, 
apsuptą byrančių kopų. Pro trispalvę elektroninių impulsų 
plokštuma, tiksliai atkuriančią išorinio pasaulio vaizdą, jie iš 
aštuoniolikos aukštų aukščio žiūrėjo į kraterio uolų piūklą, 
dunksantį už trijų mylių. Vakaruoge jį dengė horizontas. Rytų 
pusėje po jo skardžiais juodavo nepermatomi šešėliai. Plačios 
lavos upės su kyšančiomis iš smėlio keteromis buvo išdžiū- 
vusio kraujo spalvos. Ties viršutiniu ekrano kraštu danguje 
žibėjo vieną ryški žvaigždė. Nusileidusio ,,Nenugalimojo“ su- 
keltas kataklizmas baigėsi, ir dykumos viesulas, audringa oro 
srovė, nuolat lekianti nuo pusiaujo į planetos ašigalį, jau pustė 
po laivagaliu smėlį, tartum stengdamasi kantriai užgydyti re- 
aktyvinės ugnies padarytą žaizdą. Astrogatorius įjungė išori- 
nius mikrvofonus, ir piktas tolimas vėjo kauksmas su laivo 
šarvus brūžuojančio smėlio čežėjimu'valandėlę pripildė aukš- 
tą vairinės patalpą. Paskiau jis išjungė mikrofonus, ir pasidarė 
tylu. 

— Štai kaip tatai atrodo, — pasakė jis iš lėto.— Bet „„Kon- 
doras“ iš čia nebegrįžo, Rohanai. 

Rohanas sukando dantis. Jis negalėjo ginčytis su vadu. Jie 
drauge nuskrido daug parsekų, bet nesusidraugavo. Gal per 
didelis buvo amžiaus skirtumas, o gal per maži drauge išgy- 
venti pavojai. Negailestingas buvo šis žmogus baltais plau- 

kais — bemaž tokio pat baltumo, kaip ir drabužiai. Koks šim- 
tas žmonių sustingę stovėjo savo postuose, baigę įtemptą dar- 
bą, kurį turėjo atlikti per tuos tris šimtus valandų, tramdyda- 
mi kiekviename „Nenugalimojo“ atome glūdinčią kinetinę 
energiją, išvesdami laivą į orbitą ir nusileisdami. Beveik šim- 
tas žmonių, kurie mėnesiais negirdėjo vėjo šnarėjimo ir išmo- 
ko neapkęsti tuštumos, kaip jos neapkenčia tik tas, kas ją pa- 
žįsta. Tačiau laivo vadas apie tai, tur būt, negalvojo. Jis iš 
lėto perėjo per vairinę ir sumurmėjo, atsirėmęs ranka į krėslo 
atkaltę, jau perstatytą į naują padėtį: 

— Mes nežinome, Rohanai, kas tai yra. 

Ir staiga — griežtai: 

— Ko jūs dar laukiate? 

Rohanas greitai priėjo prie paskirstymo pultų, įjungė vi- 
daus ryšių sistemą ir balsu, kuriame dar virpėjo tramdomas 
pasipiktinimas, sušuko: 

— Visi aukštai, dėmesio! Nusileidimas baigtas. Antžeminė 
trečiojo laipsnio procedūra. Aštuntas aukštas: paruošti energo- 
botus. Devintas aukštas: paleisti ekranavimo reaktorius. Ap- 
saugos technikai: į vietas. Likusieji įgulos nariai užima skirtas 
darbo vietas. Baigiau. 

Kai jis tatai kalbėjo, žiūrėdamas į mirksinčią pagal garso 
moduliaciją žalią stiprintuvo akutę, jam atrodė, kad mato 
į garsiakalbius atsuktus prakaituotus veidus, kuriuose sustingo 
nuostaba ir pyktis. Tur būt, tik dabar jie suprato, tik dabar 
pradėjo keiktis... 

— Antžeminė trečiojo laipsnio procedūra veikia, vade,— 
pasakė jis, nežiūrėdamas į senį. 

Šis pažvelgė į Rohaną ir netikėtai šyptelėjo lūpų kam- 
pučiu. 

— Tai tik pradžia, Rohanai... Gal būt, teks dar ilgai pasi- 
vaikščioti saulei leidžiantis, kas žino... 

Jis išėmė iš žemos sieninės spintelės ploną siaurą tomą ir, 
padėjęs jį ant balto pulto su daugybe rankenėlių, pasakė: 

— Jūs tai skaitėtę? 

— Taip. 

— Paskutinis jų signalas, kurį užregistravo hipertransliato- 
rius, artimiausią bują Bazės zonoje pasiekė prieš metus. 

— Jo turinį žinau atmintinai. „Nusileidimas į Regis III baig- 
tas. Planeta negyvenama, sub-Deltos 92 tipo. Išsilaipiname 
į žemyną antrąja procedūra Evanos kontinento pusiaujo sri- 
tyje." ! 

— Taip. Bet tai buvo ne paskutinis signalas. 

— Žinau, astrogatoriau. Po keturiasdešimt valandų hiper- 
transliatorius užregistravo seriją impulsų, perduotų lyg ir 
Morzės ženklais, tačiau neturinčių jokios prasmės, o po to — 
daug kartų besikartojančius keistus garsus. Hertelis juos pa- 
vadino „už uodegos tampomų kačių miauksėjimu". 1 

— Taip...— tarė astrogatorius, :bet buvo matyti, kad jis 
nesiklauso. * 

“Jis vėl stovėjo prie ekrano. Ties pačiu regėjimo lauko pa- 
kraščiu, prie pat raketos, pasirodė pandusas, kuriuo it per 
paradą vienas paskui kitą slinko energobotai, trisdešimties 
tonų mašinos su ugniai atspariais silikoniniais šarvais. Šliauž- 
dami žemyn, jie iš lėto atidarinėjo, kėlė į viršų savo gaubtus 
ir todėl darėsi vis platesni. Nuslinkę nuo panduso, energobo- 
tai giliai niro į smėlį, bet ir toliau slinko nesustodami, ardami 
smėlio kalvą, kurią vėjas jai buvo supustęs aplink „,„Nenugali- 
mąjį“. Jie suko čia į vieną, čia į kitą pusę, kol pagaliau po 
dešimties minučių visą laivo perimetrą žiedu apsupo metali- 
niai vėžliai. Sustoję energobotai pamažu ėmė kastis į smėlį, 
kol visai dingo. Tik žybsinčios dėmės, tolygiai išsidėsčiusios 
ruduose kopų šlaituose, žymėjo vietas, kur kyšojo nedideli 
Dirako emiterių kupolai. Plieninės, putų plastmase išklotos 
vairinės grindys sudrebėjo po kojomis. Žmones nukrėtė trum- 
pas it žaibas, ryškus, tačiau vos juntamas virpulys, ir vėl vis- 
kas nurimo, tiktai akimirką raumenys dar buvo pašiurpę nuo 
žvangesio, o matytas vaizdas-išskydo akyse. Visa tai netruko 
nė pusės sekundės. Stojo tyla, kurią trikdė tolimas urzgimas — 
tai ūžė apatiniuose laivo aukštuose paleidžiami varikliai. Ekra- 
nuose išryškėjo dykuma, juodai rudi uolų šlaitai, tingiai slen- 
kančių smėlio bangų dryžiai. Viskas buvo kaip ir anksčiau, tik 
viršum „Nenugalimojo“ išsiskleidė nematomas jėgų lauko ku- 

polas, užtverdamas kelią į laivą. Ant panduso pasirodė judą 
žemyn metaliniai krabai su antenų -malūnėliais; jie pakaito- 
mis sukiojosi čia į kairę, čia į dešinę. Inforobotai, daug dides- 
ni už lauko emiterius, buvo suplotais korpusais ir turėjo iš- 
lenktus, išskėstus į šalis metalinius kojokus. Klimpdami smė- 
lyje ir tartum su pasišlykštėjimu traukdami iš jo giliai pra- 
smengančias galūnes, šie nariuotakojai išsisklaidė ir išsidėstė 
energobotų grandinės tarpuose. Pridengimo operacijos metu 
centriniame vairinės pulte matiniame fone blykčiojo kontro- 
liniai žiburėliai, o impulsinių skaitiklių skydai tvyksėjo žals- 
va šviesa. Atrodė, kad į šiuos du žmones dabar žiūri didelės 
kačių akys. Rodyklės visur stovėjo ties nuliais, rodydamos, 
kad niekas nebando prasiskverbti pro nematomą jėgų lauko 
užtvarą. Tik jėgų paskirstymo rodyklė kilo vis aukščiau pro 
raudonus gigavatų brūkšnelius. 

— Nusileisiu apačion ir ko nors užkąsiu. Jūs, Rohanai, 
vykdykite stereotipą,— staiga atsitraukdamas nuo ekrano, pa-, 
vargusiu balsu pasakė Horpachas, 

— Distanciniu būdu? 

— Jeigu taip norite, galite ką nors pasiųsti... arba nueiti 
pats. 

Tai pasakęs, astrogatorius atstūmė duris ir išėjo. Valan- 
dėlę Rohanas dar matė jo profilį menkoje tyliai žemyn besi- 
leidžiančio lifto šviesoje. Jis žvilgtelėjo į lauko indikatorių 
pultą. Nulis. „Tiesą sakant, reikėjo pradėti nuo fotogramomet- 
rijos, — pagalvojo jis.— Reikėjo skrieti aplink planetą tol, kol 
būtų gautas pilnas nuotraukų komplektas. Gal tuo būdu kas 
nors paaiškėtų, nes vizualiniai stebėjimai iš orbitos ne daug ko 
verti; žemynai tai ne jūra, o visi stebėtojai su savo žiūro- 
nais — tai ne jūrininkai marse. Žinoma, norint padaryti nuo- 
traukų komplektą, reikėtų skraidyti beveik mėnesį laiko.“ 

Liftas grįžo. Rohanas įėjo į kabiną ir nusileido į šeštą aukš- 
tą. Didelė platforma priešais slėgimo kamerą buvo pilna žmo- 
nių, kurie, tiesą sakant, čia jau nebeturėjo ko veikti, juo la- 
biau, kad keturi signalai, skelbią, jog jau atėjo laikas kaip 
reikiant pavalgyti, kartojosi gal ketvirtį valandos. Žmonės pa- 
sitraukė, leisdami Rohanui praeiti. 

— Jordanai ir Blankai. Fisite sa manimi prie stereotipo. 

— Su skafandrais, navigatoriau? 

— Ne. Tiktai su deguonies prietaisais. Ir vienas robotas. 
Geriausiai iš arktanų, kad neprasmegtų šiame prakeiktame 
smėlyje. O ko jūs visi čia stovite? Ar valgyt nebenorite? 

— Norėtume išlipti, navigatoriau... į žemyną... 

— Nors valandėlę... 

Visi subruzdo. 

— Ramiau, vyručiai, Ateis laikas iškyloms. Kol kas teturi- 
me trečiąjį laipsnį... 

Vyrai skirstėsi nenorom. Tuo metu iš krovinių šachtos išni- 
ro keltuvas su robotu, kuris visa galva buvo aukštesnis už 
aukščiausius žmones. Jordanas ir Blankas jau su deguonies 
aparatais grįžo elektrokaru. Rohanas stebėjo juos, atsirėmęs 
į koridoriaus turėklus, 

Dabar, kai raketa stovėjo  paskuigaliu žemyn, jis 
buvo pavirtęs vertikalia šachta, siekiančia net pirmąją mašinų 
skyriaus pertvarą. Rohanas jautė viršum savęs ir po savimi 
plačius metalo aukštus, kažkur pačioje apačioje dirbo tylia- 
eigiai transporteriai, buvo girdėti, kaip tyliai čepsi hidraulinė 
sistema, o iš keturiasdešimties metrų gilumo šachtos vieno- 
dai dvelkė mašinų skyriaus klimstizatoriuose išvalytas šaltas 
oras, 

Du kamerų tarnybos vyrai atidarė jiems duris. Rohanas 
mašinaliai patikrino diržus ir kaukės glaudumą. Jordanas ir 
Blankas įėjo paskui jį, po to nuo roboto žingsnių smarkiai su- 
girgždėjo plokštė. Pasigirdo spiegimas, pratisas siurbiamo į lai- 
vo vidų oro švilpesys. Atsidarė išorinis liukas. Mašinų pan- 
dusas buvo keturiais aukštais žemiau. Žmonės leidosi žemyn 
mažu keltuvu, kuris jau anksčiau buvo išstumtas iš apdan- 
galo. Jo rėmai siekė smėlio kalvos viršūnę. Keltuvo narvas 
buvo iš visų pusių atviras. Lauke buvo kiek šalčiau, negu 
„Nenugalimojo“ viduje. Į narvą sulipo visi keturi, magnetai 
išsijungė, ir jie pro laivo korpuso sekcijas sklandžiai nusi- 
leido iš vienuolikos aukštų lygio. Rohanas mašinaliai tikrino 
sekcijas. Ne taip jau dažnai pavyksta patikrinti laivą iš oro 
pusės. 

„Gerokai padirbėjo“, — pagalvojo jis, pamatęs meteoritų 
įbrėžimus. Vietomis šarvų plokštės nebeblizgėjo, tartum iš- 
ėstos stiprių rūgščių. Liftas, baigęs savo trumpą kelią, neatsi- 
trenkdamas nusileido ant supūstos smėlio bangos. Visi trys iš- 
šoko ir tuojau pat virš kelių įklimpo smėlyje. Tik robotas, 
skirtas apsnigtiems plotams tirti, juokingai, tačiau drąsiai 
krypavo kaip antis savo karikatūriškai suplotomis pėdomis, 
Rohanas liepė jam sustoti, o pats su Jordanu ir Blanku kruopš- 
čiai apžiūrėjo visas laivagalio tūtų angas, kiek tai buvo įma- 
noma padaryti iš lauko pusės. 

— Jas reikėtų truputį pašlifuoti ir prapūsti, — pasakė jis. 

Tik išlindęs iš po laivagalio, Rohanas pastebėjo, koks di- 
džiulis laivo šešėlis. Tarsi platus kelias jis driekėsi per kal- 
vas, apšviestas jau besileidžiančios saulės. Smėlio bangų tai- 
syklingumas dvelkė ypatinga ramybe. Jų įdubos buvo pilnos 
žydrų šešėlių, viršūnės švytėjo rausva prieblanda, ir šis ma- 
lonus, švelnus rausvumas priminė Rohanui spalvas, kadaise 
matytas vaikiškoje paveiksluotoje knygelėje. Toksai neįtiki- 
mai švelnus buvo tasai rausvumas. Rohanas iš eilės apžiūrinė- 
jo kopas, pastebėdamas vis naujus persikinio švytėjimo at- 
spalvius, kuo toliau, tuo vis rudesnius ir sukapotus juodų še- 
šėlių piautuvų. Pagaliau jo žvilgsnis nuklydo net ten, kur, 
susiliedamos į ištisą geltoną pilkumą, rūsčiai stūksojo nuogų 
vulkaninių uolų plokštės. Jis vis tebestovėjo ir žiūrėjo, o jo 
vyrai neskubėdami, automatiškai, kaip buvo įpratę per daugelį 
metų, atlikinėjo įprastinius matavimus, rinko į mažus kontei- 
nerius oro ir smėlio pavyzdžius, kilnojamu zondu, kurio grąž- 
tą laikė arktanas, matavo grunto radioaktyvumą. 

Rohanas į jų plušėjimą nekreipė jokio dėmesio. Kaukė 
dengė tik jo nosį ir burną, akys ir visa galva nebuvo uždengtos, 

"nes jis buvo nusiėmęs negilų apsauginį šalmą. Jautė, kaip vė- 
jas kedena plaukus, kaip švelnios smiltelės nusėda ant veido, 
kaip kutendamos įsispraudžia tarp plastmasinės kaukės kraštų 
ir skruostų. Vėjo gūsiai pleveno kombinezono kelnių kiškas, 
didžiulis, tartum patinęs, saulės diskas, į kurį be baimės buvo 
galima žiūrėti tik kokią sekundę, dabar kybojo ties raketos 
viršūne. Tęsiamai švilpavo vėjas, jėgų laukas 'dujoms judėti 

nekliudė, todėl Rohanas negalėjo įspėti, kur kyla iš smėlio jo 
nematoma siena. Didžiulis, akimis matomas plotas buvo be 
gyvos dvasios, tartum čia niekada nebuvo įžengusi žmogaus 
koja. Atrodė, kad čia visai ne ta planeta, kuri prarijo ,Nenu- 
galimojo“ klasės laivą su aštuonių dešimčių žmonių įgula — 
didžiulį, prityrusį kosmoso keliauninką, galėjusį per sekundės 
dalį pasiekti milijardų kilovatų galingumą, paversti jį ener- 
gijos laukais, pro kuriuos neprasiskverbdavo joks materialus 
kūnas, sukoncentruoti į naikinančius žvaigždžių temperatūros 
spindulius, galinčius paversti degėsiais kalnų virtinę arba iš- 
džiovinti jūrą. Tačiau vis dėlto čia žuvo tasai Žemėje sukurtas 
plieninis organizmas — daugelį amžių trukusio technologijos 
klestėjimo vaisius. Pradingo nežinomu būdu, be pėdsako, be 
SOS signalo, tartum ištirpo šioje rudoje ir pilkoje tuštumoje. 

„Tr visas šis žemynas atrodo taip pat“, — pagalvojo Ro- 
hanas. Jis gerai atsiminė, kaip iš aukštybių atrodė kraterių 
raupai ir kaip tarp jų judėjo vien tiktai debesys, nepaliau- 
jamai, lėtai vilkdami savo €ialius per begalinę kopų laviną. 

— Aktyvumas? — neatsigręždamas paklausė jis. 

— Nulis, nulis du,— atsakė Jordanas klūpodamas ir tuoj 
atsistojo. Jo veidas buvo paraudęs, akys blizgėjo. Dėl kau- 
kės balsas buvo pasikeitęs. 

„Tai reiškia — mažiau, negu nieko,— pagalvojo Roha- 
nas.-— Beje, dėl tokio didelio neatsargumo anie nebūtų žuvę, 
automatiniai indikatoriai būtų sukėlę aliarmą, net jeigu nie- 
kas nebūtų pasirūpinęs kontroliniu stereotipu.“ 

— Atmosfera? 

— Azoto septyniasdešimt aštuoni procentai, argono du, 
anglies dvideginio nulis, metano“ keturi, 0 daugiau — de- 
guonis. 

— Šešiolika procenių deguonies?! Tikrai? 

— Tikrai. 

— Oro radioaktyvumas? 

— Praktiškai nulis. 

Tai buvo keista. Tiek deguonies! Ši žinia įelektrino Ro- 
haną. Jis priėjo prie roboto, kuris tuojau pat pakišo jam prieš 
akis indikatorių kasetę. „Gal jie mėgino išsiversti be deguo- 

nies aparatų“, — pagalvojo jis beprasmiškai, nes žinojo, kad 
šitaip negalėjo būti. Tiesa, kartais atsitikdavo, jog koks nors 
žmogus, kurį labiau, negu kitus kankindavo troškimas grįžti, 
nepaisydamas įsakymų, nusiimdavo kaukę, nes aplinkos oras 
atrodydavo toks grynas, toks gaivus, —ir taip žūdavo apsi- 
nuodijęs. Tačiau šitaip galėjo atsitikti vienam, daugiausia 
dviem. 

— Jau viską turite? — paklausė Rohanas. 

— Taip. 

— Grįžkite, 

— O jūs? 

— Dar pasiliksiu. Grįžkite,— pakartojo nekantraudamas, 
Jis norėjo pabūti vienas. Blankas užsimetė ant peties dirželiu 
surištas konteinerių rankenas. Jordanas padavė robotui zon- 
dą ir sunkiai nubrido per smėlį; arktanas, iš užpakalio toks 
panašus į kaukėtą žmogų, šlepsėjo paskui juos. 

Rohanas nuėjo prie kraštinės kopos. Priėjęs pamatė ky- 
šančias iš smėlio galuose platėjančias emiterio žiotis, kurios 
sudarė apsauginį jėgų lauką. Ne tiek norėdamas įsitikinti, kad 
toks laukas yra, kiek tiesiog dėl vaikiško užgaido jis pasėmė 
saują smėlio ir pažėrė prieš save. Smėlis nulėkė srovele ir, 
tartum atsitrenkęs į nematomą nuožulnų stiklą, vertikaliai 
nubyrėjo žemėn. 

Net rankas ėmė niežėti — taip norėjosi nusiimti kaukę. Jis 
gerai žinojo šį jausmą. Išspiauti plastmasinį kandiklį, nu- 
plėšti dirželius, atsikvėpti pilna krūtine, įtraukti oro net iki 
plaučių dugno... 

„Ištižau“,— pagalvojo Rohanas ir iš lėto pasuko link lai- 
vo, Lifto narvas laukė tuščias, platforma buvo šiek tiek pa- 
sinėrusi į kopą, o vėjas per kelias minutes, kol jo čia nebuvo, 
suspėjo plonyčiu smėlio sluoksneliu apnešti narvo skardą, 

Jau pagrindiniame penktojo aukšto koridoriuje jis pažvel- 
gė į sieninį informatorių. Laivo vadas buvo E kaju- 
tėje. Rohanas pasikėlė į viršų. 

— Žodžiu — idilija? — padarė išvadą astrogatorius iš jo 
žodžių. — Jokio radioaktyvumo, jokių sporų, . bakterijų, pelė- 

šių, virusų, nieko — tiktai tas deguonis... Šiaip ar taip bando- 
muosius pavyzdžius reikia perkelti į maitinamąją terpę... 

— Jie jau laboratorijoje. Gal būt, gyvybė čia vystosi ki- 
tuose žemynuose, — pastebėjo Rohanas nedrąsiai. 

— Abejoju. Insoliacija už pusiaujo srities silpna; ar ne- 
matėte, kokios storos ledo kepurės ašigaliuose? Garantuoju, 
kad ten yra mažiausia aštuonių, jeigu ne dešimt kilometrų 
storio ledo danga. Jau greičiau vandenynas, kokie nors dumb- 
liai. Bet kodėl gyvybė neišėjo iš vandens į sausumą? 

— Reikės žvilgterėti į tą vandenį, — pasakė Rohanas. 

— Per anksti klausti mūsų mokslininkus, bet planeta man 
atrodo sena. Toks sudūlėjęs kiaušinis tikriausiai turi apie 
šešis milijardus metų. Beje, saulė taip pat gana seniai baigė 
aktyvios veiklos laikotarpį. Tai beveik raudonas nykštukas. 
Taip, iš tikrųjų keista, kad sausumoje nėra gyvybės. Ypatin- 
gos rūšies evoliucija, negalinti pakęsti sausumos. Na, gerai. 
Tuo galima paaiškinti, kad yra deguonies, bet ne tai, kodėl 
dingo „Kondoras“, 


— Kažkokios gyvybės formos, kažkokios povandeninės 
būtybės, slypinčios vandenyne ir sukūrusios ten, dugne, civi- 
lizaciją, — pakišo mintį Rohanas. 

Juodu žiūrėjo į didelį Merkatoro projekcijos žemėlapį, ku- 
ris buvo netikslus, sudarytas dar praėjusį šimtmetį pagal 
automatinių zondų duomenis. Žemėlapyje tebuvo parodyti 
pagrindinių planetos žemynų ir jūrų kontūrai, poliarinių ke- 
purių ribos ir keletas didžiausių kraterių. Susikertančių meri- 
dianų ir lygiagrečių tinkle ties aštuntuoju šiaurės platumos 
laipsniu raudonu apskritimėliu buvo apvestas taškas — vieta, 
kur nusileido ,Nenugalimasis“. Astrogatorius nekantriai stum- 
telėjo popieriaus lapą ant žemėlapių stalo. 

— Jūs pats tuo netikite,— pyktelėjo jis.— Tresoras nega- 
lėjo būti kvailesnis už mus, jis nebūtų pasidavęs jokiems po- 
vandeniniams... Nesąmonė. O pagaliau, jeigu net ir būtų 
vandenyje protingų būtybių, tai pirmiausia, ką jos padary- 
tų — užkariautų sausumą. Na, sakysime, su skafandrais, pil- 
nais vandens... Tikra nesąmonė, — pakartojo jis, ne tam, kad 

galutinai sugriautų Rohano koncepciją, bet todėl, kad jau 
galvojo kažką kita. 

—- Pabūsime čia kurį laiką...— pagaliau pasakė jis ir pa- 
lietė apatinį žemėlapio kraštą. Žemėlapis čiužėdamas susisuko 
ir dingo vienoje iš horizontalių didelio stelažo lentynų.— 
Palauksime ir pamatysime. 

— O jeigu nieko?..— atsargiai paklausė Rohanas.— Ieško- 
sime jų?.. 

— Rohanai, būkite protingas. Šeštieji žvaigždžių metai, ir 
tokie...— astrogatorius ieškojo tinkamo apibrėžimo. Nesurado 
ir tik numojo ranka.— Planeta Marso dydžio. Kaip jų ieškoti? 
Tai yra —,„Kondoro“,— pasitaisė jis. 

— Na taip, gruntas geležingas...— nenoriai pripažino Ro- 
hanas. r 
Ir tikrai, analizės parodė, kad smėlyje yra gana daug 
geležies oksidų. Vadinasi, feroindukciniai indikatoriai čia ne- 
tiko. Nežinodamas, ką sakyti, Rohanas nutilo. Jis žinojo, kad 
vadas pagaliau suras kokią nors išeitį. Juk negrįš jie tuščio- 
mis rankomis, be jokių rezultatų. Jis laukė, žiūrėdamas į atsi- 
kišusius tankius Horpacho antakius. 

— Tiesą sakant, aš netikiu, kad tos 48 valandos mums ką 
nors duos, tačiau instrukcijos to reikalauja, — nelauktai prisi- 
pažino astrogatorius.— Sėskite, Rohanai. Jūs stovite priešais 
mane lyg koks sąžinės priekaištas. Regis — absurdiškiausia 
vieta, kokią tik galima įsivaizduoti. Didžiausia nesąmonė. 
Neaišku, kuriam galui čia buvo pasiųstas ,,„Kondoras"... Paga- 
liau tiek to, jeigu jau tai įvyko. 

Horpachas nutilo. Jis buvo blogai nusiteikęs. Kaip pa- 

prastai, tokiais atvejais jis pasidarydavo šnekus, imdavo dis- 
„kutuoti, netgi familiariai, bet tai visuomet būdavo kiek pavo- 
jinga, nes bet kuriuo momentu jis galėdavo pokalbį nutraukti 
kokia nors pikta fraze. 
. — Žodžių, šiaip ar taip, turime ką nors daryti. Žinote ką? 
„Nagi, paleiskite į pusiaujo orbitą porą mažų fotozondų. Tik 
kad orbita būtų tikrai apskrita ir neaukšta. Apie septynias- 
dešimt kilometrų. 

— Juk tai dar jonosteros ribose, — užprotestavo Roha- 
nas.— Jie sudegs po kelių dešimčių apsisukimų... 

— Tegu sudega. Bet prieš tai jie nufotografuos, ką galės. 
Siūlyčiau surizikuoti net šešiasdešimt kilometrų. Gal būt, jie 
sudegs jau dešimtame rate, bet tik iš tokio aukščio nuotrau- 
kos gali ši tą duoti. Ar žinote, kaip atrodo žvaigždėlaivis iš 
šimto kilometrų atstumo net per geriausią teleobjektyvą? Seg- 
tuko galvutė šalia jo kaip ištisas kalnų masyvas. Padarykite 
tai tuojau pat... Rohanai! 

Navigatorius atsigręžė jau prie durų. Vadas numetė ant 
stalo analizių protokolą. 

— Kas tai?! Koks čia idiotizmas? Kas tai rašė? 

— Automatas. O kas yra? — paklausė Rohanas, stengda- 
masis kalbėti ramiai, nes ir pats jau pradėjo pykti. 

„Dabar ims bambėti!'— iš lėto, tyčia neskubėdamas prieiti, 
pagalvojo Rohanas. 

— Skaitykite. Čia, Štai Čia. 

— Metano keturi procentai...— perskaitė Rohanas ir stai- 
ga nustėro. 

— Metano keturi procentai, ką? O deguonies šešiolika? 
Jūs žinote, kas tai yra? Sprogstamasis mišinys! Gal jūs man 
paaiškinsite, kodėl nesprogo visa atmosfera, kai leidomės, 
panaudodami boranus? 

— Iš tikrųjų... nesuprantu... — sumurmėjo Rohanas. 

Jis greitai pribėgo prie išorinės kontrolės pulto, įsiurbė 
pro daviklius truputį išorinės atmosferos ir tuo metu, kai 
astrogatorius, niūriai tylėdamas, vaikštinėjo po vairinę, žiū- 
rėjo, kaip analizatoriai stropiai skimbčioja stikliniais indais. 

— Na ir ką? 

— Tas pat. Metano keturi procentai... deguonies šešioli- 
ka... — pasakė Rohanas. 

Tiesą sakant, jis niekaip nesuprato, kaip tatai įmanoma, 
tačiau pajuto pasitenkinimą: bent dabar Horpachas negalės 
jam nieko prikišti. 

— Parodykite! Hm... Metano keturi, na, terauna mane vel- 
niai... gerai. Rohanai, paleiskite zondus į orbitą, o paskiau 
prašau ateiti į mažąją laboratoriją. Beje, kuriems galams 
turime mokslininkus! Tegul pasuka galvas... 

Rohanas nusileido apačion, pasiėmė du raketų technikus 
ir pakartojo jiems astrogatoriaus įsakymą. Paskiau grįžo 
į antrąjį aukštą. Čia buvo laboratorija ir specialistų kajutės. 
Jis praėjo pro eilę siaurų, į metalą įstatytų durų su lentelė- 
mis, kurių kiekvienoje buvo po dvi raides: „V. I“, „V. F.“, 
„V. T.“, „V. B." ir eilė kitų. Mažosios laboratorijos durys buvo 
plačiai atidarytos; mokslininkų monotoniškus balsus kartas 
nuo karto nustelbdavo astrogatoriaus bosas. Rohanas sustojo 
prie slenksčio. Čia buvo visi „Vyriausieji"— vyriausiasis in- 
žinierius, biologas, fizikas, gydytojas ir visi technologai iš 
mašinų skyriaus. Astrogatorius sėdėjo dabar tylėdamas ga- 
liniame krėsle ties elektroniniu stalinės skaičiavimo mašinos 
programuotuvu, o gelsvasis Moderonas, sunėręs mažas it mer- 
gaitės rankas, kalbėjo: 

— Nesu dujų chemijos specialistas. Šiaip ar taip, tatai, 
matyt, nėra paprastas metanas. Ryšių energija kita. Skiriasi 
tiktai šimtąja dalimi, bet vis dėlto skiriasi. Reaguoja su de- 
guonimi, tik esant katalizatoriams, ir tai nenoriai. 

— Kokios kilmės tas metanas? — paklausė Horpachas. Jis 
suko pirštus malūnėliu. 

— Jo grynanglis, šiaip ar taip, yra organinės kilmės. Jo 
nedaug, bet nėra abejonės... 

— Ar yra izotopų? Koks amžius? Kokio senumo šis me- 
tanas? 

— Nuo dviejų iki penkiolikos milijonų metų. 

— Na ir tikslumas! 

— Turėjome tik pusę valandos laiko. Daugiau nieko ne- 
galiu pasakyti. 

— Daktare Kvastleri! Iš kur šis metanas? 

— Nežinau. 

Horpachas peržvelgė iš eilės savo specialistus. Galėjai 
pamanyti, kad tuoj ims rėkauti, bet jis staiga nusišypsojo. 

— Gerbiamieji, juk esate prityrę žmonės. Skraidome drau- 
ge ne pirmą dieną. Sakykite savo nuomonę. Ką turime dabar 
daryti? Nuo ko pradėti? 

Kadangi niekas neskubėjo kalbėti, biologas Jopė, vienas 

iš nedaugelio, kurie nebijojo Horpacho irzlumo, ramiai žiū- 
rėdamas vadui į akis, pasakė: 

— Tai nėra paprasta klasės sub-Delta 92 planeta. Jeigu ji 
tokia būtų, „„Kondoras“ nebūtų žuvęs. Kadangi jame specia- 
listai buvo ne blogesni ir ne geresni už mus, „galime tvirtai 
pasakyti tik viena — jų žinių, pasirodo, nepakako katastro- 
fai išvengti. Iš to darau išvadą, kad mes turime ir toliau veikti 
pagal trečią procedūrą ir ištirti sausumą bei vandenyną. Ma- 
nau, kad reikia pradėti geologinius gręžinius ir kartu tirti 
čionykštį vandenį. Visa kita būtų tik hipotezės, o dabar tokios 
prabangos mes negalime sau leisti. 

— Gerai. — Horpachas sukando dantis.— Gręžti jėgų lauko 
ribose — ne problema. To imsis daktaras Novikas... 

Vyriausiasis geologas linktelėjo galvą. 

— Kai dėl vandenyno... ar toli kranto linija, Rohanai? 

— Apie du šimtai kilometrų...— pasakė navigatorius, vi- 
siškai nenustebęs, kad vadas žino, jog jis čia, nors jo ir ne- 
mato: Rohanas stovėjo per kelis žingsnius už Horpacho, prie 
durų. 

— Toloka. Bet ,Nenugalimojo“ jau nejudinsime. Paimkite, 
Rohanai, tiek žmonių, kiek jums reikės: Ficpatriką arba dar 
kurį okeanologą ir šešis rezervinius energobotus. Važiuokite 
price kranto. Dirbsite tik po jėgų lauko priedanga, jokių iš- 
vykų į jūrą, jokio nardymo. Automatais taip pat prašau nesi- 
švaistyti — neturime jų per daug. Aišku? Taigi galite pradėti. 
Tiesa, dar vienas dalykas. Ar čionykštė atmosfera tinka kvė- 
pavimui?, 

Gydytojai pasišnibždėjo tarpusavyje. 

— Iš principo taip...— pagaliau pasakė Stormontas, tačiau 
nelabai pats tuo tikėjo. 

— Ką reiškia „iš principo“? Galima ar negalima kvėpuoti? 

— Toks metano kiekis nėra nepavojingas. Po kurio laiko 
prisisotina kraujas. Tai gali sukelti tam tikrus nežymius reiš- 
kinius smegenyse. Kvaitulį... Bet ne tuoj, po valandos, o gal 
po kelių valandų. 

— Ar neužtektų kokio nors metano absorbento? 

— Ne, astrogatoriau. Gaminti absorbentus neapsimoka, 

nes reikėtų juos dažnai keisti, o, be to, ir deguonies procen- 
tas vis dėlto per mažas. Aš tai už deguonies aparatus. 

— Taip... O kiti taip pat? 

Vitė ir Eldjarnas linktelėjo. Horpachas atsistojo. 

— Taigi pradedame. Rohanai! Kaip su zondais? 

— Tuoj paleisime. Ar prieš tai dar galiu patikrinti or- 
bitas? 

— Galite, 

Rohanas išėjo, palikęs laboratorijos triukšmą. Kai grįžo 
į vairinę, kaip tik leidosi saulė — tokia tamsi, jog beveik 
violetinio atspalvio raudonas jos disko kraštelis buvo išrė- 
žęs horizonte nepaprastai ryškų dantytą kraterio kontūrą. 
Dangus, šiame Galaktikos rajone tirštai nusėtas žvaigždėmis, 
atrodė dabar labai padidėjęs. Vis žemiau žiebėsi dideli žvaigž- 
dynai, gaubdami tamsoje išnykstančią dykumą. Rohanas su- 
sijungė su laivo smaigalyje esančiu raketų paleidėju. Ten 
kaip tik buvo ruošiamasi paleisti pirmąją fotopalydovų porą. 
Sekantieji turėjo pakilti po valandos. Rytoj nakties ir dienos 
metu padarytos abiejų planetos pusrutulių nuotraukos turėjo 
duoti visos pusiaujo juostos vaizdą. 

— Minutė trisdešimt viena... azimutas septyni. Nusta- 
tau...— kartojo garsiakalbyje skambus balsas. 

Rohanas pritildė jį ir atsuko krėslą į kontrolinę lentą. 
Jis niekam nebūtų prisipažinęs, bet jam visada būdavo sma- 
gu žiūrėti į šviesų žaismą, paleidžiant zondą į orbitą aplink 
planetą. Pirmiausia balta, žydra ir rubino spalvomis sužibo 
busterio kontrolieriai. Paskiau suburzgė starto automatas. Kai 
jis staiga liovėsi tiksėjęs, truputį virptelėjo visas laivo kor- 
pusas. Vienu kartu dykuma ekranuose suspindo lyg fosforas. 
Su švilpesiu ir didžiausiu griausmu, apipildamas laivą lieps- 
nos srautu, mažytis sviedinys išlėkė iš laivo smaigalyje esan- 
čio išmetiklio. Toldamas busteris vis silpniau švysčiojo į ko- 
pų atšlaites ir pagaliau užgeso. Mažosios raketos dabar jau 
nebesigirdėjo, užtat visame pulte tiesiog beprotiškai sumir- 
guliavo šviesos. Pašėlusiai greitai iš tamsos šokčiojo pailgi 
balistinės kontrolės žiburiukai, jiems pritardamos, žybsėjo 
perlinės distancinio valdymo lemputės, paskiau pasirodė spal- 

votos eglutės pavidalo signalai apie eilinį sudegusios pakopos 
atsiskyrimą, ir pagaliau viršum tų visų vaivorykštės spalvų 
margumyno sutvisko baltas, švarus keturkampis — ženklas, 
kad palydovas išėjo į orbitą. Sniego baltumu tviskančio jo pa- 
viršiaus viduryje atsirado pilka salelė, kuri virto skaičiumi 
67. Tai buvo skridimo aukštis. Rohanas dar kartą patikrino 
orbitos elementus: ir perigėjus, ir apogėjus buvo numatytose 
ribose. Čia jis jau nebeturėjo ko veikti. Žvilgtelėjo į denio 
laikrodį, kurio rodyklė rodė aštuonioliktą, paskiau į laikrodį, 
kuris rodė dabar tikrą vietos laiką, — buvo vienuolikta nak- 
ties. Valandėlę užmerkė akis. Džiaugėsi, kad teks nuvykti 
prie vandenyno. Jis mėgo veikti savarankiškai. 

Rohanas buvo mieguistas ir alkanas. Valandėlę svarstė, ar 
nereikėtų nuryti stimuliuojančią tabletę, bet nusprendė, kad 
pakaks vakarienės. Atsikeldamas pajuto esąs labai pavargęs, 
nustebo, ir tas nustebimas jį truputį prablaivė. Nusileido 
žemyn, į kajutkompaniją. Ten jau buvo jo naujieji žmonės — 
du pagalvinių transporterių vairuotojai, tarp jų Jargas, kurį 
Rohanas mėgo už linksmumą, ir Ficpatrikas su dviem kole- 
gomis — Broza ir Kechlinu. Jie jau baigė vakarieniauti, kai 
Rohanas dar tik užsisakė karštos sriubos ir ėmė iš sieninio 
automato duoną ir butelį nealkoholinio alaus. Kai, nešdamas 
visa tai ant padėklo, jis ėjo prie stalo, truputį virptelėjo 
grindys —,,Nenugalimasis" paleido dar vieną palydovą. 

Vadas neleido važiuoti naktį. Jie išvyko penktą valandą vie- 
tos laiku, prieš patekant saulei. Dėl būtinumo padiktuotos 
žygio tvarkos ir atsargaus delsimo, tokia rikiuotė buvo va- 
dinama laidotuvių procesija. Jos priekyje ir gale slinko ener- 
gobotai, kurie elipsoidiniu jėgų lauku saugojo visas viduje 
esančias mašinas — universalius visureigius ant oro pagalvės, 
visureigius su radijo stotimis ir radiolokatoriais, virtuvę, 
transporterį su automatiškai montuojamu hermetišku gyve- 
namuoju baraku ir mažą vikšrinį tiesioginio veikimo lazerį, 
kuris paprastai buvo vadinamas yla. 


Rohanas drauge su trimis mokslininkais įsitaisė priešaki- 
niame energobote. Tiesą sakant, buvo nepatogu, nes jie vos 
galėjo susėsti vienas prie kito, bet užtat buvo maždaug nor- 
malios kelionės iliuzija. Greitį reikėjo derinti prie lėčiausių 
kolonos mašinų — prie energobotų. Kelionė nebuvo perdaug 
maloni. Vikšrai žlegėjo ir žvangėjo smėlyje, turbinų varikliai 
dūzgė kaip dramblio dydžio uodai, čia pat už sėdinčiųjų nu- 
garų iš grotinių gaubtų veržėsi aušinantis oras, 0 visas ener- 
gobotas slinko lyg sunki valtis per bangas. 

Netrukus juodas „,„Nenugalimojo“ špilis pasislėpė už hori- 
zonto. Kurį laiką kolona, apšviesta horizontaliai krintančių 
šaltos ir raudonos it kraujas saulės spindulių, slinko per mo- 
notonišką dykumą. Smėlio buvo vis mažiau, iš jo kyšojo 
pasvirę uolų luitai, kuriuos tekdavo apeiti. Dėl deguonies 
kaukių ir variklių dūzgimo nesinorėjo pradėti pokalbio, Visi 
atidžiai stebėjo horizontą, bet vaizdas buvo vienodas — uolų 
telkiniai ir dideli rieduliai. Vienoje vietoje lyguma pradėjo 
leistis žemyn, ir labai negilios daubos dugne pasirodė siau- 
ras, beveik išdžiūvęs upelis, kurio vandenyje blyksėjo rau- 
doni aušros atspindžiai. Žvirgždo sluoksnis, nusidriekęs abiem 
upelio krantais, rodė, kad kartais čia teka žymiai daugiau 
vandens. Jie trumpam laikui sustojo ištirti vandens. Vanduo 
buvo visiškai švarus, gana kietas, su geležies oksidų prie- 
maiša ir nežymiais sulfido pėdsakais. Kolona pajudėjo toliau, 
dabar jau kiek didesniu greičiu, nes vikšrai akmeningu grun- 
tu ritosi lengvai. Vakarų pusėje iškilo nedideli skardžiai, 

Paskutinioji mašina nuolat palaikė ryšį su ,,Nenugalimuo- 
ju“, radiolokatorių antenos sukiojosi, operatoriai, pasitaisy- 
dami ant galvų ausines ir krimsdami koncentrato plyteles, 
prigludę žiūrėjo į savo ekranus. Kartais iš po kurio nors pa- 
galvinio visureigio smarkiai išlėkdavo akmuo, it išpūstas iš 
vamzdžio, ir, tarsi staiga atgijęs, nušokuodavo į žvirgždo 
kalvą. Paskiau kelią užstojo lėkštos kalvos — plikos ir nuo- 
gos. Jie nesustodami paėmė keletą pavyzdžių, ir Ficpatrikas 
sušuko Rohanui, kad silicio dioksidas organinės kilmės. Pa- 
galiau, kai priešais sublizgėjo tamsiai mėlynas vandens veid- 
rodžio ruožas, jie rado ir klinčių. SR 

Mašinos leidosi žemyn, prie kranto, dardėdamos per ma- 
žus plokščius akmenėlius. Kai iki vandenyno, kuris iš arti 
atrodė žalsvas ir visiškai toks, kaip Žemėje, beliko koks 
šimtas metrų, karštas mašinų alsavimas, vikšrų žlegėjimas, 
turbinų kauksmas staiga nutilo. Dabar prasidėjo sudėtingas 
manevravimas, nes, norint apsaugoti darbo grupę jėgų lau- 
ku, reikėjo priešakinį energobotą nuleisti gana giliai į van- 
denį. Visų pirma mašina buvo hermetizuota, po to, vairuo- 
jama iš kito energoboto, nuvažiavo skrosdama bangas ir kel- 
dama putas, kol pavirto gelmėje vos matomu tamsesniu 
tašku. Tik tuomet, davus signalą iš centrinio posto, pasinė- 
ręs milžinas iškėlė į paviršių Dirako emiterį, ir, kai buvo su- 
darytas laukas, savo nematomu pusrutuliu dengiąs dalį kran- 
to ir pakraščio vandenį, prasidėjo tikrieji tyrimai. 

Vandenynas buvo ne toks sūrus, kaip Žemėje, tačiau ana- 
lizės nedavė jokių sensacingų rezultatų. Po dviejų valandų 
buvo žinoma maždaug tiek, kiek ir iš pradžių. Todėl į atvirą 
jūrą buvo išsiųsti du distanciniu būdu valdomi televiziniai 
zondai, o centrinio posto ekranuose sekamas jų kelias. Bet 
tiktai tada, kai jie nutolo už horizonto, signalai atnešė pirmą 
svarbią žinią. Vandenyne gyveno kažkokie organizmai, pa- 
našūs į kaulingąsias žuvis. Tačiau, pasirodžius zondui, tos 
žuvys spruko baisiausiu greičiu, ieškodamos išsigelbėjimo 
gelmėje. Toje vietoje, kur pirmą kartą buvo sutiktos gyvos 
būtybės, echolotai nustatė pusantro šimto metrų gylį. 

Broza užsispyrė būtinai sugauti bent vieną tokią žuvį. Pra- 
sidėjo medžioklė; zondai, šaudydami elektros išlydžiais, vai- 
kėsi šmižinėjančius žalsvoje prietemoje šešėlius, bet taria- 
mosios žuvys manevravo nepaprastai vikriai. Tiktai po keleto 
šūvių į vieną pasisekė pataikyti. Zondas, pačiupęs ją savo 
žnyplėmis, tuojau pat buvo nukreiptas į krantą, o Kechlinas 
ir Ficpatrikas tuo tarpu manipuliavo kitu zondu, rinkdami 
plaukiojančius gelmėje plaušelius, kurie jiems pasirodė pa- 
našūs į vietinius dumblius. Pagaliau jie pasiuntė zondą į patį 
dugną, į ketvirčio kilometro gylį. Stipri dugno srovė labai 
trukdė valdyti zondą ir vis nešė jį į dideles povandeninių 
akmenų krūvas. Pagaliau keletą iš jų pasisekė apversti, ir, 

kaip teisingai spėjo Kechlinas, po šia priedanga buvo įsikū- 
rusi ištisa kolonija liaunų teptuko pavidalo sutvėrimėlių. 

Kai abu zondai sugrįžo į jėgų lauko zoną ir biologai 
ėmėsi darbo, jau pastatytame barake, kur galima buvo nusi- 
imti įkyrėjusias kaukes, Rohanas, Jargas ir likusieji žmo- 
nės pirmą kartą tą dieną gavo karšto valgio. 

Vakaras atėjo berenkant mineralų pavyzdžius, tiriant prie- 
dugnio radioaktyvumą, matuojant insoliaciją ir atliekant šim- 
tus panašių nuobodžių darbų, kuriuos vis dėlto reikėjo atlikti 
sąžiningai, net pedantiškai, jeigu norėjai gauti patikimus re- 
zultatus. Temstant visa, kas įmanoma, buvo padaryta, ir Ro- 
hanas ramia sąžine priėjo prie mikrofono, kada jį iškvietė 
Horpachas iš „Nenugalimojo“. 

Vandenyne buvo pilna gyvų būtybių, kurios visos iki 
vienos vengė pakrantės ruožo. Išskrostos žuvies organizmas 
nieko ypatingo neparodė. Apytikriais duomenimis evoliucija 
planetoje truko daug šimtų milijonų metų. Rastas žymus 
kiekis žaliųjų dumblių, ir tuo buvo galima paaiškinti, kodėl 
atmosferoje yra deguonies. Gyvųjų organizmų viešpatijos pa- 
siskirstymas į augaliją ir gyvūniją buvo tipiškas; tipiškos 
buvo ir stuburinių gyvūnų kaulų struktūros. Vienintelis išsi- 
vystęs sugautos žuvies organas, kurio atitikmens Žemėje bio- 
logai nežinojo, buvo ypatingas pojūtis — reagavimas į labai 
nežymius magnetinio lauko įtampos pakitimus. Horpachas 
įsakė visai ekipai kuo greičiau grįžti ir, jau baigdamas po- 
kalbį, pranešė, kad yra naujienų: atrodo, jog pavyko nusta- 
tyti žuvusio „Kondoro“ nusileidimo vietą. 

Taigi, nors biologai protestavo, tvirtindami, kad tyrimams 
atlikti neužtektų ir keleto savaičių, motorai buvo paleisti, 
ir kolona pajudėjo į šiaurės vakarus. Rohanas negalėjo savo 
draugams pranešti jokių smulkmenų apie „„Kondorą“, nes ir 
pats nežinojo. Jis tik norėjo kuo greičiau patekti į laivą, 
nes tikėjosi, kad vadas duos jam kitą užduotį, kurioje bus 
daugiau galimybių padaryti naujus atradimus. Žinoma, da- 
bar pirmiausia reikėjo ištirti spėjamą „Kondoro“ nusileidimo 
vietą. Tad Rohanas leido mašinas visa jėga, ir. atgal jie 
26 

važiavo, lydimi pragariško akmenis trupinančių vikšrų žle- 
gėjimo. Sutemus užsidegė dideli reflektoriai, vaizdas buvo 
nepaprastas ir netgi kraupus — kas minutę šviesos stulpai 
apšviesdavo tamsoje beformius, tarsi judančius milžinų silue- 
tus, nors tai buvo tik uolos — paskutiniai sudūlėjusios kalnų 
grandinės likučiai. Keletą kartų teko sustoti prie gilių tar- 
peklių, žiojinčių bazalte. Pagaliau gerokai po vidurnakčio 
jie vis dėlto pamatė iš visų pusių apšviestą, tartum per pa- 
radą, „„Nenugalimojo“ korpusą, kuris iš tolo švytėjo it me- 
talinis bokštas. Visame jėgų lauko perimetre į visas puses 
judėjo mašinų voros, buvo iškraunamos atsargos, degalai, 
žmonių grupės stovėjo po pandusu akinančioje jupiterių švie- 
soje. Grįžtantieji jau iš tolo išgirdo šio skruzdėlyno bruz- 
desį. Virš judančių šviesos stulpų stūksojo nebylus, šviesos 
blyksnių laižomas kreiserio korpusas. Užsidegė žydri žibu- 
rėliai, rodydami, kur bus atidarytas kelias pro jėgų uždangą, 
ir storu smulkių dulkių sluoksniu apneštos mašinos viena po 
kitos įvažiavo į rutulinės erdvės vidų. Rohanas, dar nespė- 
jęs nušokti ant žemės, sušuko vienam iš arčiausiai stovinčių 
žmonių, — jis pažino, kad tai Blankas, — klausdamas, kas at- 
sitiko „„Kondorui“, 

Bet bocmanas apie spėjamą atradimą nieko nežinojo. Iš 
jo Rohanas nedaug teišgirdo. Keturi palydovai, prieš sudeg- 
dami tankesniuose atmosferos sluoksniuose, atsiuntė vienuo- 
lika tūkstančių nuotraukų, kurios buvo priimtos per radiją 
ir tuojau pat iš eilės perkeltos į specialiai apdorojamas plokš- 
teles kartografinėje kajutėje. Kad nereikėtų be reikalo gaišti 
laiko, Rohanas išsikvietė kartografų techniką Eretą ir, plau- 
damasis po dušu, ėmė klausinėti apie viską, kas atsitiko laive. 

Eretas buvo vienas iš tų, kurie gautame fotografiniame 
žemėlapyje ieškojo „Kondoro“. Šio plieninio grūdelio smėlio 
okeanuose vienu metu ieškojo apie trisdešimt žmonių. Be 
planetologų, šiam tikslui buvo mobilizuoti kartografai, radio- 
lokatorių operatoriai ir visi laivo pilotai. Jie pasikeisdami 
ištisą parą peržiūrinėjo gaunamą fotografinę medžiagą, žy- 
mėjo kiekvieno įtartino planetos taško koordinatas: Tačiau 
žinia, kurią Rohanui pranešė vadas, pasirodė esanti klaidin- 

ga. Laivu buvo palaikyta nepaprastai aukšta uola, nes nuo 
jos krito šešėlis, nuostabiai panašus į taisyklingą raketos 
šešėlį. Vadinasi, apie „Kondoro“ likimą vis dar nebuvo jokios 
žinios. 

Rohanas norėjo eiti raportuoti laivo vadui, bet šis jau 
buvo išėjęs ilsėtis, todėl nuėjo į savo kajutę. Nors buvo pa- 
vargęs, bet ilgai negalėjo užmigti. O kai atsikėlė anksti rytą, 
astrogatorius per planetologų vadovą Balminą įsakė jam visą 
surinktą medžiagą perduoti centrinei laboratorijai. Dešimtą 
ryto Rohanas pajuto baisiausią alkį — dar nebuvo pusryčia- 
vęs — ir nusileido į antrą aukštą, įėjo į mažą radiolokatoriaus 
operatorių kajutkompaniją, ir čia, kai stovėdamas jau baigė 
gerti kavą, prie jo prišoko Eretas. 

— Ką, jau suradote?! — sušuko Rohanas, pamatęs sujau- 
dintą kartografo veidą. 

— Ne. Bet aptikome šį tą didesnį. Tuojau pat eikite — 
jus kviečia astrogatorius... 

Rohanui atrodė, kad įstiklintas lifto cilindras slenka ne- 
apsakomai lėtai. Apytamsėje astrogatoriaus kajutėje buvo 
tylu, girdėjosi tik, kaip čeža elektrinės relės, o iš aparatūros 
tiekiklio plaukė vis naujos, žvilgančios nuo drėgmės nuo- 
traukos, bet į jas niekas nekreipė dėmesio. Du technikai 
išstūmė iš nišos sienoje kažką panašų į epidiaskopą ir už- 
gesino paskutines šviesas tuo momentu, kai Rohanas atidarė 
duris. Jis pastebėjo boluojančią tarp kitų astrogatoriaus gal- 
vą. Dar akimirka, ir nuo lubų nuleistas ekranas sužibo si- 
dabru. Tyloje, kurioje buvo girdėti tik prislopintas alsa- 
vimas, Rohanas priėjo kiek galima arčiau prie didelės švie- 
sios plokštumos. Nuotrauka buvo ne iš geriausių, be to, tik 
juodai balta. Tarp smulkių, be tvarkos išmėtytų kraterių, 
dunksojo plikas plokščiakalnis, iš vienos pusės pasibaigiąs 
tokia tiesia linija, jog atrodė, kad uolos tenai kažkieno nu- 
rėžtos milžinišku peiliu. Tai buvo kranto linija, nes likusią 
nuotraukos dalį užėmė vienoda vandenyno juoduma. Kiek 
toliau nuo šio skardžio driekėsi nelabai ryškių formų mo- 
zaika, dviejose vietose uždengta debesų ir jų šešėlių. Bet jau 

ir taip nebuvo abejonės, jog ši savotiška, miglotų detalių 
formacija nėra geologinis darinys, 

„Miestas... — susijaudinęs pagalvojo Rohanas, bet garsiai 
to nepasakė, 

Visi tebetylėjo. Epidiaskopą reguliuojantis technikas vel- 
tui mėgino išryškinti vaizdą. 

— Ar buvo trukdymų priimant? — visiškoje tyloje nuai- 
dėjo ramus astrogatoriaus balsas. 

— Ne, — atsakė iš tamsos Balminas.— Priimta aiškiai, bet 
tai viena paskutinių trečiojo palydovo nuotraukų. Praėjus 
aštuonioms minutėms po paleidimo, jis nustojo atsakinėti 
į signalus. Reikia manyti, kad nuotrauka buvo padaryta jau 
karščio sugadintais objektyvais. 

— Kamera viršum epicentro buvo ne aukščiau, kaip 70 
kilomėtrų,— pridūrė kitas balsas. Rohanui pasirodė, kad tai 
kalbėjo Maltas — vienas gabiausių planetologų.-—- Tiesą sa- 
kant, aš manau, kad buvo penkiasdešimt penki, netgi šešias- 

"dešimt kilometrų... Pažvelkite... 

Maltas užstojo dalį ekrano. Jis uždėjo ant vaizdo per- 
matomą plastmasinį šabloną su išpiautais skridinėliais, 0 pas- 
kui iš eilės priderino prie keliolikos kraterių kitoje nuotrau- 
kos dalyje. 

— Jie aiškiai didesni, negu ankstesnėse nuotraukose, 
Pagaliau, — pridūrė jis;— tai neturi didesnės reikšmės. Šiaip 
ar taip... 

Mokslininkas nebaigė, bet visi suprato, ką norėjo pasa- 
kyti; artimiausiu metu fotografijos tikslumas bus patikrintas, 
ištyrus tą planetos sritį. Kurį laiką visi dar žiūrėjo į vaizdą 
ekrane, Rohanas jau nebebuvo teip tvirtai įsitikinęs, kad 
tai miestas arba, tikriau sakant, jo griuvėsiai. Kad šis geo- 
metriškai taisyklingas darinys jau seniai yra apleistas, rodė 
ploni it brūkšneliai, banguoti kopų šešėliai, iš visų pusių 
apsupę sudėtingas konstrukcijas. Kai kurios jų buvo beveik 
visiškai nuskendusios smėlėtoje dykumos įlankoje. Be to, 
geometrišką šių griuvėsių konsteliaciją į dvi nelygias dalis 
skyrė į žemyno gilumą platėjanti juoda vingiuota linija — 
seisminis plyšys, perskėlęs pusiau kai kuriuos didelius „,pa- 

status“. Vienas iš jų, aiškiai nuvirtęs, sudarė lyg ir tiltą, galu 
užsikabinusį už kranto kitoje tarpeklio pusėje. 

— Įjunkite šviesą, — pasigirdo astrogatoriaus balsas. 

Kai pasidarė šviesu, jis žvilgtelėjo į sieninio laikrodžio 
ciferblatą. 

— Už dviejų valandų startuojame. 

Pasigirdo įvairūs balsai, energingiausiai protestavo Vyriau- 
siojo biologo žmonės, kurių bandomieji gręžiniai jau siekė 
du šimtus metrų. Horpachas ranka davė ženklą, kad jokių 
diskusijų nebus. 

— Visos mašinos grįžta į laivą. Gautą medžiagą prašau 
saugoti. Nuotraukų peržiūrą ir likusias analizes reikia tęsti. 
Kur Rohanas? Ak, jūs čia? Gerai. Girdėjote, ką pasakiau? Po 
dviejų valandų visi žmonės turi būti starto postuose, 

Mašinos į laivą buvo kraunamos skubiai, bet sistemingai. 
Rohanas nė girdėti nenorėjo Balmino maldavimų leisti pa- 
gręžti dar bent penkiolika minučių. 

— Girdėjote, ką pasakė vadas,— kartojo jis visiems, ra- 
gindamas montuotojus, privažiavusius prie iškastų griovių 
su dideliais kranais. 

Gręžimo įrenginiai, laikinos grotinės pakylos, kuro kon- 
teineriai vienas po kito keliavo į krovinių liukus. Kai visur 
aplink liko tik išraustas gruntas, Rohanas su vyriausiojo 
inžinieriaus pavaduotoju Vestergardu dėl visa ko dar apėjo 
paliktų darbų vietas. Paskiau žmonės suėjo į laivą. Tiktai 
tada tolimame apsaugos lauko pakraštyje sujudo smiltynai, 
vorele sugrįžo per radiją iškviesti energobotai ir sulindo 
į laivo vidų. ,Nenugalimasis“ įtraukė į vidų, po šarvų plokš- 
tėmis pandusą ir vertikalią keltuvo fermą. Akimirką raketa 
stovėjo nejudėdama, paskui vienodą vėtros kauksmą nustel- 
bė metalinis suslėgto oro švilpesys — tai buvo prapučiamos 
išmetamosios angos. Lakaus smėlio kamuoliai apdengė laivo 
paskuigalį, juose sužibo žali atšvaitai, susimaišę su raudona 
saulės šviesa, ir, sudrebinęs dykumą nesibaigiančiais griaus- 
mais, kurių aidą ilgai kartojo uolų sienos, laivas pamažėle 
pakilo į orą. Palikęs uoloje išdegintą ratą, sustiklėjusias ko- 
pas ir miglos skiautes, didindamas greitį, jis netrukus pra- 

nyko violetiniame danguje. Gerokai po to, kai paskutinis 
raketos kelio pėdsakas, pažymėtas balzgana garo linija, išsi- 
sklaidė atmosferoje ir lakios smiltys ėmė dengti pliką uolą 
bei užpustyti ištuštėjusias kasinėjimų duobes, iš vakarų pa- 
sirodė tamsus debesis. Slinkdamas visai žemai, jis išsiskleidė, 
ištįsusia atšaka apglėbė nusileidimo vietą ir pakibo vietoje. 
Šitaip stovėjo kurį laiką. Kai saulė gerokai pakrypo į vaka- 
rus, iš jo į dykumą pradėjo lyti juodas lietus. 


+ TARP GRIUVĖSIŲ 


„Nenugalimasis“ nusileido kruopščiai parinktoje vietoje, be- 
veik už šešių kilometrų į šiaurę nuo išorinės vadinamojo 
„Miesto“ ribos. Iš vairinės tasai „miestas“ buvo matomas 
visai neblogai. Įspūdis, kad tai dirbtinės konstrukcijos, dabar 
buvo net didesnis, negu žiūrint į palydovo atsiųstas nuotrau- 
kas. Kampuoti, daugiausia platesni prie pagrindo, negu vir- 
šuje, nevienodo aukščio, juosvi, vietomis metalu žvilgą sta- 
tiniai užėmė daugelio kilometrų plotą, tačiau net per stip- 
riausius žiūronus negalima buvo išskirti detalių. Atrodė, kad 
dauguma jų skylėti lyg rėtis. 

Šį kartą, dar tebeskambčiojant auštančioms išmetamosioms 
angoms, laivas išstūmė iš vidaus pandusą ir keltuvo fermą, 
apsistatė energobotų ratu. Bet tai dar ne viskas. Vienoje 
vietoje, tiesiai priešais „miestą“ (stovėdamas žemai, jo negalėjai 
pastebėti, nes buvo pasislėpęs už neaukštų kalvų), energeti- 
nės uždangos viduje susibūrė penkių visureigių grupė, prie 
kurios dar prisijungė dukart didesnis už juos, panašus į apo- 
kaliptinį vabalą melsvais šarvais, savaeigis antimaterijos svai- 
dytuvas. 

Operatyvinės grupės vadas buvo Rohanas. Jis tiesiai sto- 
vėjo atvirame pirmojo visureigio bokštelyje, laukdamas, kada 
pagal duotą iš „,Nenugalimojo“ įsakymą bus atidarytas pra- 
ėjimas pro jėgų lauką. Ant dviejų artimiausių kalvų du 
inforobotai iššovė seriją žalių negęstančių liepsnelių, pažy- 

mėdami kelią, ir, išsirikiavusi dviem kolonomis, mažoji eks- 
pedicija su Rohano mašina priekyje leidosi į kelionę. 

Mašinų varikliai baubė, iš po milžinų balioninių ratų 
mušė smėlio fontanai. Priekyje, gal kokie du šimtai metrų 
nuo pirmojo visureigio, lėkė pakilęs į viršų žvalgybinis ro- 
botas, panašus į plokščią lėkštę su virpančiais čiuptuvėliais. 
Jo svaidomi oro srautai ardė kopų viršūnes, ir atrodė, kad 
robotas jose uždega nematomą ugnį. Mašinos kėlė lakias smil- 
tis, kurios ilgai laikėsi gana ramiame ore ir, sukdamosi ka- 
muoliais, žymėjo ekspedicijos kelią raudonu ruožu. 

Mašinų šešėliai darėsi vis ilgesni. Artėjo saulėlydis. Ko- 
lona aplenkė kelyje pasitaikiusį beveik visiškai užverstą kra- 
terį ir po dvidešimt minučių pasiekė griuvėsių pakraštį. Čia 
žygio tvarka pasikeitė. Trys mašinos, kuriose nebuvo žmo- 
nių, išėjo išorėn ir uždegė ryškiai žydrus žiburius, rodyda- 
mos, kad sudarytas lokalinis jėgų laukas. Dvi mašinos su 
žmonėmis slinko judančios priedangos viduje. Joms iš paskos 
už penkiasdešimt metrų žingsniavo milžiniškas antimaterijos 
svaidytuvas su daugiaaukštėmis, lenktomis kojomis. Po kurio 
laiko, pravažiavus kažkokį kauburį, panašų į užverstą su- 
traukytų metalinių lynų ar vielų kamuolį, reikėjo sustoti, nes 
viena svaidytuvo koja įsmuko pro smėlį į nematomą plyšį. 
Iš vado visureigio nušoko du arktanai ir išlaisvino įklimpusį 
milžiną. Po to kolona pajudėjo toliau, 

Tai, ką jie pavadino miestu, iš tikrųjų nė kiek nebuvo 
panašu į gyvenvietę Žemėje. Nežinia kaip giliai paskendę 
į judančias smėlio kopas, stovėjo tamsūs masyvai pasišiau- 
šusiais tarsi šepečiai paviršiais, nepanašūs į nieką, ką buvo 
matę žmonės. Žodžiais nenusakomi pastatai buvo keleto aukš- 
tų dydžio. Jie neturėjo langų, durų, netgi sienų. Vieni atrodė 
lyg banguoti, visaip išsišakoję nepaprastai tankiai supinti 
tinklai su pastorėjimais sujungimo vietose. Kiti priminė su- 
dėtingus erdvinius arabeskus, kokius sudarytų įsiskverbę vie- 
ni į kitus bičių koriai arba rėčiai su trikampėmis ir penkia- 
kampėmis skylutėmis. Kiekviename didesniame elemente ir 
kiekvienoje matomoje plokštumoje buvo kažkoks taisyklin- 
gumas, ne toks vienalytis, kaip kristale, bet neabejotinas, 

pasikartojantis tam tikru ritmu, nors daugelyje vietų ir matėsi 
naikinimo pėdsakai. Kai kurios konstrukcijos, sudarytos tarsi 
iš apkapotų prizmės pavidalo šakų (jos nebuvo laisvai išau- 
gusios, kaip medžio ar krūmo, — arba sudarė dalį lanko, arba 
priešingomis kryptimis susuktą spiralę) šovė iš smėlio tiesiai 
į viršų, nors buvo matyti ir pasvirusių, primenančių pakelia- 
mojo tilto skliautus. Vėjai, kurie pūtė daugiausia iš šiaurės, vi- 
sas horizontalias plokštumas ir nuotakius šlaitus užnešė le- 
kiančiu smėliu. Todėl, žiūrint iš tolo, daugelis šių griuvėsių 
buvo panašūs į žemas, viršuje nupiautas piramides. Tačiau 
iš arti galėjai pamatyti, kad tas tariamai lygus jų paviršius 
tai visa sistema išsišakojusių, smailių strypelių ir lapelių, vie- 
tomis taip susipynusių, kad toje tankmėje laikėsi net smėlis, 

Rohanui pasirodė, kad tai kažkokios kubo ir piramidės pa- 
vidalo uolų nuolaužos, apaugusios negyva išdžiūvusia augme- 
nija. Bet ir tas įspūdis išnykdavo, atsitraukus keletą žingsnių, 
kada tainę sunaikinimo chaose išryškėdavo gyvoms formoms 
svetimas taisyklingumas. Tai nebuvo paprasti monolitiniai 
griuvėsiai, nes pro metalinės tankmės plyšius galėjai pažvelg- 
ti į jų vidų, bet nebuvo jie ir tušti, o ištisai užpildyti tos 
tankmės. Iš visur dvelkė negyva nykuma. Rohanas pagalvojo 
apie svaidytuvą, tačiau net ir jėgą naudoti atrodė bepras- 
miška, nes nebuvo kur veržtis. Viesulas tarp aukštų bastionų 
varė aitrių dulkių debesis. Taisyklingą juoduojančių angų 
mozaiką buvo užpustęs smėlis, kuris visą laiką byrėjo STOVe- 
lėmis sudarydamas apačioje stačius, nelyginant miniatiūrinių 
lavinų, kauburius. Visos kelionės metu buvo girdėti, kaip be 
paliovos čeža byrantis smėlis. Besisukiojančios antenos, švy- 
tuokliniai judančių Geigerio skaitiklių vamzdžiai, ultragarsi- 
niai mikrolonai ir spindulių indikaioriai nedavė jokių sig- 
nalų. Girgždėjo tiktai smėlis po ratais ir, persirikiuojant po- 
sūkiuose, trūkčiojamai kaukė įsismagindami varikliai. Kolona 
čia pradingdavo tamsiuose ir šaltuose pakelėje sutinkamų ko- 
lonų šešėliuose, čia vėl išnirdavo į skaisčiai raudona šviesa 
nužertą smėlį. 

Pagaliau jie pasiekė tektoninį plyšį. Tai buvo šimto met- 
rų pločio tarpeklis, bedugnė praraja, tikriausiai nepaprastai 

gili, nes jos nepajėgė užversti ištisi smėlio kriokliai, kuriuos 
nepaliaujamai varė žemyn vėjas. Čia kolona sustojo, ir Ro- 
hanas pasiuntė į kitą tarpeklio pusę skraidantį r0botą-žval- 
gą. Paskui ėmė stebėti ekrane visa, ką robotas matė savo 
televiziniais objektyvais, bet vaizdas buvo toks pat — visiems 
jau žinomas. Po valandos žvalgas buvo grąžintas, ir, kai jis 
prisijungė prie grupės, Rohanas, pasitaręs su Balminu ir fizi- 
ku Gralevu, kurie sėdėjo jo mašinoje, nusprendė nuodugniau 
apžiūrėti keletą griuvėsių. 

Pirmiausia, panaudoję ultragarsinius zondus, jie pamėgino 
ištirti, kokio storio smėlio sluoksnis dengia negyvojo „„mies- 
to“ gatves. Tai buvo gana vargingas darbas. Iš eilės atliekamų 
zondavimų duomenys nesutapo, matyti, dėl to, kad uoloje, kuri 
per sukrėtimą buvo perskelta tokiu plačiu plyšiu, įvyko vi- 
dinė dekristalizacija. Galima buvo manyti, kad šią didžiulę 
duburiuotą lomą dengė kokių septynių — devynių metrų sto- 
rumo smėlio sluoksnis. Jie pasuko į rytus, prie vandenyno, 
ir, visaip išvingiavę vienuolika kilometrų tarp juoduojančių 
griuvėsių, kurie darėsi vis žemesni, vis mažiau išsikišę iš 
smėlio, kol pagaliau išnyko visai, pasiekė plikas uolas. Kolona 
sustojo ties tokiu aukštu skardžių, kad apačioje dūžtančių į jį 
bangų ošimas čia buvo vos girdimas. Skardžio pakraščiu ėjo 
plika, vėjo nugairinta ir nepaprastai glotni uola; į šiaurę ji 
kilo aukštyn, virsdama kalnų grandine, kurios viršūnės, tary- 
tum šuoliavo į tviskantį vandenyną. 

Užpakaly stovėjo „miestas“, kuris dabar atrodė kaip juo- 
da taisyklingų kontūrų linija, skęstanti rusvame rūke. Ro- 
hanas susisiekė su „Nenugalimuoju“, perdavė astrogatoriui 
surinktą informaciją, kuri faktiškai buvo lygi nuliui, ir visa 
kolona, kaip ir anksčiau laikydamasi visų atsargumo prie- 
monių, grįžo į griuvėsius. 

Kelyje atsitiko nedidelis nuotykis. Kairysis kraštinis ener- 
gobotas, matyti, truputį nukrypęs nuo kurso, per daug išplėtė 
jėgų lauką, kuris užkliudė palinkusį į jo pusę smailiaviršūnį 
korėtą statinį. Sujungtas su prietaisu sunaudojamam lauko 
pajėgumui matuoti, ;antimaterijos svaidytuvas, kurį kažkas 
buvo paruošęs automatiškai smogti, jeigu kas užpultų, su- 

naudojamo pajėgumo padidėjimą palaikė ženklu, jog kažkas 
stengiasi pramušti jėgų lauką, ir šovė į niekuo nekaltus griu- 
vėsius. Visa viršutinė pasviro „statinio“, kuris buvo Žemės 
dangoraižio dydžio, sekcija prarado savo purvinai juodą spal- 
vą, įkaito, akinamai sužibo ir sekančią akimirką pavirto išly- 
dyto metalo srautu. Nė vienas trupinėlis nenukrito ant va- 
žiuojančiųjų, nes liepsnojančios atplaišos nuslydo nemato- 
muoju kupolu, kurį sudarė apsauginis jėgų laukas. Nespėju- 
sios pasiekti žemės, jos visiškai išgaravo nuo terminio smū- 
gio. Tačiau padidėjo anihiliacijos sukeltas radioaktyvumas, 
skaitikliai automatiškai įjungė aliarmo signalą, ir Rohanas, 
keikdamasis ir žadėdamas sulaužyti kaulus tam, kas šitaip 
užprogramavo aparatūrą, gerokai sugaišo, kol atšaukė aliar- 
mą ir paaiškino „Nenugalimajam“, kuris, pastebėjęs tvykste- 
lėjimą; tuojau pat paklausė, kas atsitiko. 

— Kol kas težinome, kad tai metalas. Tur būt, plienas 
su volframo ir nikelio priemaiša, — pasakė Balminas, kuris, 
nekreipdamas dėmesio į kilusią netvarką, pasinaudojo proga 
ir atliko spektroskopinę griuvėsius apėmusios liepsnos ana- 
lizę. 

— Ar galite nustatyti amžių? — paklausė Rohanas, nusi- 
valydamas nuo rankų ir veido smėlio dulkes. Užpakalyje pa- 
siliko nuo karščio susiraičiusi griuvėsių dalis, kuri, it lūžęs 
sparnas, Kkybojo dabar viršum pravažiuoto kelio. 

— Ne, Tiktai galiu pasakyti, kad velniškai seni. Velniš- 
kai seni; — pakartojo Balminas, 

— Reikia geriau ištirti... Ir neatsiklausus senio,— staiga 
ryžtingai pridūrė Rohanas. 

Jie sustojo prie sudėtingo objekto, sudaryto iš kelių cent- 
re susisiekiančių skliautų. Jėgų lauke prasivėrė dviem lieps- 
nelėmis pažymėti varteliai. Iš arti viskas atrodė chaotiškai. 
Statinio frontonas buvo sudarytas iš vielų „šepečiais“ padeng- 
tų trikampių plokščių, kurias iš vidaus laikė storų kaip me- 
džio šakos strypų sistema; paviršiuje šie strypai dar turėjo 
šiokią tokią tvarką, bet gilumoje, kur jie stengėsi pažvelgti 
šviesdami stipriais reflektoriais, strypų miškas vis labiau ke- 
rojosi, šakojosi iš stambių mazgų, vėl raizgėsi, ir visa tai 

drauge buvo panašu į gigantišką vielų pynę, šuraizgytą iš 
milijonų kabelių. Mėginimai aptikti juose elektros srovės, 
poliarizacijos, liktinio magnetizmo ir pagaliau radioaktyvu- 
mo pėdsakų nedavė jokių rezultatų. 

Neramiai blykčiojo žaliosios liepsnelės, rodančios įėjimą 
į jėgų lauko vidų. Švilpė vėjas, oro masės, pučiamos į plieno 
tankmę kraupiai kaukė. 

— Ką galėtų reikšti šitos velniškos džiunglės?! 

Rohanas šluostėsi nuo veido smėlį, kuris lipo prie pra- 
kaituotos odos. Drauge su Balminu jie stovėjo ant žema ba- 
liustrada aptvertos skraidančio žvalgo platformos, pakilę ke- 
liolika metrų virš „gatvės“, o tiksliau sakant, virš smėlio 
kalvelėmis apneštos trikampės aikštės tarp dviejų susisie- 
kiančių griuvėsių. Toli apačioje stovėjo mašinos ir maži it 
žaislinės figūrėlės žmonės, kurie žiūrėjo į juos, užvertę 
galvas. 

Žvalgas nusklendė kitur. Čia paviršius apačioje buvo ne- 
lygus, išraižytas, pasišiaušęs juosvo metalo smaigais, o vie- 
tomis padengtas tomis trikampėmis plokštėmis, išdėstytomis 
vis dėlto ne viename lygyje. Jos gulėjo atverstos į viršų 
arba į šonus, ir todėl buvo galima pažvelgti į tamsų vidų. 
Pertvarų, strypų, korėtų įdubų raizginys buvo toks tankus, 
kad pro jį neprasiskverbė ne tik saulės šviesa, bet ir galingų 
prožektorių spinduliai. 

— Kaip jūs manote, Balminai, kas tai galėtų būti? — vėl 
paklausė Rohanas. Jis buvo piktas. Visą laiką šluostoma jo 
kakta paraudo, odą perštėjo, akys kaito; už kelių minučių jis 
turėjo perduoti „Nenugalimajam“ sekantį pranešimą, bet ne- 
galėjo netgi rasti žodžių apibūdinti tam, ką matė. 

— Aš ne aiškiaregys,— atsakė mokslininkas.— Aš net ne 
archeologas. Pagaliau ir archeologas jums, tur būt, nieko 
nepasakytų. Man neatrodo...— Jis nutilo. 

— Na, sakykite gil 

— Man neatrodo, kad tai būtų gyvenamųjų patalpų kon- 
strukcijos, kokių nors būtybių gyvenamųjų būstų griuvėsiai, 
suprantate? Jeigu tatai iš viso galima su kuo nors palyginti, 
tai jau veikiau su mašina. 

— Ką, su mašina? Su kokia? Kaupiančia informaciją? 
O gal tai buvo savotiškos elektroninės smegenys?.. 

— Tur būt, jūs ir pats tuo netikite...— atsakė flegmatiš- 
kas planetologas, 

Robotas pasislinko į šalį, vis dar vos neliesdamas strypų, 
pakrikai styrinčių tarp susilanksčiusių plokščių. 

— Ne, Čia nebuvo jokių elektros grandinių. Kur čia jūs 
matote kokius nors jungiklius, izoliatorius, ekranus? 

— Gal jie buvo iš degamos medžiagos. Ugnis galėjo juos 
sunaikinti. Juk tai griuvėsiai,— netvirtai atsakė Rohanas, 

— Galimas daiktas, — nelauktai sutiko Balminas. 

— Tai ką pasakyti astrogatoriui? 

— Geriausiai parodykite jam tą visą kratinį tiesiog per 
telėviziją. 

— Tai buvo ne miestas...— staiga pasakė Rohanas, tartum 
susumavęs mintyse visa tai, ką buvo matęs. 

— Tikriausiai ne,— pritarė planetologas.— Bent jau ne 
toks, kokį galime įsivaizduoti. Čia negyveno nei žmogiškos, 
nei bent kiek į žmogų panašios būtybės. Vandenyne rastos 
gyvybės formos yra visai artimos žemiškosioms. Taigi, 10- 
giškai galvojant, jos gal egzistavo ir sausumoje. 

— Taip. Aš visą laiką apie tai galvoju. Nė vienas biologas 
nenori šia tema kalbėti. O kaip jūs manote? 

— Nenori apie tai kalbėti todėl, kad tai labai jau nejtiki- 
mas dalykas: atrodo taip, tartum kažkas neleido atsirasti gy- 
vybei sausumoje... Tarsi buvo neimanoma jai išeiti iš van- 
dens... 

— Tokia priežastis kadaise galėjo paveikti vieną syki. 
Pavyzdžiui, labai arti sprogo supernova. Juk žinote, kad Ly- 
ros dzeta prieš kelis milijonus metų buvo nova. Galimas 
daiktas, kad didelis spinduliavimas sunaikino gyvybę konti- 
nentuose, tuo tarpu organizmai vandenyno gilumoje galėjo 
išlikti... 

— Jeigu spinduliavimas būtų buvęs toks, kaip sakote, tai 
ir šiandien būtų galima rasti kokių nors pėdsakų. Tuo tarpu 
grunto aktyvumas, palyginus su šia Galaktikos sritimi, nepa- 
prastai mažas. Be to, per tuos milijonus metų evoliucija būtų 

pažengusi vėl į priekį; žinoma, nebūtų jokių stuburinių, bet 
primityvios pakrančių formos... Ar jūs pastebėjote, kad kran- 
tas atrodo visiškai negyvas? 

— Pastebėjau. Bet argi tai jau taip svarbu? 

— Labai. Gyvybė visada pirmiausia atsiranda pakrantės 
seklumoje ir tiktai paskui leidžiasi į vandenyno gilumą. Čia 
irgi negalėjo būti kitaip. Kažkas ją išstūmė. Tr aš manau, kad 
iki šiol neleidžia grįžti į sausumą. 

— Kodėl? 

— Todėl, kad žuvys bijo zondų. Planetose, kurias žinau, 
gyvūnai nebijojo aparatų. Jie niekada nesibijo to, ko nėra 
matę. 

— Jūs norite pasakyti, kad jie jau yra matę zondus? 

— Nežinau, ką jie yra matę. Bet kuriems SELSiiR jie jaut- 
rūs magnetizmui? 

— Tai kažkokia velniška istorija! — sumurmėjo Rohanas: 
Jis žiūrėjo į apdraskytus metalo festonus, persilenkė per 
turėklus. Roboto išpučiamo oro srovėje virpėjo iškraipyti 
juodi virbų galai. Balminas ilgomis žnyplėmis iš eilės laužė 
tunelio angoje kyšančias vielas. 

— Žinote, ką jums pasakysiu, — tarė jis.— Čia net nebuvo 
perdaug aukštos temperatūros, niekada nebuvo, nes metalas 
būtų išsilydęs. Taigi ir jūsiškė gaisro hipotezė atpuola... 

— Čia griūva bet kuri hipotezė, — sumurmėjo Rohanas.— 
Be to, nesuprantu, kokiu būdu galima šią beprotišką tankmę 
susieti su „Kondoro“ dingimu. Juk visa tai absoliučiai negyva. 

— Ne visada šitaip buvo, 

— Prieš tūkstanti metų — sutinku, bet ne prieš kelis me- 
us... Čia mums nebėra ko veikti. Grižkime žemyn. 

Daugiau jie nebesikalbėjo tol, kol mašina nusileido prie 
žalių signalinių ekspedicijos ženklų. Rohanas įsakė techni- 
kams įjungti televizijos kameras ir Seo duomenis per- 
duoti „Nenugalimajam“. 

Jis pats su mokslininkais užsidarė pagrindinio visureigio 
kabinoje. Ileidę į miniatiūrinę patalpą deguonies, jie ėmė 
valgyti sumuštinius, gurkšnodami iš termosų kavą. Virš galvų 
degė apvalus žibintas. Rohanui buvo maloni jo balta šviesa. 

Jis jau nemėgo planetos rausvos dienos. Balminas spiaudėsi, 
nes klastingai įsibrovęs po kauke smėlis valgant grikšėjo 
tarp dantų. 

— Tai man kažką primena...— netikėtai prabilo Gralevas, 
užsukdamas termoso dangtelį. Jo juodi, tankūs plaukai bliz- 
gėjo lempos šviesoje.— Papasakočiau jums. Bet su sąlyga, kad 
nepažiūrėsite į tai perdaug rimtai. 

— Jeigu tai tau kažką primena, tai jau labai daug, — 
atsakė Rohanas pilna burna.— Sakyk, ką gi tau primena? 

— Tiesiogiai nieko. Tačiau esu girdėjęs tokią istoriją... 
tiėsą sakant, tai tokia pasaka... Apie lyriečius... 

— Tai ne pasaka. Jie iš tikrųjų egzistavo. Apie juos 
'Achramianas yra parašęs ištisą monografiją, — pastebėjo Ro- 
hanas. | 

Už Gralevo nugaros pulte pradėjo pulsuoti švieselė — 
ženklas, kad užmegztas tiesioginis ryšys su „„Nenugalimuoju“. 

— Taip. Peinas manė, kad kai kuriems jų pasisekė išsigel- 
bėti. Bet aš esu beveik tikras, kad tai netiesa. Jie visi žuvo 
Novos sprogimo metu. 

— Iš čia iki ten šešiolika šviesmečių, — pasakė Grale- 
vas.— Neskaičiau tos. Achramiano knygos. Bet girdėjau, net 
neatsimenu kur, pasakojimą, kaip jie mėgino gelbėtis. Ro- 
dos, siuntė laivus į visas artimų žvaigždžių planetas. Jie jau 
gana gerai nusimanė subšviesos astrogacijoje. 

— Ir kas toliau? 

— Tiesą sakant, tai viskas. Šešiolika šviesmečių — ne toks 
jau didelis atstumas. Gal būt, kuris nors iš jų laivų nusi- 
leido čia?.. 

— Manai, kad jie čia? Tai yra — jų palikuonys? 

— Nežinau. Tiesiog susiejau su jais šiuos griuvėsius. Jie 
galėjo tai pastatyti... 

— O kaip jie, tiesą sakant, atrodė? - — paklausė Rohanas.—- 
Buvo panašūs į žmones? 

— Achramianas mano, kad taip,— atsakė Balminas.— Ta- 
čiau tai tik hipotezė, Apie juos liko mažiau žinių, negu apie 
australopiteką. 

— Keista.., 

— Visai nekeista. Jų planeta keliolika tūkstantmečių iš- 
buvo Novos chromosferoje. Kartais temperatūra paviršiuje 
pakildavo per dešimt tūkstančių laipsnių. Visiškai pasikeitė 
net apatiniųjų planetos plutos sluoksnių granitas. Vandenynų 
neliko nė pėdsako, visas rutulys perdegė, kaip kaulas ugnyje, 
Tik pamanykite, išbūti šimtą amžių Novos gaisre! 

— Lyriečiai? Bet kodėl jie turėtų slėptis? Ir kur? 

— Gal jau išmirė? Pagaliau nenorėkite iš manęs per 
daug. Aš tik pasakiau, kas atėjo man į galvą. 

Stojo tyla. Vairų pulte tvykstelėjo aliarmo signalas. Ro- 
hanas pašoko ir užsidėjo ausines. 

— Čia Rohanas... Ką? Tai jūs? Taip! Taip! Klausau... Ge- 
rai, tuojau grįžtame! — Išbalęs jis atsigręžė į esančius ka- 
binoje. 

) — Antroji grupė surado „Kondorą"... Už trijų šimtų kilo- 
metrų... ; 


11“ „KONDORAS“ 


Iš tolo raketa atrodė panaši į kreiva bokštą. Ši ispūdį dar 
didino aplinkui suneštos smėlio kopos: dėl pastovių vėjų 
iš vakarų pusės jos buvo žymiai aukštesnės, negu iš rytų. 
Keli vilkikai netoli laivo stovėjo beveik visiškai užpustyti, 
Netgi nejudaąs energijos svaidytuvas su iškeltų dangčiu iki 
pusės grimzdėjo smėlyje. Tačiau paskuigalio tūtos dar ma- 
tėsi, nes buvo neužpustytame duburyje. Todėl, norint pasiekti 
išmėtytus aplink pandusą daiktus, reikėjo tik hužerti ploną 
smėlio sluokznį. 

„Nenugalimojo“ vyrai sustojo ties duburio kraštų, Maši- 
nos, kuriomis jie čia atvažiavo, jau supo dideliu raiu visą 
teritoriją, o emiterių išmesti energijos pluoštai susijungė, su- 
darydami apsaugos lauką. Transporteriai ir inforobotai liko 
už kelių dešimčių metrų nuo tos vietos, kur smėlio žiedas su- 
po „Kondoro“ pagrindą, įr žvelgė į apačią nuo smėlio kalvos 
viršūnės, p 

Laivo pandusas kybojo virš grunto per penkis metrus, lyg 
kažkas jį besileidžiantį būtų staiga sulaikęs. Tačiau keltuvo 
ferma stovėjo tvirtai, o atdaros tuščio narvo durelės tarsi 
kvietė į vidų. Šalia jos iš smėlio kyšojo keletas deguonies 
balionų. Aliumininės balionų sienelės blizgėjo, tartum jie bū- 
tų numesti vos prieš kelias minutes. Kiek toliau iš smėlio 
kalvos kyšojo kažkoks žydros spalvos daiktas, kuris pasiro- 
dė besąs konteineris. Beje, duburyje prie laivo chaotiškai 
išmėtytų daiktų buvo daugybė: konservų dėžutės, pilnos ir 
tuščios, teodolitai, fotoaparatai, žiūronai, stovai ir gertuvės. 
Vieni daiktai buvo sveiki, kiti apgadinti. 

„Atrodo taip, lyg juos kažkas būtų verste išvertęs iš lai- 
vo",— pagalvojo Rohanas, pakeldamas galvą į viršų, kur 
juodavo keleivinio liuko anga: jo dangtis buvo praviras. 

Nedidelis de Vrije oro žvalgų būrys išmirusį laivą užtiko 
visai netikėtai. De Vrije į jo vidų patekti nemėgino, bet tuo- 
jau pat pranešė bazei. Tik Rohano grupei buvo pavesta ištirti 
„Nenugalimojo“ antrininko paslaptį. Technikai jau bėgo tię- 
siog nuo savo mašinų su įrankių dėžutėmis. 

Pastebėjęs kažkoki pūpsantį daiktą, plonai užpustytą smė- 
liu, Rohanas, manydamas, kad tai kažkoks mažas gaublys, 
paspyrė ji bato galu. Vis dar nesuprasdamas, kas tai yra, jis 
ištraukė blyškiai gelsvą rutulį ir vos nesuriko. Visi atsigręžė 
į jo pusę. Rankose jis laikė žmogaus kaukolę. | 

Paskiau jie rado dar kaulų ir daugiau palaikų, o taip pat 
visą skeletą su kombinezonu. Tarp atšokusio apatinio žandi- 
kaulio ir viršutinių dantų tebestyrojo deguonies aparato kan- 
diklis, 0 manometras rodė keturiasdešimt šešias atmosferas. 
Atsiklaupęs, Jargas atsuko baliono vožtuvą, ir iš jo švilpda- 
mos išėjo dujos. Plieninės reduktoriaus dalys visiškai sau- 
same dykumos ore buvo net nepaliestos rūdžių. Visi sraigtai 
sukiojosi laisviausiai. : 

Keliuvo mechanizmą buvo galima įjungti iš narvo platfor- 
mos, bet tinklo srovės, matyti, nebuvo, nes, spaudant myg- 
tukus, liftas nejudėjo. Lipti į viršų keturiasdešimt metrų 
aukščio keltuvo konstrukcija atrodė gana sunku, todėl Ro- 
hanas galvojo, ar nereikėtų pasiųsti į viršų kelis žmones ant 

skraidančios lėkštės, bet du technikai, susirišę lynu, jau lipo 
išorine keliuvo puse. Likusieji tylėdami stebėjo kopiančius. 

„Kondoras“, visiškai tos pačios, kaip ir „„Nenugalimasis“, 
klasės laivas, buvo pastatytas vos keleriais metais anksčiau, ir 
iš lauko pusės juodu niekuo nesiskyrė. Žmonės tylėjo. Nors 
jie nieko ir nekalbėjo, tačiau tikriausiai labiau norėjo pa- 
matyti laivą, sudužusį dėl katastrofos — na kad ir sprogus 
reaktoriui. Visus apstulbino tai, kad jis stovėjo čia, įsmigęs 
į dykumos smėlį, sustingęs ir pasviręs į vieną pusę, tartum 
gruntas būtų ismukęs nuo paskuigalio atramų svorio, apsup- 
tas daiktų ir žmonių kaulų chaoso, ir kartu atrodė nepa- 
liestas. 

Technikai pasiekė liuko dangtį, nesunkiai jį atkėlė ir din- 
zo iš akių. Jie nepasirodė taip ilgai, kad Rohanas ėmė neri- 
mauti, bet netikėtai keltuvas sudrebėjo, pakilo per metrą, 
o paskiau vėl nusileido ant smėlio. Tuo pačiu metu atdarame 
liuke pasirodė techniko figūra. Jis rodė ranka, kad galima 
pasikelti. 


Rohanas, Balminas, biologas Hagerupas ir vienas iš tech- 
nikų, Kralikas, keturiese pasikėlė į viršų. Senu įpročiu Roha- 
nas apžiūrinėjo didžiulį gaubta korpusą, slenkantį už keltu- 
vo baliustrados, ir pirmą, bet ne paskutinį kartą tą dieną 
apstulbo. Titano-molibdeno šarvų plokštės buvo ištisai sugrai- 
žytos arba subadytos kažkokiu kietu įnagiu. Išgrąžos nebuvo 
labai gilios, bet tokios tankios, kad visas laivo apvalkalas 
atrodė tarsi raupuotas. Rohanas truktelėjo Balminą už peties, 
bet tas jau buvo pastebėjęs ši nepaprastą dalyką. Abu sten- 
gėsi geriau apžiūrėti šarvuose išvarpytas duobutes. Jos bu- 
vo mažytės, tarsi išskaptuotos aštriu kalto galu, bet Rohanas 
žinojo, kad nėra tokio kalio, kuriam pasiduotų cementuo- 
tas paviršius. Tai tegalėjo būti kurio nors cheminio poveikio 
išdava. Tačiau jis nedaug tesuspėjo sužinoti, nes keltuvas bai- 
gė savo trumpą kelionę ir reikėjo eiti į šliuzo kamerą. 

Laivo viduje degė šviesa: technikai jau buvo sutvarkę 
suslėgtu oru varomą avarinį generatorių. Nepaprastai smul- 

„kus smėlis storesniu sluoksniu gulėjo tik prie pat aukšto 
slenksčio. Vėjas ipūtė jį čia per pravirą liuką: Koridoriuose 

smėlio visai nebuvo. Trečiojo aukšto patalpas jie rado šva- 
rias, tvarkingas, ryškiai apšviestas, vienur kitur gulėjo koks 
paliktas daiktas — deguonies kaukė, plastmasinė lėkštė, kny- 
ca, kombinezono dalis. Bet šitaip buvo tik trečiame aukšte. 
Žemiau, kartografinėse ir žvaigždžių kajutėse, kajutkompani- 
jose, įgulos kabinose, radiolokatorių patalpose, viešpatavo 
neišaiškinamas chaosas, 

Dar siaubingesnį vaizdą jie pamatė vairinėje. Ekranuose 
ir laikrodžiuose nebuvo likę nė vieno sveiko stiklelio. Ka- 
dangi visų prietaisų stiklai buvo pagaminti iš nedūžtančios 
masės, kažkokie nepaprastai galingi smūgiai juos pavertė si- 
dabriniais milteliais, kurie dabar dengė pultus, krėslus ir net- 
gi laidus bei kontaktus. Greta esančioje bibliotekoje tarsi. 
iš maišo išbertos kruopos pasklidai mėtėsi išsivynioję ir su- 
siraizgę dideliais, slidžiais kamuoliais mikrofilmai, suplėšytos 
knygos, sulaužyti skriestuvai ir logaritminės liniuotės, spekt- 
rinių analizių juostos drauge su šūsnimis didžiulių žvaigždinių 
Kamerono katalogų, kurių storus, standžius plastikinius la- 
pus kažkas išplėšė po vieną, mėgaudamasis, įnirtingai ir kar- 
tu su nesuprantama kantrybe. Klubo patalpoje ir greta jos 
esančioje projekcinėje salėje praėjimai buvo užversti suglam- 
žytų rūbų krūvomis ir nuplėšytos krėslų apmušalų odos gaba- 
lais. Žodžiu, ten atrodė taip, tartum, bocmano Ternerio žo- 
džiais tariant, laivą būtų užpuolusi įsiutusių pavianų banda. 
Žmonės, tiesiog apstulbinti šitokio nusiaubimo, tylėdami ėjo 
iš vieno aukšto į kitą. Mažoje navigacinėje kajutėje prie 
binėmis kelnėmis ir dėmėtais marškiniais. Dabar jis buvo ap- 
dengtas brezentu, užmestu kažkurio pirmiausia čia jėjusio 
techniko. Tiesą sakant, tai buvo mumija su parudavusia ir 
pridžiūvusia prie kaulų oda, 

Rohanas išėjo iš „Kondoro“ vienas iš paskutinių. Jam 
svaigo galva; jis juto šleikštulį ir kiekvieną naują priepuolį 
nuslopindavo tik sukaupdamas visą valios jėgą. Jam atrodė, 
kad jis pergyveno kraupų, neitikimą sapną. Tačiau, pažvel- 
gęs į kitų žmonių veidus, įsitikino, kad visa tai, ką matė, 
yra iš tiesų. Buvo pasiųstos trumpos radiogramos „Nenuga- 

limajam“. Dalis įgulos pasiliko prie „Kondoro“ padaryti vi- 
duje bent šiokios tokios tvarkos. Tačiau Rohanas įsakė prieš 
tai nufotografuoti visas laivo patalpas ir smulkiai aprašyti, 
kokios jos buvo rastos. 


Rohanas grįžo su Balminu ir vienu iš biofizikų — Garbu; 
transporterį vairavo Jargas. Jo platus, visada besišypsantis 
veidas buvo tartum sumažėjęs ir patamsėjęs. Daugiatonė ma- 
šina trūkčiojo, sukinėjosi tarp kalvų, mėtydama į šalis di- 
džiulius smėlio fontanus. Tai buvo labai neįprasta, nes šis 
vairuotojas paprastai važiuodavo ramiai, sklandžiai. Prieša- 
kyje, sudarydamas jėgų lauko apsaugą, važiavo be žmonių 
energobotas. Jie visą laiką tylėjo apnikti savų minčių. Ro- 
hanas beveik bijojo susitikti su astrogatoriumi, nes nežinojo, 
ką būtent jam pasakys. Siaubingiausią atradimą, siaubingiau- 
sią todėl, kad šis pamišėliškas atradimas buvo absurdiškiau- 
sias, pasilaikė sau. Aštuntojo aukšto vonios kambaryje jis 
rado muilo gabalų su aiškiais žmogaus dantų pėdsakais. 
O juk bado ten negalėjo būti; sandėliai buvo beveik pilni 
neliestų maisto atsargų; net pienas puikiausiai išsilaikė šal- 
dytuvuose. 

Pusiaukelėje jie gavo radijo signalus iš kažkokios mažos 
savaeigės mašinos, kuri, keldama dulkių debesis, lėkė į juos. 
Jie sumažino greitį, tada sustojo ir toji mašina. Ten važiavo 
du žmonės: nebe jaunas jau technikas Magdovas ir neuro- 
fiziologas Saksas. Rohanas išjungė lauką, ir jie galėjo susi- 
kalbėti. Pasirodo, jau jam išvykus, „Kondoro“ hibernatoriuje 
buvo rastas užšaldytas žmogus, kurį, gal būt, dar galima buvo 
atgaivinti. Taigi Saksas ir vežėsi iš ,Nenugalimojo“ visą rei- 
kalingą aparatūrą. 

Rohanas nusprendė vykti paskui Saksą, motyvuodamas 
tuo, kad mokslininko mašina neturi jėgų lauko apsaugos. 
Iš tikrųjų jis buvo patenkintas, kad pokalbis su Horpachu 
bus atidėtas. Taigi jie apsisuko vietoje ir, keldami smėlio 
debesis, nudūmė atgal. 

Aplink „Kondorą“ plušėjo žmonės. Tš kopų jie tolydžio 
traukė įvairiausius daiktus. Nuošaliau, apdengti baltomis pa- 
lomis, gulėjo eilėmis žmonių lavonai. Jų jau“ buvo daugiau 

kaip dvidešimt. Pandusas veikė, net „Kondoro“ stoties reak- 
torius jau davė srovę. 

Juos pastebėjo iš tolo dėl sukelto dulkių debesies ir atida- 
rė įėjimą pro jėgų lauką. Vietoje jau buvo gydytojas, mažasis 
daktaras Nigrenas, bet be asistentų jis net nenorėjo nuodug- 
niau apžiūrėti rastojo hibernatoriuje žmogaus. Rohanas, pa- 
sinaudodamas savo privilegija — čia gi jis pavadavo patį va- 
dą — su abiem gydytojais nuėjo į laivą. Sudaužytieji daiktai, 
dėl kurių jis, apsilankęs čia anksčiau, negalėjo prieiti net 
prie hibernatoriaus durų, dabar jau buvo pašalinti. Rodyklės 
rodė septyniolika laipsnių šalčio. Abu gydytojai, tai pamatę, 
tylėdami susižvelgė, bet Rohanas šiek tiek žinojo apie hiber- 
naciją ir suprato, kad pilnutinei grįžtamai mirčiai temperatū- 
ra per aukšta, o hipoterminiam miegui — per žema. Atrodė, 
kad žmogus hibernatoriuje ne specialiai paliktas išbandymui 
atitinkamai sudarytose sąlygose, o greičiau patekęs ten atsi- 
tiktinai, taip pat nesuprantamai ir beprasmiškai, kaip ir visa 
kita, kas buvo įvykę „„Kondore“. Ir tikrai, kada jie, apsirengę 
termostatiniais skafandrais ir atsukę sraigtračius, atidarė sun- 
kų dangtį, pamatė vienmarškinį, kniūbsčiomis ant grindų gu- 
lintį žmogų. Rohanas padėjo gydytojams nunešti jį ant mažo 
minkšto stalo, apšviesto trimis bešešėlinėmis lempomis. Tiesą 
sakant, tai buvo ne operacinis stalas, o tik gultas smulkioms 
procedūroms, kurias kariais reikia atlikti hibernatoriuje. Ro- 
„banas: bijojo pamatyti šio žmogaus veidą, nes pažinojo dau- 
gelį „Kondoro“ žmonių. Tačiau šis buvo jam nepažįstamas. 
Jeigu ne į ledą sušalę ir standūs jo sąnariai, galėjai pama- 
nyti, kad rastasis žmogus miega — akys užmerktos, oda sau- 
soje ir hermetiškoje kajutėje netgi nepraradusi natūralios 
spalvos, tik išblyškusi. Tačiau po ja audiniuose buvo pilna 
mikroskopinių ledo kristalėlių. Abu gydytojai, nieko nesa- 
kydami, susižvelgė antrą kartą. Po to pradėjo ruošti savo 
įrankius. Rohanas atsisėdo ant vienos iš tuščių lovų. Dvi 
ilgos jų eilės stovėjo tvarkingai paklotos; hibernatoriuje buvo 
pavyzdinga, normali tvarka, Kelis kartus žvangtelėjo instru- 
mentai, gydytojai pasišnibždėjo, ir pagaliau Saksas, nueida- 
mas nuo stalo, pasakė: 

— Nieko nebus. 

-— Negyvas;— lyg ir darydamas iš Sakso žodžių vienit“ 
telę galimą išvadą, o ne klausdamas, tarė Rohanas. 

Tuo tarpu Nigrenas priėjo prie klimatizatoriaus lentelės. 
Netrukus orą sujudino šiltas dvelksmas. Rohanas atsistojo, 
norėdamas išeiti, bet pamatė, kad Saksas grįžta prie stalo. 
Jis pakėlė nuo grindų nedidelį juodą krepšį, atidarė jį, ir 
Rohanas, pamatė aparatą, apie kūrį jau ne kartą buvo gir- 
„dėjęs, bet kurio ligi šiol dar nė karto nebuvo matęs naudo- 
jant. Saksas nepaprastai ramiai, pedantiškai vyniojo iš ka- 
muoliukų laidus, kurių galuose buvo plokšti elektrodai. Šešis 
jų pridėjęs prie mirusiojo kiaušo, jis pritvirtino juos elas- 
tiška juosta. Paskiau pritūpęs išėmė iš krepšio tris poras 
ausinių. Užsidėjo vieną porą ant ausų ir, vis dar pasilenkęs, 
ėmė judinti apdangalu apvilkto aparato skridinėlius. Jo vei- 
das su užmerktomis akimis pasidarė labai susikaupęs. Staiga 
jis suraukė antakius, vis tebelaikydamas ranka skridinėlį, pa- 
linko dar žemiau ir staigiai nusiėmė ausines. 

— Kolega Nigrenai,— kažkokiu keistu balsu pasakė jis, 

Mažasis daktaras paėmė iš jo ausines. 

— Ką?.— beveik nealsuodamas, drebančiomis lūpomis su- 
šnibždėjo Rohanas. 

Šis aparatas buvo vadinamas „kapų stuksentuvu“, bent jau 
laivo žargonu tariant. Juo galima buvo „pasiklausyti sme- 
genų“ neseniai mirusio žmogaus arba tokio, kurio kūnas dar 
nepradėjęs irti, kaip atsitiko šiuo atveju dėl žemos tempera- 
tūros; teisingiau sakant, galima buvo išgirsti tai, kas sudarė 
paskutinį sąmonės turinį. 

Aparatas siuntė elektros impulsus į kaukolės gilumą. Jie 
ėjo mažiausio pasipriešinimo keliu — tai yra tokių nervų 
skaidulomis, kurios sudarė funkcinę visumą prieš prasidedant 
agonijai. Niekada nebuvo galima laukti tikrų rezultatų, tačiau 
ėjo gandai, kad keletą kartų šiuo metodu pavyko gauti labai 
svarbios informacijos. Tokiomis aplinkybėmis, kaip dabar, ka- 
da taip svarbu buvo atskleisti „Kondoro“ tragedijos paslaptį, 
„kapų stuksentuvą“ reikėjo panaudoti būtinai. Rohanas jau 
suprato, kad neurologas neturėjo vilties atgaivinti sušalusį 

žmogų ir tikriausiai čia atvažiavo lik pasiklausyti, ką jam 
perduos jo smegenys. Jis stovėjo nejudėdamas, jausdamas, 
keistai džiūstant lūpas ir garsiai plakant širdį, kai Saksas pa- 
davė jam kitą ausinių porą. Jeigu Sakso mostas nebūtų buvęs 
toks paprastas ir natūralus, jis nebūtų išdrįsęs užsidėti ausi- 
nių. Bet jis paėmė jas, paveiktas ramaus tamsių Sakso akių 
žvilgsnio. Gydytojas, priklaupęs vienu keliu prie aparato, al- 
sargiai sukiojo stiprintuvo skridinėlį. 

Iš pradžių Rohanas nieko negirdėjo, tik srovės ūžesi ir, 
tiesą sakant, pajuto palengvėjimą, nes nieko ir nenorėjo iš- 
girsti. Pats to net nesuprasdamas, jis verčiau norėjo, kad 
šio nepažįstamojo smegenys būtų nebylios kaip akmuo. Sak- 
sas, kiek pasikeldamas nuo grindų, pataisė jam ant galvos 
ausines. Tada Rohanas pro šviesą, užliejusią baltą kajutės 
sieną, pamatė pilką, tarsi peleninį, blankų vaizdą, pakibusį 
neapibrėžtame nuotolyje. Jis nenoromis užsimerkė, ir tai, 
ką pamatė prieš, valandėlę, dabar beveik visai išryškėjo. Tai 
buvo tarytum kažkoks praėjimas laivo viduje su vamzdžiais 
palei skliautus. Per visą jo plotį buvo pilna žmonių kūnų. 
Jie tarsi judėjo, bet iš tikrųjų tai virpėjo ir bangavo visas 
vaizdas. Žmonės buvo pusiau nuogi — drabužių liekanos ka- 
bojo skutais, o nenatūraliai balta jų oda buvo lyg išmarginta 
tamsiomis dėmelėmis, lyg kažkuo išberta. Galimas daiktas, 
kad ir šis reiškinys tebuvo atsitiktinis ir pašalinis efektas, 
nes tokių juodų brūkšnelių buvo daugybė ant grindų ir ant 
sienų. Šis visas vaizdas, tarytum neaiškiai nufotografuotas 
pro storą tekančio vandens sluoksnį, siūbavo, trūkčiojo, rai- 
tėsi ir bangavo. 

Siaubo apimtas, Rohanas staiga atsimerkė; vaizdas papil- 
kėjo, beveik išnyko ir tiktai lyg šešėlis dengė stiprias aplin- 
kos šviesas. Bet Saksas vėl palietė aparato skridinėlį, ir Ro- 
hanas išgirdo — tarsi galvos viduje — tyliai šnabždant: ... ala 

+ ama... lala... ala ma... mama... 

Ir daugiau nieko. Stiprinimo srovė staiga miauktelėjo, 
suūžė, ir iš 'ausinių pasigirdo tarytum pašėliškas žagsulys, 
besikartojantis giedojimas, laukinis, kraupus juokas. Bet tai 
buvo jau tik srovė; tiesiog heterodinas ėmė generuoti per- 
nelyg stiprius virpesius... 

Saksas vyniojo laidus, dėliojo, kimšo juos į krepšį, o Nig- 
renas pakėlė paklodės kraštą ir užmetė jį ant mirusiojo, ku- 
rio ligi šiol sučiauptos lūpos, ga! nuo šilumos (hibernatoriuje 
jau buvo beveik karšta — bent Rohanui prakaitas tekėjo per 
nugarą), kiek prasičiaupė, reikšdamos nepaprastą nusistebė- 
jimą. Tr šitaip buvo užklotos balta drobule. 

— Sakykite ką nors... Kodėl nieko nesakote?! — sušuko 
Rohanas. 

Saksas užtraukė dėklo dirželius, atsikėlė ir priėjo prie 
jo per žingsnį. 

— Valdykitės, navigatoriau... 

Rohanas prisimerkė, sugniaužė kumščius; jo pastangos 
buvo ir didelės, ir tuščios. Kaip paprastai tokiais momentais, 
ji ėmė pyktis, kurį sutramdyti buvo labai sunku. 

— Atsiprašau..— sumurmėjo jis.— Ką gi visa tat reiškia? 

Saksas atsiseginėjo platų skafandrą, kuris nuslinko ant 
grindų, ir tariamai didelė jo figūra sumažėjo. Jis vėl liko 
liesas, pakumpęs žmogus siaura krūtinė ir laibomis, nervin- 
gomis rankomis. 

— Žinau ne daugiau už jus,— pasakė jis.— O gal ir ma- 
iau, 

Rohanas nesuprato nieko, tačiau pasigavo paskutinius jo 
žodžius. 

— Kaip tai...? Kodėl mažiau? š 

— Nes aš čia nebuvau — nieko nemačiau, tik šį lavoną. 
Jūs čia buvote nuo ryto. Ar tas vaizdas jums nieko nesako+ 

— Ne. Jie — jie judėjo. Ar jie tada buvo dar gyvi? Kuo 
buvo apsirengę? Tos dėmelės... 

— Nejudėjo. Tai iliuzija, Engramos fiksuojamos, kaip fo- 
tografijos. Kartais suvestinė būna sudaryta iš kelių vaizdų; 
šiuo atveju jos nebuvo, 

„— O tos dėmelės? Tai irgi iliuzija? 

— Nežinau. Visko gali būti. Bet man atrodo, kad ne, 
O kaip atrodo jums, Nigrenai? 

Mažasis gydytojas jau buvo nusiėmęs skafandrą. 

— Nežinau, — pasakė jis.— Gal iai ir nebuvo artefaktas. 
Anti lubų jų nebuvo, tiesa? 

— Tų dėmelių? Ne. Tiktai ant jų... ir ant grindų. Ir kele- 
tas ant sienų... 

— Jeigu būtų kita projekcija, jos, tur būt, padengtų, visą 
vaizdą,— pasakė Nigrenas.— Bet tai nėra tikras dalykas. Per- 
nelyg daug atsitiktinumo tokioje fiksacijoje... 

= O garsas? Tas — tas vapenimas? — beviltiškai Blaisinė: 
jo Rohanas. 

— Vienas žodis buvo aiškus: „mama“. Girdėjote? 

— Taip. Bet ten buvo dar kažkas. „Ala“... „lala“...— tai 
pasikartojo... 

— Pasikartojo, nes išieškojau visą viršugalvio srities sme- 
genų žievę, — sumurmėjo Saksas.— Kitaip sakant — visą klau- 
somosios atminties zoną, — paaiškino jis Rohanui.— Tai buvo 
iš visų dalykų nepaprasčiausias... 

— Tie žodžiai? 

— Ne. Ne tie žodžiai. Mirštantysis gali apie ką nors gal- 
voli; jeigu būtų galvojęs apie motiną, tai būtų buvę netgi nor- 
malu. Bet jo klausomoji žievė tuščia. Visiškai tuščia, su- 
pranlale? 

— Ne. Nieko nesuprantu. Kaip tai tuščia? 

— Paprastai viršugalvio zonų skenavimas neduoda 1ezul- 
tatų, — paaiškino  Nigrenas.— Ten pernelyg daug engramų, 
pernelyg daug užfiksuotų žodžių. Taip, tartum jūs mėgintumėt 
skaityti iš karto šimtą knygų. Dėl to ir būna chaosas. O jis,— 
Nigrenas pažvelgė į pailgą figūrą po baltu audiniu, — ten nie- 
ko neturėjo. Jokių žodžių, vien tik šiuos kelis skiemenis. 

— Taip. Tikrinau nuo sensorinio kalbos centro net ligi Ro- 
landžio vagos, — pasakė Saksas.— Todėl šie skiemenys ir pasi- 
kartojo — tai buvo paskutinės išlikusios foneminės struktūros. 

— O likusios? O kitos? 

— Jų nėra,— tarsi prarasdamas kantrybę, Saksas pakėlė 
sunkų aparatą, kad net sugirgždėjo rankenos oda.— Tiesiog 
jų nėra, ir tiek. Neklauskite manęs, kas jiems atsitiko. DAS 
žmogus prarado visą klausos atmintį. 

+ — O tas vaizdas? 

— Tai kas kita. Tas žmogus matė jį. Galėjo netgi nesu- 

prasti, ką mato, bet fotoaparatas taip pat nieko nesupranta, o 

vis dėlto fiksuoja tai, į ką yra nukreiptas. Pagaliau aš nežinau, 
ar jis suprato, ar ne. 

— Gal padėsite man, kolega? 

Nešini aparatais, abu gydytojai išėjo. Durys užsidarė. Ro- 
hanas liko vienas. Apimtas nevilties, jis priėjo prie stalo, nu- 
dengė drobulę ir, atsegęs mirusiojo marškinius, kurie jau buvo 
atitirpę ir visiškai suminkštėję, atidžiai ištyrė krūtinę. Pa- 
lietęs ją, Rohanas krūptelėjo — net oda buvo pasidariusi elas- 
tiška. Audiniams atšylant, raumenys suglebo, ligi šiol nenatū- 
raliai iškelta galva bejėgiškai nusviro, tarsi šis žmogus iš tiesų 
būtų miegojęs. 

Rohanas ieškojo ant kūno kokių nors paslaptingos epide- 
mijos, nunuodijimo, įkandimo pėdsakų, bet nieko nerado. Du 
kairės rankos pirštai atsigniaužė, atidengdami mažytę žaizdelę. 
Jos kraštai buvo truputį prasivėrę; žaizdelė ėmė kraujuoti. 
Raudoni lašai varvėjo ant balto apdangalo. Rohanui to jau 
buvo per daug. Net neuždengęs mirusiojo drobule, jis išbėgo 
iš kajutės ir, stumdydamas į šalis susirinkusius prie jos žmo- 
nes, nulėkė prie pagrindinio išėjimo tarsi vejamas. 

Jargas sustabdė jį prie šliuzo kameros, padėjo užsidėti de- 
guonies aparatą ir net įkišo į burną kandiklį. 

— Nieko nesužinojote, navigatoriau? 

— Ne. Jargai. Nieko. Nieko! 

Jis nežinojo, su kuo leidžiasi liftu žemyn. Mašinų varikliai 
kaukė. Vėjas pūtė stipriau, ir smėlio bangos lėkė, plakdamos 
šiurkštų ir nelygų korpuso paviršių. Rohanas apie šį reiškinį 
buvo visai užmiršęs. Jis priėjo prie paskuigalio ir pasistiebęs 
rankos pirštų galais palietė storą metalą. Šarvai buvo tartum 
uola, tartum labai senas, sudūlėjęs uolos paviršius, pasišiau- 
šęs nelygiais, kietais grumsteliais. Tarp transporterių jis matė 
aukštą inžinieriaus Ganongo figūrą, tačiau net nemėgino 
klausti, ką jis mano apie šį nepaprastą reiškinį. Inžinierius te- 
žinojo tiek, kiek ir jis. Tai yra — nieko. Nieko. 

Sėdėdamas didžiausio transporterio kabinos kampe, Roha- 
nas grįžo atgal su keliolika žmonių. Girdėjo jų balsus tarsi iš 
didelio atstumo. Bocmanas Terneris kažką kalbėjo apie apsi- 
nuodijimą, bet kiti tuojau pat jį nurėkė. 

— Apsinuodijimas? Kuo? Visi filtrai veikia puikiai! Kontei- 
neriuose pilna deguonies. Vandens atsargos neliestos... maisto 
kiek nori... 

— Ar matėte, kaip atrodė tas, kurį radome mažojoje navi- 
gacinėje? — paklausė Blankas.— Aš jį pažinojau... Būčiau ne- 
pažinęs, bet jis turėjo tokį žiedą... 

Jam niekas neatsakė. Grižęs į bazę, Rohanas nuėjo tiesiai 
pas Horpachą. Vadui situacija buvo maždaug žinoma iš tele- 
vizijos transmisijos ir anksčiau sugrįžusios grupės raportų bei 
atvežtų kelių šimtų nuotraukų. Rohanas pajuto palengvėjimą, 
kad nereikės pasakoti apie tai, ką jis ten pamatė. 

Astrogatorius pakilo nuo stalo, ant kurio gulėjo apylinkės 
žemėlapis, apkrautas nuotraukomis, ir atidžiai į jį pasižiūrėjo. 
Didelėje navigacinėje kajutėje jie buvo dviese, 

— Valdykitės, Rohanai,— tarė Horpachas.— Suprantu, ką 
jaučiate, bet mums visų pirma reikalingas šaltas protas. Ir su- 
sivaldymas. Mes turime surasti šios beprotiškos istorijos esmę. 

— Jie turėjo visas apsaugos priemones: energobotus, la- 
zerius, svaidytuvus. Didysis antimatas stovi čia pat prie rake- 
tos. Jie turėjo tą pat, ką ir mes,— apatišku balsu pasakė 
Rohanas. Jis staiga atsisėdo ir sumurmėjo: — Atsiprašau... 

Astrogatorius išėmė iš sieninės spintelės butelį konjako. 

— Seni vaistai, kartais padeda. Išgerkite, Rohanai, Seniau 
taip darydavo kautynių lauke... 

Rohanas tylėdamas nurijo deginantį skystį. 

— Patikrinau visų jėgos agregatų skaitiklius,— pasakė jis 
tarsi skųsdamasis.— Jų niekas nebuvo užpuolęs. Netgi neiššo- 
vė nė vieno šūvio. Tiesiog — tiesiog... 

— Iš proto išėjo? — ramiai pridūrė astrogatorius. 

— Norėčiau nors tuo patikėti. Bet argi tai įmanoma? 

— Ar matėte laivo knygą? 

— Ne. Ją paėmė Garbas, Jūs ją turite? 

— Taip. Po nusileidimo yra tiktai keturi įrašai. Kalbama 
apie tuos griuvėsius, kuriuos tyrėte — ir... apie „museles“. 

— Nesuprantu. Kokias museles? 

— To aš nežinau. Pažodžiui tatai skamba šitaip... 

Jis paėmė nuo stalo atverstą knygą. 


' 

„Sausumoje nėra jokių gyvybės žymių. Atmosferos sudė- 
tis“... tai analizių duomenys... Štai čia... „18.40 grįžtąs iš griu- 


vėsių antrasis vikšrinių mašinų patrulis pateko į didelio akty- | 


vumo atmosferinių iškrovų lokalinę smėlio audrą. Nepaisant 
sutrikimų, radijo ryšys užmegztas. Patrulis praneša, jog atsi- 
rado daugybė muselių, kurių pilna...“ 

Astrogatorius liovėsi skaitęs ir padėjo knygą. 

— O toliau? Kodėl nebaigėte? 

— Tiesą sakant, tai ir viskas. Čia paskutinis įrašas nu- 
trūksta. 

— Tr daugiau nieko nėra? 

— Daugiau galite pamatyti. 

Astrogatorius pastūmė atverstą puslapį. Jis buvo neišskai- 
tomai prikeverzotas. Rohanas, išplėtęs akis, žiūrėjo į susiraiz- 
giusių linijų chaosą. 

— Čia lyg raidė „b"...— tyliai pasakė jis. 

— Taip. O čia „G“. Didžioji „G“. Atrodo, lyg būtų rašęs 
mažas vaikas. Ar ne taip? 

Laikydamas rankoje tuščią stiklinę, Rohanas tylėjo. Jis 
užmiršo pastatyti ją ant stalo. Pagalvojo apie nesenas savo 
ambicijas; kaip svajojo pats vadovauti „,Nenugalimajam“. Da- 
bar jis dėkojo likimui, kad ne jam reikia spręsti tolesnį ekspe- 
dicijos likimą. k 

— Pakvieskite specialistų grupių vadovus. Rohanai! Pa- 
buskite! 

— Atleiskite. Pasitarimas, astrogatoriau? 

— Taip. Tegu visi ateina į biblioteką. 

Po ketvirčio valandos visi jau sėdėjo didelėje kvadratinėje 
salėje spalvota emale padengtomis sienomis, kuriose buvo 
knygos ir mikrofilmai. Tur būt, biauriausias dalykas buvo ne- 
jaukus „Kondoro“ ir „Nenugalimojo“ patalpų panašumas. Su- 
prantama, tai buvo laivai-dvyniai, bet Rohanas, žiūrėdamas 
į bet kurį kampą, negalėjo nuvyti įstrigusių į atmintį beproty- 
bės vaizdų. 

Kiekvienas žmogus čia turėjo savo vietą. Biologas, gydy- 
tojas, planetologas, elektronikas ir ryšių inžinieriai, kiberne- 
tikai ir fizikai sėdėjo pusračiu sustatytuose krėsluose. Šie 

devyniolika žmonių sudarė laivo strategines smegenis. Astro- 
gatorius stovėjo vienas po nuleistu iki pusės ekranu. 

-— Ar visi čia dalyvaujantieji susipažinę su „Kondoro“ lai- 
ve rasta situacija? 

Visi pritardami suūžė. 

— Ligi šio momento,— pasakė Horpachas,-- „Kondoro“ 
perimetre dirbančios ekipos surado dvidešimt devynių žmonių 
kūnus. Pačiame laive jų rasta trisdešimt keturi, vienas užšal- 
dytas hibernatoriuje ir puikiai išsilaikęs. Daktaras Nigrenas, 
kuris kaip tik grįžo iš ten, padarys mums trumpą pranešimą... 

— Nedaug ką turiu pasakyti,—- atsistodamas tarė mažasis 
daktaras. Jis iš lėto priėjo prie astrogatoriaus. Buvo visa galva 
už jį žemesnis. 

— Radome tik devynis mumifikuotus kūnus. Be to, tą kurį 
paminėjo laivo vadas ir kurį tirsime atskirai. Tai, tiesą sakant, 
tėra išimti iš smėlio griaučiai arba griaučių dalys. Mumifika- 
cija vyko laivo viduje, kur buvo tam palankios sąlygos: labai 
mažas oro drėgnumas, praktiškai jokių puvimo bakterijų ir 
nelabai aukšta temperatūra. Kūnai, kurie buvo atviroje erdvė- 
je, iro, ypač lietaus periodais, nes smėlis čia turi žymų pro- 
centą geležies oksidų ir sulfidų, reaguojančių su silpna rūgšti- 
mi... Pagaliau manau, kad šios detalės ne esminės. Reikalui 
esant, tiksliau nustatyti vykstančias reakcijas gali kolegos 
chemikai. Šiaip ar taip, atviroje vietoje mumifikacija buvo juo 
labiau neįmanoma, kad čia dar veikė vanduo ir ištirpusios 
jame substancijos, o taip pat ir smėlis. Tuo pastaruoju fakto- 
riumi kaip tik ir galima paaiškinti, kodėl nupoliruoti kaulai, 

— Atsiprašau, daktare,— pertraukė astrogatorius.— Šiuo 
momentu svarbiausia nustatyti šių žmonių mirties priežastį... 

— Jokių staigios mirties žymių, bent geriausiai išsilaikiu- 
siuose kūnuose, nėra, — tuojau pat paaiškino gydytojas. Jis 
nė į vieną nežiūrėjo ir atrodė, kad stebi kažką nematomą pa- 
keltoje prie veido rankoje.— Gali pamanyti, kad jie mirę na- 
tūralia mirtimi. 

— Tai yra? 

— Be išorinio smurtinio poveikio. Kai kurie skyrium atras- 
ti ilgieji kaulai sulaužyti, tačiau tai galėjo įvykti vėliau. 

Norint tiksliai nustatyti, reikia tirti ilgiau. Tų, kurie buvo su 
drabužiais, tiek oda, tiek griaučiai nepažeisti. Jokių žaizdų, 
tik smulkūs įdrėskimai, kurie tikriausiai negalėjo būti mirties 
priežastis. 

— Tai kokiu būdu jie žuvo? 

— To nežinau. Gal nuo bado arba troškulio... 

— Vandens ir maisto atsargos nesunaudotos, — pastebėjo iš 
vietos Garbas. 

— Žinau. 

Valandėlę stojo tyla, 

— Mumilikacija — tai visų pirma vandens pašalinimas iš 
organizmo, — paaiškino Nigrenas. Jis vis dar nežiūrėjo į susi- 
rinkusius.— Riebaliniai audiniai pasikeičia, bet galima aptikti 
jų žymes. Taigi... šie žmonės praktiškai buvo jų netekę. Visai 
taip, kaip po ilgo badavimo. 

— Bet ne anas, išsilaikęs hibernatoriuje,— greitai įterpė 
stovintis už paskutinės krėslų eilės Rohanas. 

— Tai tiesa. Bet jis mirė, matyt, nuo šalčio. Dėl neaiškios 
priežasties jis pateko į hibernatorių; gal būt, tiesiog užmigo, 
o temperatūra tuo tarpų ėmė kristi, | 

— Ar jums neatrodo, kad visi jie gali būti nunuodyti? — 
paklausė Horpachas. 

— Ne. 

— Betgi juk negalite, daktare, taip kategoriškai... 

— Galiu tai tvirtinti, — atšovė daktaras.— Planetoje apsi- 
nuodyti galima per plaučius, įkvepiant dujų, per virškinimo 
traktą arba per odą. Vieni iš geriausiai išsilaikiusių lavonų 
rasti su deguonies aparatais. Balone buvo deguonies. Jo būtų 
užtekę dar keliolika valandų... 

„Tai tiesa“, — pagalvojo Rohanas. Jis prisiminė tą žmogų, 
aptemptą kiaušo odą, parudavusius odos likučius ant žandi- 
kaulių, akiduobes, iš kurių byrėjo smėlis. 

— Tie žmonės negalėjo suvalgyti nieko nuodingo, nes čia 
iš viso nėra ko valgyti, bent sausumoje. O vandenyne jie nie- 
ko nežvejojo. Katastrofa įvyko tuojau po nusileidimo. Jie vos 
vieną patrulį spėjo pasiųsti į griuvėsius. Tai ir viskas. Bet 
štai, kaip tik matau Mak-Miną. Jau baigėte, kolega Minai? 

— Taip, — nuo durų atsiliepė biochemikas. 

Visi sužiuro į jį. Mak-Minas praėjo viduriu pro sėdinčius 
ir atsistojo greta Nigreno. Jis dar buvo su ilgu laboratorijos 
chalatu. 

— Padarėte analizes? 

— Taip. 

— Daktaras Mak-Minas tyrė hibernatoriuje rasto žmogaus 
kūną, — paaiškino Nigrenas.— Gal iš karto ir sakykite, ką 
radote? ; 

— Nieko,— tarė Mak-Minas. Jo plaukai buvo tokie švie- 
sūs, kad galėjai pamanyti, jog jie paprasčiausiai žili. Akys 
tokios pat spalvos. Ant veido ir net ant akių vokų rudavo 
didžiulės strazdanos. Tačiau dabar šis pailgas arkliškas veidas 
nieko nejuokino. 

— Jokių nuodų — nei organinių, nei neorganinių. Audinių 
enziminių kompleksų būklė normali. Kraujas taip pat. Skran- 
dyje — suvirškintų sausainių ir koncentrato likučiai. 

— Tai kodėl jis mirė? — paklausė Horpachas. Jis tebebuvo 
toks pat ramus. 

— Tiesiog sušalo, — atsakė Mak-Minas ir tik dabar paste- 
bėjo, kad tebėra su chalatu. Atsegęs sagleles, jis numetė cha- 
latą ant šalia stovinčio tuščio krėslo. Slidus audinys nučiuožė 
ir nukrito ant grindų. 

— Tai kokia judviejų nuomonė? — nenusileido astrogato- 
rius. 

— Aš neturiu jokios, — pasakė Mak-Minas.— Tiktai galiu 
pasakyti, kad šie žmonės nebuvo nunuodyti. 

— Gal kokia greitai skylanti radioaktyvi substancija? 
O gal kietasis spinduliavimas? 

— Kietojo spinduliavimo mirtinos dozės palieka pėdsakus: 
kraujavimą, petechijas, kraujo sudėties pakitimus. Tokių pa- 
kitimų nėra. Taip pat nėra ir radioaktyvios substancijos, ku- 
rios mirtina dozė, patekusi į organizmą prieš aštuonerius me- 
tus, būtų jau išnykusi be pėdsako. Radioaktyvumas šioje 
planetoje mažesnis, negu Žemėje. Šie žmonės nesusidūrė su 
jokia spindulinio aktyvumo forma. Tai galiu garantuoti. 

— Bet kažkas juk nužudė juos! — pakeltu balsu pasakė 
planetologas Balminas, 

Mak-Minas tylėjo. Nigrenas kažką tyliai pasakė jam. Bio- 
chemikas linktelėjo galvą ir pro sėdinčiųjų eiles išėjo. Nigre- 
nas irgi nulipo nuo tribūnos ir atsisėdo į savo vietą. 

— Prasti reikalai, — pasakė astrogatorius.— Bent iš biologų 
paramos negalime tikėtis. Ar kas iš jūsų dar turite ką pasa- 
kyti? 

— Taip. 

Atsistojo Sarneris, fizikas-atomininkas. 

— „Kondoro“ žuvimo išaiškinimas glūdi jame pačiame,— 
pasakė jis, apžvelgdamas visus iš eilės toliaregėmis paukščio 
akimis. Šalia juodų plaukų jo akių rainelės atrodė beveik 
baltos.— Kitaip sakant, — jis ten yra, tik mes kol kas nemoka- 
me jo iššifruoti. Chaosas kajutėse, neliestos atsargos, lavonų 
padėtis ir išsidėstymas, instaliacijos sugedimai — visa tai kaž- 
ką reiškia. 

— Jeigu neturite daugiau ko pasakyti...— Staiga lyg ne- 
noromis prabilo Garbas. 

— Palaukite. Mes klaidžiojame tamsoje. Turime ieškoti 
kokio nors kelio. Kol kas težinome labai nedaug. Man susida- 
ro įspūdis, kad kai kurių dalykų, kuriuos matėme „Kondoro“ 
laive, nedrįstame prisiminti. Todėl taip užsispyrę kartojame 
nunuodijimo ir jo sukelto kolektyvaus pamišimo hipotezę. Ta- 
čiau savo pačių interesais ir turėdami omenyje žuvusius, į fak- 
tus turime žiūrėti rimtai. Aš prašau, o veikiau kategoriškai 
siūlau, kad kiekvienas iš jūsų čia tuojau pat pasakytų, kas jį 
labiausiai šokiravo ,„Kondore“. Tai, ko, gal būt, dar niekam 
nepasakė, apie ką pagalvojo, kad reikia užmiršti. 

Sarmneris atsisėdo. Rohanas, kiek padvejojęs, pasakė apie 
tūos muilo gabalus, kuriuos matė vonios kambaryje. 

Po to atsistojo Gralevas. Po suplėšytų žemėlapių ir knygų 
krūvomis laive jis radęs daugybę sudžiūvusių ekskrementų. 

Dar kažkas pasakė matęs konservų dėžutę su dantų žymė- 
mis, lyg būtų kas mėginęs perkąsti skardą. Garbą labiausiai 
išgąsdinusios keverzonės laivo knygoje ir užuomina apie „„mu- 
seles“. Tuo jis nebaigė ir kalbėjo toliau: 

— Tarkime, kad iš to tektoninio griovio „mieste“ išsiveržė 
nuodingų dujų banga ir vėjas atnešė ją iki žvaigždėlaivio. Jei- 
gu liukas dėl neatsargumo nebuvo gerai uždarytas... 

— Praviras buvo tik išorinis liukas, kolega Garbai. Tai 
rodo smėlis šliuzo kameroje. Vidinis buvo uždarytas... 

— Jie galėjo jį uždaryti vėliau, kai pajuto nuodingų dujų 
veikimą... 

— Juk tai neįmanoma, Garbai. Vidinio liuko neatidarysite, 
jeigu atidarytas išorinis. Jie atsidaro pakaitomis, tai apsaugo 
nuo bet kokio neatsargumo arba apsileidimo... 

— Bet vienas dalykas man nekelia abejonių — visa tai 
atsitiko staiga. Masinis pamišimas — jau nekalbant apie tai, 
kad, skrendant tuštumoje, pasitaiko psichozės atvejų, bet nie- 
kada jų nebūna planetose, ir, be to, praėjus vos kelioms va- 
landoms po nusileidimo. Visa įgula iš karto galėjo pamišti tik 
dėl apsinuodijimo... 

— Arba suvaikėjimo,— pastebėjo Sarneris. 

— Kaip? Ką jūs sakote? — apstulbo Garbas.— Gal jūs... 
juokaujate? 

— Dabar man ne juokai galvoje. Pasakiau apie suvaikėji- 
mą todėl, kad niekas to nepasakė. O vis dėlto — tos keverzo- 
nės laivo knygoje, tię suplėšyti žvaigždžių almanachai, su di- 
deliu vargu nupieštos raidės... juk matėte jas? 

— Bet ką tai reiškia? — paklausė Nigrenas.— Argi tai ko- 
kia liga? 4 

— Ne. Tur būt, tokios nėra, ar ne, daktare? 

— Tikriausiai nėra. | 

Vėl stojo tyla. Astrogatorius dvejojo. 

— Tai gali mus suklaidinti. Nekroptinės perkusijos rezul- 
tatai visada netikri. Bet dabar nežinau, kas dar galėjo mus sų- 
painioti, Daktare Saksai... 

Neurofiziologas nupasakojo, kaip atrodė vaizdas, gautas iš 
hibernatoriuje sušalusio žmogaus smegenų, taip pat neužmiršo 
pasakyti apie skiemenis, kurie išliko velionio klausos atmin- 
tyje. Tai sukėlė tikrą klausimų audrą; jų kryžminė ugnis pa- 
siekė ir Rohaną, nes ir jis dalyvavo šiame eksperimente. Ta- 
čiau tai nieko nedavė... 

— Tos dėmelės turi ryšį su „„muselėmis“...— pasakė Gar- 
bas.— Palaukite. O gal mirties priežastys buvo įvairios? Tar- 
kime, kad įgulą užpuolė kažkokie nuodingi vabzdžiai — juk 
mumifikuotoje odoje nepavyks aptikti mažyčių įkandimų. 
O rastasis hibernatoriuje žmogus tiesiog stengėsi pasislėpti 
nuo šių vabzdžių, išvengti savo draugų likimo... ir sušalo. 

— Bet kodėl prieš mirtį jį ištiko amnezija? 

— Atminties netekimas, taip? Ar tai tvirtai nustatyta? 

— Tiek, kiek yra tikri nekroptinio tyrimo rezultatai. 

— Bet ką pasakysite apie tų vabzdžių hipotezę? 

— Tegu šiuo klausimu pasisako Liauda. 

Tai buvo vyriausiasis laivo paleobiologas; jis atsistojo ir 
ėmė laukti, kada visi nutils. 

— Apie vadinamąsias „museles“ mes čia visai nekalbėjo- 
me ne atsitiktinai. Kiekvienas, kuris nors truputį nusimano 
biologijoje, žino, kad jokie organizmai negali gyventi už tam 
tikro biotopo ribų, tai yra, išsiskirti iš aplinkos ir visų joje 
gyvenančių gyvių rūšių. Taip yra visame žinomame kosmose. 
Gyvybė arba sukuria labai daug įvairių formų, arba visai 
neatsiranda. Vabzdžiai negalėjo atsirasti, jei kartu neišsivystė 
paviršiaus augmenija bei kiti simetriniai organizmai, bestubu- 
riai ir taip toliau. Aš neaiškinsiu jums evoliucijos bendrosios 
teorijos, manau, pakaks, jeigu pasakysiu, jog tai neįmanoma. 
Čia nėra jokių nuodingų muselių nei kitų nariuotakojų, plė- 
viasparnių arba voragyvių! Taip pat nėra jokių giminingų 
jiems formų. 

— Jūs negalite būti tuo taip įsitikinęs! — sušuko Balminas. 

—- Jeigu būtumėt buvęs mano mokinys, Balminai, nebūtu- 
mėt patekęs į šį laivą, nes nebūtumėt išlaikęs pas mane egza- 
mino, — pasakė abejingai paleobiologas, ir visi nejučiomis nu- 
sišypsojo.— Nežinau, kaip su planetologija, bet iš evoliucinės 
biologijos — nepatenkinamai! 

— Na, čia jau prasideda tipiškas specialistų ginčas... ar 
negaila tam laiko?..— kažkas sušnibždėjo už Rohano nugaros. 

Rohanas atsisuko ir pamatė plačiaveidį, įdegusį Jargą, ku- 
ris jam reikšmingai mirktelėjo, 

— Tai gal tie vabzdžiai ne vietinės kilmės,-— spyrėsi Bal- 
minas, — gal atvežti iš kur nors... 

— Iš kur? 

— Iš Novos planetų... 

Dabar iš karto ėmė kalbėti visi. Praėjo gerokai LAB9, kol 
pavyko juos nuraminti. 

— Kolegos! — pasakė Sarneris.— Žinau, iš kur Balminas 
paėmė tą mintį. Iš daktaro Gralevo... 

— Ką gi — aš neatsisakau,— atsiliepė fizikas. 

— Puiku. Tarkime, kad įtikimai skambančios hipotezės 
mums jau neleistina prabanga, kad mums reikia beprotiškų 
hipotezių. Tebūnie taip. Kolegos biologai! Sakykime, kad kaž- 
koks laivas iš Novos planetos atgabeno čia vabzdžių... Ar jie 
galėjo prisitaikyti prie vietos sąlygų? 

— Jeigu hipotezė beprotiška, tai galėtų, — pritarė iš vietos 
Liauda.— Tačiau net ir beprotiška hipotezė turi išaiškinti 
viską. 

— Būtent? 

— Ogi būtent tai, kad ji turi išaiškinti, kas išvarpė visus 
išorinius „Kondoro“ šarvus, ir išvarpė taip, jog, kaip sakė 
inžinieriai, laivas visai nebegalės skristi, kol nebus pagrindi- 
nai suremontuotas. O gal manote, kad kažkokie vabzdžiai 
įprato ėsti molibdeno lydini? Juk tai viena iš kiečiausių sub- 
stancijų visame kosmose. Inžinieriau Petersenai, kas galėtų 
įveikti šituos šarvus? 


— Jeigu jie gerai sucementuoti, tikriausiai niekas, — aisa- 
kė vyriausiojo inžinieriaus pavaduotojas.— Juos galima tru- 
putį įgręžti deimantu, bet tada reikėtų sudilinti tonas grąžtų 
ir sugaišti tūkstantį valandų. Jau greičiau rūgštimis. Bet tiktai 
neorganinėmis. Jos turėtų veikti mažiausiai dviejų tūkstančių 
laipsnių temperatūroje ir naudojant atitinkamus katalizatorius, 

— O kaip jūs manote, kas išvarpė „Kondoro“ šarvus? 

— Nieko nesuprantu. Atrodo, lyg būtų laikytas rūgštyse, 
esant atitinkamai aukštai temperatūrai. Bet kaip tai buvo pa- 
daryta — be plazmos lankų ir katalizatorių — negaliu įsivaiz- 
duoti. 

— Štai jūsų „muselės“, kolega Balminai,— pasakė Liauda 
ir atsisėdo. 

— Manau, kad toliau diskutuoti nėra prasmės, — prabilo 
ligi tol tylėjęs astrogatorius.— Gal dar buvo per anksti apie 
tai kalbėti. Mums nieko daugiau nelieka, kaip tik toliau daryti 
tyrimus. Pasiskirstysime į tris grupes. Viena eis prie griuvėsių, 
kita prie „Kondoro“, o trečioji atliks keletą žygių į vakarų 
dykumos gilumą. Tai mūsų galimybių maksimumas, nes, jeigu 
net paleisiu į darbą kai kurias „Kondoro“ mašinas, negalėsiu 
nuimti nuo perimetro daugiau kaip keturiolika energobotų, 
o juk ir toliau galios trečiasis laipsnis... 


as | PIRMASIS 


Iš visų pusių jį gaubė slegianti, slidi juoduma. Jis duso. Des- 
peratiškai stengėsi atstumti kažkokias nematerialias, iš visų 
pusių apraizgiusias vijas, smego vis giliau, jausdamas, kad 
balsas įstrigęs sutinusioje gerklėje, veltui ieškojo ginklo, buvo 
nuogas, paskutinį kartą įtempė visas jėgas ir norėjo surikti, 

Kurtinantis garsas jį pakėlė iš miego. Rohanas šoko iš 10- 
vos, žinodamas tik tiek, kad aplinkui tamsa, kurioje be per- 
trūkio skamba aliarmo signalas. Tai jau nebuvo košmaras, Jis 
uždegė šviesą, užsivilko kombinezoną ir nubėgo prie lifto. 

Prie jo visuose aukštuose grūdosi žmonės. Pratisai kaukė 
sirenos, sienose degė raudoni užrašai ALIARMAS, Jis įbėgo 
į vairinę. Astrogatorius, apsirengęs kaip dienos metu, stovėjo 
prie didžiojo ekrano. 

— Aliarmą jau atšaukiau,— pasakė jis ramiai.— Tai tik 
lietus, Rohanai, bet žiūrėkite. Labai gražus reginys. 

Ir iš tiesų, ekranas, rodąs viršutinę naktinio dangaus dalį, 
žėrėjo daugybe išlydžio kibirkščių. Lietaus lašai, krisdami iš 
viršaus, atsimušdavo į nematomą jėgų lauko apgaubą, kuris 
lyg didžiulė taurė dengė „Nenugalimąjį“, ir, akies mirksniu 
virsdami mikroskopiškais liepsnos pliūpsniais, apšviesdavo 
visą kraštovaizdį žibsinčia šviesa, šimteriopai stipresne už 
šiaurės pašvaistę. 

— Reikėtų geriau užprogramuoti automatus...— tyliai pa- 
sakė jau visai atsitokėjęs Rohanas. Jis jau nebenorėjo mieę- 

g0. — Reikės pasakyti Terneriui, kad neįjungtų anihiliacijos. 
Kitaip ir vėjo atnešta smėlio sauja žadins mus vidury 
nakties... 

— Sakykime, kad tai buvo bandomasis aliarmas. Tam tikri 
manevrai, — tarė astrogatorius, kuris atrodė netikėtai gerai 
nusiteikęs.— Dabar ketvirta valanda.' Galite grįžti į savo ka- 
biną, Rohanai. 

— Tiesą sakant, nesinori. Gal jūs?.. 

— Jau miegojau. Man gana keturių valandų. Po šešiolikos 
metų tuštumoje miego ir budėjimo ritmas žmoguje jau neturi 
nieko bendra su senuoju įpročiu Žemėje. Galvojau, Rohanai, 
kaip užtikrinti maksimalią tyrimo ekspedicijų apsaugą. Gana 
sunku visur vilkti energobotus ir sudarinėti jėgų lauko apsau- 
gą. O kaip jums atrodo? 

— Galima būtų duoti žmonėms individualius emiterius. Bet 
tai irgi neišspręs visko. Žmogus jėgų lauko pūslėje negali 
nieko paliesti... jūs žinote, kaip būna. O jeigu pernelyg su- 
mažėtų energetinės pūslės spindulys, gali net ir pats apsipli- 
kyti. Esu jau matęs tokį atsitikimą. 

— Galvojau net neleisti niekam išeiti iš laivo ir dirbti su 
iš tolo valdomais robotais, — prisipažino astrogatorius.—- Na, 
bet šitaip būna gerai keletą valandų, dieną, o man atrodo, kad 
čia liksime ilgiau... 

— Tad ką ketinate daryti? 

— Kiekviena grupė turės išeities bazę, apgaubtą jėgų lau- 
ko, bet pavieniai tyrėjai turi laisvai judėti. Kitaip apsisaugo- 
sime nuo netikėtumų taip gerai, kad nieko nepasieksime. 
Būtina sąlyga, kad prie kiekvieno dirbančio už jėgų lauko, 
iš paskos stovėtų apsaugotas žmogus ir stebėtų jo judesius. 
Nedingti iš akių — tai pirmoji Regis III taisyklė. 

— Kur paskirsite mane? 

— Ar norėtumėt dirbti prie „Kondoro“? Matau, kad ne, 
Gerai. Lieka miestas arba dykuma. Galite pasirinkti. 

— Pasirenku miestą. Man vis dar atrodo, kad paslaptis 
glūdi ten... 

— Galimas daiktas. Na, tai rytoj, o, tiesą sakant, šiandien, 
nes jau aušta, pasiimsite savo vakarykštę ekipą. Pridėsiu jums 

dar du arktanus. Taip pat verta pasiimti truputį rankinių la- 
zerių, nes man atrodo, kad „tai“ veikia iš nedidelio atstumo... 
— Kas? 
— Kad aš žinočiau. Tiesa, pasiimkite ir virtuvę. Kad bū- 
tumėt visiškai nepriklausomas nuo mūsų ir, reikalui esant, 
galėtumėt dirbti, nepalaikydamas tiesioginio ryšio su laivu... 

Raudona, beveik nešildanti saulė persirito per dangaus skliau- 
tą. Groteskinių statinių šešėliai ilgėjo ir jungėsi. Judančias 
smėlio kalvas tarp piramidžių vėjas varė vis į kitą vietą. Ro- 
hanas sėdėjo ant sunkaus transporterio keteros ir žiūrėjo pro 
žiūroną į Gralevą ir Cheną, kurie už jėgų lauko ribos kasinėjo 
prie juosvo „medaus korio" papėdės. Diržas, ant kurio kabojo 
rankinis šviesosvaidis, spaudė kaklą. Jis nustūmė jį kiek gali- 
ma atgal, nenuleisdamas akių nuo dviejų žmonių. Plazminis 
degiklis Cheno rankoje švietė it mažytis, bet akinamai bliz- 
gantis briliantas. Mašinos viduje supypsėjo ritmingai pasikar- 
tojantis kviečiamasis signalas, bet jis nė akimirką neatgręžė 
galvos. Girdėjo, kaip vairuotojas atsakinėja bazei. 

— Navigatoriau! Vado įsakymas! Reikia nedelsiant grįž- 
ti! — sušuko susijaudinęs Jargas, iškišęs galvą pro bokštelio 
angą. 

— Grįžti? Kodėl? 

— Nežinau. Jie vis kartoja signalą: „nedelsiant grįžti“ ir 
keturis kartus EV. 

— EV?! Ak, visai sustirau! Vadinasi, turime skubėti, 
Duokš mikrofoną ir uždek šviesas. 

Po dešimties minučių visi išorinėje zonoje buvę žmonės 
jau sėdėjo mašinose. Rohanas vedė savo nedidelę koloną 
maksimaliu greičiu, kokiu tik buvo įmanoma važiuoti kalvota 
vietove. Blankas, einąs dabar jo ryšininko pareigas, staiga pa- 
davė jam ausines. Rohanas nulipo į metalinį mašinos vidų, 
kvepiantį įkaitusia plastmase, ir, atsisėdęs prieš ventiliatorių, 
kurio sukeltas dvelksmas taršė plaukus, ėmė klausytis, kaip 
vakarų dykumoje dirbanti Galagerio grupė ir „,Nenugalima- 


sis“ signalizuoja vienas kitam. 

Žadėjo kilti audra. Jau nuo ryto barometrai rodė žemą 
slėgimą, bet tiktai dabar iš už horizonto išlindo tamsiai mė- 
lyni plokšti debesys. Viršum jų dangus buvo grynas. Atmo- 
sferinių trikdžių netrūko — ausinėse baisiausiai traškėjo, ir 
ryšiai buvo palaikomi tik Morzės ženklais. - Rohanas gaudė 
sutartinių signalų grupes. Jis ėmė klausytis per vėlai ir todėl 
nebespėjo susiorientuoti, kas dedasi. Tik suprato, kad Gala- 
gerio grupė taip pat visu greičiu skuba į bazę, o raketoje pa- 
skelbta parengties padėtis ir į postus pašaukti visi gydytojai. 

— Iškviesti gydytojai, — pasakė jis Balminui ir Gralevui, 
kurie žiūrėjo į jį ir laukė.— Kažkas atsitiko. Bet tikriausiai 
nieko ypatingo. Gal griūtis, gal užgriuvo ką... 

Jis taip kalbėjo, nes buvo žinoma, kad Galagerio žmonės 
turėjo pradėti geologinius kasinėjimus parengiamosios žvalgy- 
bos nustatytoje vietoje. Tačiau, tiesą sakant, jis pats netikėjo, 
kad tai tik paprastas nelaimingas atsitikimas darbo metu, 

Iki bazės dar buvo likę vos šeši kilometrai, bet anoji grupė 
buvo, matyt, iškviesta daug anksčiau, nes tą akimirką, kai 
išvydo tamsų vertikalų ,Nenugalimojo“ siluetą, jie važiuoda- 
mi perkirto visai šviežias vikšrinių visureigių vėžes, o juk 
toks vėjas jas būtų užpustęs greičiau, negu per pusvalandį. 

Jie prisiartino prie jėgų lauko ribos ir pradėjo šaukti val- 
dymo kabiną, kad atidarytų praėjimą. Atsakymo teko laukti 
kažkodėl labai ilgai. Galų gale užsidegė sutartinės žydros švie- 
sos, ir jie įvažiavo į vidinio perimetro zoną. Čia jau buvo gru- 
pė iš „Kondoro“. Vadinasi, ji buvo iškviesta pirma jų, o ne 
Galagerio geologai. Vikšriniai visureigiai stovėjo vieni greta 
panduso, kiti — užtvėrę privažiavimą. Viešpatavo netvarka, 
klimpdami ligi kelių smėlyje, bėgiojo žmonės, žybčiojo au- 
tomatų šviesos. 

Jau temo. Kurį laiką Rohanas negalėjo susigaudyti tame 
chaose. Staiga nuo viršaus blykstelėjo akinamai baltas stulpas. 
Žvaigždėlaivis pasidarė panašus į milžinišką jūros švyturį. Di- 
džiulis prožektorius toli dykumoje užčiuopė čia aukštyn, čia 
žemyn, čia vėl į šalis siūbuojančių šviesų koloną, kuri iš tiesų 
atrodė panaši į atplaukiančią kažkokią laivų armadą. Vėl su- 
švito atidaromo jėgų lauko šviesos. Mašinoms dar nespėjus 


+ 


63 


sustoti, Galagerio vyrai ėmė šokinėti iš jų ant smėlio. Nuo 
panduso riedėjo kitas reflektorius, pro susigrūdusių, nustumtų 
į šalis mašinų špalerius ėjo būrys žmonių, apsupusių neštuvus, 
kuriuose kažkas gulėjo. 

Rohanas prasiyrė pro stovinčius priešais žmones tą akimir- 
ką, kai neštuvus nešė pro šalį, ir apstulbo. Iš pradžių jis pa- 
galvojo, kad iš tikrųjų įvyko koks nelaimingas atsitikimas, bet 
neštuvuose esančio žmogaus rankos ir kojos buvo surištos. 

Visas raitydamasis, kad net girgždėjo virvės, plačiai prasi- 
žiojęs, surištasis klaikiai cypė. Žmonėms nuėjus paskui reflekto- 
rių šviesos ratą, Rohanas, stovėdamas tamsoje, dar ilgai gir- 
dėjo į nieką nepanašų nežmonišką cypimą. Balta šviesos dė- 
melė su judančiomis joje figūrėlėmis, kildama pandusu, 
sumažėjo ir išnyko plačiai žiojinčioje krovinių angoje. Roha- 
nas ėmė klausinėti, kas atsitiko, tačiau aplink jį buvo „Kon- 
doro" ekipos vyrai, kurie žinojo tiek, kiek ir jis pats. 

Praėjo nemažai laiko, kol jis visai atsigavo ir padarė šio- 
kią tokią tvarką. Sulaikytoji mašinų eilė ūždama ėmė kilti 
į panduso viršų, ties liftu įsižiebė šviesos, prie jo susibūrusių 
žmonių minia sumažėjo. Pagaliau Rohanas drauge su apkrau- 
tais arktanais, kurių ramybė atrodė jam apgaulinga ir pašai- 
pi, vienas iš paskutinių pasikėlė į viršų. Raketos viduje prati- 
sai skambėjo informatoriai ir vidaus telefonai, sienose vis dar 
degė aliarmo signalai gydytojams. Bet jie tuojau užgeso, pa- 
sidarė laisviau. Dalis įgulos leidosi žemyn, į kajutkompaniją. 
Rohanas girdėjo koridoriuje kalbant, vaikščiojant, kažkoks 
pavėlavęs arktanas sunkiai pėdino į robotų skyrių. Pagaliau 
visi išsivaikščiojo, o jis liko tartum suparalyžiuotas neveiklu- 
mo, tartum nustojęs vilties suprasti, kas įvyko, ir tvirtai 
įsitikinęs, kad viso to negalima ir nebus galima išaiškinti. 

— Rohanai! 

Šis šūktelėjimas Rohaną prablaivė. Jis krūptelėjo. Priešais 
stovėjo Garbas. 

— Tai jūst.. Daktare... jūs matėte? Kas jis? 

—- Kertelenas, 

— Ką?! Negali būti... 

— Mačiau jį beveik ligi pat galo... 

= Ligi kokio galo? 

— Buvau drauge su juo,— nuostabiai ramiu balsu pasakė 
Garbas. 

Rohanas jo akinių stikluose matė koridoriaus šviesų atspin- 
džius. 

— Dykumos tyrinėjimo grupė? — sumurmėjo jiš: 

— Taip. 

— Ir kas jam atsitiko? 

— Galageris parinko tą vietą, remdamasis seisminiais zon+ 
davimais... Patekome į mažų, vingiuotų daubų labirintus,— 
iš lėto kalbėjo Garbas, tartum ne jam, 0 sau, tartum stengda- 
masis prisiminti įvykių eigą.— Ten yra minkštų, organinės 
kilmės uolelių, išgraužtų vandens, daug grotų, olų; vikšrinius 
visureigius turėjome palikti viršuje... Ėjome arti vienas kito, 
mūsų buvo vienuolika žmonių. Ferometrai rodė, jog yra dides+ 
ni kiekiai geležies; ieškojome jos. Kertelenas galvojo, kad 
kažkur paslėptos kažkokios mašinos... | 

— Taip, jis ir man sakė kažką panašaus... 0 kas toliau? 

— Viename urve, visai negiliai, po dumblu —- ten yra 
netgi stalaktitų ir stalagmitų — jis rado kažkokį lyg ir auto 
matą. 

—- Tikrai?! 

— Na, ne tai, ką jūs manote, Visiški trūnėsiai, išėsti netgi 
ne rūdžių, kažkoks nerūdijantis lydinys, tačiau paliestas koro- 
zijos, sakytum sudegęs, tiesiog kažkokios liekanos.., 

— Bet gal kiti... 

— Ne, tam automatui mažiausiai trys šimtai tūkstančių 
metų... 

— Iš kur jūs žinote? 

— Ant jo paviršiaus nusėsdavo kalkės, garuojant vande- 
niui, kuris lašėjo nuo skliautų stalaktitų. Galageris pats ap- 
skaičiavo, atsižvelgdamas į garavimo tempą, nuosėdų susida+ 
rymą ir jų sluoksnio storumą. Trys šimtai tūkstančių metų —- 
„tai kukliausias įvertinimas... Beje, šis automatas panašus, ži- 
note į ką? Į tuos griuvėsius! 

—- Vadinasi, tai ne automatas... 

— Ne, jis tikriausiai judėjo, bet ne dviem kojom. Ir nė 

kaip krabas. Pagaliau mes neturėjome laiko ištirti, nes tuojau 
po to... 

— Kas atsitiko? 

— Kurį laiką skaičiavau žmones. Buvau apsaugoje, turė- 
jau juos saugoti, suprantate... bet visi buvo su kaukėmis, 
žinote, kad tada visi panašūs vienas į kitą, o kombinezonai 
irgi jau buvo nebespalvoti, molini. Staiga pasigedau vieno 
žmogaus. Sušaukiau visus, ir pradėjome ieškoti. Kertelenas 
labai džiaugėsi savo radiniu ir šniukštinėjo toliau... Tiesiog 
pamaniau, kad įbėgo į kokios nors griovos atšaką... Ten jų 
buvo daugybė, tačiau visos trumpos, negilios, labai šviesios... 
Staiga jis išėjo priešais mus iš už posūkio. Jau šitokioje būse- 
noje. Su mumis buvo Nigrenas. Jis galvojo, kad tai nuo šilų- 
minio smūgio... 

— Tai kas gi jam yra? 

— Jis be sąmonės. Nors ne, jis gali vaikščioti, judėti, tik“ 
tiek, kad nieko nesupranta. Be to, jis nustojo kalbėti. Girdė- 
jote jo balsą? 

— Taip. 

— Dabar lyg nuvargo truputį. Anksčiau buvo blogiau. Nė 
vieno iš mūsų nepažino. Iš pradžių tai buvo baisiausia. ,„Ker- 
telenai, kur tu buvai dingęs?" — sušukau aš, o jis praėjo pro 
šalį, tarsi apkurtęs, praėjo pro mus ir pasuko į griovos viršų, 
bet tokiu žingsniu, tokia eisena, kad visus nukrėtė šiurpas. 
Tiesiog, na, lyg visai nebe tas žmogus... Jis nereagavo šau- 
kiamas, todėl turėjome vytis. Kas ten dėjosi! Žodžiu, reikėjo 
surišti, kitaip nebūtume parvežę. 

— Ką sako gydytojai? 

— Kaip paprastai, kalba lotyniškai, bet daugiau, jie nieko 
ir nežino. „Nigrenas su Saksu dabar pas vadą, gali ten pa- 
klausti... 

Sunkiu žingsniu, savotiškai pakreipęs galvą į šoną, Garbas 
nuėjo. Rohanas įlipo į liftą ir pasikėlė į viršų, į vairinę. Tenai 
nieko nebuvo, bet, eidamas pro kartografines kajutes, jis pro 
praviras duris išgirdo Sakso balsą ir užsuko į vidų. 

— Atrodo, lyg būtų visiškai netekęs atminties, — kalbėjo 
neurotfiziologas. Jis stovėjo nugara į Rohaną ir žiūrinėjo lai- 

komą rankoje rentgeno nuotrauką. Prie rašomojo stalo, aisi- 
vertęs laivo žurnalą, sėdėjo astrogatorius. Vieną ranką jis 
buvo pakėlęs ir atrėmęs į lentyną, prikrautą standžiai susuktų 
žvaigždėlapių. Jis tylėdamas klausėsi Sakso, kuris iš lėto dėjo 
nuotrauką į voką. 

— Amnezija. Tačiau ypatinga. Jis ne tik nebeatsimena, 
kuo buvęs, bet ir nebesugeba kalbėti, rašyti, skaityti. Tiesą 
sakant, tai net daugiau, negu amnezija: visiškas suirimas, 
asmenybės žuvimas. Nieko neliko, tik primityviausi judesiai. 
Jis vaikšto, valgo, bet tik tada, kai valgis įdedamas į burną. 
Griebia, bet... 

— Ar jis girdi ir mato? 

— Taip. Tikriausiai. Bet nesupranta to, ką mato. Neskiria 
žmogaus nuo daikto. 

— O refleksai? 

— Normalūs. Čia pažeista centrinė sistema. 

— Centrinė? 

— Taip. Smegenys. Tartum iš karto būtų sunaikinti visi 
atminties pėdsakai, 

— Vadinasi, tas žmogus iš „Kondoro“... 

— Taip. Dabar esu tuo įsitikinęs. Ten buvo tas pat. 

— Kartą jau esu kažką panašaus matęs...— visai tyliai, be- 
veik pašnibždomis, pasakė astrogatorius. Jis žvelgė į Rohaną, 
tačiau nekreipė į jį dėmesio.— Tai atsitiko erdvėje... 

— A, jau žinau! Kaip man anksčiau neatėjo į galvą! — 
pakeltu balsu tarė neuroliziologas.— Amnezija nuo magneti- 
nio smūgio, taip? 

— Taip. 

— Niekada nesu matęs, tokio atsitikimo, Žinau tik iš teo- 
rijos. Taip atsitikdavo labai seniai, pereinant dideliu greičiu 
per stiprius magnetinius laukus. 

— Taip. Tai yra — ypatingomis sąlygomis. Ne tiek svarbi 
pati lauko įtampa, kiek jo gradientas ir pasikeitimo staigumas. 
Jeigu erdvėje yra didelių gradientų, o pasitaiko šuoliškų,— 
indikatoriai suranda juos iš tolo. Seniau jų nebuvo... 

— Tiesa...— kartojo gydytojas. — Tiesa... Amerhatenas da- 
rė tokius bandymus su beždžionėmis ir- katėmis. Jis veikdavo 

jas didžiuliais L k laukais, kol šios prarasdavo al- 
mintį. 

— Taip, juk tai turi kažką bendra su elektriniais smege- 
nų dirginimais... 

— Tačiau šiuo atveju, — garsiai samprotavo Saksas,— be 
Garbo raporto, turime visų jo žmonių parodymus. Galingi 
magnetiniai laukai... nebent būtų šimtai tūkstančių gausų? 

— Šimtų tūkstančių per maža. Reikia... milijonų, — abejin- 
gai pasakė astrogatorius. Tik dabar jis pastebėjo Rohaną. 

— Įeikite ir uždarykite duris. 

— Milijonų?! O ar laivo aparatai nesurastų tokio lauko? 

— Žiūrint kaip... — atsakė Horpachas.— Jeigu būtų sukon- 
centruotas labai nedideliame plote, jeigu būtų, sakysime, šio 
gaublio dydžio ir jeigų būtų ekranuotas iš lauko pusės... 

— Žodžiu, jeigu Kertelenas būtų IE galvą tarp milži- 
niško elektromagneto polių...? 

— Ir to per maža. Laukas turėtų virpėti tam tikru daž- 
numu, 

— Betgi ten nebuvo jokio magneto, nei jokios mašinos, 
vien tos surūdijusios liekanos — nieko, tik vandens išgraužtos 
daubos, žvyras ir smėlis... 

— Ir urvai, — švelniai, tarsi abejingai, tarė Horpachas, 

— Tr urvai... ar jūs manote, kad jį kažkas įtraukė į tokį 
urvą, kad ten yra magnetas — ne, juk tai... 

— O kuo jūs galite tai paaiškinti? — paklausė vadas taip, 
tarsi šis pokalbis būtų jam įgrisęs ar nusibodęs. 

Gydytojas tylėjo. 

Naktį trečią keturiasdešimt minučių visuose ,,Nenugalimo- 
jo“ aukštuose suskambo aliarmo signalai. Žmonės skubiai kė- 
lėsi iš lovų ir, biauriai keikdamiesi, bėgomis rengdamiesi, dū- 
mė į savo vietas. Rohanas nulėkė į vairinę, praėjus penkioms 
minutėms po pirmųjų skambučių. Astrogatoriaus tenai dar 
nebuvo. Jis prišoko prie didžiojo ekrano. Iš rytų pusės tam- 
soje tvyksčiojo daugybė baltų žiburiukų. Atrodė, kad raketą 
puola iš vieno radianto išeinąs didžiulis meteorų spiečius. Jis 
žvilgterėjo į kontrolinius jėgų lauko prietaisus. Automatus 
buvo užprogramavęs jis pats, todėl jie negalėjo reaguoti nei 

į lietų, nei į smėlio audrą. Iš tamsoje nematomos dykumos 
kažkas lėkė, tykšdamas ugniniais karolėlių purslais, lauko pa- 
viršiuje susidarydavo iškrovos, ir slėpiningos kulkos atšokda- 
vo jau liepsnodamos, trasavo gęstančiomis parabolėmis arba 
sroveno žemyn energetinio apsaugos lauko išgauba. Kalvų 
viršūnės akimirką išnirdavo iš tamsos ir vėl pradingdavo, ro- 
dyklės virpėjo tingiai — tai reiškė, kad Dirako spinduliuotuvų 
kompleksas paslaptingąjį bombardavimą atremia palyginti ne- 
didele jėga. Jau girdėdamas už nugaros vado žingsnius, Ro- 
hanas žvilgtelėjo į spektroskopinius indikatorius. 

— Nikelis, geležis, manganas, berilis, titanas, — stovėda- 
mas greta Rohano, perskaitė astrogatorius ryškiai apšviestame 
skyde.— Kažką atiduočiau, jei pamatyčiau, kas ten yra. 

— Metalinių dalelyčių lietus, — iš lėto pasakė Rohanas.— 
Sprendžiant iš išlydžių, jų matmenys nedideli... 

— Mielai pasižiūrėčiau į jas iš arti..— sumurmėjo va- 
das.— Kaip jūs manote, gal surizikuokime? 

— Išjungti lauką? 

— Taip. Akimirkai. Mažytė dalis pateks šiapus perimetro, 
o likusias sulaikysime, vėl įjungdami lauką... 

Kurį laiką Rohanas tylėjo. i 

— Ką gi, galima būtų, — pagaliau atsakė jis dvejodamas. 

Tačiau, kol vadas priėjo prie valdymo pulto, šviesų kibždė- 
lynas užgeso taip pat staiga, kaip ir atsirado — ir užėjo tokia 
tamsa, kuri būna tik planetose, neturinčiose mėnulių ir skrie- 
jančiose toli nuo centrinių žvaigždinių Galaktikos telkinių. 

— Nepasisekė mums medžioklė, — symurmėjo Horpachas. 

Jis pastovėjo uždėjęs ranką ant pagrindinio jungiklio, link- 
telėjo Rohanui ir išėjo. 

Visuose aukštuose dejuodamos sugaudė aliarmą atšaukian- 
čios sirenos. Rohanas atsiduso, dar Kartą pažvelgė į juodus 
ekranus ir nuėjo miegoti. 

5 AA Ž DEBESIS 


Jie jau pradėio priprasti prie planetos — prie vienodo dyku- 
mos vaizdo, kur slinkdavo nežymūs nenatūraliai šviesių de- 
besu šešėliai, o patvs debesys visada tarytum ištirpdavo ir pro 
jų tarpus net ir dienos metu šviesdavo ryškios žvaisždės. Prie 
smengančio po ratais ir po kojomis smėlio čežėjimo, prie 
raudonos vangios saulės, kurios spinduliai buvo nepalyginti 
švelnesni, negu Žemės saulės, nes, atsukęs į ją nugarą, vietoj 
šilumos vos teiausdavai kažkokį drungnuma. 

Anksti rvta ekipos išvvkdavo i teritorija, kiekviena į savo 
puse. Siūbuodami tarvtum gremėzdiški laivai, energobotai pra- 
dinedavo tarp smėlio kalvų. Dulkės nuguldavo, ir pasilikę 
„Nenucalimaiame“ žmonės imdavo kalbėti, kas bus pietums, 
ka šiandien radaro bocmanas pasakė rvšininkui, arba steng- 
davosi prisiminti, kokia pavardė reisinio piloto, kuris prieš 
šešerius metus navicacijos palvdove „Terra-5"“ neteko kojos. 
Šitaip jie šnekučiuodavo, susėde ant tuščių kanistrų po laivo 
korpusu, kurio šešėlis, nelveinant milžiniško saulės laikrodžio 
rodvklė. sukdavosi, vis ilsėdamas, kol paliesdavo energobotų 
liniia. Tada jie iau keldavosi ir imdavo žvalsytis, ar nematvti 
grižtančiuių. O šie parvažiuodavo išalkę, išvaroę ir greitai 
prarasdavo gyvuma, kuri palaikvdavo darbas metaliniuose 
„miesto“ depsėsiuose. Net „Kondoro“ ekipa po savaitės jau 
nebeatveždavo sensacingų naujienų, pavyzdžiui, tokių, kad 
tarp rastų lavonų pasisekė rasti pažistamą žmogų. Tie dalykai, 
kurie pirmomis dienomis kėlė siauba, buvo atvežti iš „Kondo- 
ro" ir rūpestingai supakuoti (kaipgi kitaip pavadinsi tą stropų 
visų išlikusių žmonių palaikų sudėjimą į hermetiškus kontei- 
nerius, kurie nukeliavo į laivo dugną). Tada, užuot pajutę 
palengvėjimą, žmonės, kurie vis dar sijojo prie „Kondoro“ 
paskuigalio smėlį ir šniukštinėjo jo patalpose, pradėjo taip 
nuobodžiauti, kad tartum užmiršo, kas ištiko jo igulą, ir ėmė 
kolekcionuoti kadaise nežinia kam priklausiusius idiotiškus 
niekniekius, paliktus žuvusių savininkų. Vietoj galinčių išaiš- 
kinti paslapti dokumentų, kurių labai trūko, jie parsinešdavo 
čia kokią armonikėlę, čia kinišką galvosūkį, ir šie daiktai, 

jau praradę mistišką savo kilmės kraupumą, ėjo iš rankų 
į rankas, virsdami lyg ir bendra įgulos nuosavybe. 

Rohanas, kuris niekada nebūtų patikėjęs, kad gali taip 
atsitikti, praėjus vos savaitei laiko, elgėsi kaip ir visi, Ir 
tiktai kartais, likęs vienas, klausdavo save, ko jis čia atvyko, 
jausdamas, kad visa jų veikla, visas tas skubotas plušėjimas, 
ta komplikuota tyrimų, peršvietimų, mėginių rinkimo, uolų 
sluoksnių gręžimo procedūra, kurią sunkino nuolat privalomas 
III laipsnis su laukų atidarinėjimu ir uždarinėjimu, su lazerių 
vamzdžiais, turinčiais tiksliai apskaičiuotus apšaudymo lau- 
kus, su nuolatine optine kontrole, nuolatiniu skaičiavimu, dau- 
gybe kanalų ryšiams palaikyti, — kad visa tai yra kažkoks 
didelis savęs apgaudinėjimas. Kad iš tiesų jie laukia tiktai 
kažkokio naujo įvykio, naujos nelaimės ir tik apsimeta, kad 
taip nėra. Iš pradžių rytais žmonės būriuodavosi prie ,„Nenugali- 
mojo“ ligoninės, laukdami naujienų apie Kerteleno būklę. Jie 
laikė jį ne tiek paslaptingo užpuolimo auka, kiek kažkokia 
nežmogiška būtybe, skirtingu nuo jų visų padaru; jie tartum 
patikėjo fantastinėmis pasakomis ir galvojo, kad priešiškos, 
svetimos šios planetos jėgos gali paversti žmogų, vieną iš jų, 
pabaisa. O iš tikrųjų jis buvo tik luošys; paaiškėjo, kad jo pro- 
tas, menkas kaip naujagimio ir toks pat tuščias, priima žinias, 
kurias perteikia gydytojai. Pamažu jis mokėsi kalbėti visiškai 
taip, kaip maži vaikai. Iš ligoninės: jau nesigirdėdavo nepa- 
našaus į žmogaus balsą cypimo, siaubingo tuo, kad bepras- 
mišką kūdikio vapaliojimą skleisdavo suaugusio vyro gerklos. 
Po savaitės Kertelenas pradėjo tarti pirmuosius skiemenis ir 
pažinti gydytojus, nors negalėjo ištarti jų pavardžių. 

Antrąją savaitę susidomėjimas jo asmeniu sumažėjo juo 
labiau, kai gydytojai nustatė, kad apie įvykio aplinkybes jis 
nieko negalės pasakyti, net tada, kai pasveiks, teisingiau sa- 
kant, kai užbaigs keistą, nors būtiną mokymo kursą. 

Tuo tarpu darbai ėjo savo keliu. Kaupėsi „miesto“ planai, 
jo „grotelinių piramidžių“ konstrukcijų detalės, nors jų pa- 
skirtis tebebuvo neaiški. Priėjęs išvadą, kad tolesni „Kondoro“ 
tyrimai nieko neduos, astrogatorius juos nutraukė. Patį laivą 
reikėjo palikti, nes pataisyti šarvus inžinieriai nepajėgė, tuo 

labiau kad jie turėjo daugybę skubesnių darbų. Tiktai į „,Ne- 
nugalimąjį“ buvo paimta daug energobotų, transporterių, vi- 
sureigių ir įvairios aparatūros, o pats laivo laužas — jis iš tie+ 
sų pavirto laužu po tokio nuniokojimo — liko aklinai užda- 
rytas, guodžiantis tuo, kad arba jie patys, arba kokia nors 
kita ekspedicija nuves kreiserį į gimtąjį uostą. Tuomet Hor- 
pachas perkėlė „Kondoro“ ekipą į šiaurę; ji, kaip Renjaro 
grupė, prisijungė prie Galagerio grupės, Rohanas dabar buvo 
vyriausias visų tyrimų koordinatorius ir „Nenugalimojo" 
teritoriją palikdavo tik trumpam laikui, bet ir tai ne kasdien. 

Šios abi grupės požeminių šaltinių išskalautų tarpeklių 
sistemoje aptiko įdomių radinių. 

Nuosėdinius dumblo sluoksnius skyrė juosvai rudi negeo- 
loginės ir neplanetinės substancijos sluoksniai. Specialistai ne 
ką daugiau tegalėjo apie tai pasakyti. Atrodė, tartum ant se- 
nojo bazaltinio disko, ant apatinio plutos sluoksnio paviršiaus 
prieš milijonūs metų būtų nusėdę daugybė metalo nuolau- 
žų — gal tiesiog metalinių skeveldrėlių (iškilo hipotezė, kad 
Regio atmosferoje ištiško milžiniškas nikelio-geležies me- 
teoras ir, virtęs liepsnos lietumi, įsilydė į tos labai senos epo- 
chos uolas), kurios, pamažu oksiduodamosi, chemiškai reaguo- 
damos su aplinka, pagaliau pavirto rusvai juodų, vietomis 
rudai purpurinių nuosėdų sluoksniais. 

Ligšiolinės iškasos atskleidė tik dalį sluoksnių tiriamoje 
teritorijoje, kurios geologinė struktūra savo sudėtingumu net 
prityrusiam paleontologui galėjo apsukti galvą. Kai buvo 
išgręžti šuliniai, siekią milijardo metų senumo bazaltą, pasi- 
rodė, kad ant jo esančioje uolienoje, nepaisant toli nužengu- 
sios rekristalizacijos, esama organinės anglies. Iš pradžių buvo 
manoma, kad tai senas vandenyno dugnas. Tačiau jau tikro- 
sios akmens anglies kloduose buvo rasti atspaudai daugybės 
augalų rūšių, kurios galėjo vegetuoti tiktai sausumoje. Plane- * 
tos žemyno gyvųjų formų katalogas nuolat įvairėjo ir didėjo. 
Jau buvo žinoma, kad prieš tris šimtus milijonų metų jos 
džiunglėse vaikštinėjo primityvūs ropliai. Vieno jų stuburo ir 
raginių žandikaulių liekanas mokslininkai parsivežė triumfuo- 
dami, tačiau įgula šiam triumfui nepritarė. Atrodė, kad evolių- 

cija sausumoje vyko tartum dviem periodais. Pirmą kartą gy- 
vasis pasaulis žlugo epochoje maždaug prieš šimtą milijonų 
metų; tada staigiai išnyko ir augalai, ir žvėrys — matyt, dėl 
artimo žvaisždės Novos sprogimo. Tačiau paskiau gyvybė vėl 
atsigavo ir ėmė klestėti, kurti naujas formas; tiesa, nei rastų 
liekanų kiekis, nei jų stovis neleido padaryti tikslesnės klasi- 
fikacijos. Planetoje niekada nebuvo gyvūnų, panašių į žin- 
duolius. Po sekančių devyniasdešimt milijonų metų įvyko, 
tik jau labai toli, kita žvaigždinė erupcija. Pavyko surasti jos 
pėdsakų — pirminių izotopų. Pagal apytikrius apskaičiavimus 
tuo laikotarpiu kietasis spinduliavimas planetos paviršiuje 
nebuvo labai intensyvus ir negalėjo sukelti hekatombinių ka- 
tastrofų. Todėl juo labiau buvo nesuprantama, kad nuo to lai- 
ko augalų ir gyvulių liekanų jaunesniuose uolienos kloduose 
ėmė pasitaikyti vis rečiau. Užtat vis gausėjo to susipresavusio 
„dumblo“, stibio sulfidų, molibdeno ir geležies oksidų, nikelio 
kobalto ir titano druskų. 

Šiuose metaliniuose, palyginti nestoruose kloduose, turin- 
čiuose nūo aštuonių iki šešių milijonų metų, vietomis buvo 
rasta stiprių radioaktyvumo židinių, tačiau tasai radioaktyvu- 
mas planetos egzistavimo mastu buvo trumpalaikis. Atrodė, 
jog anoje eroje dėl kažin kokių priežasčių įvyko eilė smarkių, 
tačiau tik vietinio pobūdžio branduolinių reakcijų, kurių pro- 
duktai buvo susitelkę „„metaliniuose dumbluose“. Kartų su 
„geležingo radioaktyvaus meteoro“ hipoteze, buvo iškeltos ki- 
tos, visiškai fantastinės, siejančios tuos nepaprastus „radio- 
aktyvaus karščio“ židinius su Lyros planetinės sistemos ka- 
tastrofa ir jos civilizacijos žlugimu. 

Tada buyo padaryta prielaida, kad, mėginant kolonizuoti 
Regį III, įvyko atominių susidūrimų tarp laivų, išsiųstų iš 
grėsmės apimtos sistemos. Bet tai irgi nepaaiškino, kodėl tokie 
stori tie keisti metaliniai sluoksniai, kurių buvo rasta, darant 
bandomuosius gręžinius, ir kitose tolimesnėse vietovėse. Visur 
atkakliai siūlėsi mįslingas ir kartu aiškus vaizdas: gyvybė pla- 
netos žemynuose išnyko tuo pačiu metu, per keletą milijonų 
metų, kai formavosi metaliniai klodai. Jos žuvimo priežastis 
negalėjo būti radioaktyvumas: bendras spinduliavimo kiekis, 

perskaičiuotas į branduolinių sprogimų ekvivalentus, siekė 
vos nuo dvidešimt iki trisdešimt megatonų. Išsidėstę per šim- 
tus tūkstantmečių, tokie sprogimai (jeigu tai iš viso buvo ato- 
miniai sprogimai, o ne kokios nors kitos branduolinės reakci- 
jos), žinoma, negalėjo sukelti rimtos grėsmės biologinių formų 
evoliucijai. 

Įtardami, kad yra kažkoks ryšys tarp metalinių klodų ir 
„Miesto“ griuvėsių, mokslininkai primygtinai reikalavo tęsti 
tyrimus. Tai buvo susiję su daugeliu sunkumų, nes, darant 
iškasas, reikėjo iškelti dideles mases grunto. Vienintelė išei- 
tis buvo štolnių kasimas, bet dirbančių po žeme jau nebesau- 
gojo įėgų laukas. Nepaisant viso šito, darbai vyko toliau, nes 
daugiau kaip dvidešimt metrų gylyje, geležies oksidų turtin- 
game sluoksnyje buvo rasta labai savotiškų surūdijusių ske- 
veldrų, panašių i suėstas korozijos, suskilinėjusias kažkokių 
mikroskopinių mechanizmų liekanas. 

Devvnioliktają dieną po nusileidimo toje apylinkėje, kur 
dirbo kalnakasybos ekipos, susitelkė tokie stori ir tamsūs de- 
besvs, kokių ligi šiol planetoje niekas nebuvo matęs. Apie 
vidurdienį įsisiautėjo audra, kuri elektros išlydžių smarkumu 
žymiai pralenkė Žemės audras. Dangų ir uolas sujungė be 
perstojo blykčioją žaibai. Pakiles vanduo, verždamasis vin- 
giuotais tarpekliais, pradėjo semti iškaltus štrekus. Žmonės 
turėjo juos palikti ir drauge su automatais pasislėpė po pa- 

Audra pamažu nuslinko į vakarus. Juoda žaibų čaižoma 
siena nusitiesė per visą horizontą virš vandenyno. Grįždamos 
į „Nenugalimąjį“, kalnakasybos ekipos ant smėlio rado daug 
juodų mažyčių metalinių kruopelių, kurias palaikė liūdnai 
pagarsėjusiomis „,muselėmis". Jos buvo rūpestingai surinktos 
ir parvežtos į laivą, kur sukėlė mokslininkų susidomėjimą, bet 
kad tai vabzdžių liekanos, nebuvo nė kalbos. Įvyko eilinis 
specialistų pasitarimas, kuris kelis kartus virto karštais gin- 
čais. Pagaliau buvo nuspręsta pasiųsti ekspediciją į šiaurės 
rytus, už vingiuotų tarpeklių ir geležies junginių klodų rajo- 
no, nes ant „Kondoro“ mašinų vikšrų buvo aptikta įdomių 
mineralų, dar nerastų nė viename anksčiau tirtame rajone. 

Puikiai viskuo aprūpinta kolona su energobotais, žings- 
niuojančiu „Kondoro“ svaidytuvu, transporteriais ir robotais, 
tarp kurių buvo dvylika arktanų, su automatiniais ekskava- 
toriais ir gręžimo mašinomis, su deguonies, maisto ir branduo- 
linio kuro atsargomis rytojaus dieną leidosi į kelionę. Iš viso 
išvyko dvidešimt du žmonės, kuriems vadovavo Renjaras. Su 
ekspedicija buvo nuolat palaikomas radijo ir televizijos ryšys. 
Kai planetos išgaubtumas pastojo kelią ultra trumpoms ban- 
goms, „Nenugalimasis“ paleido į stacionarinę orbitą automa- 
tinį televizijos retransliatorių. 

Kolona važiavo visą dieną, naktį praleido išsirikiavusi 
ratu ir apsigaubusi jėgų lauko sfera, o kitą dieną vėl leidosi 
į kelionę. Apie vidurdienį Renjaras pranešė Rohanui sustojąs 
"prie griuvėsių, beveik visiškai užpustytų smėliu, negiliame ir 
nedideliame krateryje, ir ketinąs juos geriau ištirti. Po valandos 
radijo ryšys dėl stiprių statinių trikdžių pradėjo blogėti. Ry- 

„šių technikai persijungė į trumpesnes bangas, kurias priimti 
buvo geriau. Kai tik audra nuslinko į rytus, vadinasi, ten, 
kur buvo išvykusi ekspedicija, ir kai tolimas jos dundesys 
ėmė tilti, ryšys staiga nutrūko. Prieš tai dar pasikartojo kelio- 
lika vis stipresnių fedingų; tačiau keisčiausia, kad kartu sutri- 
ko televizija, kuri buvo transliuojama per užatmosferinį paly- 
dovą ir visiškai nepriklausė nuo jonosferos būklės. Pirmą 
valandą ryšys dingo: visiškai. Šio reiškinio nesuprato ne tik 
technikai, bet ir pašaukti į pagalbą fizikai. Atrodė, tartum 
kažkur dykumoje nusileido metalinė siena ir atskyrė už 
170 kilometrų nuo „Nenugalimojo“ esančią grupę. 

Rohanas, visą laiką būdamas kartu su astrogatoriumi, pa- 
stebėjo, kad Horpachas nerimauja. Jam pačiam šis nerimas 
iš pradžių atrodė nepagrįstas, nes jis manė, kad, gal būt, savo- 
tiškų ekranavimo savybių turi audros debesis, slenkąs kaip 
tik į tą pusę, kur buvo ekspedicija. Tačiau fizikai abejojo, ar 
gali susidaryti toks storas jonizuoto oro sluoksnis. Apie šeštą 
valandą, kai audra nurimo, bet ryšių užmegzti nepasisekė, 
Horpachas, nuolat kartodamas signalus, į kuriuos niekas neat- 
sakė, pasiuntė du skraidomuosius žvalgybinius lėkštės tipo 
aparatus. i 

Vienas jų skrido kelių šimtų metrų aukštyje viršum dyku- 
mos, kitas — aukščiau, pakilęs keturis kilometrus, ir buvo 
pirmajam televizijos transmiteris. Rohanas, astrogatorius ir 
dar keliolika žmonių, su kuriais kartu buvo Balminas ir Sak- 
sas, stovėjo prie didžiojo vairinės ekrano, stebėdami visa tai, 
ką matė pirmosios mašinos pilotas. Už vingiuotų, šešėliais 
juoduojančių griovų plytėjo dykuma su begalinėmis smėlio 
kalvų eilėmis su tamsiais dryžiais, nes saulė jau krypo į va- 
karus. Įstrižuose jos spinduliuose, kurie darė gamtovaizdį ypa- 
tingai niūrių, po žemai sklendžiančia mašina retkarčiais pra- 
slinkdavo nedideli, sklidinai prinešti smėlio krateriai, Kai 
kuriuos iš jų galėjai pastebėti tiktai todėl, kad juose kyšojo už- 
gesusių prieš daugelį amžių ugnikalnių centrinės viršūnės. 
Vietovė pamažu kilo ir darėsi vis įvairesnė. Iš po smėlio ban- 
gų pasirodydavo aukštos uolų keteros, sudarančios keistai iš- 
dantytų grandinių sistemą. Vieniši uolų kyšuliai atrodė pana- 
šūs į sudužusių laivų korpusus arba į didžiules figūras. Šlaitus 
vagojo aštrūs plyšiai su daugybe raupų pavidalo kauburėlių. 
Pagaliau smiltynai beveik visai išnyko, prasidėjo nykus stačių 
uolų ir griuvėsių kraštas. Šen bei ten vinguriavo iš tolo pana- 
šūs į upes planetinės plutos tektoninių plyšių grioviai. Gam- 
tovaizdis darėsi mėnuliškas, kartu ėmė blogėti televizijos pri- 
ėmimas — atsirado virpėjimai ir vaizdo sinchronizacijos | 
pertrūkiai. Buvo pasiųstas įsakymas padidinti emisijos galin- 
gumą, bet nuo to matomumas pasitaisė neilgam. 

Ligi šiol balsvos uolos darėsi vis tamsesnės. Iš akiračio bė- 
gančios stačios jų briaunos buvo rusvos, su nuodingų metali- 
niu blizgesiu; vienur kitur tamsavo juodos kaip aksomas dė- 
mės, tarsi ten, ant pliko akmens, būtų augę tankūs, bet negyvi 
krūmai. Staiga prabilo ligi šiol tylėjęs pirmos mašinos garsia- 
kalbis. Pilotas sušuko, kad jis girdi automatinius pozicinius 
siųstuvus, kurie buvo įtaisyti pagrindinėje ekspedicijos ma- 
šinoje. Tačiau esantieji vairinėje girdėjo tiktai jo silpną ir 
tarsi išnykstantį balsą, mėginantį iššaukti Renjaro grupę. 

Saulė buvo jau visai arti laidos. Jos kruvinoje šviesoje 
mašinos kelyje pasirodė juoda siena, panaši į kunkuliuojantį 
debesį, siekiantį nuo uolų paviršiaus beveik tūkstančio metrų 

aukštį. Per ją nieko nesimatė. Jeigu ne lėtai ir vienodai ka- 
muoliuojančios masės, šią sieną, vietomis juodą kaip raša- 
las, vietomis švytinčią metalo spalvos violetiniu purpuru, 
būtum galėjęs palaikyti savotiška kalnų formacija. Joje atsi- 
verdavo horizontalių saulės spindulių nušviesti urvai, pilni 
nesuprantamo blyksėjimo, tartum tenai būtų įnirtingai su- 
kęsi žybsinčių juodo ledo kristalėlių spiečiai. Stebintiems iš 
pradžių atrodė, kad debesis slenka priešais lekiančią mašiną, 
bet tai buvo iliuzija. Tai tik skraidomoji lėkštė vienodu grei- 
čiu artėjo prie tos nepaprastos kliūties. 

— SL-4 — bazei. Ar pakilti virš debesies4 Priimu,— pasi- 
girdo prislopintas piloto balsas. 

Po akimirkos astrogatorius atsakė: 

— Pirmasis — SL-4, sustok priešais debesį! 

—- S“ bazei, sustoju,— nedelsiant atsakė pilotas, ir 
Rohanui pasirodė, kad šiuos žodžius jis ištarė su palengvė- 
jimu. 

Jau vos keli šimtai metrų teskyrė mašiną nuo nepaprasto 
daikto, kuris plėtėsi į abi šalis, tarsi norėdamas aprėpti ho- 
rizontą. Beveik visą ekraną užėmė milžiniška, tartum iš ang- 
lies susidariusi ir neįtikimai vertikaliai stovinti jūra. Mašina, 
skridusi link jos, sustojo, bet staiga — niekas net nespėjo 
sušukti — sunkiai banguojanti masė šovė ilgais išsiskleidžian- 
čiais stulpais, kurie užtemdė vaizdą. Jis susimaišė, suvirpėjo 
ir dingo, suraižytas silpstančių išlydžių linijomis, ; 

— SL-4, SL-4| — šaukė telegrafistas. 

— Čia kalba SL-8,— staiga atsiliepė pilotas iš antrosios 
mašinos, ligi šiol. retransliavusios tik pirmosios signalus.— 
SL-8 — bazei. Ar duoti vaizdą? Priimu! 

— Bazė — SL-8, duok vaizdą! 

Ekraną užpildė kunkuliuojančių juodų srautų chaosas. 
Vaizdas buvo tas pats, tik matomas iš keturių kilometrų 
aukščio. Debesis lyg ilga vientisa lava kybojo išilgai kylan- 
čios kalnų atšakos, tarsi gindama jos prieigas. Jo paviršius 
tingiai judėjo lyg stingstanti apytirštė substancija, bet pirmo- 
sios mašinos, kurią neseniai prarijo, pastebėti nepavyko. 

— Bazė SL-8, ar girdi SL-4? Priimu. 

— ŠL-8 — bazei, negirdžiu, pereinu į interlerencines ban 
gas. Dėmesio, SL-4, čia SL-8, atsakyk, SL-4, SL-4! — šaukė 
pilotas.— SL-4 neatsako, pereinu į infraraudonąsias bangas, 
dėmesio SL-4, čia SL-8, atsakyk, SL-4 neatsako, pamėginsiu 
zonduoti debesį radiolokatoriumi.., 

Pritemusioje vairinėje nesigirdėjo net žmonių alsavimo. 
Visi sustingo laukdami. Vaizdas nesikeitė, uolų ketera ky- 
šojo, lyg sala, išnirusi juodo rašalo okeane. Aukštai danguje 
geso plunksniniai auksiniai debesys, saulės diskas jau siekė 
horizontą, po kelių minučių turėjo sutemti, 

— SL-8 — bazei, — po keliolikos sekundžių atsiliepė vėl 
pilotas, bet jau tarytum pasikeitusiu balsu.— Radiolokatorius 
rodo, kad tai ištisai metalas. Priimu! 

— Bazei — SL-8, perduok vaizdą iš radiolokatoriaus per 
televiziją. Priimu! 

Ekranas patamsėjo, užgeso, kurį laiką švytėjo paprasta 
šviesa, paskiau pasidarė žalias, ėmė žėruoti milijardais 
blyksnių. 

— Tas debesis iš geležies, — pasakė, tikriau atsiduso kaž- 
kas už Rohano nugaros. 

— Jazonai! — sušuko astrogatorius.— Ar čia yra Jazonas? 

— Esu, — prasistūmė pro stovinčiuosius nukleonikas. 

— Ar galiu jį pašildyti?..— ramiai paklausė astrogato- 
rius, rodydamas į ekraną, ir visi jį suprato. Jazonas delsė 
atsakyti, 

— Reikėtų įspėti SL-4, kad kiek galima išplėstų jėgų lau- 
ko pūslę... 

— Nekvailiok, Jazonai. Nėra ryšių... 

-— Iki keturių tūkstančių laipsnių... nelabai rizikuojant... 

— Ačiū. Blarai, mikrofoną! Pirmasis į SL-8, paruošk laze- 
rius į debesį, mažuoju galingumu, iki biliergo epicentre, ne- 
nutrūkstama ugnis išilgai azimuto! 

— SL-8, nenutrūkstama ugnimi iki biliergo,— tuojau pat 
pasigirdo piloto balsas. Kokią sekundę neatsitiko nieko. Pas- 
kiau tvykstelėjo, ir centrinio, užimančio apatinę ekrano dalį, 
debesies spalva pasikeitė. Pirmiausia pradėjo lyg skleistis, 
paskiau paraudonavo ir užvirė; ten atsirado piltuvo pavidalo 

duobė liepsnojančiomis sienomis, į kurią, tarsi įsiurbiami, virto 
gretimi debesies ruožai. Staiga šis judėjimas liovėsi, debesis 
prasiskyvė, sudarydamas didžiulį apskrilimą, o pro atsiradusį 
langą pasirodė chaotiškai suvirtusios uolos, tiktai ore dar 
sukosi smulkios, juodos suodžių pavidalo dulkės. 

— Pirmasis — SL-8. Pereik į didžiausio ugnies efektyvu- 
mo distanciją! 

Pilotas pakartojo įsakymą. Debesis kunkuliuodamas supo 
ratu susidariusį plyšį ir stengėsi jį užpildyti, bet kiekvieną 
kartą, kai tik iškišdavo kraštus, šie, tvykstelėję nuo kaitros, 
pasitraukdavo atgal. Tai truko keletą minučių. Ilgai šitaip 
kartotis negalėjo. Astrogatorius nedrįso smogti į debesį visu 
svaidytuvo pajėgumu, kadangi kažkur gilumoje buvo antroji 
mašina, i 

Rohanas suprato, ko tikisi Horpachas: jis turėjo viltį, kad 
anoji mašina prasibraus į nuvalytos erdvės zoną. Tačiau jos 
vis nebuvo matyti. SL-8 kabėjo dabar beveik nejudėdama ir 
akinančiais lazerių dūriais smogė į kunkuliuojančius juodojo 
apskritimo pakraščius. Dangus virš jos dar buvo gana švie- 
sus, bet uolas apačioje pamažu gaubė šešėlio ruožas. Saulė 
leidosi. 

Staiga slėnyje tirštėjančios sutemos sutvisko šiurpia švie- 
sa. Ji buvo rausva ir purvina, tarsi ugnikalnio gerklė, pasi- 
rodžiusi pro eksplozijos debesį, ir lyg virpanti marška už- 
dengė visą regėjimo lauką. Dabar galėjai matyti tik susilie- 
jančius tamsius šešėlius, kurių gilumoje kunkuliavo ir tryško | 
ugnis. Tai debesies substancija, nesvarbu kas tokia ji buvo, 
puolė pirmąją apsuptą mašiną ir degė nuo baisaus karščio 
jėgų lauko dangoje. 

Rohanas žvilgtelėjo į astrogatorių, kuris stovėjo kaip ne- 
gyvas, sustingusiu veidu, apšviestu virpančios gaisro pašvais- 
tės. Ekrano centre juodavo tasai tamsus urulys, kurio gilu- 
moje siautėjo tiktai retkarčiais išsiveržiąs į šalis gaisras. 
Tolumoje skaisčiai raudonavo aukšta uolos viršūnė, visa nu- 
tvieksta tos paskutinės šaltai rausvos šviesos, kuri šią aki- 
mirką atrodė neapsakomai žemiška. Juo labiau neįtikimas 

buvo reginys, matomas debesų viduje. Rohanas laukė; astro- 

gatoriaus veidas buvo be jokios išraiškos. Tačiau jis turėjo 
nuspręsti: arba įsakyti, kad viršutinė mašina eitų anai į pa- 
galbą, arba, palikus ją likimo valiai, liepti žvalgui skristi 
toliau į šiaurės rytus. 

Staiga įvyko kažkas netikėta, Gal apatinės, debesyje už- 
darytos mašinos pilotas neteko galvos, o gal joje kas sugedo, 
tik staiga juodąjį verpetą perskrodė žaibas, kurio centras 
akinamei sutvisko. Ilgi sprogimo išsklaidyto debesies dryžiai 
išlakstė į visas puses, o smūgio banga buvo tokia stipri, kad 
visas vaizdas suvirpėjo nuo siūbtelėjimo, kuris sviedė aukš“ 
tyn SL-8. Paskui tamsa vėl užslinko, pasidarė dar juodesnė, 
ir pro ją nieko daugiau nebesimatė, 

Astrogatorius pasilenkė ir kažką pasakė telegrafistui prie 
mikrofonų taip tyliai, kad Rohanas nieko nenugirdo, tačiau 
„telegrafistas, beveik rėkdamas, tuojau pat pakartojo: 

— Paruošk antipronus! Visu galingumu į debesį — nenus 
trūkstama ugnis! 

Pilotas pakartojo įsakymą. Staiga vienas iš technikų, ste- 
binčių šoninį ekraną, rodantį visa, kas vyko už mašinos, 
sušuko: 

-- Dėmesio! SL-8! Į viršų! Į viršų! Į viršų!!! 

Iš vakarų pusės, kur iki šiol nieko nebuvo, uragano grėi- 
čiu sūkuriuodamas lėkė artyn juodas debesis. Akimirką jis 
dar sudarė šoninę debesies dalį, tačiau greitai atsiplėšė nuo 
jo ir, driekdamas iš paskos nuo smarkaus lėkimo atsiskyru- 
„ Sias atšakas, ėmė kilti stačiai į viršų. Pilotas, kuris šį reiškinį 
buvo pastebėjęs sekundę prieš įspėjimą, žvakės tiesumu šovė 
į viršų, tačiau debesis vijosi, juodais stulpais smogdamas 
į dangų. Lakūnas nukreipinėjo ugnį nuo vienų stulpų į kitus; 
artimiausias juodas kamuolys, į kurį jis pataikė tiesiai, skilo 
pusiau ir patamsėjo. Staiga visas vaizdas pradėjo virpėti. 

Tuo momentu, kai dalis debesies jau buvo įėjusi į siun- 
čiamų radijo bangų sferą ir pažeidinėjo mašinos ryšį su baze, 
pilotas, atrodo, pirmą kartą panaudojo antimaterijos svaidy- 
tuvą. Visa paliestoji planetos atmosfera virto ištisa ugnies 
jūra; purpurinė vakarų žara dingo, tarsi nupūsta. Pro trikdy- 
mų zigzagus kurį laiką dar šmėkščiojo debesis ir viršum jo 

rūkstą stulpai, kurie balo, pūtėsi. Staiga kitas, dar baisesnis 
sprogimas paskleidė ugnies kaskadas viršum uolų chaoso, 
skendinčio tarp garo ir dujų kamuolių. Tačiau tai buvo pas- 
kutinis vaizdas, kurį jie pamatė, nes sekančią akimirką visas 
vaizdas ėmė virpėti ir, išlydžių kibirkščių suraižytas, išnyko. 
Tiktai tuščias ekranas baltavo pritemusioje vairinėje, ap- 
šviesdamas mirtinai išblyškusius žiūrinčių žmonių veidus. 

Horpachas įsakė radijo telegrafistams iššaukti abi maši- 
nas, 0 pats su Rohanu, Jazonu ir likusiais perėjo į gretimą 
navigacinę kajutę. 

— Kas, jūsų nuomone, yra šis debesis? — paklausė jis be 
jokios įžangos, 

— Jį sudaro metalų dalelės. Kažkokia suspensija, distan- 
ciškai valdoma iš vieno centro,— atsakė Jazonas. 

— Garbai? 

— Aš irgi taip manau. 

— Yra kokių pasiūlymų? Ne? Juo geriau. Vyriausiasis inži- 
nieriau, Kuris superkopteris yra geresnis — mūsų ar paimta- 
sis iš „Kondoro“? 

— Abu tinkami, astrogatoriau. Tačiau aš pasirinkčiau mū- 
siškį. ž 

— Gerai, Rohanai, jei neklystu, jūs norėjote išeiti iš po 
jėgų lauko skėčio... Turėsite progą. Gausite aštuoniolika žmo- 
nių, dvigubą automatų komplektą, žiedinius lazerius ir anti- 
pronus... ar dar ką nors turime?..— Niekas neatsakė.— Na 
taip, kol kas nieko tobulesnio už antimateriją neišrasta... 
Startuosite 4.31, tai yra saulei tekant, ir pamėginsite šiaurės 
rytuose surasti tą kraterį, apie kurį paskutinį kartą pranešė 
Renjaras. Ten jūs nusileisite atvirame jėgų lauke. Pakeliui 
viską naikinkite iš maksimalaus atstumo. Jokio delsimo, jo- 
kių stebėjimų ir eksperimentų. Negailėti smogimo jėgos. Jei- 
gu prarasite ryšį su manimi, dirbkite savo darbą toliau. Kai 
rasite tą kraterį, nusileiskite, tik atsargiai, kad nenutūptu- 
mėte ant žmonių... manau, kad jie yra kažkur šitoje vietoje... 

Visą sieną užimančiame žemėlapyje jis parodė tašką. 

— Šiame raudonai užbrūkšniuotame rajone. Tai tik ški- 
cas, bet nieko geresnio neturiu. 

— Ką turiu daryti nusileidęs, astrogatoriau? Ieškoti jų? 

— Tai palieku jūsų nuožiūrai. Tik vieno dalyko prašau 
neužmiršti — jau 50 kilometrų atstumu nuo tos vietos nega- 
lima apšaudyti jokių taikinių, nes apačioje gali būti mūsų 
žmonės. 

— Jokių antžeminių taikinių? 

— Apskritai jokių. Iki šios ribos, — astrogatorius vienu 
mostu perskyrė žemėlapio teritoriją į dvi dalis, — galite nau- 
doti savo puolamąsias naikinimo priemones. Nuo šios linijos 
leidžiama tik gintis, naudojant jėgų lauką. Jazonai! Kiek 
gali išlaikyti superkopterio laukas? 

— Net milijoną atmosferų į kvadratinį centimetrą. 

— Ką reiškia „net“? Gal jūs norite man jį parduoti? Aš 
klausiu, kiek. Penkis milijonus? Dvidešimt? 

Horpachas kalbėjo visiškai ramiai; kaip tik šitokios vado 
nuotaikos laive buvo labiausiai bijoma. Jazonas atsikrenkštė. 

— Laukas išmėgintas dviem su puse... 

— Tai kas kita. Girdite, Rohanai? Jeigu debesis prislėgs 
jus iki šios ribos — bėkite. Geriausia į viršų. Pagaliau visko 
nenumatysi...— jis žvilgtelėjo į laikrodį. 

— Po aštuonių valandų nuo starto momento šauksiu jus 
visais diapazonais. Jeigu nepavyks, mėginsime užmegzti ryšį 
per Trojos palydovus arba optiškai. Lazeriuosime Morzės 
ženklais. Dar negirdėjau, kad tai būtų nepavykę. Tačiau mė- 
ginkime numatyti daugiau, negu girdėjome. Jeigu ir su laze- 
riais neišdegs, po sekančių trijų valandų startuosite ir grį- 
šite. Jei manęs nebūtų... 

— Jūs ruošiatės išvykti? 

— Nepertraukinėkite manęs, Rohanai. Ne. Išvykti nesi- 
ruošiu, bet ne viskas nuo mūsų priklauso. Jeigu manęs čia 
nebūtų, išeikite į orbitą aplink planetą. Tai jūs jau darėte 
superkopteriu? 

— Taip, du kartus, Lyros deltoje. 

— Gerai. Vadinasi, žinote, jog tai gana komplikuotas, ta- 
čiau visiškai galimas dalykas. Orbita turi būti stacionarinė; 
tikslius jos duomenis prieš startą duos jums Stroemas. Šioje 
orbitoje lauksite manęs 36 valandas. Jeigu iki tol neatsiliep- 

siu, grįšite į planetą. Nuskrisite į „Kondorą“ ir pamėginsite 
jį paleisti. Žinau, kaip tai atrodo. Tačiau vis dėlto nieko kito 
jums neliks daryti. Jeigu jums tai pasiseks, grįžkite „Kon- 
doru“ į Bazę ir duokite ataskaitą. Ar turite dar kokių klau- 
simų? 

— Taip. Ar galiu mėginti užmegzti kontaktą su tais — su 
tuo centru, kuris vadovauja debesiui, tuo atveju, jeigu man 
pasisektų jį rasti. 

— Ir tai palieku jūsų nuožiūrai. Bet kuriuo atveju rizika 
turi turėti protingas ribas. Aš, aišku, nieko nežinau, bet man 
atrodo, kad šio disponuojančio centro planetos paviršiuje 
nėra. Be to, klausimas, ar jis yra apskritai, man atrodo prob- 
lematiškas... 

— Kodėl taip manote? 

-— Juk visą laiką klausomės radijo signalų visame elekt- 
romagnetiniame spektre. Jeigu šį debesį kas nors valdytų 
spindulių pagalba, tai užregistruotume atitinkamus signalus. 

— Tas centras galėjo būti pačiame debesyje... 

— Galimas daiktas. Nežinau, Jazonai, ar galimi kažkokie 
distancinio ryšio būdai, nepriklausą nuo elektromagnetinių?.. 

— Jūs klausiaie, kokia mano nuomonė? Ne. Tokių būdų 
nėra. 

— Jūsų nuomonė? O dar ko nors galėčiau klausti? 

= Tai, ką aš žinau, nėra tolygu tam, kas egzistuoja, kas 
gali egzistuoti. Mes tokių būdų nežinome. Tai ir viskas. 

— Telepatija...— pastebėjo kažkuris iš stovinčiųjų užpa- 
kalyje. 

— Šia tema nieko negaliu pasakyti, — sausai tepasakė Ja- 
zonas.— Šiaip ar taip, mums pažįstamo kosmoso ribose nieko 
panašaus nerasta. 

— Kolegos, mes negalime gaišti laiko tuščiai diskusijai. 
Rohanai, imkite savo žmones ir paruoškite superkopterį. 
Ekliptinius orbitos duomenis po valandos jums įteiks Stroe- 
mas. Kolega Stroemai, apskaičiuokite pastovią orbitą su pen- 
kių tūkstančių apogėjumi. 

— Klausau, astrogatoriau. 

Astrogatorius atidarė vairinės duris, 

— Terneri, kaip ten? Nieko 

— Nieko, astrogatoriau, Tai yra — traškesiai. Daug std- 
tinių, bet daugiau nieko. 

— Jokių emisijos spektro pėdsakų? 

— Jokių pėdsakų... 

„Tai reiškia, kad nė viena iš skraidomųjų mašinų jau ne- 
naudoja savo ginklų — kad jos liovėsi kovojusios,— pagal- 
vojo Rohanas.— Jeigu jos gintųsi lazerių ugnimi ar nors 
tiktai indukciniais svaidytuvais — „Nenugalimojo“ prietaisai 
tai parodytų už kelių šimtų kilometrų.“ 


Rohanas buvo taip susidomėjęs dramatiška situacija, jog ne- 
bejautė jokio nerimo dėl užduoties, kurią gavo iš astroga- 
toriaus. Pagaliau jaudintis nebuvo ir kada. Tą naktį jis nesu- 
merkė akių. Reikėjo patikrinti visus superkopterio įrengimus, 
papildomai supilti tonas degalų, pakrauti atsargas, ginklus, 
ir jis vos suspėjo visa tai padaryti iki paskirtos valandos. 
Septyniasdešimttonė dviejų aukštų mašina, sūkuriuodama smė- 
lio debesis, pakilo į orą ir, kai tik iš už horizonto pasirodė 
raudono saulės disko kraštas, nulėkė tiesiai į šiaurės rytus. 
Tuoj po starto Rohanas pakilo į penkiolikos kilometrų aukš- 
tį; stratosferoje jis galėjo išvystyti maksimalų greitį, be to, 
ten buvo mažesnė tikimybė susitikti su juoduoju debesiu. 
Bent taip jis galvojo. Gal jis teisingai atspėjo, o gal tai buvo 
laimingas atsitiktinumas, bet, nepraėjus nė valandai, jie jau 
leidosi į užpustytą kraterį, kurio dugną dar gaubė sutemos. 

Kol besiveržią žemyn karštų dujų stulpai svaidė į orą 
smėlio debesis, televizijos operatoriai perdavė navigacinei ka- 
binai aliarmuojantį pranešimą, kad šiaurinėje kraterio pu- 
sėje pastebėta kažkas įtartina. Sunki skraidomoji mašina, tru- 
putį virpėdama, tartum laikydamasi ant nematomos įtemptos 
spyruoklės, sustojo, ir iš penkių šimtų metrų aukščio visa 
vietovė buvo atidžiai apžiūrėta. 

Didintuvo ekrane pilkai rudame fone buvo matyti mažy- 

čiai stačiakampiai, geometrišku tikslumu išsidėstę aplink di- 
desni pilkos plieno spalvos stačiakampį. Vienu metu su Garbu 
ir Balminu, kurie buvo su juo prie vairų, Rohanas pažino Ren- 
jaro ekspedicijos mašinas. 

Nedelsdami jie nusileido nelabai toli, laikydamiesi visų 
atsargumo priemonių. Teleskopinės kopterio „kojos“ dar te- 
bespyruokliavo, kai jie išstūmė trapą ir išsiuntė dvi žval- 
gybines mašinas, apgaubtas judančio jėgų lauko. Kraterio 
"vidus buvo panašus į lėkštą dubenį šukėtais kraštais. Pačią 
vulkaninę viršūnę dengė tamsiai ruda lavos pluta. 

Pusantro kilometro — maždaug toks buvo atstumas — žval- 
gai nuvažiavo per keletą minučių. Radijo ryšys veikė pui- 
kiausiai. Rohanas kalbėjosi su Garbu, esančiu priekiniame 
transporteryje. 

— Kalva baigėsi — tuoj juos pamatysime,— kelis kartus 
pakartojo Garbas. Po valandėlės sušuko: 

— Yra! Matau juos!!! 

Tr ramiau: ) 

— Atrodo, kad viskas tvarkoje. Viena, dvi, trys, ketu- 
rios — visos mašinos yra, bet kodėl stovi saulėje? 

— O žmonės? Ar matote juos? — klausinėjo Rohanas, pri- 
simerkęs stovėdamas prie mikrofono. 

— Taip. Kažkas juda... du žmonės... štai dar vienas... ir 
kažkas guli šešėlyje... matau juos, Rohanai! 

Jo balsas nutilo. Rohanas išgirdo, kaip jis kažką pasakė 
savo vairuotojui. Paskui silpnai pokštelėjo — tai buvo pa- 
leista dūminė signalinė raketa. Garbo balsas vėl pasigirdo 
aiškiai: 

— Sveikiname juos... dūmus truputį nupūtė į jų pusę... 
tuojau išsisklaidys... Jargai... kas ten? Ką? Kaip tai... ei! Jūs, 
ten! 

Jo šauksmas iškart pasklido visoje kabinoje ir staiga din- 
go. Rohanas girdėjo tik silpstančius motorų garsus, kurie 
greit visai nutilo. Kažkas bėgo, aidėjo kažkokie tolimi ne- 
aiškūs balsai, šūkčiojimai, o paskui stojo tyla. 

— Alio! Garbai! Garbai! — kartojo jis stingstančiomis 1ū- 
pomis, į 


Žingsniai per smėlį artėjo, garsiakalbyje sugirgždėjo. 

— Rohanai!l — pasigirdo pasikeitęs uždususio Garbo bal- 
sas,— Rohanai! Tas pat, kaip su Kertelenu! Be sąmonės, ne- 
pažista mūsų, nieko nekalba... Rohanai, ar girdite?! 

— Girdžiu... visiems tas pat?.. 

— Atrodo... dar nežinau, Jargas ir Terneris vaikšto nuo 
vieno prie kito... 

— Kaipgi, o laukas?.. 

— Laukas išjungtas. Jo nėra. Nežinau. Matyt, išjungė... | 

— Ar yra kokių kovos pėdsakų? 

— Ne, nieko. Mašinos stovi — visos sveikos, nesužalo- 
tos — 0 jie guli, sėdi, galima juos purtyti — ką? Kas ten?! 

Rohanas išgirdo neaiškų garsą, pertraukiamą pratiso cy- 
pimo. Jis sukando dantis, bet negalėjo nuslopinti šleikštulio, 
kuris ėmė sukti vidurius. 

— O dangau, tai Gralevas! — pasigirdo Garbo šauks- 
mas.— Gralevai! Žmogau! Ar nepažįsti manęs?! 

Jo alsavimas staiga pripildė visą kabiną. 

— Jis taip pat...— Garbas atsiduso. Paskui valandėlę ty- 
lėjo, tarsi kaupdamas jėgas. 

— Rohanai... nežinau, ar mes vieni pajėgsime... Reikia 
juos visus iš čia paimti. Atsiųskite daugiau žmonių... 

— Tuojau. 

Po valandos šiurpi procesija sustojo po metaliniu super- 
kopterio korpusu. Iš dvidešimt dviejų ekspedicijos dalyvių 
buvo likę tik aštuoniolika, keturi dingę be žinios. Daugumas 
leidosi parvežami savo noru, nesipriešindami, bet penkis teko 
parvesti jėga, nes jie nenorėjo palikti vietos, kurioje buvo 
rasti. Penkeri neštuvai nukeliavo į apatiniame superkopterio 
denyje improvizuotą ligoninę. Likusieji trylika vyrų, kurių 
veidai atrodė lyg kaukės ir darė baisų įspūdį, buvo įvesti 
į atskirą patalpą, kur nesipriešindami leidosi suguldomi į 10- 
vas. Juos reikėjo nurengti, nuauti, nes patys buvo bejėgiai 
it kūdikiai. Rohanas, nebylus šios scenos liudininkas, stovė- 
damas tarp lovų eilių, pastebėjo, kad daugumas surastųjų 
yra pasyvūs ir ramūs, ir tik nedaugelis iš jų — tie, kuriuos 
teko paimti jėga,— verkia ir rauda klaikiais balsais. 

Jis paliko visūs gydytojo globai, o dingusių ieškoti išsiun- 
tė visą turimą techniką. Jos dabar netrūko, nes buvo paimtos 
Renjaro ekspedicijos paliktos mašinos. Išsiuntus paskutinį 
patrulį, informatorius jį pašaukė į kabiną: buvo užmegztas 
ryšys su „Nenugalimuoju“. 

Rohanas net nustebo, jog tai pasisekė padaryti. O atro- 
dė, kad jau niekas negali jo nustebinti. Jis glaustai pranešė 
Horpachui visa, kas įvyko. 

— Kokių žmonių trūksta? — paklausė astrogatorius. 

— Paties Renjaro, Benigseno, Korotkos ir Meado. Kaip su 
lėktuvais? — savo ruožtu paklausė Rohanas. 

— Neturiu jokių žinių. 

— O debesis? 

— Iš ryto pasiunčiau trijų žmonių patrulį. Prieš valandą 
sugrįžo. Ten debesies nėra nė pėdsako. 

— Nieko? Apskritai nieko? 

— Nieko. 

— Nė lėktuvų? 

— Nieko. 


+—> LIAUDOS HIPOTEZĖ 


Daktaras Liauda pasibeldė į astrogatoriaus kabinos duris. 
Tėjęs jis pamatė astrogatorių kažką braižantį fotogramomet- 
riniame žemėlapyje. 

— Kas ten? — nepakeldamas galvos, paklausė Horpachas. 

— Norėjau jums kai ką pasakyti. 

— Ar tai skubu? Po penkiolikos minučių startuojame. 

— Nežinau, Atrodo, kad pradedame suprasti, kas čia de- 
dasi...— pasakė Liauda. 2 

Astrogatorius padėjo skriestuvą į šalį. Jų akys susitiko. 
Biologas buvo ne kiek jaunesnis už vadą. Keista, kad jam 
"leido skristi. Matyt, jam tatai buvo labai svarbu. Jis labiau 
panėšėjo į seną mechaniką, negu į mokslininką. 

— Jums taip atrodo, daktare? Klausau. 

— Vandenyne yra gyvybė, — pasakė biologas.— Vande- 
nyne yra, 0 sausumoje nėra. 

— Kodėl? Sausumoje taip pat buvo gyvybė, juk Balminas 
rado pėdsakus, 

— Taip. Bet jiems daugiau kaip penki milijonai metų. 
Po to visa tai, kas gyveno sausumoje, buvo sunaikinta. Tai, 
ką aš pasakysiu, astrogatoriau, skamba fantastiškai, ir, tiesą 
sakant, beveik neturiu jokių įrodymų, tačiau... taip yra. Sa- 
kysime, kad kadaise, būtent prieš milijonus metų, čia nusi- 
leido iš kitos sistemos raketa. Gal būt, iš Novos srities. 

Dabar jis kalbėjo greičiau, bet ramiai. 

— Mes žinome, kad prieš Lyros dzetos sprogimą šešto- 
joje sistemos planetoje gyveno protingos būtybės. Turėjo 
„ labai aukštą technologinio tipo civilizaciją. Tarkime, kad čia 
nusileido lyriečių žvalgybinis laivas ir įvyko katastrofa. Arba 
kitoks nelaimingas atsitikimas, kurio metu žuvo visa įgula. 
Sakykime, kad sprogo reaktorius, įvyko grandininė reakcija... 
Šiaip ar taip, sudužusiame laive, kuris nusileido į Regį, jau 
nebuvo nė vienos gyvos būtybės. Išliko tiktai... automatai. 
Ne tokie, kaip mūsiškiai. Nepanašūs į žmogų. Tur būt, lyrie- 
čiai irgi nebuvo panašūs į žmones. Taigi, tie automatai išliko 
ir išėjo iš laivo. Tai buvo labai specializuoti homeostatiniai 
mechanizmai, sugebą ištverti sunkiausiomis sąlygomis. Jiems 
jau niekas nebeįsakinėjo. Tie iš jų, kurie protinės struktūros 
atžvilgiu buvo labiausiai panašūs į lyriečius, stengėsi, gal 
būt, pataisyti laivą, nors susidariusioje situacijoje tai nebe- 
turėjo prasmės. Bet juk žinote, kaip būna. Robotas remonti- 
ninkas taisys, kas jam priklauso, nepaisydamas, ar kam nors 
iš to yra nauda, ar ne. Tačiau paskui nugalėjo kiti automa- 
tai ir pasidarė nepriklausomi nuo pirmųjų. Galimas daiktas, 
juos mėgino atakuoti vietos fauna. Čia buvo salamandrinių 
roplių, taip pat ir plėšrūnų. O juk kai kurie plėšrūnai puola 
visa, kas juda. Automatai pradėjo su jais kovoti ir nugalėjo. + 
Prie šios kovos reikėjo prisitaikyti. Todėl jie ėmė persifor- 
muoti taip, kad galėtų geriausiai išnaudoti planetoje esan- 
čias sąlygas. Svarbiausia; mano nuomone, buvo tai, kad šie 
automatai, esant reikalui, sugebėjo gaminti kitus automatus, 


88 


Taigi tarkime, kad susidorojimui su skraidančiais ropliais pri-- 
" reikė skraidomųjų mechanizmų. Žinoma, jokių konkrečių de- 
talių aš nežinau. Kalbu taip, lyg panašią situaciją įsivaiz- 
duočiau natūralios evoliucijos sąlygomis. Gal skraidančių rop- 
lių čia nebuvo, gal jie rausėsi žemėje, gyveno po žeme. 
Nežinau. Tik tiek, kad ilgainiui tie mechanizmai, kurie buvo 
sausumoje, puikiausiai prisitaikė prie sąlygų ir nugalėjo visas 
planetoje esančias gyvūnijos formas. Taip pat ir augmenijos. 

— Ir augmenijos? Kaip jūs galite tai paaiškinti? 

— Aš gerai to nežinau. Galėčiau pateikti net keletą įvai- 
rių hipotezių, bet verčiau ne. Pagaliau aš dar nepasakiau 
svarbiausio dalyko. Būdami planetoje, tie pirmųjų mecha- 
nizmų palikuonys po keleto šimtų kartų pasidarė nebe pana- 
„ šūs į savo pradininkus, tai yra — į lyriečių civilizacijos pro- 
duktus. Suprantate? Taip sakant, prasidėjo negyvoji evoliu- 
cija, Mechaninių įrenginių evoliucija. Koks svarbiausias 
homeostato principas? Ištverti kintančiomis sąlygomis, net 
tada, kai jos labiausiai priešiškos ir sunkios. Šitų save orga- 
nizuojančių metalinių sistemų tolesnėms formoms labiausiai 
grėsė ne vietiniai gyvūnai ar augalai. Pirmiausia reikėjo su- 
sirasti energijos ir medžiagų šaltinius, iš kurių būtų galima 
gaminti atsargines dalis ir naujus organizmus. Todėl jos ėmė 
ieškoti metalo rūdos, sukūrė savotišką kalnakasybos pramo- 
nę. Patys pirmieji homeostatiniai mechanizmai, kurie čia at- 
vyko tuo hipotetiniu laivu, be abejonės, judėjo spindulinės 
energijos pagalba. Tačiau Regyje visai nėra radioaktyviųjų 
elementų. Vadinasi, įprastinio energijos šaltinio jie nerado 
ir turėjo ieškotis kito. Įvyko aštri energetinė krizė, ir aš ma- 
nau, Kad tada prasidėjo šių įrenginių tarpusavio kova. Tie- 
siog kova dėl egzistavimo, dėl būvio. Juk tuo ir paremta 
evoliucija. Tai natūrali selekcija. Įrenginiai, labai ištobulėję 
intelektualinių atžvilgiu, bet nesugebą išsilaikyti, sakysime, 
dėl dydžio, kuris savo ruožtu reikalavo daug energijos, nega- 
lėjo išlaikyti konkurencijos su šiuo atžvilgiu mažiau išsivys- 
čiusiais, tačiau taupesniais ir produktyvesniais energetiniu 
atžvilgiu... 

— Palaukite. Tiek to, kad visa tai fantastiška, tačiau juk 

evoliucijoje, evoliucijos lošime visada laimi būtybės su tobu- 
lesne nervų sistema, ar ne tiesa? Šiuo atveju vietoj nervinės 
buvo, sakysime, kažkokia elektrinė sistema, bet principas lie- 
ka tas pat. 

— Tai teisinga, astrogatoriau, tik vienarūšiams organiz- 
mams, kurie planetoje atsirado natūraliu būdu, bet ne atvyko 
iš kitų sistemų. 

— Nesuprantu. 

— Ogi paprastai, biocheminės būtybių funkcionavimo są- 
lygos Žemėje yra ir visada buvo beveik tokios pat. Dumbliai, 
amebos, augalai ir žemesnieji bei aukštesnieji gyvūnai suda- 
ryti iš beveik identiškų narvelių, juose vyksta beveik tokia 
pat medžiagų apykaita — baltyminė, ir dėl tokio vienodo star- 
to jų skiriamasis požymis yra tas, apie kurį jau kalbėjote. Jis 
nėra vienintelis, bet, šiaip ar taip, vienas iš svarbiausių, Tačiau 
čia buvo kitaip. Labiausiai ištobulėję mechanizmai, kurie nu- 
sileido Regyje, energiją ėmė iš savo pačių radioaktyvinių at- 
sargų. Tačiau paprastesni įrenginiai, kažkokios nedidelės re- 
montinės sistemos, galėjo, sakysime, turėti saulės energija 
pasikraunančias baterijas. Tokiu būdų, palyginus su anais 
įrenginiais, jie galėjo būti labai privilegijuoti. 

— Bet tie aukštesnieji kaip tik galėjo iš jų pagrobti sau- 
lės baterijas... O pagaliau, kurgi veda šis ginčas? Gal neverta, 
Liauda, diskutuoti šiuo klausimu. 

— Ne, tai esminis dalykas, astrogatoriau, tai labai svarbus 
punktas, nes, mano manymu, čia prasidėjo labai savotiška 
negyvoji evoliucija, vykusi ypatingomis sąlygomis, atsiradu- 
siomis dėl aplinkybių sutapimo. Trumpai kalbant, aš manau 
. šitaip: toje evoliucijoje nugalėjo dvejopos struktūros — efek- 
tyviai mažėjančios ir sėslios. Pirmosios davė pradžią vadina- 
miesiems juodiesiems debesims. Manau, kad tai labai maži 
pseudovabzdžiai, kurie, esant bendram reikalui, gali susi- 
jungti į dideles sistemas. Kaip tiktai debėsų pavidalo. Šitaip 
vyko judančių mechanizmų evoliucija. O sėslieji davė pra- 
. džią tai keistai metalo vegetacijos rūšiai, kuri dabar sudaro 
vadinamųjų miestų griuvėsius... 

— Vadinasi, jūsų nuomone, tai ne miestai? 

— Žinoma. Tai ne miestai, o tik didžiuliai telkiniai sės- 
liųjų mechanizmų, negyvų padarų, sugebančių daugintis, 
o saulės energiją imančių savotiškais organais... kurie, mano 
manymu, yra tos trikampės plokštelės... 

— Vadinasi, jūs šį „miestą“ laikote tebevegetuojančiu? 

— Ne. Man atrodo, kad dėl kažkokios mums nežinomos 
priežasties šis „miestas“, o tikriau šis „metalinis miškas“ 
pralaimėjo kovą dėl būvio ir dabar iš jo tėra vien rūdijan- 
čios liekanos. Išliko tiktai viena forma — tai judančios struk- 
tūros, kurios užvaldė visus planetos žemynus. 

— Kodėl? 

— Nežinau. Dariau įvairius skaičiavimus. Gal būt, per 
pastaruosius tris milijonus metų Regio saulė aušo sparčiau, 
negu anksčiau, ir tie didieji sėslieji „organizmai“ jau nebe- 
gavo iš jos pakankamai šviesos. Tačiau tai tik miglotos prie- 
laidos. | 

— Tarkime, kad yra taip, kaip jūs sakote. Ar jūs manote, 
kad šie debesys planetos paviršiuje arba požemyje turi kokį 
nors valdymo centrą? 

— Manau, kad nieko panašaus nėra. Gal būt, tam tikru 
būdu susijungę, šie mikromechanizmai patys sudaro tokį 
centrą, kažkokias „negyvas smegenis“. Pasidalijimas gali būti 
jiems naudingas. Jie tada laisvai skraido spiečiais ir gali nuo- 
lat būti saulėje arba sekti paskui audros debesis, nes galimas 
daiktas, kad energiją jie gauna iš atmosferinių išlydžių. Ta- 
čiau pavojaus arba, kitaip sakant, jų egzistavimui gresiančio 
staigaus pasikeitimo momentu jie susijungia... 

— Tačiau kažkas turi sukelti tą jungimosi reakciją; paga- 
liau, kur būna „spietimosi“ metu nepaprastai sudėtinga visos 
sistėmos atmintis? Juk elektrinės smegenys yra „protinges- 
nės“ už visus savo elementus. Kaipgi, išardžius šiuos elemen- 
tus, jie galėtų patys išlakstyti į savo vietas? Pirmiau turėtų 
alsirasti visų smegenų planas... 

— Nebūtinai. Pakaktų, jei kiekvienas elementas prisimin- 
tų, su kuriais kitais elementais jis betarpiškai jungėsi. Saky- 
kime, kad elementas numeris pirmas tam tikrais paviršiais 
turi susisiekti su šešetu kitų elementų; kiekvienas jų „žino“ 

tą patį apie save. Tuo būdu informacijos kiekis, esantis atski- 
rame elemente, gali būti labai menkas, bet, be jos, reikalin- 
gas tiktai tam tikras išlaisvintojas, tam tikras signalas, pavyz- 
džiui: „dėmesio! pavojus!“, po kurio visi elementai sudaro 
tam tikras konfigūracijas, ir tuojau pat atsiranda „smegenys“. 
Tačiau tai, astrogatoriau, tik primityvi schema. Manau, kad 
dalykas yra sudėtingesnis, bent jau todėl, kad tokie elementai 
tikriausiai gana dažnai būna sunaikinami, bet visumos veikla 
nuo to vis dėlto nenukenčia... 

— Gerai. Nėra kada ilgai svarstyti tokias detales. Ar turi- 
te mums kokių konkrečių pasiūlymų ryšium su savo hipo- 
teze? 

— Tam tikra prasme — taip, tačiau jie neigiami. Milijo- 
nai metų mechaninės evoliucijos — tai reiškinys, su kuriuo 
ligi šiol žmogus nebuvo susidūręs Galaktikoje. Atkreipkite 
dėmesį į pagrindinį klausimą. Visos mums žinomos mašinos 
tarnauja ne sau, bet kam kitam. Vadinasi, besidauginančių 
Regio tankmių arba jo geležinių debesų egzistavimas žmogui 
atrodo beprasmiškas, nors, tiesa, tokiais pat „beprasmiškais“ 
galima, pavyzdžiui, laikyti augančius Žemėje dykumos kak- 
tusus. Esmė ta, kad jie puikiausiai prisitaikė kovai su gy- 
vomis būtybėmis. Man atrodo, kad jie žudė tiktai pačioje 
šios kovos pradžioje, kai sausumoje gyvybė knibždėte knibž- 
dėjo; energijos sąnaudos žudymui pasirodė esančios neeko- 
nomiškos. Todėl jie naudoja kitus metodus, dėl kurių „Kon- 
dorą“ ištiko katastrofa, įvyko nelaimė su Kertelenu ir paga- 
liau buvo sunaikinta Renjaro grupė... 

— Kokie tie metodai? 

— Tiksliai nežinau, kuo jie paremti. Tiktai galiu pasa- 
kyti savo nuomonę: Kerteleno atvejis rodo, kad sunaikinama 
beveik visa informacija, kuri būna žmogaus, o tikriausiai ir 
gyvulio, smegenyse. Šitaip sužalotos gyvos būtybės, žinoma, 
turi žūti. Tai paprastesnis, greitesnis ir ekonomiškesnis me- 
todas, negu žudymas... Deja, mano pasiūlymas dėl viso šito 
yra pesimistiškas. Gal netgi per švelniai pasakiau... Esame 
nepalyginti blogesnėje padėtyje, negu jie, ir iš karto dėl 
kelių priežasčių. Pirmiausia — gyvą būtybę galima sunaikinti 

daug lengviau, negu mechanizmą, techninį įrenginį. Toliau — 
jie evoliucionavo, kovodami tuo pačiu metu ir su gyvomis 
būtybėmis, ir su savo metaliniais „broliais“— protingais au- 
tomatais. Taigi jie kariavo iš karto dviem frontais, naikin- 
dami visokius prisitaikiusius gyvų struktūrų mechanizmus, 
o taip pat kiekvieną protingų mašinų inteligencijos pasireiš- 
kimą. Tokių milijonus metų trukusių kovų išdava tikriausiai 
yra nepaprastas naikinamojo veikimo universalumas ir tobu- 
lumas. Bijau, kad, norėdami nugalėti, turėtume, tiesą sakant, 
sunaikinti juos visus, 0 tai beveik neįmanoma... 

— Jūs taip manote? 

— Taip. Žinoma, esant atitinkamai priemonių koncentra- 
cijai, galima būtų sunaikinti visą planetą... Tačiau juk tai 
nėra mūsų uždavinys, jau nekalbant, kad mums neužteks jė- 
gų. Iš tikrųjų, padėtis yra nepaprasta, kadangi — aš taip ma- 
nau — mes intelektualiniu atžvilgiu esame aukščiau. Šie me- 
chanizmai neturi jokios protinės galios, jie tiesiog yra tobu- 
lai prisitaikę planetos sąlygoms... naikinti visa, kas protinga, 
ir visa, kas gyva. Tuo tarpu jie patys yra negyvi. Todėl tatai, 
kas jiems dar nekenksminga, mums gali būti pragaištinga.“ 

— Iš kur toks įsitikinimas, kad jie neturi proto? 

— Galėčiau neatsakyti, pasiteisinti nežinąs, bet pasakysiu 
jums, kad, jeigu iš viso esu dėl ko nors tikras, tai kaip tik 
dėl šito. Kodėl jie neturi intelektualinės galios? Na! Jeigu 
ją turėtų — būtų su mumis jau susidoroję. Prisiminkite iš eilės 
visus įvykius Regyje nuo mūsų nusileidimo dienos. Juk jie 
veikia be jokio strateginio plano, atakuoja atsitiktinai. 

— Na... o būdas, kuriuo buvo 'nutrauktas Renjaro ryšys 
su mumis, o paskiau mūsų žvalgybinių mašinų puolimas.., 

— Tiesiog daro tai, ką darė prieš tūkstantmečius. Juk tie 
aukštesnio laipsnio automatai, kuriuos jie išnaikino, tikriausiai 
susižinodavo kaip tik radijo bangomis. Vienas iš jų pirmųjų 
uždavinių ir buvo nutraukti tokią informaciją, ardyti ryšius. 
Sprendimas kažkaip siūlėsi pats, nes metalinis debesis — tai 
toks ekranas, kad geresnio nesurasi. O dabar? Ką turime 
veikti toliau? Turime saugoti save ir savo automatus, savo 
mašinas, be kurių būtume bejėgiai — jie juk turi visišką lais- 

vę manevruoti, turi vietoje praktiškai neišsemiamus atsiga- 
minimo šaltinius, gali daugintis, jeigu dalį jų ir sunaikin- 
tume, o be viso to, jiems negali pakenkti jokios gyvybei 
pragaištingos priemonės. Reikėtų panaudoti stipriausias prie- 
mones: smogti antimaterija... Tačiau šituo būdu sunaikinti 
visų negalima. Jūs pastebėjote, kaip jie elgiasi, gavę smūgį? 
Paprasčiausiai išsisklaido... be to, mes nuolat turime būti jėgų 
lauko priedangoje; tai varžo mūsų strategiją, o jie gali lais- 
vai susiskaidyti, persikelti iš vietos į vietą... Tr jeigu juos 
sumuštume šiame žemyne, jie pasitrauktų į kitą. Bet paga- 
liau ne mūsų reikalas juos visus sunaikinti. Aš manau, kad 
mums reikia iš čia išskristi. 

— Ak, šit kaip. 

— Taip. Kadangi mūsų priešai yra negyvosios evoliucijos 
ir tikriausiai nepsichiniai padarai, problemos negalima spręsti 
keršijimo, atpildo už „Kondorą“ ir jo įgulos likimą katego- 

"rijomis. Tai būtų tas pat, jeigu plaktume rykštėmis vande- 
nyną už tai, kad nuskandino laivą ir žmones. 

— Būtumėt teisus, jeigu viskas iš tikrųjų taip ir būtų, — 
tarė Horpachas atsikeldamas ir abiem rankom atsirėmė į su- 
braižytą žemėlapį.— Tačiau tai pagaliau tik hipotezė, o mes 
juk negalime grįžti su hipotezėmis. Reikia įsitikinti. Ne ker- 
šyti, o įsitikinti. Duoti tikslią diagnozę nustatyti faktus. Jeigu 
visa tai bus padaryta, jeigu „,„Nenugalimojo“ konteineriuose 
turėsiu šios skraidančios mechaninės faunos pavyzdžius, jei- 
gu tik ji iš tiesų egzistuoja, tada, žinoma, pripažinsiu, kad 
čia mums nebėra ko veikti. Tada Bazei beliks nustatyti, kaip 
toliau elgtis. Be kita ko, nėra jokios garantijos, kad šie pa- 
darai liks planetoje. Gal jie vystysis toliau ir pagaliau ims 
grėsti šio Galaktikos rajono kosminei laivybai. 

— Jeigu šitaip ir atsitiktų, tai ne greičiau, kaip po šimtų | 
tūkstančių, tikriau sakant, po milijonų metų. Aš vis bijau, 
kad jūs, astrogatoriau, galvojate taip, tartum mes stovėtume 
akis į akį su protaujančiu priešininku. Tai, kas kadaise buvo 
protingų būtybių įrankis, joms išnykus, tapo savarankiškų 
dalyku ir, praėjus milijonams metų, virto natūralių planetos 
jėgų dalimi. Gyvybė liko vandenyje, nes ten nepasiekia mę- 

chaninė evoliucija, tačiau ji neleidžia šios gyvybės formoms 
išeiti sausumon. Tuo galima paaiškinti, kodėl atmosferoje ne- 
labai gausu deguonies (jį išskiria vandenyne esantys dumbliai) 
ir kodėl šitoks nykus žemynų paviršius. Tai dykuma, nes tos 
struktūros nieko nestato, neturi jokios civilizacijos, apskritai 
nieko neturi, tiktai save, ir nesukuria jokių vertybių: todėl 
turime laikyti jas natūralia jėga. Gamta taip pat nekuria nei 
įvertinimo, nei vertybių. Šie padarai tiesiog yra tas, kas yra, 
jie egzistuoja ir veikia vien dėl šio egzistavimo... 

— O kaip jūs galite paaiškinti, kodėl žuvo lėktuvai? Juk 
juos saugojo jėgų laukas... 

— Jėgų lauką galima sutriuškinti kitu jėgų lauku. Paga- 
liau, astrogatoriau, žmogaus smegenyse esančiai atminčiai su- 
naikinti per vieną akimirką reikia aplink jo galvą momenta- 
liai sužadinti tokio stiprumo magnetinį lauką, kokį mums būtų 
sunku sudaryti, panaudojus visas laive turimas priemones. 
Tam būtų reikalingi kažkokie milžiniški umformeriai, trans- 
formatoriai, elektromagnetai... 

— Tr jūs manote, kad jie visa tai turi? 

— O, nieko panašaus! Nieko jie neturi. Tai tik plytelės, 
iš kurių, esant reikalui, susiformuoja tai, kas reikalinga. At- 
eina signalas: pavojus! Kažkas atsirado. Tai rodo pakitimai, 
pavyzdžiui, elektrostatiniame lauke... Skraidantis spiečius tuo- 
jau pat virsta tais kažkokiais „debesiniais smegenimis“, at- 
gyja jo kolektyvinė atmintis: tokios būtybės jau buvo, su 
jomis pasielgta taip ir taip, po to jos žuvo... Tr jis vėl kar- 
toja tą patį... 

— Gerai, — pasakė Horpachas, kuris jau ilgesnį laiką ne- 
girdėjo, ką kalba senasis biologas.— Startą atidedu. Sušauk- 
sime pasitarimą; nenorėčiau to daryti, nes kils didelė disku- 
sija, įsiliepsnos mokslinės aistros, bet kitos išeities nematau, 
Po pusės valandos didžiojoje bibliotekoje, daktare Liauda... 

— Tegu įtikina mane, kad klystu, o tada laive turėsite 
vieną tikrai patenkintą žmogų...— ramiai pasakė daktaras ir, 
kaip buvo įėjęs, taip pat tyliai išėjo iš kajutės. Horpachas 
atsitiesė, priėjo prie informatoriaus sienoje ir, paspaudęs vi- 
daus garsiakalbių tinklo mygtuką, iškvietė paeiliui visus 
mokslininkus, 

Paaiškėjo, kad daugumas specialistų darė panašias prielai- 
das, kaip Liauda, tik jis buvo pirmasis, kuris taip kategoriš- 
kai jas suformulavo. Ginčai įsiliepsnojo tik dėl „debesies“ 
psichiškumo ar nepsichiškumo problemos. Kibernetikai buvo 
linkę laikyti jį protaujančia sistema, turinčia strateginių su- 
gebėjimų. Liaudai teko išgirsti smarkių užsipuolimų; Horpa- 
chas suprato, kad šito įkarščio priežastis ne tiek Liaudos hipo- 
tezė, kiek tai, jog jis apsvarstė ją ne su kolegomis, o pirmiau- 
sia su juo pačiu. Nors ir labai susiję su įgula, mokslininkai 
laive sudarė „valstybę valstybėje“ ir laikėsi tam tikro nera- 
šyto elgsenos kodekso. 

Vyriausiasis kibernetikas Kronotosas paklausė, kokiu bū- 
du, Liaudos nuomone, debesis, nors ir neturįs intelekto, išmo- 
ko pulti žmones. 

— Betgi tai paprastas dalykas, — atsikirto biologas.— Per 
milijonus metų jis nieko daugiau neveikė. Turiu galvoje 
kovą su pirmykščiais Regio gyventojais. Tai buvo gyvūnai, 
turėję centrinę nervų sistemą. Debesis išmoko juos pulti taip, 
kaip Žemės vabzdys puola savo auką. Ir daro tai su tokia 
pat precizija, su kokia vapsva įšvirkščia nuodų į žiogo arba 
vabalo nervų mazgus. Tai ne intelektas, o instinktas... 

— O iš kur žinojo, kaip pulti lėktuvus? Juk ligi šiol su 
lėktuvais nebuvo susidūręs... 

— Šito mes negalim žinoti, kolega. Jie kovojo, kaip jau 
jums sakiau, dviem frontais. Su Regio gyventojais — gyvai- 
siais ir negyvaisiais — tai yra su kitais automatais. Šie auto- 
matai, esant reikalui, gynybos ir puolimo tikslais naudojo 
įvairias energijos rūšis... 

— Bet jeigu tarp jų nebuvo skraidančių... 

— Spėju, ką daktaras turi galvoje, — pastebėjo vyriausio- 
jo kibernetiko pavaduotojas Saurahanas, 

— Tie didieji automatai, makroautomatai, susižinodavo 
tarpusavyje kooperavimo tikslais, ir lengviausia būdavo juos 
sunaikinti izoliuotus, išskirtus; tad geriausias būdas buvo blo- 
kuoti ryšius... i 

— Svarbu ne tai, ar galima išaiškinti atskirus „debesio“ 
poelgius, nesigriebiant jo protingumo hipotezės, — atrėmė 
Kronotosas,— nes mūsų nevaržo Okchemo skustuvas. Ne mū- 
sų uždavinys, bent dabar, sukurti hipotezę, kuri paprasčiausiai 
paaiškintų viską, bet sukurti tokią, kuri įgalintų saugiausiai 
veikti. Todėl verčiau reikia pripažinti, kad „debesis“ gali tu- 
rėti intelektą, nes šitaip bus apdairiau. Tada veiksime atsar- 
giaū. Jeigu nutartume kartu su Liauda, kad „debesis“ neturi 
intelekto, o iš tikrųjų būtų atvirkščiai, už tokią klaidą galė- 
tume sumokėti baisia kaina... Tai sakau, ne kaip teoretikas, 
bet kaip strategas. 

— Nežinau, ką norite nugalėti — debesį ar manė, — ramiai 
atsikirto Liauda.— Aš nesakau, kad nereikia atsargumo, bet 
debesis neturi kitokio intelekto, kaip vabzdys, o teisingiau sa- 
kant, ne tiek atskiras vabzdys, kiek, sakysime, skruzdėlynas, 
Juk jeigu būtų kitaip, jau būtume negyvi. 

— Įrodykite. | 

— Mes nebuvome jam pirmasis homo tipo priešas, nes 
su juo jis jau turėjo reikalų: primenu, kad prieš mus čia bu- 
vo „Kondoras“. Vadinasi, norėdamos įsiskverbti į jėgų lauko 
vidų, tos mikroskopinės „muselės“ turi tik įsirausti į smėlį. 
Laukas tesiekia jo paviršių. Jos žinojo „Kondoro“ jėgų laukus, 
taigi galėjo išmokti šitaip pulti. Tuo tarpu nieko panašaus jos 
nepadarė. Taigi arba „debesis“ kvailas, arba veikia instink+ 
tyviai.., ; 

Kronotosas nenorėjo kapituliuoti, tačiau įsiterpė Horpa- 
chas, siūlydamas, kad tolesnė diskusija būtų atidėta. Jis prašė 
pateikti konkrečius pasiūlymus, pagrįstus tuo, kas yra tikrai 
nustatyta. Nigrenas paklausė, ar negalima būtų ekranuoti žmo- 
„ nes metaliniais šalmais, kurie sulaikytų magnetinio lauko vei- 
kimą. Tačiau fizikai priėjo išvadą, kad lai nieko nepadėtų, nes 
labai stiprus laukas sukeltų metale sūkurines sroves, kurios 
ikaitintų šalmą iki aukštos temperatūros. Kai šalmas imtų de- 
ginti, beliktų viena išeitis — nutraukti jį nuo galvos, o kas 
tada atsitiktų, jau žinoma. 

Buvo jau naktis. Horpachas viename salės kampe kalbėjo 

šu Liauda ir gydytojais; atskirai susibūrę diskutavo kibernė- 
tikai. 

— Vis dėlto keista, kad aukštesnio intelekto būtybės, tie 
makroautomaiai, nenugalėjo,— pasakė kažkas— Tai būtų 
išimtis, patvirtinanti dėsnį, kad evoliucija eina komplikacijos, 
homeostazės tobulėjimo kryptimi... informacijos, jos panau- 
dojimo... 

— Tie automatai neišsilaikė kaip tik todėl, kad jau iš pat 
pradžių buvo labai tobulai išsivystę ir sudėtingi, — pasakė 
Saurahanas.— Suprask, jie buvo labai specializuoti, kad galėtų 
bendradarbiauti su savo konstruktoriais, lyriečiais, o kai šie 
žuvo, liko tarsi sužaloti, be vadovybės. Tuo tarpu tos formos, 
iš kurių atsirado dabartinės „muselės“ (aš anaiptol netvirtinu, 
kad jos jau egzistavo tada, ir net manau, kad tai negali- 
mas dalykas, jos turėjo atsirasti daug vėliau), tos formos bu- 
vo palyginti primityvios ir todėl galėjo vystytis įvairiais ke- 
liais. 

— Gal buvo net svarbesnis veiksnys, pridūrė daktaras 
Saksas, priėjęs prie kibernetikų.— Mes susidūrėme su mecha- 
nizmais, o mechanizmai niekada nerodo tokių regeneracijos 
tendencijų, kaip gyvūnas, gyvas audinys, kuris sužalotas pats 
atsistato. Makroautomatui, jeigu jis net ir galėtų pataisyti kitą, 
reikalingi įrankiai, ištisas mašinų parkas. Vadinasi, atskirti 
nuo tokių įrankių, jie iš karto liko akli, beveik beginkliai ir 
nebegalėjo atsiginti nuo skraidančių padarų, kuriuos suža- 
loti buvo žymiai sunkiau... | 

— Tatai labai įdomu,— staiga pasakė Saurahanas.— Va- 
dinasi, automatus reikia gaminti visai kitaip, negu dabar, 
jeigu norime, kad jie būtų iš tikrųjų universalūs: kaip pa- 
grindą reikia imti mažas elementarias plyteles, pseudoląste- | 
les, kurios gali viena kitą pakeisti... , 

— Tai nėra jau toks naujas dalykas, — nusišypsojo Sak- 
sas,— nes kaip tik šitaip vyksta gyvų formų evoliucija, ir ne 
atsitiktinai... Todėl ir tat, kad „debesis“ susideda iš tokių 
kintamų elementų, tikriausiai nėra atsitiktinis dalykas... Tai 
medžiagos klausimas: sužalotam makroautomatui reikia da- 
lių, kurias pagaminti gali tik labai moderni pramonė, tuo 

tarpu sistema, sudaryta iš poros kristalėlių, termistorių arba 
kitų paprastų elementų, tokia sistema gali būti sunaikinta be 
jokios žalos, nes ją tuojau pat pakeičia viena iš milijardo kitų 
panašių dalelių. 

Matydamas, kad iš jų nedaug tesužinos, Horpachas paliko 
mokslininkus, kurie, įsitraukę į diskusiją, to beveik nepaste- 
bėjo. Jis nuėjo į vairinę painiormuoti Rohano ekipos apie 
„megyvosios evoliucijos“ hipotezę. Jau buvo tamsu, kai ,„Ne- 
nugalimasis“ susisiekė su krateryje esančiu superkopteriu. Mi- 
krofone pasigirdo Garbo balsas. 

— Turiu tik septynis žmones, — pasakė jis; — iš jų du gy- 
dytojus prie tų nelaimingųjų. Likusieji šiuo metu miega, tiktai 
telegrafistas sėdi čia kartu. Taip... turime visišką jėgų lauko 
apsaugą. Tačiau Rohanas dar negrįžo. 

— Dar negrįžo?! O kada išvyko? 

— Apie šeštą valandą popiet. Pasiėmė šešias mašinas ir 
visus likusius žmones... susitarėme, kad grįš saulei nusileidus, 
Saulė nusileido prieš dešimtį minučių. 

— Ar turite su juo radijo ryšį? 

— Prieš valandą ryšys nutrūko. 

— Garbai! Kodėl nepranešėte man tuojau pat?! 

— Nes Rohanas įspėjo, kad ryšys kurį laiką nutrūks, ka- 
dangi jie leidžiasi į vieną tų giliųjų tarpeklių, žinote. Jų šlai- 
tai apaugę tuo metaliniu šlamštu, kuris taip ekranuoja, kad 
praktiškai nėra ir kalbos apie signalo sugavimą... 

— Kai Rohanas grįš, tuojau pat man praneškite... už tai 
atsakysite... šitaip galime visų netekti... 

Astrogatorius dar kažką kalbėjo, bet jį pertraukė Garbo 
šauksmas: 

— Jie parvažiuoja, astrogatoriau! Matau šviesą, jie keliasi 
šlaitu aukštyn, tai Rohanas... viena — dvi — ne, tik viena ma- 
šina... tuojau viską sužinosiu... 

— Laukiu. 

Garbas, pamatęs palei pat žemę slenkančius žibintus, kurie 
siūbuodami čia apšviesdavo stovyklą, čia vėl pasisiėpdavo du- 
buriuose, pagriebė raketinę ir du kartus iššovė į viršų. Eiek- 
tas buvo puikiausias — visi miegojusieji pašoko iš lovų. Tuo 

tarpu mašina apsuko ratą, 0 centrinėje budintis telegratistaš 
atidarė jai praėjimą jėgų lauko sienoje. Dulkinas vikšrinis vi- 
sureigis įriedėjo žydromis švieselėmis paženklintu grunto ruo- 
žu ir sustojo prie kalvos, kur stovėjo superkopteris. Garbas 
nustebo, pamatęs, jog sugrįžęs visureigis — tai mažoji, trim 
asmenims skirta žvalgomoji radijo mašina — amfibija. Švie- 
„čiant paskubom nukreiptiems reflektoriams, jis drauge su ki- 
tais nubėgo jos pasitikti. Iš dar tebeeinančios mašinos iššoko 
žmogus suplėšytu kombinezonu. Jo veidas buvo baisiausiai iš- 
tepliotas purvu ir krauju. Garbas sugrįžusįjį pažino tik iš 
balso 

— Garbai...— sudejavo jis, griebdamas mokslininką už 
rankų, ir suklupo. 

Žmonės prišoko ir prilaikydami ėmė klausinėti: 

— Kas atsitiko?! Kur kiti...? 

— Jau-nėra-jų... nė vieno...— sušnibždėjo Rohanas ir apal- 
pęs susmuko ant jų rankų. 

Apie dvyliktą nakties gydytojams pasisekė jį atgaivinti. 
Gulėdamas aliumininiame barake, deguonies palapinėje, jis 
papasakojo, kas atsitiko. Po pusės valandos Garbas visa tai 
telegrafu perdavė „Nenugalimajam“. 


= ROHANO GRUPĖ 


Koloną, kuriai vadovavo Rohanas, sudarė du dideli energo- 
botai, keturi vikšriniai visureigiai ir nedidelė amfibija. Joje 
buvo Rohanas, Jargas ir bocmanas Terneris. Jie stūmėsi išsi- 
rikiavę III laipsnio procedūros tvarka. Pirmasis riedėjo ener- 
gobotas be žmonių, paskui jį važiavo žvalgomoji Rohano am- 
fibija, toliau — keturios mašinos, kuriose sėdėjo po du žmo- 
nes. O kolonos gale slinko antrasis energobotas, kuris drauge 
su pirmuoju visą grupę dengė jėgų lauko kupolu. 

Šiam žygiui Rohanas ryžosi todėl, kad dar krateryje su 
„elektriniais šunimis" — olfaktometriniais indikatoriais — pa- 
sisekė aptikti keturių dingusių Renjaro grupės žmonių pėdsa- 
kus. Buvo aišku: jeigu nepavyks surasti, tai paklydėliai žus 

nuo bado arba troškulio, klaidžiodami duobėtais uolų keliais, 
kaip bejėgiai vaikai. Pirmuosius kelio kilometrus Rohano žmo- 
nės važiavo, pasikliaudami indikatoriais. Apie septintą va- 
landą prie vieno plataus ir negilaus šioje vietoje tarpeklio, jie 
rado aiškiai atsispaudusius kojų pėdsakus dumble, kurį paliko 
išdžiūvęs upokšnis. Visi iš karto pastebėjo, kad ten eita trijų 
žmonių — jų pėdos gerai matėsi minkštame dumble, kuris per 
dieną tik truputėlį pradžiūvo. Ketvirtojo pėdsakai atrodė ne- 
ryškūs, gerokai išplauti čiurlenančio tarp akmenų vandens. Iš 
būdingos formos galėjai suprasti, kad tuos pėdsakus čia įspau- 
dė sunkiais batais apsiavę Renjaro grupės vyrai, traukdamiesi 
į tarpeklio gilumą. Kiek toliau jie dingo ant uolos, tačiau tai, 
žinoma, nesustabdė Rohano, nes jis pamatė, kad tarpeklio šlai- 
tai gilumoje darosi vis statesni. Buvo neįtikėtina, kad amne- 
zijos ištikti bėgliai būtų galėję jais užkopti aukštyn. Rohanas 
tikėjosi netrukus rasti juos tarpeklyje, kurio dėl daugybės 
staigių posūkių viso iš karto negalėjai apžvelgti. Trumpai pa- 
sitarę, ieškotojai traukė toliau, kol pasiekė vietą, kur abiejuo- 
se šlaituose augo keisti, nepaprastai tankūs metaliniai krūmai. 
Tai buvo žemi, kuokštuoti kokio pusantro metro aukščio dari- 
niai. Jie augo iš plikos uolos plyšių, pilnų juosvo dumblo. Iš 
pradžių styrojo po vieną, paskiau prasidėjo ištisa tankynė, 
kuri surūdijusiu sluoksniu lyg šepečiu dengė abu tarpeklio 
šlaitus beveik iki pat dugno, kur, pasislėpusi po akmenimis, 
vinguriavo vandens sroveliukė. ' 

Šen bei ten tarp „krūmų“ juodavo urvų angos. Iš vienų te- 
kėjo siauros vandens srovelės, kitos buvo sausos arba atrodė 
išdžiūvusios. Į tuos urvus, kurių angos buvo žemai, Rohano 
žmonės mėgino pažiūrėti, pasišviesdami prožektoriais. Vienoje 
grotoje jie rado daugybę smulkių trikampių kristalėlių, pusiau 
apsemtų vandens, kuris varvėjo nuo skliautų. Rohanas jų visą 
saują susipylė į kišenę. Kokį puskilometrį jie važiavo aukštyn 
tarpekliu, kurio šlaitai darėsi vis statesni. Kaip ir lig tol, ma- 
šinų vikšrai lengvai įveikė pakilumą, o kadangi dviejose vie- 
tose prie upokšnio sudžiūvusiame dumble vėl pasirodė pėdsa- 
kai, niekas neabejojo, kad važiuoja teisingu keliu. Už vieno 
posūkio radijo ryšys su superkopteriu žymiai pablogėjo. Ro- 

hano nuomone, tai įvyko dėl ekranuojančio metalinės tanky- 
nės veikimo. Viršuje tarpeklis buvo kokių dvidešimt metrų, 
o apačioje dvylikos metrų pločio. Jo abiem šonais kilo vieto- 
mis beveik staimenos sienos, lyg standžiu juodu kailiu apau- 
gusios vielų krūmais. Šių krūmų abiejose tarpeklio pusėse 
buvo tiek, kad jie sudarė vientisą tankumyną iki pat pakilimo 
viršūnės. 

Mašinų vora pravažiavo dvejus gana plačius vartus tarp 
uolų; tai kick užtruko, nes technikai turėjo labai preciziškai 
susiaurinti jėgų lauko veikimo plotą, kad nepaliestų uolų. 
Jos buvo gerokai aptrupėjusios ir sutrūkinėjusios nuo erozi- 
jos; net mažiausias energetinio lauko smūgis į uolų kolonas 
galėjo nuversti ištisą akmenų laviną. Žinoma, Rohano žmonės 
bijojo ne dėl savęs, o dėl dingusiųjų, kuriuos, jeigu tik jie 
būtų arti, tokia griūtis galėjo sužeisti arba užmušti. 

Nutrūkus radijo ryšiui, po kokios valandos, magnetinių 
indikatorių ekranuose pasirodė dažni blyksniai. Pelengatoriai, 
matyt, sugedo, nes, pamėginus nustatyti kryptį, iš kurios eina 
šie impulsai, rodė iš karto visas pasaulio šalis. Tiktai įtampos 
skaitikliais ir poliarizatoriais pasisekė nustatyti, kad magne- 
tinio lauko svyravimo priežastis yra tarpeklio sienas užgožu- 
sieji krūmynai. Tada buvo pastebėta, kad ši tankmė kitokia, 
negu pravažiuotoje tarpeklio dalyje: ji neturėjo rūdžių, krū- 
mai pasidarė aukštesni, didesni ir tartum įuodesni, nes jų vie- 
las ar šakeles buvo aplipę keisti gumburai. Rohanas nesiryžo 
jų tyrinėti, nes nerizikavo atidaryti jėgų lauko. 

Jie ėmė važiuoti kiek greičiau, tuo tarpu impulsometrai ir 
magnetiniai indikatoriai rodė vis nevienodesnį aktyvumą. Pa- 
žvelgus aukštyn, galima buvo pamatyti, kaip viršum visos 
juosvos tankynės įvairiose vietose virpa oras, tarsi būtų labai 
įkaitęs, o už kitos angos tarp uolų jie pastebėjo, jog viršum 


krūmų plevena nežymios juostelės, panašios į besisklaidančius ' 


dūmus. Tačiau visa tai vyko ant šlaito taip aukštai, kad, net 
žiūrėdami pro žiūroną, jie negalėjo suprasti, kas ten dedasi. 
Tiesa, Jargas, dabar vairavęs Rohano mašiną, turėjo aštrias 
akis ir sakė, kad šie „dūmeliai“ panašūs į mažų vabzdžių 
spiečius, 

Rohanas pradėjo truputį nerimauti, nes kelionė užtruko 
ilgiau, negu tikėjosi, o vingiuoto tarpeklio galo vis dar nesi- 
matė, Užtat galima buvo greičiau važiuoti, nes upokšnio va- 
goje jau nebepasitaikydavo suvirtusių akmenų, o pats upokš- 
nis irgi beveik pranyko, pasislėpęs giliai po uolų nuobiromis, 
ir tik, mašinoms trumpam sustojus, tyloje buvo girdėti, kaip 
čiurlena nematomas vanduo. 

Už vieno posūkio tarp uolų pasirodė vartai, kurie buvo 
siauresni už kitus. Technikai nustatė, kad pro juos negalima 
pravažiuoti su ijungtu jėgų lauku. Kaip žinoma, toks laukas 
negali būti bet kokio dydžio, bet visada sudaro sukinio, va- 
dinasi, rutulio, elipsoido arba hiperboloido variantą. 

Anksčiau jiems pasisekdavo prasmukti pro siauresnius 
tarpeklius, pavertus apsaugos lauką lyg suplotu stratosferiniu 
balionu, žinoma, nematomu. 

Tačiau dabar to nebūtų pavykę padaryti jokiu būdu. Roha- 
nas pasitarė su fiziku Tomanu ir abiem jėgų lauko technikais. 
Buvo nutarta surizikuoti — apsaugą išjungti tik vienu momen- 
tu ir tik dalinai. Energobotas be žmonių turėjo pirmasis iš- 
jungti lauko emiterius, bet, pravažiavęs uolas, tuojau pat vėl 
juos įjungti ir duoti iš priekio pilną gaubto skydo formos 
apsaugą. Važiuojant pro siaurąjį tarpą keturioms didelėms 
ir mažajai Rohano žvalgybinei mašinai, žmonės turėjo likti 
be apsaugos tik iš viršaus; paskutinis, slenkąs kolonos gale 
energobotas turėjo savo „skydą“ sujungti su pirmojo „skydu“ 
tuoj pat už uolų vartų ir tuo būdu atstatyti visišką apsaugą. 

Viskas vyko pagal šį planą, bet kai paskutinė iš keturių 
vikšrinių mašinų kaip tik važiavo tarp uolų stulpų, orą sudre- 
bino keistas smūgis — ne garsas, bet smūgis, tartum kažkur 
arti būtų nukritusi didžiulė uola; šepečių pavidalo tarpeklio 
sienos ėmė rūkti, iš jų išlėkė juodas debesis ir pašėlusiu grei- 
čiu užgriuvo koloną. 

'Rohanas, nusprendęs pirma savo amfibijos praleisti di- 
džiuosius transporterius, tą akimirką stovėjo, laukdamas, kol 
pravažiuos paskutinis. Staiga jis pamatė, kaip iš tarpeklio šlai- 
tų pliūptelėjo juoda masė. Priekyje smarkiai tvykstelėjo — tai 
jau iš uolinių vartų esantis priekinis energobotas įjungė lau- 

ką, kuriame ėmė degti puolančio debesies kamuoliai, Tačiau 
didesnė jo dalis pralėkė virš liepsnų ir užgriuvo iš karto visas 
mašinas. Rohanas sušuko Jargui, liepdamas nedelsiant įjungti 
užpakalinį energobotą ir jo lauką sujungti su priešakiniu, nes, 
dabar uolų griūties pavojus jau neturėjo reikšmės. Jargas 
stengėsi tai padaryti, bet įjungti lauko nepasisekė, Matyti — 
kaip vėliau pastebėjo vyriausiasis inžinierius — buvo perkaitę 
aparatūros klistronai. Jeigu technikas juos būtų palaikęs su- 
žadinamojoje srovėje kelias sekundes ilgiau, tai laukas, be 
abejo, būtų „užsisklendęs“, tačiau Jargas neteko galvos ir, 
užuot dar kartą pamėginęs, iššoko iš mašinos. Rohanas grie- 
bė jį už kombinezono, bet pamišęs iš baimės Jargas ištrūko ir 
pasileido bėgti tarpekliu žemyn. Kai Rohanas pats prišoko prie 
aparatūros, buvo jau per vėlu. 

Žmonės, netikėtai užklupti transporteriuose, šokinėjo lau- | 
kan ir bėgo į visas puses beveik nematomi kunkuliuojančio 
debesies kamuoliuose. Vaizdas buvo toks neįtikimas, kad Ro- 
hanas jau nė nemėgino ką nors daryti. (Tai pagaliau buvo ne- 
įmanoma — įjungdamas lauką, jis būtų sunaikinęs draugus, 
kurie stengėsi net įkopti į šlaitą, tarsi ieškodami apsaugos 
metalinėje tankynėje.) Jis tik stovėjo ištuštėjusioje mašinoje 
ir laukė, kada ištiks toks pat likimas. Už jo nugaros Terneris, 
iki pusės išlindęs iš savo šaudymo bokštelio, pliekė suslėstais 
lazeriais į viršų, tačiau tai nieko nepadėjo, nes didesnioji de- 
besies dalis buvo jau pernelyg arti. Nuo likusios kolonos iki 
Rohano tebuvo ne daugiau kaip šešiasdešimt metrų. Šiame 
ruože, tartum apimti juodų liepsnų, blaškėsi ir raitėsi ant že- 
mės nelaimingieji. Tikriausiai jie rėkė, tačiau nesigirdėjo nei 
jų balsų, nei gaudimo, sklindančio iš priešakinio energoboto, 
viršum kurio apsauginės dangos krūpsinčiomis liepsnomis te- 
bedegė vis nauji miriadai užpuolikų. Visus garsus nustelbė 
pratisas debesies baubimas. 

Rohanas tebestovėjo ligi pusės išlindęs iš savo amfibijos, 
net nemėgindamas joje slėptis — ne dėl desperatiškos drąsos, 
kaip vėliau sakė, bet paprasčiausiai todėl, kad apie tai — kaip 
ir apskritai apie nieką — negalvojo. 

Šis reginys, kurio jis negalėjo užmiršti — žmonės po juotės 

ja lavina, — staiga nuostabiai pasikeitė. Užpultieji liovėsi rai- 
tytis ant akmenų, niekur nebėgo ir nešliaužė į vielų tanku- 
myną. Jie iš lėto kėlėsi arba sėdosi, o debesis, pasidalijęs į ke- 
letą piltuvų, virš kiekvieno žmogaus sudarė tartum lokalinį 
sūkurį, staiga apsupdavo liemenį arba tiktai galvą. Pagaliau, 
piktai gausdamas, jis ėmė kilti vis aukščiau tarp tarpeklio: 
sienų, kol uždengė temstančio dangaus šviesą, o paskiau pa- 
mažu aprimo,— sulindo į uolas, prasmego juodosiose džiung- 
lėse ir išnyko. Vien tik mažyčiai, juodi reti taškeliai tarp ne- 
judančių žmonių, rodė, kad visa tai, kas neseniai įvyko, yra 
realu. 

Rohanas, vis dar netikėdamas, kad išliko sveikas ir nesu- 
prasdamas, kuo tai paaiškinti, pažiūrėjo, kur Terneris. Tačiau 
šaudymo bokštelis buvo tuščias. Matyt, bocmanas iššoko iš jo 
nežinia kaip ir kada. Rohanas pamatė jį netoliese gulintį su 
lazeriais, vis dar tebespaudžiantį prie krūtinės jų buožes ir 
sustingusiomis akimis žiūrintį tiesiai į priekį. 

Rohanas išlipo ir ėmė bėgioti nuo vieno žmogaus prie kito. 
Draugai jo nepažino, nekalbėjo. Daugelis atrodė ramūs; gulėjo 
ant akmenų arba sėdėjo, o du ar trys atsistojo ir, priėję prie 
mašinų, ėmė čiupinėti jų. šonus — lėtai, negrabiai, lyg būtų 
-apakę. 

Rohanas pamatė, kaip puikus radistas, Jargo draugas Džen- 
lisas, nelyginant laukinis, pirmą kartą gyvenime pamatęs ma- 
šiną, prasižiojęs mėgino pajudinti transporterio dangčio 
rankeną. 

Sekančią akimirką Rohanas suprato, ką reiškė apskrita sky- 
lė, išdeginta vienoje „Kondoro“ vairinės pertvaroje. Kai jis 
atsiklaupęs paėmė daktarą Balminą už pečių ir ėmė desperatiš- 
kai purtyti, tartum įsitikinęs, kad šitaip pasiseks jį prablaivyti, 
ties pat galva su dideliu trenksmu pliūptelėjo violetinė lieps- 
na. Mat, vienas iš toliau sėdinčiųjų, išsiėmęs iš dėklo Veiro 
svaidytuvą, netyčia paspaudė gaiduką. Rohanas užriko ant 
jo, tačiau žmogus neatkreipė nė mažiausio dėmesio. Galimas 
daiktas, blykstelėjimas jam patiko, kaip mažam vaikui fejer- 
verkas, nes jis ėmė šaudyti, tuštindamas atominio šautuvo 
apkabą taip, kad net oras sušnypštė nuo karščio. Rohanas kri- 

to ant žemės ir įsispraudė tarp akmenų. Staiga pasigirdo smar- 
kus trepsėjimas —iš už posūkio išbėgo uždusęs, žvilgančiu 
nuo prakaito veidu Jargas. Jis bėgo tiesiai į patrakėlį, kuris 
smacinosi, šaudydamas iš veiro. 

— Stok! Gulk! Gulk!!! — visu balsu suriko Rohanas, ta- 
čiau, kol Jargas sumišęs sustojo, baisus šūvis trenkė jam į kai- 
rijį petį. Rohanas pamatė sužeistojo veidą tuo metu, kai visas 
nutrauktas petys jau lėkė oru, o iš baisios žaizdos pliūptelėjo 
kraujas. Šaudantysis to tarytum nė nepastebėjo, o Jargas, iš 
pradžių labai nustebęs, pažvelgė į kraujuojantį pėti, paskiau 
į nutrauktą ranką, apsisuko ir griuvo ant žemės. 

Žmogus su veiru atsistojo. Rohanas matė, kaip kaistančio 
svaidytuvo liepsna tolydžio skelia iš akmenų titnagžemio dū- 
mais kvepiančias kibirkštis. Žmogus ėjo krypuodamas, tartum 
kūdikis su barškučiu. Liepsna perskrodė orą tarp dviejų greta 
sėdinčių žmonių, kurie net neužsimerkė nuo akinančio tvyks- 
telėjimo. Dar akimirka, ir vienas iš jų būtų gavęs visą užtaisą 
į veidą. Rohanas — ir vėl tai buvo ne sprendimas, o tik reflek- 
sas — išsitraukė iš dėklo veirą ir šovė, tik vieną kartą. Patra- 
kėlis trenkė abiem sulenktomis rankomis sau į krūtinę, gink- 
las džerkštelėjo į akmenį, o jis pats parkrito ant jo kniūbsčias. 

Tada Rohanas pašoko. Jau temo. Reikėjo kuo greičiausiai 
visus nugabenti į bazę. Jis turėjo tik savo mažąją amfibiją, 
o kai norėjo paleisti vieną iš transporterių, pasirodė, kad du 
iš jų susidūrę siauriausioje praėjimo vietoje, ir kad juos būtų 
galima išskirti tiktai su kranu. Liko užpakalinis energobotas, 
kuris galėjo paimti daugiausia penkis žmones, 0 jų — gyvų, 
nors ir be sąmonės — buvo devyni. Rohanas pagalvojo, jog 
geriausia bus surinkti visus, surišti, kad negalėtų niekur pa- 
bėgti ar susižaloti, įjungti abiejų energobotų laukus, o pačiam 
važiuoti pagalbos. Su savim pasiimti jis nieko nesiryžo, nes 
mažasis visureigis buvo visiškai beginklis. Jeigu kas užpultų, 
Rohanas norėjo rizikuoti pats vienas. 

Buvo jau tamsi naktis, kai jis baigė šį kraupų darbą; žmo- 
nės visai nesipriešino ir leidosi surišami. Paskutiniuoju ener- 
gobotu jis pavažiavo į šalį, kad laisvame ruože galėtų atsistoti 
amfibija, sustatė abų emiterius, distanciniu būdu įjungė jėgų 

lauko apsaugą, jos viduje paliko visus surištuosius, o pats iš- 
vyko atgal į bazę. 

Vadinasi, dvidešimt septintąją dieną po laivo nusileidimo 
beveik pusė „„Nenugalimojo“ įgulos jau buvo išėjusi iš Ti- 
kiuotės. 


2-2 PRALAIMĖJIMAS 


Kaip kiekviena teisinga istorija, Rohano pasakojimas buvo 
keistas ir nedarnus. Kodėl debesis nepuolė jo ir Jargo? Taip 
pat kodėl nelietė Ternerio, kol jisai sėdėjo amfibijoje? Kodėl 
Jargas iš pradžių pabėgo, o paskiau sugrįžo? Atsakyti i pas- 
kutinį klausimą buvo palyginti lengva. Jis grįžo, kaip buvo 
manoma, nugalėjęs baimę ir suvokęs, kad iki bazės beveik 
penkiasdešimt kilometrų, kurių negalėtų nueiti pėsčias su tu- 
rima deguonies atsarga. 

Miįslė tebebuvo pirmieji klausimai. Atsakymas į juos vi- 
siems žmonėms galėjo pasidaryti žūtbūtinis. Tačiau dabar vei- 
kėjo ne samprotauti ir kelti hipotezes, o veikti. 

Horpachas apie Rohano grupės likimą sužinojo po vidur- 
nakčio; po pusvalandžio jis startavo. 

Permesti kosminį kreiserį iš vienos vietos į kitą, esančią 
vos už dviejų šimtų kilometrų — labai nedėkingas darbas. 
Skristi reikia palyginti mažu greičiu, laikant laivą visą laiką 
vertikaliai virš ugnies, ir suvartoti daug degalų. Tokiam dar- 
bui nepritaikytiems varikliams visą laiką turėjo padėti elektri- 
niai automatai. Bet ir tada plieno milžinas naktį judėjo truputį 
siūbuodamas, tarsi nešamas švelniai banguojančios jūros. Ste- 
bėtojui, stovinčiam Regio III paviršiuje, šis reaktyvinės lieps- 
nos atspindyje vos matomas siluetas, slenkąs tamsoje lyg 
ugnies kolona, tikriausiai būtų padaręs nepaprastą įspūdį. 

Išlaikyti reikiamą kursą taip pat buvo nelengva. Teko pa- 
kilti virš atmosferos, Pa8BU vėl grįžti, atsukus žvaigždėlaivį 
paskuicgaliu. 

Tai atitraukė visą astrogatoriaus dėmesį, juo labiau kad 
ieškomąjį kraterį dengė ploni debesys. Pagaliau, dar prieš auš- 

tant, „Nenugalimasis“ nusileido krateryje, per du kilometrus 
nuo senosios Renjaro bazės. Superkopteris, mašinos ir barakai 
buvo sustatyti kreiserio perimetro zonoje, o maždaug iki vi- 
durdienio gerai ginkluota gelbėjimo grupė pargabeno visus 
išlikusius Rohano žmones, sveikus, tačiau be sąmonės. Ligos 
ninei teko atiduoti dar dvi patalpas, nes jau pritrūko vietų. 
Tik po visų šių darbų mokslininkai ėmė tyrinėti paslaptį, 
kuri išgelbėjo Rohaną ir — jeigu ne tragiškas įvykis su svai- 
dytuvu patrakėlio rankoje — būtų išgelbėjusi ir Jargą. 

Tai buvo nesuprantama, nes abu nesiskyrė nuo kitų nei 
drabužiais, nei ginklais, nei išvaizda. Tur būt, negalėjo turėti 
reikšmės ir tai, kad jie visi trys, su Terneriu, buvo mažame 
visureigyje. 

Kartu Horpachui iškilo klausimas, kas daryti toliau. Padėtis 
buvo pakankamai aiški, ir jie galėjo grįžti į Bazę su duomeni- 
mis, pateisinančiais tiek grįžimą, tiek tragišką „Kondoro“ galą. 
Tai, kas labiausiai intrigavo mokslininkus — metaliniai pseu- 
dovabzdžiai, jų simbiozė su mechaniniais „augalais“ ant uolų, 
pagaliau debesies „psichiškumo“ klausimas (nebuvo netgi ži- 
noma, ar egzistuoja tik vienas debesis, ar jų yra daugiau, ar 
pagaliau visi mažesni debesys gali jungtis į monolitinę visu- 
mą) — visa tai, drauge paėmus, nebūtų paskatinę jo nė valan- 
dos ilgiau pasilikti Regyje III, jeigu ne tai, kad vis dar trūko 
keturių Renjaro ekipos žmonių ir paties Renjaro. 

Dingusiųjų pėdsakai Rohano grupę atvedė į tarpeklį. Ne- 
buvo abejonės, kad šie beginkliai žmonės ten žus, jeigu net 
negyvieji Regio gyventojai paliks juos ramybėje. Todėl reikė- 
jo apieškoti apylinkes, nes nelaimingieji, netekę sugebėjimo 
protingai veikti, galėjo tikėtis tik „Nenugalimojo“ pagalbos. 

Vienintelis dalykas, kurį pasisekė logiškai apytikriai nusta- 
tyti, — tai ieškojimo spindulys, nes pilname olų ir tarpeklių 
krašte dingusieji žmonės negalėjo nuo kraterio nutolti dau- 
giau kaip keliasdešimt kilometrų. Aparatuose jie nebedaug 
teturėjo deguonies, tačiau gydytojai tvirtino, kad kvėpuoti 
planetos atmosfera nėra mirtinai pavojinga, o kvaitulys dėl 
kraujyje ištirpusio metano tiems žmonėms, žipobIa; neturėjo 
didesnės reikšmės. 

leškojimų rajonas nebuvo labai didelis, tik sunkiai praei- 
namas ir išžvalgomas. Visų užkampių, plyšių, landynių ir urvų 
apieškojimas, net ir palankiomis sąlygomis galėjo užsitęsti 
savaites. Po vinguriuotų daubų ir slėnių uolomis, tik kai kur 
jungdamasi su jomis, slypėjo kita požeminių koridorių ir van- 
dens išskalautų uolų sistema. Visai galimas dalykas, kad pra- 
žuvėliai pateko į kurią nors vieną iš tokių slėpynių, bet ne- 
galima buvo tikėtis, kad jie tūnos kartu vienoje vietoje. Ne- 
tekę atminties, jie buvo bejėgiškesni už vaikus, nes šie bent 
laikytųsi krūvoje. Pagaliau toji apylinkė buvo juodųjų debesų 
buveinė. Galinga „Nenugalimojo“ ginkluotė ir technika ne- 
daug tegalėjo praversti ieškant pražuvėlių. Patikimiausios ap- 
saugos — jėgų lauko — požeminiuose planetos koridoriuose 
išvis nebuvo galima panaudoti. Taigi teliko alternatyva — arba 
nedelsiant grįžti į Žemę, palikus pražuvėlius mirti, arba pradė- 
ti rizikingas paieškas. Realių šansų jos galėjo duoti tik per 
keletą artimiausių dienų, daugiausia per savailę. Horpachas 
žinojo, kad, ieškodami ilgiau, jie rastų tik šių žmonių pa- 
laikus. 

Kitos dienos rytą astrogatorius pasišaukė specialistus, nu- 
pasakojo jiems padėtį ir pareiškė, jog tikisi jų pagalbos. Jie 
turėjo saujelę „metalinių vabzdžių“, kuriuos savo švarko ki- 
šenėje parsinešė Rohanas. „Vabzdžiai“ buvo tiriami beveik 
visą parą. Horpachas norėjo žinoti, ar yra radikalus būdas pa- 
daryti šiuos padarus nekėnksmingus. Taip pat vėl iškilo klau- 
simas, kas išgelbėjo Jargą ir Rohaną nuo „debesies“ puolimo, 

„Belaisviai“ pasitarimo metu užėmė garbingą vietą — už- 
darame stiklo inde, pastatytame viduryje stalo. Jų tebuvo ke- 
liolika, nes likusieji bandymų metu buvo sunaikinti. Šie tiks- 
lios trilypės simetrijos dariniai, savo forma atrodė panašūs 
į raidę Y su trimis smailiais peteliais, susijungiančiais centri- 
niame sustorėjime. Tiesioginėje šviesoje jie buvo juodi kaip 
anglis, o atspindimoje — švytėjo mėlyna ir gelsvai žalia spal- 
va, panašiai kaip kai kurių Žemės vabzdžių pilveliai. Jų sie- 
nelės buvo sudarytos iš labai smulkių plokštumėlių, tarsi šli- 
fuoto brilianto, ir viduje turėjo mikroskopinę, visur vienodą 
konstrukciją, kurios elementai, kelis šimtus kartų smulkesni už 

smėlio grūdelius, sudarė lyg kokią autonominę nėrvų sistemą, 
kurioje buvo galima pastebėti dalinai vieną nuo kitos nepri- 
klausomas sistemas. 

Mažesnioji dalis, užimanti raidės Y pečių vidų, valdė „„vabz- 
džio“ judesius. Mikrokristalinėje pečių struktūroje buvo ta- 
rytum savotiškas universalus akumuliatorius ir kartu energijos 
transformatorius. Priklausomai nuo slėgimo, mikrokristalėliai 
sudarydavo arba elektrinį lauką, arba magnetinį, arba kinta- 
muosius jėgų laukus, kurie centrinę dalį galėdavo įkaitinti iki 
palyginti aukštos temperatūros; tąsyk susikaupusi šiluma sklis- 
davo viena kryptimi — išorėn. Dėl to kilęs oro judėjimas, lyg 
kokia atatranka, varydavo bet kuria kryptimi. Paskiras krista- 
"lėlis galėjo ne tiek skristi, kiek šokinėti, ir nesugebėjo, bent 
laboratorinių eksperimentų metu, preciziškai valdyti savo ju- 
dėjimo. Tačiau, susijungęs pečių galais su kitais kristalėliais, 
jis parodydavo juo geresnius aerodinaminius rodiklius, juo 
daugiau būdavo tų kristalėlių. 

Kiekvienas kristalėlis jungėsi su trimis kitais; be to, peties 
galu jis galėjo susijungti su kito kristalėlio centrine dalimi, 
ir šitaip susidarydavo daugiasluoksniai kompleksai. Susijun- 
giant nereikėjo būtinai susiliesti galais, o pakako tik su- 
artėti, ir susidaręs magnetinis laukas visą darinį imdavo laiky- 
ti pusiausvyroje. Susitelkus tam tikram „vabzdžių“ skaičiui, 
agregatas įgydavo daug savybių; priklausomai nuo išorinių 
impulsų „dirginimo“, jis keisdavo judėjimo kryptį, savo for- 
mą, pavidalą, pulsuojančių vidaus impulsų dažnumą. Jiems 
tam tikru būdu pasikeitus, lauko ženklai reversuodavo, ir, 
pereidavo į „individualaus pakrikimo“ būklę. 

Be sistemos, valdančios tokius judesius, kiekvienas juodas 
kristalėlis turėjo savyje dar kitus ryšius, teisingiau sakant, jų 
fragmentą, nes anoji sistema sudarė kažkokios didesnės visu- 
mos dalį. Ši pagrindinė visuma, susiformuojanti, tur būt, tik 
susijungiant dideliam elementų skaičiui, buvo tikrasis debesies 
veiksmų variklis. Tačiau čia mokslininkų žinios baigėsi. Jie 
nesuprato, kokios yra pagrindinių sistemų didėjimo galimybės, 
Oo ypač neaiški liko šių sistemų „protingumo“ problema. Kro- 

notosas manė, kad kuo daugiau padarų jungiasi į vieną visu- 
mą, tuo sunkiau darosi išspręsti šią problemą. Tai skambėjo 
gana įtikinamai, tačiau nei kibernetikai, nei informacionistai 
nežinojo nė vieno šitokios konstrukcijos pavyzdžio, tai yra 
„laisvai padidėjančių smegenų", kurios savo matmenis derina 
su ketinimų dydžiu. 

Dalis Rohano atsineštųjų padarų buvo sugadinta. Tačiau 
kiti demonstravo tipines reakcijas. Atskiras kristalėlis galėjo 
šokčioti ir beveik nejudėdamas pakilti i orą, nusileisti, artėti 
prie impulsų šaltinio arba jo išvengti, tačiau jis buvo visiškai 
nepavojingas, net gresiant sunaikinimui (o tyrinėtojai mėgino 
juos naikinti cheminėmis priemonėmis, kaitinimu, jėgų lau- 
kais ir spinduliavimu), neišskirdavo jokios energijos. Jį galė- 
jai sunaikinti kaip silpniausią Žemės vabaliuką, su tuo tiktai 
skirtumu, kad kristalinius-metalinius šarvus ne taip jau leng- 
vai sekėsi sutriuškinti. Tačiau, susijungę į palyginti mažą 
agregatą, „vabzdžiai“, veikiami magnetiniu lauku, patys suda- 
rydavo lauką, likviduojantį magnetinį; pakaitinti jie stengda- 
vosi atiduoti šilumą, skleisdami infraraudonus spindulius. To- 
liau daryti bandymus nebuvo kaip, nes mokslininkai kristalėlių 
turėjo labai nedaug. 

Į astrogatoriaus klausimą „Vyriausiųjų“ vardu atsakė Kro- 
notosas. Mokslininkai tolesniems bandymams reikalavo laiko, 
bet svarbiausia — norėjo gauti daug kristalėlių. Todėl „siūlė 
į tarpeklio gilumą išsiųsti ekspediciją, kuri, ieškodama dingu- 
siųjų, kartu atgabentų mažiausiai keliasdešimt tūkstančių pseu- 
dovabzdžių. 

Elorpachas sutiko. Tačiau jis žinojo, kad jau negali rizi- 
kuoti žmonių gyvybe, ir į tarpeklį nusprendė pasiųsti mašiną, 
kuri ligi šiol nedalyvavo jokioje akcijoje. Tai buvo aštuonių 
dešimčių tonų savaeigė specialios paskirties mašina, naudoja- 
ma tik didelio spinduliavimo, slėgio ir aukštos temperatūros 
sąlygomis. Ši mašina, paprastai, nors ir neoficialiai vadinama 
„Ciklopu“, stovėjo pačiame kreiserio dugne stipriai pritvirtin- 
“ta prekinio liuko kranais. Planetų paviršiuje ji beveik nebuvo 
naudojama. Tiesą sakant, ,,Nenugalimasis“ apskritai dar nie- 
kada savojo „Ciklopo“ nebuvo paleidęs į darbą. Situacijas, 

kurios reikalautų šitokio kraštulinumo visame Bazės laivy“ 
ne galima buvo suskaičiuoti ant vienos rankos pirštų. Pasiųsti 
kuriuo nors tikslu „„Ciklopą“ laivo žargone reiškė — pavesti 
užduotį pačiam velniui: kad „Ciklopas“ kur nors būtų pralai- 
mėjęs, to ligi šiol dar niekas negirdėjo. 

Kranais iškelta mašina buvo pastatyta att panduso, kur ją 
ėmėsi ruošti technikai ir programuotojai. Be paprastos jėgų 
iaulą skleidžiančios Dirako emiterių sistemos, ji turėjo rutuli- 
nį antimaterijos svaidytuvą, vadinasi, galėjo svaidyti antipro- 
"nus bet kuria kryptimi arba visomis kryptimis iš karto, 

Kadangi šarvuotame „Ciklopo“ pilve buvo įmontuotas 
'katapultinis įrenginys, dėl jėgų lauko interferencijos „Ciklo- 
"pas" galėjo pakilti net keletą metrų aukštyn. Vadinasi, jis 
nebuvo priklausomas nuo vietovės ir galėjo nesinaudoti nei ra- 
"tais, nei vikšrais. Iš priekio atsiverdavo šarvuoti nasrai, O 
(pro juos išlįsdavo inhaustorius — savotiška teleskopinė „ran- 
Ika", kuri galėdavo vietoje gręžti gruntą, imti mineralų pa- 
vyzdžius ir atlikinėti kitokius darbus. „Ciklopas“ turėjo stiprią 
radijo stotį ir televizijos siųstuvą, bet galėjo veikti ir savaran- 
kiškai, nes turėjo elektronines smegenis. Inžinieriaus Peterse- 
no operacinės grupės technikai į šias smegenis įvedė atitinka- 
mai paruoštą programą: astrogatorius numatė, jog, patekus 
„Ciklopui" į tarpeklį, ryšys nutrūks. 

Programoje buvo numatyta ieškoti dingusių žmonių. „Cik- 
lopas“ juos turėjo paimti į savo vidų šitokiu būdu: pirmiausia 
jis tiek surastuosius, tiek save apsaugo antrąja jėgų lauko už- 
danga ir tik po to atidaro praėjimą į vidinį jėgų lauką, sau- 
gantį patį korpusą. Be to, mašina turėjo pasiimti gerokai kris- 
talėlių, kurie ją užpuls. Antimaterijos svaidytuvas turėjo būti 
panaudotas tik kraštutiniu atveju, jeigu apsauginiam jėgų lau- 
kui iškiltų sutriuškinimo pavojus. Mat, nuo anihiliacijos reak- 
cijų aplinka būtų paveikta spindulių, pavojingų -ieškomie- 
siems, esantiems, gal būt, netoli susiiėmimo vietos. 

Nuo vieno galo iki kito „Ciklopas“ turėjo aštuonis metrus 
ilgio ir atrodė atsakančiai „liemeningas“ — korpuso skersmuo | 
ibuvo daugiau kaip keturių metrų. Kuri nors per siaurą plyšį 
:mašina galėjo praplėsti arba „plienine ranka“, arba praskirda- 

ma ir triuškindama uolas jėgų lauku. Tačiau ir išjungus lauką, 
jai nebūtų nieko atsitikę, nes keraminiai vanadžio šarvai kie- 
tumu prilygo deimantui, 

„Ciklopo“ viduje buvo įtaisytas automatas, kuris turėjo 
prižiūrėti surastuosius žmones, be to, ten buvo jiems paruoštos 
vietos gulėti. Pagaliau, patikrinus visus įrengimus, šarvuotas 
„Ciklopo“ korpusas nuostabiai lengvai nuslinko nuleistu pan- 
dusu ir, tarsi keliamas į viršų nematomos jėgos, — netgi judė- 
damas didžiausiu greičiu, jis nekėlė jokių smėlio sūkurių, — 
praslinko pro žydromis švieselėmis paženklintą praėjimą ,„Ne- 
nugalimojo“ jėgų lauke ir po laivo paskuigaliu susibūrusiems 
žmonėms greitai dingo iš akių. 

Radijo televizijos ryšys tarp „Ciklopo“ ir vairinės kokią 
valandą veikė be priekaištų. Tarpeklio angą, kurioje buvo už- 
pultas, Rohanas atpažino iš didelio, panašaus į nuverstą baž- 
nyčios bokštą, obelisko, kuris iš dalies buvo užstojęs spragą 
tarp uolų sienų. Ties pirmąja nuriedėjusių didelių akmenų 
krūva greitis nežymiai sumažėjo. Prie ekranų stovintieji žmo- 
nės netgi girdėjo, kaip po akmenų nuogriuvomis čiurlena 
upokšnis — taip tyliai dirbo atominis „Ciklopo" variklis. 

Televizijos ir radijo ryšys veikė iki antros valandos ketu- 
riasdešimt minučių, kol, pravažiavęs plokščią ir lengviau pra- 
einamą tarpeklio dalį, „Ciklopas“ atsidūrė rūdijančios tanky- 
nės labirinte. Radijo technikų pastangų dėka po to dar pasi- 
sekė perduoti į abi puses keturis pranešimus, bet penktasis 
buvo gautas jau toks sudarkytas, kad jo turinį galėjai tik at- 
spėti: elektroninės „Ciklopo“ smegenys pranešė, kad jis sėk- 
mingai juda į priekį. 

Tada Horpachas pagal nustatytą planą paleido iš „Nenu- 
galimojo“ zondą su televizijos siųstuvu. Zondas, kildamas 
stačiai į dangų, po kelių sekundžių pranyko. Užtat į centrinę 
ėmė plaukti jo signalai, kartu pasirodė matomas iš mylios 
aukščio įspūdingas gamtovaizdis, pilnas apgriuvusių uolų, 
padengtų surūdijusių ir juodų tankumynų ruožais. Po minutės 
jie nesunkiai pastebėjo apačioje „Ciklopą“, kuris, blizgėdamas 
it plieninis kumštis, slinko didelio tarpeklio dugnu. Horpachas, 
Rohanas ir specialių grupių vadovai stovėjo prie vairinės ek- 

ranų. Vaizdas buvo geras, tačiau visi laukė, kad jis pablogės 
arba dings. Todėl, paruošti startui, laukė kiti zondai, kurie tu- 
rėjo būti panaudoti kaip signalų perdavėjai. Vyriausias inži- 
nierius manė, kad užpuolimo metu ryšys su „Ciklopu“ tikrai 
nutrūks, tačiau bus galima bent stebėti jo manevravimą. 

Elektrinės „Ciklopo“ akys dar nieko nematė, tačiau prie 
ekranų stovintieji žmonės regėjo daug platesnį vaizdą, siun- 
čiamą dideliame aukštyje sklendžiančio telezondo, ir paste- 
bėjo, kad mašinai liko tiktai keli šimtai metrų iki uolų var- 
tuose paliktų transporterių, kurie buvo užkirtę kelią važiuoti 
toliau. „„Ciklopas“, atlikęs savo uždavinį ir grįždamas atgal, 
turėjo pasiimti taip pat ir dvi susikibusias vikšrines mašinas. 

Tušti transporteriai iš aukštai atrodė kaip žalsvos dėžutės; 
prie vienos iš jų gulėjo apanglėjusi figūrėlė, negyvas žmogus, 
kurį Rohanas užmušė svaidytuvu. 

Prieš pat posūkį, už kurio styrojo uolinių vartų viršūnės, 
„Ciklopas“ sustojo ir prisiartino prie metalinės tankmės „kar- 
čių“, beveik siekiančių tarpeklio dugną. Žmonės su didžiausiu 
dėmesiu stebėjo, kaip juda „Ciklopas“. Jis iš priekio atidarė 
jėgų lauką, pro siaurą jo angą iškišo inhausterį, panašų į pa- 
ilgintą patrankos vamzdį su dantytu čiuptuvu gale. Išlindęs 
iš savo lizdo, inhausteris apglėbė krūmų kupstą ir tarsi be 
jokių pastangų išrovė iš uolos pagrindo. Po to „Ciklopas“ kiek 
atsitraukė ir atbulas nuslinko į tarpeklio dugną. 

Visa operacija praėjo sklandžiai ir tvarkingai. Per sklen- 
džiantį viršum tarpeklio telezondą buvo užmegztas radijo 
kontaktas su „„Ciklopo“ smegenimis, kurios pranešė, kad „mė- 
ginys“, kuriame knibždėte knibžda juodųjų „vabzdžių“, su- 
semtas ir uždarytas konteineryje. 

„Ciklopas“ priartėjo per šimtą metrų nuo katastrofos vie- 
tos. Ten, šarvuotu galu atsirėmęs į uolą, stovėjo paskutinysis 
Rohano grupės energobotas. Pačiame praėjime tarp uolų riog- 
sojo sukibę transporteriai, o toliau priešais juos — dar vienas 
energobotas. Oras truputį virpėjo, ir iš to galima buvo spręsti, 
kad vis dar veikia apsaugos laukas, kurį paliko Rohanas. po 
to, kai jo būrys pralaimėjo susidūrimą. „Ciklopas“ pirmiausia 
distanciniu būdu išjungė šio energoboto Dirakus, o paskiau, 

padidinęs reaktyvinę jėgą ir kiek pakilęs aukštyn, gražiai praū- 
sklendė viršum pasvirusių transporterių ir vėl nusileido ant 
akmenų jau aukščiau praėjimo. Kaip tik tą akimirką vairinėje 
kažkas įspėdamas sušuko. Tai įvyko tuo momentu, kai už 
60 kilometrų nuo ,,„Nenugalimojo“ esančiame tarpeklyje ėmė 
rūkti juodieji šlaitų gaurai ir bangomis užgriuvo Žemės ma- 
šiną su tokiu smarkumu, kad iš pradžių ji visai išnyko, tarsi 
būtų iš viršaus užklota smalinių dūmų skraiste. Tačiau puo- 
lantį debesį tuojau pat kiaurai perskrodė šakotas tvyksnis. 
„Ciklopas“ nepanaudojo savo baisiojo ginklo: tai tik debesies 
energetiniai laukai susidūrė su apsaugine jo jėgų lauko danga. 
Ji dabar tarsi sumaterialėjo, aplipusi storu juodojo knibždė- 
lyno sluoksniu, čia išsipūsdavo lyg didžiulis lavos burbulas, 
čia susitraukdavo. Šis savotiškas žaidimas truko kurį laiką. 
Žiūrintiesiems susidarė įspūdis, kad paslėpta nuo jų akių ma- 
šina stengiasi atstumti miriadus užpuolikų, kurių vis daugėjo 
ir daugėjo, nes vis nauji debesys virste virto į tarpeklio dug- 
ną. Jau nesimatė jėgų sferos žybsėjimo, tik nebylioje tyloje 
šiurpiai grūmėsi dvi negyvos, bet galingos jėgos. Pagaliau 
kažkuris iš stovinčių ties ekranu atsiduso: judanti juodoji pūs- 
lė dingo po tamsiu piltuvu. Debesis pavirto kažkokiu didžiuliu | 
sūkuriu, kuris pakilo virš aukščiausių uolų viršūnių ir, savo 
apačia įsikibęs į nematomą priešą, o viršuje žydrai švytėda- 
mas, sukosi pašėlusiu greičiu lyg kilometrinis imalstremas. 
Niekas nepratarė nė žodžio, visi suprato, kad debesis šitokiu 
būdu stengiasi sutriuškinti energetinę dangą, kurioje, tarsi 
kauliukas kevale, glūdėjo mašina. 

Akies krašteliu Rohanas pastebėjo, kaip astrogatorius jau 
žiojasi, norėdamas paklausti šalia stovintį vyriausiąjį inžinie- 
rių, ar jėgų laukas išlaikys, tačiau nepasakė nė žodžio. Ne- 
spėjo. 

Juodas sūkurys, tarpeklio sienos, krūmynai, viskas akies 
mirksniu pradingo. Atrodė taip, lyg uolos plyšio dugne būtų 
atsivėręs ugnies vulkanas. Dūmų, verdančios lavos, uolų nuo- 
laužų stulpas, pagaliau — didelis garų šydu apsitraukęs debe- 
sis, ėmė kilti vis aukščiau, kol garai, susidarę tikriausiai iš 
verdančio upokšnio, pasiekė pusės kilometro aukštį, kur 

sklandė televizijos siųstuvas. „„Ciklopas“ paleido į darbą anti- 
materijos svaidytuvą. 

Vairinėje niekas net nepajudėjo ir nepratarė žodžio, ta- 
čiau taip pat niekas negalėjo sutramdyti kerštingo pasitenkini- 
mo; tai buvo neprotinga, tačiau visi buvo patenkinti. Galėjai 
pamanyti, kad debesis pagaliau rado sau lygų priešą. Visi ry- 
šiai su „Ciklopu“ puolimo momentu nutrūko, ir žmonės matė 
tik tai, ką iš už septyniasdešimt kilometrų per virpančią at- 
mosferą perdavinėjo telezondas ultratrumpomis bangomis. 
Apie įsiliepsnojus; mūšį uždarame tarpeklyje sužinojo ir tie 
žmonės, kurių nebuvo vairinėje. Įgulos nariai, kurie buvo 
užsiėmę aliumininio barako išmontavimu, metė darbą. Hori- 
zonto pakraštys šiaurės rytuose pašviesėjo, tarsi ten būtų te- 
kėjusi kita saulė, stipresnė už šviečiančią dangaus zenite. Po 
to šitą švytėjimą užtemdė dūmų stulpas, kyląs aukštyn it sun- 
kus grybas. 

Telezondą reguliuoją technikai turėjo jį atitraukti nuo mū- 
šio sūkurio ir pakelti į keturių kilometrų aukštį. Tiktai tada 
jis išėjo iš smarkių oro srautų, kuriuos sukeldavo nuolatiniai 
sprogimai. Dabar jau nesimatė nei tarpeklį uždarančių uolų, 
nei gauruotų šlaitų, nei pagaliau juodojo debesies, kuris iš jų 
išlėkė. Ekranuose kunkuliavo ugnis ir dūmai, raižomi liepsno- 
jančių nuolaužų parabolėmis; akustiniai zondo indikatoriai 
siuntė nenutrūkstamą, čia silpnesnį, čia stipresnį dundėjimą, 
ir atrodė, kad didelėje kontinento dalyje vyksta žemės drebė- 
jimas. 

Tai, kad šiurpus mūšis nesibaigia, visus stebino. Po kelias- 
dešimt sekundžių tarpeklio dugnas ir viskas aplinkui „Ciklo- 
pą“ nuo karščio ėmė degti; uolos smuko žemyn, griuvo, virto 
lava, ir jau buvo matyti, kaip skaisčiai raudonas jos srautas 
graužiasi kelią prie išėjimo iš tarpeklio, esančio už keleto ki- 
lometrų nuo kovos vietos. Valandėlę Horpachas galvojo, ar 
tik neužsikirto elektroniniai svaidytuvų jungikliai, nes atrodė 
negalimas dalykas, kad debesis dar tebepultų priešą, kuris jį 
taip triuškino: Tačiau kai zondas pagal naują įsakymą pakilo 


dar aukščiau, prie troposferos ribos, ekranai parodė, jog astro- 


gatorius klydo, 

Dabar jau buvo matomas apie 40 kvadratinių kilometrų 
plotas. Šioje tarpekliais išraižytoje vietovėje vyko keistas 
judėjimas. Tariamai sulėtintu tempu (taip atrodė dėl to, kad 
stebima vieta buvo labai toli) iš juodais varvekliais apkibusių 
uolų šlaitų, iš įdubų ir urvų plaukė vis nauji ir nauji juodos 
masės kamuoliai, kilo į viršų, jungėsi, skrisdami koncentra- 
vosi ir lėkė į mūšio sūkurį. Vienu metu atrodė, kad be persto- 
jo metamos į mūšio centrą juodosios griūtys nuslopins atominę 
ugnį, užslėgs ją ir užgesins pačia savo mase, tačiau Horpachas 
žinojo, kokie yra energetiniai žmonių pagamintos pabaisos 
rezervai. 

Vairinėje iš garsintuvų be paliovos aidėjo kurtinantis 
griausmas; vienu kartu trijų kilometrų aukščio liepsnos kiau- 
rai.perskrodė puolantį debesį ir ėmė pamažu suktis it savotiš- 
kas ugnies malūnas; oras virpėjo ištisais sluoksniais ir traukė- 
si nuo kaitros, kurios centras taip pat ėmė slinkti. 

„Ciklopas“ dėl nežinomų priežasčių pasitraukė atbulas ir, 
nė akimirkai nenutraukdamas kovos, ėmė iš lėto slinkti link 
tarpeklio angos. Matyt, jo elektroninės smegenys atsižvelgė 
į tai, jog atominiai sprogimai gali nugriauti uolų šlaitus ir už- 
versti pačią mašiną. Žinoma, ji būtų išėjusi sveika ir iš tokios 
sunkios padėties, bet vis dėlto su rizika, kad negalės laisvai 
manevruoti. Šiaip ar taip, kovojantis „„Ciklopas“ stengėsi pa- 
sitraukti į erdvesnę vietą, ir kunkuliuojančiuose verpetuose 
jau nebegalėjai atskirti, kur jo svaidytuvų ugnis, kur gaisro 
dūmai, kur debesies likučiai ir kur griūvančių uolų viršūnių 
atplaišos. 

Atrodė, kad kataklizmas jau pasiekė kulminaciją. Tačiau 
sekančią akimirką įvyko kažkas neįtikėtina. Ekrane vaizdas 
suliepsnojo, sutvisko baisiu, akis veriančiu baltumu, pasidengė 
milijardų sprogimų raupais, ir naujas antimaterijos pliūpsnis 
sunaikino visa, kas buvo aplinkui „„Ciklopą“ — orą, nuolau- 
žas, garus, dujas ir dūmus. Viskas pavirto kietuoju spindulia- 
vimu, perskėlė pusiau tarpeklį ir kilometro plote debesį su- 
spaudė anihiliacijos glėbyje, 0 po to viskas išlėkė į orą, 
tartum katastrofos išmestas iš pačių planetos vidurių. 

„Nenugalimasis“, kuris nuo šio siaubingo smūgio epicentro 

stovėjo už 70 kilometrų, susiūbavo, per dykumą nuėjo seismi- 
nės bangos, po pandusu sujudėjo ekspedicijos transporteriai 
ir energobotai, o už kelių minučių nuo kalnų riaumodama at- 
lėkė baisi vėtra, staiga apsvilino veidus susigūžusiems prie 
mašinų žmonėms ir, pakėlusi sūkuriuojančio smėlio sieną, 
nulėkė toliau, į didžiąją dykumą. 

Į televizijos zondą, matyt, pataikė kokia nuolauža, nors 
nuo kataklizmo centro jis tada buvo už trylikos kilometrų. 
Ryšys nenutrūko, tik žymiai pablogėjo vaizdas, padaugėjo 
trukdymų. Po minutės, kai dūmai kiek išsisklaidė, Rohanas, 
įdėmiai žiūrėdamas, išvydo naują kovos etapą. 

Ji dar nesibaigė, kaip prieš valandėlę buvo linkęs manyti. 
Jeigu atakuojantieji būtų buvę gyvos būtybės, tai šitokios žu- 
dynės tikriausiai būtų privertusios naujas jų mases trauktis 
ar bent jau sustoti prie ugninio pragaro vartų. Tačiau čia ne- 
gyvi padarai kovojo su kitu negyvu padaru. Atominė ugnis 
neužgeso, tiktai pakeitė formą ir pagrindinio smūgio kryptį. 
Tr tada Rohanas pirmą kartą suprato arba, tikriau sakant, be 
žodžių suvokė, kaip atrodė tos kadaise Regio III dykumose vy- 
kusios kautynės, kuriose vieni robotai triuškino ir daužė kitus, 
kokiomis selekcijos formomis naudojosi negyvoji evoliucija 
ir ką reiškė Liaudos žodžiai, kad pseudovabzdžiai nugalėjo, 
nes buvo geriausiai prisitaikę. Kartu jis pagalvojo, kad pana- 
šių dalykų čia jau kadaise būta, kad negyvoje, nesunaikina- 
moje, bilijoninio debesies kristalėliuose saulės energijos įam- 
žintoje atmintyje buvo žinių apie panašius susidūrimus, kad 
kaip tik su panašiais atsiskyrėliais, sunkiai šarvuotais milži- 
nais, atominiais robotų padermės mamutais prieš šimtus amžių 
turėjo grumtis šie negyvi trupinėliai, atrodą visai niekas, pa- 
lyginus su viską naikinančiomis liepsnomis ir uolas kiaurai 
pradeginančiais išlydžiais. Štai kas padėjo jiems ištverti, štai 
kodėl šių didžiulių pabaisų šarvai iširo lyg surūdijusios plauši- 
nės ir liko ištampyti po plačią dykumą tarp smėliu užneštų 
elektroninių griaučių, kadaise buvusių tikslių mechanizmų. Tai 
buvo kažkokia neįtikima, neapsakoma drąsa, jeigu tik galima 
tokį žodį pavartoti, apibūdinant titaniškojo debesies kristalė- 
lius. Tačiau koks kitas žodis galėjo tikti šiuo „atveju..? Tr 

Rohanas, galvodamas apie tebevykstančią hekatombą, nepajė- 
gė sulaikyti nuostabos, kurią kėlė tolimesni veiksmai... 

Debesis tebepuolė. Dabar jo paviršiuje, visame, iš aukšto 
matomame plote, kyšojo tik pavienės, pačios aukštosios uolų 
viršūnės. Visa kita, visas tarpeklių kraštas dingo, užlietas 
juodų bangų, lekiančių į vieną vietą iš visų horizonto pusių 
ir puolančių gilyn į ugninį piltuvą, kurio centre buvo virpan- 
čio karšto oro paslėptas „Ciklopas“. Tačiau šis, atrodo, be- 
prasmiškas, nepaprastai nuostolingas spaudimas vis dėlto ne- 
buvo beviltiškas. . 

Rohanas ir visi žmonės, dabar jau abejingai ėmę stebėti 
vaizdą vairinės ekrane, tai suprato. Energetinės „Ciklopo“ 
atsargos praktiškai buvo neišsemiamos, tačiau nė akimirką 
nenutraukiant anihiliacijos ugnies, mažytė žvaigždinės tempe- 
ratūros dalelė vis dėlto persiduodavo svaidytuvams, grįždavo 
į savo šaltinį. Jos negalėjo sulaikyti nei galingi įrenginiai, nei 
antiradiaciniai atspindžio veidrodžiai. Mašinos viduje, matyt, 
darėsi vis karščiau. Todėl puolimas ir buvo tęsiamas taip įnir- 
tingai, todėl puolama buvo vienu metu iš visų pusių. Kuo 
arčiau šarvuoto apvalkalo antimaterija susidurdavo su lekian- 
čių į pražūtį kristalėlių kruša, tuo smarkiau įkaisdavo visa 
aparatūra. Nė vienas žmogus seniai jau nebūtų ištvėręs „Cik- 
lopo“ viduje; galimas daiktas, jo keraminiai šarvai jau švietė 
vyšnine šviesa, tačiau žmonės po dūmų kupolu matė tiktai 
žydrą pulsuojančios ugnies burbulą, kuris pamažėli, žingsnis 
po žingsnio, slinko prie išėjimo iš tarpeklio. Tokiu būdu de- 
besies pirmojo puolimo vieta atsidūrė už trijų kilometrų į šiau- 
rę, ir pasirodė baisus, išdegęs, šlako ir lavos sluoksniais pa- 
dengtas paviršius, nukarę nuo suaižytų uolų, pelenais pavirtę 
tankumynų likučiai ir juose įstrigę, sulydyti į metalo gniužu- 
lus terminio smūgio ištikti kristalėliai. 

Horpachas įsakė išjungti garsiakalbius, kurie ligi šiol 
griaudėjo vairinėje, ir paklausė Jazoną, kas bus, kai tempera- 
tūra „Ciklopo“ viduje viršys elektroninių smegenų atsparumo 
ribas. 

Mokslininkas nedvejojo nė akimirkos, 

— Tšsijungs svaidytuvas, ' 

— O jėgų laukas? 

— Laukas ne. 

Ugnies mūšis pro tarpeklio angą jau persikėlė į lygumą. 
Tamsusis vandenynas kunkuliavo, tvino, sūkuriavo ir pra- 
gariškais šuoliais virto į liepsnos nasrus. 

— Dabar, tur būt, jau greitai...— pasakė Kronotosas, žiū- 
rėdamas į ekranuose be garso kunkuliuojantį vaizdą. Praėjo 
dar viena minutė. Staiga liepsnojančio piltuvo tvyskėjimas 
susilpnėjo. Jį uždengė debesis. 

— 60 kilometrų nuo mūsų, — atsakė į Horpacho klausimą 
ryšių technikas. Astrogatorius isakė skelbti aliarmą. Visi žmo- 
nės buvo pašaukti į postus. ,Nenugalimasis“ įtraukė pandusą, 
keleivinį keltuvą ir uždarė liukus. Ekranas sutvisko. Ugninis 
piltuvas vėl pasirodė. Šį kartą debesis nepuolė „Ciklopo“; vos 
tik liepsnos pagautos debesies atplaišos pašviesėjo, visa ki- 
ta jo dalis ėmė trauktis prie tarpeklių ir skverbtis į šešėlių 
aptemdytą jų chaosą. Žmonės išvydo ekranuose tarytum vi- 
siškai sveiką „Ciklopą“. Jis labai pamažu vis traukėsi atbulas, 
be paliovos tebesmogdamas ugnimi į visa, kas tik buvo aplin- 
kui, — į akmenis, smėlį ir kalvas. 

— Kodėl jis neišjungia svaidytuvo!? — sušuko kažkas. 
Tartum išgirdusi šiuos žodžius, mašina užgesino svaidomų iš- 
lydžių liepsną, apsigręžė ir vis greičiau ėmė riedėti į dykumą. 
Aukštai viršuje ją lydėjo skraidantis telezondas. Vienu mo- 
mentu žmonės ekrane pamatė lyg ir liepsnos giją, nepaprastu 
greičiu lekiančią tiesiai į juos, ir kol suprato, kad „Ciklopo“ 
svaidytuvas šovė į zondą, kad tai yra anihiliuotų oro dalelių 
ruožas šūvio trasoje, instinktyviai atsitraukė, suvirpėję, tary- 
tum pabūgę, jog išlydis išsiverš iš ekrano ir sprogs vairinėje. 
Vaizdas tuojau pat išnyko, ekraną užliejo balta šviesa. 

— Sudaužė zondą! — sušuko technikas prie valdymo pul- 
to.— Astrogatoriau! 

Horpachas liepė iššauti kitą zondą. „Ciklopas“ buvo jau 
visai arti „Nenugalimojo“ ir tuojau pat pasirodė ekrane, kai 
tik zondas pakilo į reikiamą aukštį. Vėl tvykstelėjo gijos pa- 
vidalo liepsna, antrasis zondas irgi buvo sunaikintas. Kol vaiz- 

das išnyko, žmonės dar suspėjo pamatyti savo pačių laivą; 
nuo jo iki „Ciklopo“ buvo ne daugiau kaip dešimt kilometrų. 

— Iš proto išėjo, ar ką? — jaudindamasis tarė kitas tech- 
nikas prie aparatūros. Nuo šių žodžių Rohanui tartum kažkas 
paaiškėjo. Jis žvilgtelėjo į vadą ir suprato, kad šis galvoja tą 
pat. Jam atrodė, kad sąnariai, galva, visas jo kūnas tarytum 
apsunko nuo beprasmiško slogaus sapno. Tačiau įsakymai bu- 
vo duoti: vadas įsakė iššauti pirmiau ketvirtą, paskiau penktą 
zondą. „Ciklopas“ naikino juos vieną po kito kaip taiklus šau- 
lys, su malonumu šaudąs į mėtomas lėkšteles. 

— Reikalauju viso pajėgumo, — pasakė Horpachas, neati- 
traukdamas akių nuo ekrano. 

- Vyriausiasis inžinierius, kaip imąs akordą pianistas, abiem 
rankom sudavė per paskirstymo klavišus. 

— Starto pajėgumas po šešių minučių, — pasakė jis. 

— Reikalauju viso pajėgumo,— pakartojo Horpachas vis 
tuo pačiu tonu, o vairinėje stojo tokia tyla, kad buvo girdėti, 
kaip už emaliuotų pertvarų zvimbia relės, tarsi ten būtų budęs 
iš miego bičių spiečius. 

— Per šaltas reaktoriaus karteris...— pradėjo aiškintis vy 
riausiasis inžinierius. Tada Horpachas atsigręžė į jį ir trečią 
kartą vis taip pat ramiai pasakė: 

— Reikalauju VISO pajėgumo. 

Inžinierius, netaręs nė žodžio, ištiesė ranką į pagrindinį 
jungiklį. Laivo gilumoje pasigirdo trumpas aliarmo , sirenų 
kauksmas, kuriam tarsi tolimas būgno tratėjimas pritarė bė- 
gančių į kovos postus žmonių žingsniai. Horpachas vėl žiū- 
rėjo į ekraną. Niekas nieko nesakė, tačiau dabar visi suprato, 
jog tai, kas buvo neimanoma, įvyko: astrogatorius ruošėsi ko- 
vai su savuoju „Ciklopu“. 

Rodikliai žybsėdami rikiavosi gretomis lyg kareiviai. Dis- 
pozicinio pajėgumo indikatoriaus langeliuose pasirodė penkių, 
paskiau šešių skaitmenų skaičiai. Kažkur kibirkščiavo kažkoks 
laidas — pakvipo ozonu. Vairinės gale technikai kalbėjosi su- 
tartiniais ženklais, vienas kitam rodydami pirštais, kurią kont- 
rolės sistemą paleisti į darbą. Ž 

Eilinis zondas, prieš numušamas, parodė pailgą šliaužian- 

čio per uolų lysves „Ciklopo“ kaktą; ekranas vėl ištuštėjo, 
akinamai nušvisdamas sidabro baltumu. Mašina kiekvienu 
momentu turėjo pasirodyti horizonte; radaristų bocmanas jau 
laukė prie aparato, kuris kėlė virš smaigalio išorinę laivo 
priešakio telekamerą, šitaip norėdamas praplėsti regėjimo lau- 
ką. Ryšių technikas iššovė dar vieną zondą. Atrodė, kad Cik: 
lopas“ nesuka tiesiai į „Nenugalimąjį“, kuris, aklinai užsiden- 
gęs jėgų lauko skydu, laukė visiškai pasiruošęs kovai. Iš jo 
pirmagalio lygiais tarpais lėkė telezondai. Rohanas žinojo, kad 
„Nenugalimasis“ gali sulaikyti antimaterijos išlydį, tačiau 
smogimo energijai likviduoti reikėjo eikvoti energijos rezer- 
vus. Jam atrodė, kad šiuo atveju protingiausia būtų pasitrauk- 
ti, tai reiškia, pakilti į stacionarinę orbitą. Jis laukė tokio 
įsakymo kiekvienu momentu, tačiau Horpachas tylėjo, tarsi 
tikėdamasis, kad elektroninės mašinos smegenys atsipeikės. Ir 
1iš tiesų, stebėdamas iš po tankių antakių šio tamsaus, tarp 
smėlio kalvų tyliai slenkančio silueto judesius, jis paklausė: 

— Šaukiate jį? 

— Taip. Nėra ryšio. 

— Duokite jam didįjį stop. 

Technikai plušėjo prie pultų. Du, tris, keturis kartus po 
jų rankomis prabėgo švieselės. 

— Neatsako, astrogatoriau. 

„Kodėl jis nestartuoja? — negalėjo suprasti Rohanas.— Ar 
nenori prisipažinti, kad pralaimėjo? Horpachas?! Kokia nesą- 
monė! Pajudėjo... Dabar — dabar įsakys.“ 

Tačiau astrogatorius pasitraukė tik per žingsnį. 

— Kronotosai? 

Kibernetikas priėjo. 

— Aš čia. 

— Ką jie galėjo jam padaryti? 

Rohaną ši frazė apstulbino: „jie“ — pasakė Horpachas, pa- 
sakė taip, tartum iš tikrųjų būtų susidūręs su protaujančiu 
priešu. 

— Autonominiai kontūrai ant kriotronų,— tarė Kronoto- 
sas, ir galėjai pajusti, kad tai, ką jis pasakys, bus tik prielai- 
da.— Pakilo temperatūra, jie neteko viršlaidumo.., 

— Ar jūs tai žinote, daktare, ar tik spėjate? — paklausė 
astrogatorius. 

Tai buvo keistas pokalbis, nes visi žiūrėjo į ekraną, ku- 
ris jau be zondo pagalbos rodė, kaip „Ciklopas“ slenka gana 
lengvai, tačiau ne visai tvirtai, kartas nuo karto nukrypda- 
mas nuo kurso, tarsi nežinodamas, kur iš tiesų reikia vykti. 
Kelis kartus iš eilės jis iššovė į nereikalingą jau zondą ir pa- 
galiau pataikė. Jie pamatė, kaip tasai krinta, tarsi žėrinti sig- 
nalinė raketa. 

— Vienintelis dalykas, kurį aš galiu įsivaizduoti, tai re- 
zonansas,— kiek pasvyravęs, pasakė kibernetikas.— Jeigu jų 
laukas sutapo su smegenų saviindukcijos tendencija... 

— O jėgų laukas? 

„ — Jėgų laukas magnetinio neekranuoja. 

— Gaila, — šaltai pastebėjo astrogatorius. 

Įtampa pamažu mažėjo, nes dabar jau buvo aišku, kad 
„Ciklopas“ juda ne į savo laivo pusę. Atstumas tarp jų, kuris 
prieš minutę buvo labai nedidelis, ėmė didėti. Išplėšta iš žmo- 
gaus kontrolės mašina nuėjo į šiaurinės dykumos platybes. 

— Vyriausiasis inžinierius pavaduos mane, — pasakė Hor- 
pachas,— o jus prašau į apačią. 


» B ILGA NAKTIS 
Rohanas pabudo nuo šalčio. Jis pusiau sąmoningai gūžėsi po 
savo apklotu, spausdamas veidą į patalus. Mėgino užsidengti 
veidą rankomis, tačiau darėsi vis šalčiau. Žinojo, kad turi 
pabusti, bet vis dar delsė, nesuprasdamas kodėl. Staiga visiš- 
koje tamsoje jis atsisėdo ant lovos. Ledinis šaltis padvelkė 
tiesiai į veidą. Jis pašoko ir, tyliai keikdamasis, apgraibomis 
ėmė ieškoti klimatizatoriaus. Kai ėjo gulti, buvo labai tvankų, 
ir jis atsuko skridinėlį, kad oras visiškai atšaltų. 

Mažos kajutės oras pamažu šilo, bet Rohanas, pusiau sėdo- 
mis gulėdamas po apklotu, jau nebegalėjo užmigti. Pasižiū- 
rėjo į šviečiantį rankinio laikrodžio ciferblatą — buvo trečia 
denio laiko valanda. „Vėl tiktai trys valandos miego“, — pik- 

tai pagalvojo. Jam vis dar buvo šalta. Pasitarimas užtruko il- 
gai, išsiskirstė tik apie vidurnaktį. „Tiek kalbų veltui“, — pa- 
galvojo jis. Dabar, šitoje tamsoje, būtų kažin ką atida- 
vęs, kad vėl atsirastų Bazėje, kad nieko nežinotų apie šį pra- 
keiktą Regį III, apie negyvą ir kaip mirtis siaubingą jo koš- 
marą. Daugumas strategų patarė pakilti į orbitą, tiktai vyriau- 
siasis inžinierius ir vyriausiasis fizikas iš pat pradžių rėmė 
Horpacho pažiūrą, kad reikia pasilikti, kiek tiktai galima il- 
giau. Galimybė surasti keturis dingusius Renjaro žmones bu- 
vo gal tik viena iš šimto tūkstančių, o gal dar mažesnė. Jeigu 
jie nežuvo anksčiau, tai dabar galėjo išsigelbėti tik toli nuėję 
nuo mūšio vietos, nuo to atominio pragaro. Rohanas bet 
kuria kaina norėjo įsitikinti, kad astrogatorius nestartavo 
vien tik dėl jų, kad neturėjo jokių kitų sumetimų. Vienas da- 
lykas, kaip viskas atrodė čia, o visai kitas — kaip atrodytų, 
pranešus sausais raporto žodžiais, ramioje Bazės šviesoje, kur 
reikėtų pasakyti, kad žuvo pusė svarbiausiųjų mašinų ir pa- 
grindinis ginklas „„Ciklopas“ su antimaterijos svaidytuvu, ku- 
ris nuo šiol virto dar vienu pavojumi bet kuriam šioje plane- 
toje nusileidžiančiam laivui, kad užmušti šeši žmonės, o dau- 
giau kaip pusė įgulos narių atvežta sergančių ir daugelį metų, 
o gal ir visiškai nebegalės skraidyti. Kad, netekus žmonių, 
mašinų, geriausių įrenginių, buvo pabėgta, nes kaipgi dabar 
galėtum pavadinti pasitraukimą, jei ne paprastu pabėgimu 
nuo mikroskopinių kristalėlių, mažos dykumų planetos pada- 
rų — negyvo palikimo lyriečių civilizacijos, kurią taip seniai 
pralenkė Žemės civilizacija! Tačiau argi Horpachas būtų to 
paisęs? Gal jis ir pats gerai nežinojo, kodėl nestartuoja? Gal 
ko tikisi? Bet ko? 

Tiesa, biologai pasiūlė, kad negyvuosius vabzdžius galima 
nugalėti jų pačiu ginklu. Kadangi ši rūšis evoliucionavo, sam- 
protavo jie, tai galima būtų nukreipti norima linkme jų to- 
lesnę evoliuciją. Visų pirma reikia dideliam sugautų egzemp- 
liorių skaičiui sukelti mutaciją, tam tikro tipo paveldimus 
pakitimus, kurie, vykstant dauginimosi procesui, pereitų se- 
kančioms kartoms ir šią visą kristalinę rasę padarytų ne- 
kenksmingą. Tas pakitimas turėtų būti ypatingas, toks, kuris 

duotų apčiuopiamą naudą ir kartu sudarytų naujoje rūšyje, 
naujoje atmainoje Achilo kulną, silpną vietą, į kurią galima 
būtų smogti. Tačiau tai tebuvo tipiškos teoretikų kalbos: jie 
net neįsivaizdavo, kokia turėtų būti ta mutacija, koks paki- 
timas, kaip jį sukelti, kaip sugauti daug šių prakeiktų kris- 
talėlių, neįsiveliant vėl į mūšį, kuriame juk galima dar skau- 
džiau pralaimėti, negu vakar. O net jeigu viskas ir pasisektų, 
kaip ilgai tektų laukti tolesnės evoliucijos efekto? Juk ne 
dieną ir ne savaitę. Vadinasi, reikėtų suktis aplink Regį III 
kaip karuselėje metus, dvejus, o gal dešimt metų? Visa tai, 
kartu paėmus, neturėjo prasmės. 

Rohanas jautė, kad su klimatizatorium persistengė — buvo 
jau per karšta. Jis nusimetė apklotą, atsikėlė, nusiprausė, 
greitai apsirengė ir išėjo. 

Lifto nebuvo. Rohanas iššaukė jį ir, laukdamas prieblan- 
doje, kurioje žibsėjo tiktai indikatoriaus švieselės, jausdamas 
galvoje visą nemigo naktų ir neramių dienų sunkumą, pro 
smilkiniuose tvinksinčio kraujo ūžesį ėmė klausytis nakties 
tylos laive. Kartas nuo karto kažkas suspragsėdavo nemato- 
muose laiduose, iš apatinių denių sklido prislopintas tuš- 
čiomis dirbančių variklių gaudesys, nes laivas vis dar tebe- 
buvo visiškai paruoštas startui. Abipus platformos, ant ku- 
rios jie stovėjo, iš vertikalių šulinių kilo sausas, metalu kve- 
piąs oras. Durys prasivėrė, ir jis įėjo į liftą. Išlipo aštuntame 
aukšte. Čia žydrų lempučių linijos apšviestas koridorius darė 
posūkį, eidamas palei pagrindinį šarvą. Rohanas žėngė, pats 
nežinodamas kur, reikalingose vietose mašinaliai kėlė kojas 
per aukštus hermetinių pertvarų slenksčius, kol pagaliau iš- 
vydo pagrindinio reaktoriaus tarnybos žmonių šešėlius. Pa- 
talpa buvo tamsi, tik skyduose švietė kelios dešimtys indika- 
torių. Po jais sudedamuose krėsluose sėdėjo žmonės. 

— Nebe gyvi, — pasakė kažkas. Rohanas nepažino kalban- 
čiojo.— Lažinkimės! Penkių mylių spinduliu buvo tūkstantis 
rentgenų. Jų jau nebėr. Gali būti tikras. 

— Tai kurių galų mes čia sėdim? — murmtelėjo kitas 
žmogus. Ne iš balso, bet iš vietos, kurią jis užėmė — prie 
gravimetrinės kontrolės — Rohanas suprato, jog tai bocma- 
nas Blankas, 

— Nes senis nenori grįžti. 

— O tu grįžtumį 

— O ką gi daugiau galima padaryti? 

Čia buvo šilta, oras turėjo tą ypatingą dirbtinį spyglių 
aromatą, kuriuo klimatizatoriai stengėsi nustelbti kvapą, 
sklindantį nuo įkaitusių darbo metu plastmasių ir šarvų skar- 
dos. Visas tų kvapų mišinys buvo nepanašus į nieką, būdin- 
gas tik aštuntajam aukštui. Rohanas nematomas stovėjo nu- 
gara atsišliejęs į plastmasinę pertvaros dangą. Jis nesislėpė, 
o tiesiog nenorėjo kištis į šį pokalbį. 

— Jis dabar gali atslinkti...— tarė kažkas po trumpos ty- 
los. Kalbančiojo veidas šmėkštelėjo, kai jis pasilenkė į prie- 
kį — pusiau geltonas, pusiau žalias nuo žibančių kontrolinių 
švieselių, kuriomis reaktoriaus siena tarytum žiūrėjo į susi- 
gūžusius žmones. Rohanas, kaip ir visi kiti, tuojau pat su- 
vokė, apie ką kalbama. 

— Turime lauką ir radarą, — nenoriai burbtelėjo boc- 
manas, 

— Daug tau padės laukas, kai jis prieis per smogimo 
biliergą. 

— Radaras jo neprileis. 

— Man nesakyk. Juk aš žinau jį, kaip savo paties peilį. 

— Tr kas iš to? 

— Ogi tas, kad jis turi antiradą. Trikdymo sistemos... 

— Bet juk jis sugedęs. Elektroninis pamišėlis... 

— Geras pamišėlis. Ar buvai vairinėje? 

— Ne. Buvau čia. 

— Taigi. O aš buvau. Gaila, kad nematei, kaip jis numu- 
šinėjo mūsų zondus, 

— Tai kas gi tada? Jie jį pakeitė? Jie jau jį kontro- 
liuoja? 

„Visi sako „jie“, — pagalvojo Rohanas.— Tartum iš tik- 
rųjų tai būtų gyvos, protingos būtybės...“ 

— O protonas jį žino. Matyt, sutriko tik ryšys. 

— Tai kodėl jis turėtų į mus smogti? 

Vėl stojo tyla. 

-— Ar nėra žinių, kur jis dabart — paklausė tas, kurio nė“ 
buvo vairinėje. 

— Ne. Paskutinis pranešimas buvo vienuoliktą valandą. 
Man sakė Kralikas. Matė jį besisukiojantį dykumoje. 

= Toli? 

-— O ką, bijai? Maždaug už 90 mylių. Jis neužtruktų nė 
valandos. Arba net ir mažiau, 

— Gal jau užteks to pilstymo iš tuščio į kiaurą? — piktai 
pertraukė bocmanas Blankas, kurio griežtas profilis pasirodė 
įvairiaspalvių švieselių fone. 

Visi nutilo. Rohanas iš lėto apsisuko ir nuėjo taip pat 
tyliai, kaip buvo atėjęs. Grįždamas jis praėjo pro dvi labo- 
ratorijas; didžiojoje buvo tamsu, o iš mažosios pro lubų iliu- 
minatorius ėjo šviesa į koridorių. Pažvelgė į vidų. Tenai 
prie apvalaus stalo sėdėjo tiktai kibernetikai ir fizikai — 
Jazonas, Kronotosas, Sarneris, Livinas, Saurahanas; dar kaž- 
kas, atsisukęs nugara į visus, įkypos pertvaros šešėlyje pro- 
gramavo dideles elektronines smegenis. 

— „yra du eskalatiniai sprendimai, vienas — anihiliaci- 
ja, vienas — sunaikinimas, o likę — sisteminiai, — sakė Saura- 
hanas. 

Rohanas neperžengė slenksčio. Jis vėl stovėjo ir klausėsi. 

— Pirmasis eskalatinis pagrįstas lavinos proceso suda- 
rymu. Reikalingas materijos svaidytuvas, kuris įeis į tarpeklį 
ir ten pasiliks. 

— Vienas jau ten buvo...— kažkas pasakė. ; 

— Jeigu jis neturės elektroninių smegenų, galės veikti 
net tada, kai temperatūra viršys milijoną laipsnių. Reikalin- 
gas plazminis svaidytuvas; plazma nebijo net žvaigždinės 
temperatūros. Debesis pasielgs kaip ir anksčiau — stengsis 
jį sunaikinti, rezonuoti su valdymo kontūrais, tačiau jokių 
kontūrų nebus, nebus nieko, tik subbranduolinė reakcija. 
Juo daugiau materijos įsijungs į reakciją, tuo ji bus staigesnė. 
Tokiu būdu galima sutraukti į vieną vietą ir anihiliuoti visą 
planetos nekrosferą. 

„Nekrosfera...— pagalvojo Rohanas,— tiesa, juk šie kris- 
talėliai negyvi... Na ir mokslininkai... visada išgalvos kokį 
nors gražų naują pavadinimą...“ 

— Man geriausiai patinka susinaikinimo variantas, — tarė 
Jazonas.— Tiktai kaip jūs tat įsivaizduojate? 

— Na, pirmiausia svarbu sudaryti atskiras dviejų didelių 
„dAebesinių smegenų“ konsolidacijas, o paskiau sudaužti jas 
vieną su kita, Reikia siekti, kad kiekvienas debesis laikytų 
kitą konkurentu kovoje dėl būvio... 

— Suprantu, bet kaip tat norite padaryti? 

— Tai nelengvas dalykas, tačiau įmanomas, jeigu debesis 
tėra tik pseudosmegenys, vadinasi, jis nesugeba protauti... 

— Tačiau tikresnis yra sisteminis variantas sumažinti 
spinduliavimui...— pasakė Sarneris.— Užtenka keturių vande- 
nilinių užtaisų nuo penkiasdešimt iki šimto megatonų kiek- 
vienam pusrutuliui — iš viso mažiau kaip aštuonių šimtų... 
Vandenyno vandenys garuodami padidins debesų dangą, pa- 
didės albedo, ir sėslieji simbiontai nebetieks jiems reikalingos 
dauginimuisi energijos... 

— Apskaičiavimas pagrįstas netikrais duomenimis, — ne- 
sutiko Jazonas, 

Matydamas, kad prasideda specialistų ginčas, Rohanas pa- 
sitraukė nuo durų ir nuėjo toliau. Atgal jis grįžo ne liftu, 
o lipo įvijais plieniniais laiptais, kuriais paprastai niekas ne- 
sinaudodavo. Jis kopė vis aukščiau pro aukštesnes patalpas. 
Matė, kaip de Vrije ekipos remonto ceche žybsėjo suvirinimo 
aparatai prie nejudančių didžiulių juodų arktanų. Iš tolo jis 
pastebėjo ovalinius laivo ligoninės iliuminatorius, kuriuose 
degė violetinė prigesinta šviesa. Kažkoks gydytojas baltu 
chalatu tyliai praėjo koridoriumi, paskui jį parankinis auto- 
matas nešė blizgančių įrankių komplektą. Praėjo pro tuš- 
čias ir tamsias kajutkompanijas, klubo patalpas, biblioteką 
ir pagaliau atsidūrė savo aukšte. Prie astrogatoriaus kabinos 
stabtelėjo, tarsi norėdamas pasiklausyti ir jo, tačiau už ly- 
gios durų plokštės nesigirdėjo jokio garso, nesimatė nė spin- 
dulėlio, 6 apvalūs iliuminatoriai buvo sandariai uždaryti pri- 
sukamais varžtais su varinėmis galvutėmis. 

Tiktai kabinoje Rohanas vėl pajuto nuovargį. Visas sugle- 
bęs, jis sunkiai atsisėdo ant lovos, nusiavė batus ir parimo 
ant sunertų rankų. Šitaip sėdėdamas, jis žiūrėjo į naktinės 

lemputės silpnai apšviestas žemas lubas su einančiu per vidu- 
rį lako įtrūkimu, kuris skyrė žydrą paviršių į dvi dalis. 

Ne iš pareigos klajojo jis po laivą, ne iš smalsumo pasi- 
klausyti kalbų ar pamatyti, kaip gyvena kiti žmonės. Jis lik 
bijojo tų nakties valandų, kada iegėdavo vaizdus, kurių ne- 
norėjo prisiminti. Blogiausia buvo prisiminti žmogų, kurį jis 
nušovė iš arti, kad šis nenužudytų kitų. Šitaip pasielgti rei- 
kėjo būtinai, tačiau nuo to nesidarė lengviau. Rohanas žino- 
jo, kad, užgesinęs dabar lemputę, vėl pamatys tą pačią sceną, 
pamatys, kaip anas, beprasmiškai šypsodamasis, eina švaisty+ 
damasis veiro vamzdžiu, kaip peržengia gulintį ant akmenų 
kūną be rankos. 


Tas negyvasis buvo Jargas, kuris grįžo ir tuojau pat taip 
kvailai žuvo po stebuklingo išsigelbėjimo. O po sekundės ir 
anas pargriuvo ant lavono su sudraskytu ir rūkstančiu ant 
krūtinės kombinezonu. Rohanas veltui mėgino atsikratyti šio 
įkyraus vaizdo, jautė aštrų ozono kvapą, karštą atatranką 
rankenos, kurią tada spaudė suprakaitavusiais pirštais, gir- 
dėjo, kaip dejuoja žmonės, kuriuos vėliau tempė uždusęs ir 
išsižiojęs, rišo lyg pėdus, ir kiekvieną kartą artimas, pažįsta- 
mas, tarsi staiga apakęs nukentėjusiojo veidas pritrenkdavo 
ji beviltiško bejėgiškumo išraiška, 

Kažkas trinktelėjo: nukrito knyga, kurią jis buvo pra- 
dėjęs skaityti dar Bazėje. Pažymėjo tada puslapį balta kor- 
tele, tačiau neperskaitė nė vienos eilutės, nes nebuvo kada, 
Pasitaisė lovoje. Pagalvojo apie strategus, kurie dabar ruošė 
debesų sunaikinimo planus, ir su panieka šyptelėjo. „Tai ne- 
turi prasmės, visa tai...— galvojo jis— Jie nori sunaikinti... 
mes, tiesą sakant, taip pat, mes visi norime tai sunaikinti, ta- 
čiau tuo nieko neišgelbėsime. Regis — negyvenama planeta, 
žmogui nėra ko joje ieškoti. Tad iš kur tas užsispyrimas? Juk 
lygiai taip žmones galėjo užmušti audra arba žemės drebė- 
jimas. Mes nesusidūrėme su jokiais sąmoningais ketinimais, 
su jokiomis priešiškomis mintimis. Negyvas savaiminės orga- 
nizacijos procesas... ar verta eikvoti jėgas ir energiją tam, 
kad sunaikintume jį tik todėl, kad iš karto palaikėme priešu, 
kuris iš pradžių klastingai užpuolė ,„Kondora“, o paskiau mus? 

Kiek tokių šiurpių, žmogui nesuprantamų reiškinių gali sly- 
pėti Kosmose. Argi visur mes turime vykti su savo laivais 
ir naikinti, triuškinti visa, kas prieštarauja mūsų protui? Kaip 
jie tai pavadino? Nekrosfera. Vadinasi, nekroevoliucija, ne- 
gyvos materijos evoliucija. Gal būt, lyriečiams tai ir buvo 
svarbu, nes Regis III jų sferoje. Gal jie norėjo šią planetą 
kolonizuoti, kai jų astrofizikai numatė, jog Saulė virs Nova... 
Jiems tai gal buvo paskutinė viltis. Jeigu mes būtume tokioje 
padėtyje, žinoma, kovotume, ištaškytume šį juodą kristalinį 
mėšlą, bet dabar... Parseko atstumu nuo Bazės, kuri savo 
ruožtu nutolusi nuo Žemės tiek pat šviesmečių... Ko mes čia 
stovime, stumiame į pražūtį žmones, kodėl strategai per nak- 
tis ieško geriausio anhiliacijos metodo? Juk apie kerštą ne- 
gali būti nė kalbos...“ 

Jeigu Horpachas stovėtų dabar priešais jį, jis visa tai 
jam pasakytų. „Koks juokingas ir kartu beprotiškas tasai 
„Nukariavimas bet kuria kaina“, tas „herojiškas žmogaus at- 
kaklumas“, tas noras atsiteisti už draugus, kurie žuvo pa- 
siųsti į šią mirtį... Buvome tiesiog neatsargūs, per daug pasi- 
tikėjome savo svaidytuvais ir indikatoriais, padarėme klaidų 
ir dabar atsakome už pasekmes. Mes, tiktai mes esame kalti.“ 

Šitaip jis galvojo silpnoje šviesoje, užmerkęs akis, kurios 
degė, tarsi pribertos smėlio. Žmogus, — jis tai suprato dabar 
be žodžių — dar nepakilo į atitinkamą pakopą, dar nenusi- 
pelnė to gražaus nuo senų laikų garbinamos galaktocentrinės 
figūros vardo, nes svarbu ne ieškoti tik panašių į save ir tik 
tokius suprasti, bet nesikišti į nesavus, ne žmogiškus reika- 
lus. Užimti tuštumą... Kodėl ne, tik nereikia pulti to, kas 
egzistuoja, kas per milijonus metų sukūrė savą, niekam, vien 
tik spinduliavimo ir materialioms jėgoms, nepavaldžią egzis- 
tavimo pusiausvyrą, veiklaus, aktyvaus egzistavimo, kuris nei 
geresnis, nei blogesnis už baltyminių junginių, vadinamų gy- 
vuliais arba žmonėmis, egzistavimą. 

Kaip tik tuo momentu, kai Rohanas taip tauriai ir visapu- 
siškai suprato kiekvieną egzistuojančią galaktocentrinę for- 
mą, laive nuaidėjo stiprus, pasikartojantis, tarytum adata 
veriantis nervus, aliarmo sirenų kauksmas. 

Visa, apie ką jis galvojo prieš sekundę, šluote nušlavė 
įkyrus, per visus aukštus nuskambėjęs garsas. Sekančią aki- 
mirką jis iššoko į koridorių ir nubėgo kartu su kitais — sun- 
kiai bepakeliančiais kojas, uždususiais. Dar nepasiekęs liito, 
pajuto smūgį — ne kokiu pojūčiu, netgi ne visu savimi, o tar- 
si laivo korpusu, kurio molekule buvo tapęs. Tai buvo, tiesą 
sakant, labai tolimas ir silpnas, bet su niekuo nepalyginamas 
smūgis, kuris sukrėtė kreiserio korpusą nuo paskuigalio atra- 
mų iki pirmagalio, ir kurį — tai irgi pajuto — priėmė ir elas- 
tingai atmušė kažkas dar didesnis už „„Nenugalimąjį“. 

— Tai jis! Tai jis! — šaukė bėgdami žmonės. 

Jie vienas po kito lipo į liftus, durys šnypšdamos užsi- 
darinėjo, atskiros įgulos, negalėdamos sulaukti savo eilės, 
bildėjo įvijais laiptais, tačiau pro visą tą triukšmą, šauks- 
mus, bocmanų švilpukus, vis dar tebesikartojantį aliarmo 
sirenų kaukimą ir trepsėjimą iš viršutinio aukšto prasimušė 
kitas, begarsis, tačiau dar galingesnis sukrėtimas nuo naujo 
smūgio. Koridoriaus šviesos sumirksėjo ir vėl užsidegė ryš- 
kiai. Rohanas niekada nemanė, kad liftas gali kilti taip ilgai. 
Jis stovėjo, net nežinodamas, kad iš visų jėgų tebespaudžia 
mygtuką, o šalia jo buvo jau tik vienas žmogus — kiberne- 
tikas Livinas. Liftas sustojo, ir Rohanas, iš jo iššokęs, išgirdo 
labai ploną, kokį tik galima įsivaizduoti, švilpimą, kurio aukš- 
tesnių tonų — jis tai žinojo — žmogaus ausis jau nebegirdi. 
Tartum būtų sudejavę visi iš karto milžiniški kreiserio su- 
tvirtinimai. Rohanas šoko prie vairinės durų, supratęs, kad 
„Nenugalimasis“ į smūgį atsakė smūgiu. 

Tačiau tai buvo ir susirėmimo pabaiga. Priešais ekraną, 
jo švytinčiame fone, stovėjo juodas ir didelis astrogatorius; 
viršutinės šviesos buvo užgesintos,— gal būt, tyčia, — o pro 
ruožus, bėgančius nuo ekrano viršaus į apačią ir uždengian- 
čius visą regėjimo lauką, šmėkščiojo apačia užsikabinęs už 
grunto, o viršuje milžiniškas, pilvotas, išsiplėtęs gumbuotais 
camuoliais į visas puses ir tarsi visiškai nejudąs grybas, iš- 
kilęs po sprogimo, kuris suskaldė į atomus ir sunaikino „Cik- 
lopą“ trigubame perimetre. Oras dar tebevirpėjo lyg stiklas 
nuo siaubingo sprogimo, pro kurį buvo girdėti monotoniškas 
techniko balsas: 

— Dvidešimt ir šeši šimtai, taške nulis... devyni ir aštuo- 
ni šimtai perimetre... vienas ir keturi dvidešimt du lauke... 

„Lauke 1420 rentgenų, tai reiškia, kad radiacija pramušė 
jėgų lauko barjerą..."— suprato Rohanas. Jis nežinojo, kad 
šitoks dalykas galimas. Bet, žvilgtelėjęs į pagrindinės pajė- 
gumo dispozicijos skydą, suprato, kokį užtaisą panaudojo 
astrogatorius. Panaudojus tą energiją, galima buvo užvirinti 
vidutinio dydžio kontinentinės jūros vandenį. Ką gi, Horpa- 
chas nenorėjo rizikuoti pakartotiniais šūviais. Gal jis ir per- 
sistengė, tačiau dabar jie bent turėjo vėl tiktai vieną priešą. 

Tuo tarpu ekranuose ryškėjo nepaprastas reginys: garba- 
notas, panašus į kalafiorą, grybo viršus tviskėjo visomis 
vaivorykštės spalvomis — nuo labai sidabrinės žalumos iki 
tiršto abrikosinio ir ryškaus raudonio. Dykumos — Rohanas 
tai pastebėjo tik dabar — visai nebuvo matyti. Ją tarsi tirštas 
rūkas dengė į keliasdešimt metrų aukštį išmestas smėlis, ku- 
ris šitaip ir laikėsi banguodamas, lyg būtų virtęs tikra jūra. 
O technikas vis dar tebekartojo, skaitydamas skalę: 

— 19000 taške nulis... aštuoni ir šeši šimtai perimetre... 
vienas ir vienas, ir nulis du lauke... 

Pergalę prieš „Ciklopą“ visi sutiko labai tyliai, nes, su- 
daužius savo, ir, be to, pačią stipriausią mašiną, nebuvo 
pagrindo labai triumfuoti. Žmonės pradėjo skirstytis, tuo tar- 
pu kai sprogimo grybas vis didėjo atmosferoje. Ir staiga jo 
viršūnėje sušvito kita spalvų gama — tai atsimušę sutvisko 
šiuokart dar nepatekėjusios saulės spinduliai. Jie jau pra- 
mušė aukščiausius ledinių debesų sluoksnius ir švitėjo aukš- 
tai virš jų violetiniu, auksiniu, gintariniu ir platininiu atspal- 
viu. Šie atspindžiai iš ekrano ėjo bangomis per visą vairinę, 
ir ji kaitaliojosi taip, tarsi ant baltai emaliuotų pultų kažkas 
būtų bėręs Žemės gėlių spalvas. 

Rohanas dar kartą nustebo, pamatęs Horpacho aprangą. 
Astrogatorius vilkėjo apsiaustu, tuo sniego baltumo paradiniu 
apsiaustu, kuriuo apsirengusį, Rohanas paskutinį kartą matė 
“jį per atsisveikinimo iškilmes Bazėje. Matyti, jis nutvėrė 
pirmą po ranka pasitaikiusį drabužį. Astrogatorius stovėjo, 
laikydamas rankas kišenėse, žili jo plaukai prie smilkinių bu- 

vo pasišiaušę. Jis apžvelgė susirinkusius ir netikėtai švelniu 
balsu kreipėsi į Rohaną: 

— Kolega Rohanai, užeikite pas mane. 

Rohanas priėjo ir instinktyviai pasitempė. Tada astroga- 
torius apsigręžė ir nuėjo link durų. Jie ėjo koridoriumi vie- 
nas paskui kitą. Pro ventiliacijos šachtas slegiamo oro ūžesy- 
je buvo girdėti prislopintas ir tarsi piktas žmonių minios mur- 
mesys, sklindąs iš apatinių aukštų. 


> POKALBIS 


Rohanas įėjo į astrogatoriaus kajutę, nesistebėdamas dėl 
šio iškvietimo. Tiesa, čia jis būdavo retai, bet po to, kai grį- 
žo pats vienas į bazę krateryje, buvo iškviestas į „Nenuga- 
limąjį", ir Horpachas priėmė jį kaip tik pas save. Tokie 
kvietimai apskritai nieko gero nežadėjo. Žinoma, tada Roha- 
nas buvo per daug sukrėstas katastrofos tarpeklyje ir ast- 
rogatoriaus pykčio nebijojo. Pagaliau šis jo nė žodžiu nesu- 
peikė, tik labai smulkiai klausinėjo, kokios buvo aplinkybės, 
kai puolė debesis. Pokalbyje dalyvavo daktaras Saksas, ku- 
ris spėjo, jog Rohanas išliko gyvas, gal būt, todėl, kad jį 
ištiko „stuporas“— apstulbimas, sukeliantis elektrinės smege- 
nų veiklos depresiją, ir debesis palaikė jį jau nekenksmingu, 
vienu iš tų, kuriuos buvo puolęs. Kai dėl Jargo, tai neuro- 
fiziologas manė, kad šis vairuotojas išsigelbėjo visai atsi- 
tiktinai, nes pabėgęs atsidūrė už puolimo zonos. O Terneris, 
kuris, šaudydamas iš lazerių, beveik iki galo stengėsi pats 
gintis ir ginti kitus, elgėsi iš tiesų taip, kaip reikalavo parei- 
ga, tačiau, paradoksalu, kaip tik tatai jį ir pražudė, nes jo 
smegenys dirbo normaliai ir atkreipė debesies dėmesį. Žino- 
ma, debesis, žmogaus supratimu, buvo aklas, ir žmogus jam 
tebuvo tam tikras judąs objektas, savo egzistavimą rodan- 
tis elektriniais smegenų žievės potencialais. Jie su Horpa- 
chu ir gydytoju netgi svarstė galimybę apsaugoti žmones, 
sukeliant „dirbtinio apstulbimo“ būseną tam tikru cheminiu 
preparatu, tačiau Saksas pareiškė, jog šitoks medikamen- 

tas, iškilus būtinam reikalui panaudoti „elektrinę maskuotę"“, 
pradėtų veikti labai pavėluotai, o siųsti žmones į užduotis 
stuporo būsenoje negalima. Pagaliau visas -Rohano tyrimas 
nedavė konkrečių rezultatų. Jis manė, kad Horpachas, gal 
būt, dar nori grįžti prie šio reikalo. Rohanas sustojo vidu- 
ryje kajutės, kuri buvo du kartus didesnė už jo paties ka- 
jutę. Jos sienoje buvo įrengtas tiesioginis ryšys su vairine 
ir eilė vidaus instaliacijos mikrofonų, tačiau daugiau nebuvo 
jokių ženklų, rodančių, kad čia daugelį metų gyveno laivo 
vadas. Horpachas nusimetė apsiaustą ir liko tik su kelnėmis 
ir tinkliniais marškinais, pro kurių akutes kyšojo tankūs žili 
plačios krūtinės plaukai. Jis atsisėdo truputį šonu į stovintį 
Rohaną, sunkiomis rankomis atsirėmė į staliuką, ant kurio 
nebuvo nieko, tik apsitrynusi knygutė odiniais viršeliais, ku- 
rios Rohanas dar nebuvo matęs. Nukreipęs žvilgsnį nuo šios 
jam nežinomos vado lektūros į ji patį, Rohanas išvydo jį ta- 
rytum pirmą kartą. Tai buvo mirtinai išvargęs Žmogus, visai 
net nesistencias nuslėpti, kaip virpa prie kaktos pakelta ran- 
ka. Tada Rohanas staiga suprato, kad iš viso nepažįsta Hor- 
pacho, kuriam vadovaujant, tarnavo jau ketvirtus metus. 
Jam niekada neatėjo į galvą mintis, kodėl astrogatoriaus 
kajutėje nėra nieko ypatingo, nėra nė vieno tų mažyčių, kar- 
tais juokingų arba naivių daiktelių, kuriuos žmonės pasi- 
ima i kosmosa, norėdami prisiminti vaikystę arba savo 
namus. Šią akimirką jam atrodė, jog jis suprato, kodėl Horpa- 
chas nieko neturi, kodėl ant sienų nėra jokių senų nuotraukų 
su Žemėje likusių artimųjų veidais. Nieko tokio Horpachui . 
nereikėjo, nes visas jis buvo čia, ir Žemė jam nebuvo 
namai. Bet, gal būt, dabar, pirmą kartą gyvenime, jis to 
gailėjosi? Iš jo sunkių pečių, rankų ir sprando neatrodė, 
kad jis senas. Sena tebuvo rankų oda — stora, susiraukšlė- 
jusi pirštų gurneliuose, pabalanti, kai jis ištiesdavo pirštus 
ir žiūrėdavo, kaip jie pamažu virpa,— lyg ir abejingas, iš- 
vargęs, susidomėjęs tik todėl, kad reikia konstatuoti kažką, 
kas ligi šiol buvo nežinoma. Rohanas nenorėjo į tai žiūrėti. 
Tačiau vadas, pakreipęs galvą į šoną, pažvelgė jam į akis 
ir su kažkokia drovia šypsena paklausė: 

— Persūdžiau, ką? 

Rohaną apstulbino ne tiek šie žodžiai, kiek tonas, kuriuo 
jie buvo ištarti, ir visa astrogatoriaus laikysena. Jis neat- 
sakė. Vis dar stovėjo, o astrogatorius, plačiu delnu pasitry- 
nęs apžėlusią krūtinę, pridūrė: 

— Gal taip ir geriau. 

Ir po kelių sekundžių su neįprastu nuoširdumu pasakė: 

— Nežinojau, ką daryti... 

Tai Rohaną sukrėtė. Jis žinojo, kad jau kelios dienos, 
kai astrogatorius toks pat bejėgis, kaip ir jie visi, tačiau 
šią akimirką įsitikino, jog taip iš tikrųjų nebuvo, kadangi 
suprato, jog vadas numato keletą ėjimų toliau, negu bet ku- 
ris kitas žmogus, o juk šitaip ir turi būti. Tr prieš jį staiga 
atsiskleidė tarsi dviguba vado esybė — jis matė pusiau apnuo- 
gintą Horpacho liemenį, tą išvargusį virpančiomis rankomis 
kūną, kurio ligi šiol nebuvo suvokęs, ir kartu išgirdo žo- 
džius, patvirtinančius, kad šis atradimas teisingas. 

— Sėsk, vaikine,— pasakė vadas. 

Rohanas atsisėdo. Horpachas pakilo, priėjo prie prausyk- 
los, apsišlakstė vandeniu veidą ir sprandą, greitai nusišluostė, 
staigiai užsitraukė striukę, užsisagstė ją ir atsisėdo priešais. 
Žiūrėdamas jam į akis savo blankiomis, visada truputį lyg 
nuo stipraus vėjo ašarojančiomis akimis, astrogatorius neno- 
romis paklausė: 

— Kaip ten su tuo tavo... imunitetu? Tave ištyrė? 

„Vadinasi, tai tik tiek“, — šmėstelėjo Rohano galvoje. Jis 
atsikosėjo. 

— Taip, gydytojai ištyrė mane, bet nieko nerado. Matyti, 
Saksas teisybę sakė apie tą stuporą. 

— Na taip. Daugiau nieko nesakė? 

— Man nieko. Tiktai girdėjau... jie svarstė, kodėl debe- 
sis puola žmogų tik vieną kartą, o paskui palieka jį ramy- 
bėje. ; 

— Tai įdomu. Na ir ką? 

— Liauda mano, kad debesis atskiria normalius nuo su- 
žalotųjų pagal elektrinį smegenų aktyvumą. Sužalotojo sme- 
genys rodo tokį pat aktyvumą, kaip naujagimio smegenys ar 

bent labai panašų. Atrodo, kad kaip tik toks apstulbimas, 
kuris mane ištiko, yra į tai gana panašus. Saksas mano, kad 
galima būtų pagaminti ploną metalinį tinklelį, kuris, paslėp- 
tas plaukuose... siųstų silpnus impulsas — kaip tik tokius, ko- 
kius siunčia sužaloto žmogaus smegenys. Tai būtų savotiška 
„Nematoma kepuraitė“. Šitokiu būdu galima būtų užsimas- 
kuoti nuo debesies. Tačiau tai tik prielaida. Nežinia, ar pasi- 
sektų. Jie norėtų padaryti porą eksperimentų. Tačiau neturi 
pakankamai tų kristalėlių — o anų, kuriuos paėmė „Ciklo- 
pas", mes negavome... 

— Na, perai, — atsiduso astrogatorius.—- Ne apie tai no- 
rėjau su tavim pakalbėti... Tai, ką čia šnekėsime, pasiliks 
tarp mūsų. Taip? 

— Taip..—iš lėto pasakė Rohanas ir vėl neramiai su- 
kluso. Astrogatorius jau nebežiūrėjo į jį, tarsi nesiryždamas 
pradėti. 

— Aš dar neapsisprendžiau — staiga pasakė jis.— Kas 
nors kitas mano vietoje mestų monetą. Grįžti — negrįžti... 
Bet aš nenoriu. Žinau, kad tu dažnai nesutinki su mano nuo- 
mone... 

Rohanas prasižiojo, tačiau Horpachas, mostelėdamas ran- 
ka, jį sustabdė. 

— Ne, ne... Štai proga. Duodu ją tau. Nuspręsi tu. Kaip 
pasakysi, taip padarysiu. 

Jis pažvelgė Rohanui į akis, o savąsias tuojau pat uždengė 
sunkiais vokais. 

— Kaip tai... aš? — sumurmėjo Rohanas. Jis tikėjosi visko. 
tiktai ne šito. 

— Taip, tu. Mes, žinoma, susitarėme: tai liks tarp mūsų. 
Tu nuspręsi, o aš įvykdysiu. Aš atsakysiu už tą sprendimą 
Bazėje. Geros sąlygos, teisybė? 

— Jūs... rimtai sakote? — paklausė Rohanas, tik norėda- 
mas laimėti laiko, nes ir taip žinojo, kad visa tai tiesa. 

— Taip. Jeigu tavęs nepažinčiau, duočiau tau laiko... Bet 
žinau, kad tu vaikštai ir galvoji savo... Kad jau seniai nu- 
sprendei... tačiau gal iš tavęs to neištraukčiau. Todėl pasaky- 
si man čia, tuojau pat... Nes tai yra įsakymas. Šiuo momentu 

tu būsi ,„Nenugalimojo“ vadas... Nenori iš karto. Gerai. Duo- 
du minutę laiko. 

Horpachas atsistojo, priėjo prie prausyklos, delnu pasi- 
trynė žandus, kad net sučežėjo tarp pirštų žila barzda, ir kaip 
niekur nieko pradėjo skustis elektrine mašinėle. Žiūrėjo 
į veidrodį. . 

Rohanas ir matė, ir kartu nematė. Pirmiausia jisai ėmė 
pykti ant Horpacho, kuris taip negailestingai pasielgė su 
juo, duodamas teisę, o, tikriau sakant, įpareigodamas nu- 
spręsti, surišdamas duotu žodžiu ir kartu iš anksto prisiim- 
damas visą atsakomybę. Rohanas pažinojo jį gerai ir supra- 
to, jog visa tai gerai apgalvota ir dabar jau nebepakeičiama. 
Sekundės bėgo, ir netrukus, tuojau pat, reikėjo kalbėti, o jis 
nieko nežinojo. Visi argumentai, kuriuos taip noriai jis būtų 
sviedęs astrogatoriui į veidą, kuriuos jis krovė kaip geleži- 
nes plytas naktinių apmąstymų metu, dingo. Keturi žmonės 
žuvo — tai buvo beveik tikra. Jeigu ne tas „beveik“, nerei- 
kėtų nieko svarstyti, spėlioti, paprasčiausiai jie išskristų 
švintant. Tačiau dabar šio „beveik“ reikšmė pradėjo didėti. 
Kol buvo greta Horpacho, jis manė, kad reikia nedelsiant 
startuoti. O dabar jautė, kad šitoks įsakymas įstrigs gerk- 
lėje. Žinojo, kad tai būtų ne Regio klausimo pabaiga, bet 
pradžia. Tai neturėjo nieko bendra su atsakomybe prieš Ba- 
zę. Tie keturi žmonės pasiliktų laive, jau niekada nebūtų 
taip, kaip anksčiau. Įgula norėjo grįžti. Tačiau jis prisiminė 
savo naktinę klajonę ir suprato, kad po kurio laiko žmonės 
pradėtų apie tai galvoti, o paskiau kalbėti. „Matote? — sa- 
kytų jie.— Jis paliko keturis žmones ir startavo.“ Visa kita 
neturėtų reikšmės. Kiekvienas žmogus turėjo žinoti, kad kiti 
jo nepaliks jokiomis aplinkybėmis. Kad galima viską pra- 
laimėti, tačiau visi įgulos nariai turi būti denyje — gyvi ir 
mirusieji. Šios taisyklės nuostatuose nebuvo. Tačiau, jeigu 
šitaip nebūtų elgiamasi, niekas negalėtų skristi. 

— Aš klausau, — pasakė Horpachas. 

Jis padėjo skutimosi mašinėlę ir atsisėdo priešais Rohaną. 
Šis apsilaižė. , 

— Reikia pamėginti.., 

— Ką? 

— Surasti juos... 

Taip ir įvyko. Jis žinojo, kad astrogatorius jam nesiprie- 
šins. Dabar jis buvo visiškai tikras, kad kaip tik to Horpa- 
chas ir tikėjosi, kad padarė tai tyčia. Kad rizikuodamas 
neliktų vienišas? 

— Anuos. Suprantu. Gerai. 

— Bet reikalingas planas. Kažkoks būdas, protingas... 

— Ligi šiol buvome protingi,— pasakė Horpachas.— Rc- 
zultatus žinai. 

— Ar galiu aš pasakyti? 

— Klausau. 

— Šiąnakt buvau strategų pasitarime. Teisingiau sakant, 
girdėjau... pagaliau tiek to. Jie ruošia įvairius debesies ani- 
hiliavimo variantus... Bet svarbu juk ne jį sunaikinti, o su- 
rasti tuos keturis žmones. Jeigu bus pradėtos kažkokios anti- 
protoninės žudynės, tai, net jei kuris nors iš jų dar gyvas, 
iš antro tokio pragaro sveikas tikrai neišeis. Niekas. Tai 
neįmanoma... 

— Ir aš taip pat manau,—-iš lėto pasakė astrogatorius. 

— Jūs taip pat!? Tai gerai... Vadinasi? 

Horpachas tylėjo. 

— Ar jie... ar rado kokį nors kitą sprendimą? 

— Jie...? Ne. 

Rohanas norėjo dar kažko klausti, tačiau nedrįso. Žodžiai 
sustingo lūpose. Horpachas žiūrėjo į jį, tartum kažko lauk- 
damas. Tačiau Rohanas nieko nežinojo — argi vadas manytų, 
kad jis pats savo iniciatyva galėtų sugalvoti ką nors geres- 
nio už visus mokslininkus, kibernetikus ir strategus drauge 
su jų elektroninėmis smegenimis? Tai buvo nesąmonė. Tačiau 
astrogatorius kantriai žiūrėjo į jį. Abu tylėjo. Visiškoje ty- 
loje vanduo vienodais tarpais nepaprastai garsiai lašėjo iš 
čiaupo. Ir nuo to tylėjimo Rohanui į skruostus padvelkė ta- 
rytum koks šaltis. Žiūrėdamas į ašarotas, dabar neapsakomai 
senas Horpacho akis, jis pajuto, kad visas veidas, jo oda 
nuo kaklo. per žandikaulius pradėjo trauktis, darytis tarsi 

ankšta. Rohanas jau nieko nebematė, tik šias akis. Jis jau 
žinojo..: 

Jis iš lėto linktelėjo galvą. Tartum sakydamas „Taip.“ 
„Supranti?“— klausė astrogatoriaus žvilgsnis. „Suprantu“,— 
žvilgsniu atsakė Rohanas. Tačiau kuo geriau suprato astro- 
gatorių, tuo labiau jautė, kad to negali būti, kad šito niekas 
neturi teisės reikalauti iš jo, net jis pats. Taigi jis vis tylėjo. 
Tylėjo, tačiau šiuokart jau apsimesdamas, kad nieko nesu- 
pranta, nieko nežino; laikėsi įsikibęs tos naivios vilties, kad, 
jeigu nieko nebuvo pasakyta, tai to, kas perėjo iš akių į akis, 
galima išsiginti. Galima pameluoti, kad nesuprato, nes jis 
suvokė, jautė, kad Horpachas niekada šito pats nepasakys. 
Tačiau šis tai matė, matė viską. Juodu sėdėjo nejudėdami, 
Horpacho žvilgsnis sušvelnėjo, jame nebuvo nei laukimo, nei 
atkaklaus raginimo, o tik užuojauta. Jis tartum sakė: „Su- 
prantu. Gerai. Tegu būna ir taip.“ Vadas nuleido akis. Dar 
valandėlė, ir ši neištarta frazė galėjo dingti, juodu vėl būtų 
galėję elgtis taip, lyg visai nieko nebūtų įvykę. Tačiau tas 
nukreiptas žvilgsnis nulėmė. Rohanas išgirdo savo paties 
balsą, 

— Vyksiu,— pasakė jis. 

Horpachas sunkiai atsikvėpė, bet Rohanas, išsigandęs sa- 
vo paties žodžio, to nepastebėjo. 

— Ne, — tarė Horpachas.— Šitaip nevyksi... 

Rohanas tylėjo, " 

— Tau negalėjau to pasakyti...— pradėjo astrogatorius.— 
Taip pat negalėjau ieškoti savanorio. Neturiu teisės. Bet jau 
pats dabar žinai, kad šitaip negalime išskristi. Tiktai vienas, 
vienui vienas žmogus tegali ten įeiti... ir grįžti. Be šalmo, be 
mašinų, be ginklo. 

Rohanas vos begirdėjo, ką jis sako. 

— Dabar pasakysiu tau savo planą. Apgalvosi. Galėsi at- 
mesti, nes kolei kas tatai vis dar lieka tarp mudviejų. Aš vis- 
ką įsivaizduoju šitaip. Silikoninis deguonies aparatas. Jokių 
metalų. Nusiųsiu ten du visureigius, be žmonių. Jie sutelks 
ant savęs debesį, kuris juos sunaikins. Tuo metu vyks trečias 
visureigis. Su žmogumi. Tai, žinoma, didžiausia rizika, nes 

reikia privažiuoti kiek galima arčiau, kad turėtum laiko žy- 
giui per dykumą. Deguonies atsargų pakaks aštuoniolikai 
valandų. Čia turiu viso tarpeklio ir apylinkės fotogramas. 
Manau, kad nereikia eiti ligšiolinių ekspedicijų keliu, o nu- 
važiuoti kuo arčiau prie plokščiakalnio šiaurinio pakraščio 
ir iš ten pėsčiomis leistis per uolas žemyn. Iki viršutinės 
tarpeklio dalies. Jeigu jie iš viso kur nors yra, tai tik ten. 
Ten jie galėjo išlikti gyvi. Vietovė sunkiai pereinama, daug 
urvų ir plyšių. Jeigu rastume visus, arba tiktai kurį nors 
vieną... 

— Taigi. Kaip juos paimti? — paklausė Rohanas, jausda- 
mas pasitenkinimą, kurio negalėjo nugalėti. Šioje vietoje pla- 
nas iro. Kaip lengvai aukojo jį Horpachas... 

— Turėsi atitinkamą priemonę, kuri truputį apsvaigins. Yra 
toks dalykas. Žinoma, jis bus reikalingas tik tada, jeigu atras- 
tasis nenorės eiti. Laimė, tokioje būklėje jie gali vaikščioti. 

„Laimė.../— pagalvojo Rohanas. Jis sugniaužė kumščius 
po stalu, stengdamasis, kad Horpachas to nepastebėtų. Jis 
nė kiek nebijojo. Dar nebijojo. Visa tai buvo pernelyg ne- 
realu... 

— O jeigu debesis... susidomėtų tavimi, nejudėdamas at- 
sigulk ant žemės. Galvojau apie kokį nors preparatą tokiam 
atvejui, tačiau jis veiktų per daug pavėluotai. Belieka toji 
galvos apsauga, tasai srovinis simuliantas, apie kurį kalbėjo 
Saksas... 

— Ar toks dalykas jau yra?..— paklausė Rohanas. 

Horpachas suprato slaptą šio klausimo prasmę. Tačiau liko 
ramus. 

— Ne. Bet galima padaryti per valandą. Tai plaukuose pa- 
slėptas tinklelis. Aparatukas, generuojantis srovės ritmus, bus 
įsiūtas į.kombinezono apykaklę. Dabar... duosiu tau valandą 
laiko. Duočiau daugiau, tačiau kas valanda šansai juos išgel- 
bėti mažėja. Tr taip jau jie labai menki. Kada nuspręsi? 

— Jau nusprendžiau. 

— Nekvailiok. Ar negirdi, ką tau sakau? Visa tai buvo tik 
tam, kad suprastum, jog mums dar negalima startuoti.., 

— Juk žinote, kad aš ir taip vyksiu.., “ 

— Nevyksi, jeigu tau neleisiu. Neužmiršk, kad vis dar 
aš čia esu vadas. Mums iškilo problema, kuri neleidžia skai- 
tytis su kieno nors ambicija. 

— Suprantu, — pasakė Rohanas.— Jūs nenorite, kad jaus- 
čiausi priverstas?..— Gerai. Todėl aš... bet tai, ką kalbame, 
vis dar saisto duotas žodis? 

— Taip. 

— Todėl noriu žinoti, ką jūs darytumėte mano vietoje. 
Pasikeiskime... priešingai, negu buvome prieš valandėlę... 

Kurį laiką Horpachas tylėjo. 

— O jeigu pasakyčiau tau kad nevykčiau? 

— Tai ir aš nevyksiu. Bet žinau, kad pasakysite tiesą... 

— Tai nevyksi? Žodis? Ne, ne... Žinau, kad tai nereika- 
linga... 

Astrogatorius atsistojo. Tada atsistojo ir Rohanas. 

— Jūs man neatsakėte. 

Astrogatorius žiūrėjo į jį. Jis buvo aukštesnis, visas di- 
desnis ir platesnių pečių. Jo akys vėl atrodė tokios pat išvar- 
gusios, kaip ir pokalbio pradžioje. 

— Gali eiti, — pasakė jis. 

Rohanas staiga išsitiesė ir žengė link durų. Astrogatorius 
sujudėjo, lyg norėdamas jį sulaikyti, paimti už rankos, tačiau 
Rohanas to nepastebėjo. Jis išėjo, o Horpachas liko neju- 
dėdamas prie užsidarančių durų ir ilgai šitaip stovėjo... 


t 


= 2 „NENUGALIMASIS““ 


Auštant nuo panduso nuriedėjo pirmieji du visureigiai. Smė- 
lio kalvos įsaulyje buvo dar juodos kaip nakties tamsa. Jėgų 
laukas prasivėrė, praleido mašinas ir vėl užsisklendė, suži- 
bęs žydromis ugnelėmis. Ant trečiojo visureigio užpakalinio 
laiptelio, prie pat kreiserio paskuigalio, be šalmo ir apsau- 
ginių akinių, tik su kombinezonu ir maža deguonies aparato 
kauke sėdėjo Rohanas, sunertomis rankomis apkabinęs ke- 
lius,— šitaip jam buvo patogiau žiūrėti į šokinėjančią se- 
kundmačio rodyklę. 

Kairėje viršutinėje kombinezono kišenėje jis turėjo kė- 
turias ampules, dešinėje — plokščių maistingo koncentrato 
tablečių, o antkelių kišenės buvo prikimštos smulkių įrankių; 
ten buvo spinduliavimo indikatorius, mažas magnetinis ma- 
tuoklis, kompasas, ir ne didesnis už pašto atviruką mikrofoto- 
grametrinis vietovės žemėlapis, į kurį žiūrėti reikėjo pro stip- 
rią lupą. Jis buvo apsijuosęs šešialinka plonutėlio plastmasi- 
nio lyno vija, o visoje aprangoje nebuvo jokių metalinių da- 
lių. Plaukuose paslėpto vielinio tinkliuko jis visai nejautė — 
nebent kai tyčia pajudindavo galvos odą; nejautė ir cirku- 
liuojančios jame srovės, bet, pridėjęs prie jo pirštą, galėjo 
tikrinti apykaklėn įsiūto mikrogeneratoriaus darbą — šis kie- 
tas cilindrėlis tolygiai tiksėjo, ir palietęs galėjai jausti jo 
pulsą. Ž 

Rytuose pasirodė raudonas rėžis, papūtė vėjas, užgriebda- 
mas smėlėtas kalvų viršūnės. Horizonte kyšantis žemas kra- 
terio piūklas tarsi tirpte tirpo gaisuose. Rohanas pakėlė galvą. 
Abipusis ryšys su laivu nebuvo numatytas, nes siųstuvas tuoj 
pat išduotų jo vietą. Tačiau ausyje jis buvo įsikišęs mažutį 
kaip vaisiaus kauliukas imtuvėlį. „,Nenugalimasis“ bent ret- 
karčiais galėjo siųsti jam savo signalus. Kaip tik dabar apa- 
ratėlis prabilo, ir atrodė, kad balsas skamba pačioje galvoje. 

— Dėmesio, Rohanai. Čia Horpachas... Priekiniai indika- 
toriai registruoja, kad ėmė didėti magnetinis aktyvumas. Tur 
būt, visureigiai jau po debesim... siunčiu zondą... 

Rohanas žiūrėjo į šviesėjanti dangų. Jis nepastebėjo, kaip 
startavo raketa, kuri staiga vertikaliai pakilo į viršų, palik- 
dama paskui save plonytę baltų dūmų juostą ir jais padeng- 
dama laivo viršūnę. Nepaprastu greičiu ji nulėkė į šiaurės 
rytus. Slinko minutės. Pusė išsipūtusio blausios saulės disko 
jau tarsi apžargomis sėdėjo ant kraterio pylimo. 

— Nedidelis debesis puola pirmąjį visureigį... — pasigirdo 
balsas galvoje.— Antrasis kol kas eina be kliūčių... pirmasis 
artėja prie uolinių vartų... Dėmesio! Šiuo momentu jau nebe- 
kontroliuojame pirmojo. Netekome ir optinės kontrolės — de- 
besis jį uždengė. Antrasis prieina posūkį prie šeštojo susiaurė- 
jimo... jo nepuola... prasidėjo! Nekontroliuojame antrojo. Jau 

ji uždengė... Rohanai! Dėmesio! Tavo visureigis pajudės po 
penkiolikos sekundžių => nuo šiol veiksi savo nuožiūra, Įjun- 
giu starto automatą — sėkmės... 

Horpacho balsas staiga nutilo. Jį pakeitė mechaniškas, se- 
kundes skaičiuojantis tiksėjimas. Rohanas atsisėdo geriau, 
atsirėmė kojomis, įkišo ranką į elektrinę kilpą, pritvirtintą 
prie viršutinių visureigio turėklų. Lengva mašina staiga virp- 
telėjo ir lygiai nuriedėjo pirmyn. Visus žmones Horpachas 
laikė laivo viduje, už tai Rohanas buvo jam dėkingas, nes la- 
bai sunku būtų buvę atsisveikinti. Įsitvirtinęs ant visureigio 
šokinėjančio laiptelio, jis matė tiktai didžiulę, iš lėto mažė- 
jančią „Nenugalimojo“ koloną. Žydri atšvaitai, kurie prieš va- 
landėlę suvirpėjo kalvų šlaituose, rodė, kad mašina kaip tik 
važiuoja pro jėgų lauko ribą. Tačiau tuojau po to greitis pa- 
didėjo, ir balioninių padangų sukeltas rudas debesis užstojo 
reginį; virš jo Rohanas vos įžiūrėjo prasišviečiantį dangų. 
Tai nežadėjo nieko gero — jį galėjo užpulti net nežinia kada. 
Taigi, užuot sėdėjęs, kaip buvo užplanuota, jis apsigręžė, al- 
sistojo ir, laikydamasis už turėklų, ėmė stovėti ant laiptelio. 
Šitaip jis galėjo per plokščią tuščio, be žmonių važiuojančio 
visureigio keterą stebėti priešais slenkančią dykumą. Mašina 
lėkė didžiausiu greičiu, šokuodama ir trūkčiodama taip, kad 
Rohanui teko laikytis iš visų jėgų. Variklio beveik nesigirdė- 
jo, tiktai aplink galvą švilpė vėjas, smiltys čaižė akis, o iš 
abiejų mašinos pusių kilo smėlio fontanai, sudarydami neper- 
matomą sieną. Todėl jis net nepajuto, kada atsidūrė ūž krate- | 
rio žiedo. Matyti, visureigis pralėkė pro vieną smėlėtą jo anga 
šiauriniame pylime. 

Staiga pasigirdo artėjantis melodingas signalas: tai veikė 
siųstuvas telezonde, kuris buvo paleistas kažkur į tokį aukštį, 
jog Rohanas jo niekaip nepamatė danguje, nors ir labai žiūrė- 
jo. Matyt, zondas iškilo aukštai, kad neatkreiptų debesies dė- 
mesio. Jis buvo būtinai reikalingas — kitaip laivas negalėjo 
valdyti visureigio. Kad lengviau būtų orientuotis, užpakalinė 
mašinos sienelė turėjo specialiai įtaisytą spidometrą. Nuvažia- 
vęs devyniolika kilometrų, Rohanas kiekvienu momentu ėmė 
laukti pasirodant pirmųjų uolų. Tačiau žemai kabantis saulės 

diskas, ligi šiol dešinėje pusėje vos raudonavės pro kylančias 
dulkes, šiek tiek pasislinko atgal. Vadinasi, visureigis suko 
į kairę. Veltui Rohanas stengėsi įspėti, ar šis posūkis atitinka 
anksčiau nubrėžią kursą, ar vairinėįe žmonės pastebėjo kaž- 
kokį nenumatytą debesies manevrą ir nori visureigį nuo jo 
nukreipti. Po valandėlės saulė dingo už pirmos nuotakios uolų 
keteros. Paskiau vėl pasirodė. Istrižų spindulių apšviestas 
kraštovaizdis atrodė klaikus ir panašus į tą, kurį Rohanas 
matė per paskutinę išvyką. Tačiau tada jis stebėjo jį iš dides- 
nio aukščio — iš transporterio bokštelio. Staiga visureigį pra- 
dėjo baisiai mėtyti, Rohanas keletą kartų skaudžiai atsitrenkė 
krūtine į šarvus. Jis įtempė visas jėgas, kad dėl šitokio pašė- 
lusio kratymo, kurio neįstengė amortizuoti net balioninės pa- 
dangos, nenulėktų nuo siauro laiptelio. Ratai šokinėjo per 
akmenis, aukštai į orą mėtė žvyrą, triukšmingai žėrė jį į šlaito 
apačią, tarpais pašėlusiai buksavo. Rohanui atrodė, kad šis 
pragariškas važiavimas matyti už daugelio kilometrų aplinkui, 
ir jis rimtai pradėjo galvoti, ar nesulaikius mašinos — čia pat 
žemiau peties kyšojo išvesta į lauko pusę stabdžio rankena — 
ir neiššokus. Bet tada reikėtų daug kilometrų žygiuoti pėsčio- 
mis, ir menka galimybė greitai pasiekti tikslą dar labiau su- 
mažėtų. Todėl, sukandęs dantis, rankomis mėšlungiškai spaus- 
damas rankenas, kurios jau visai nebeatrodė tokios patikimos, 
kaip anksčiau, jis tik prisimerkęs žiūrėjo per plokščią maši- 
nos keterą į šlaito viršų. Retkarčiais radiozondo melodija pri- 
tildavo, tačiau jis, matyt, sklandė virš Rohano, nes visureigis 
vikriai manevravo, apeidamas uolų sąvartynus, kartais pa- 
svirdavo į šoną, sumažindavo greitį ir vėl iš visų jėgų imdavo 
ropšti į kalną. 

Spidometras rodė, kad nuvažiuoti 27 kilometrai. Žemėla- 
pyje nurodytas kelias sudarė 60 kilometrų, bet tikriausiai bu- 
vo ilgesnis dėl daugybės zigzagų ir posūkių. Smėlio dabar jau 
nesimatė nė žymės; didžiulis, beveik nešildantis saulės diskas, 
vis dar siekiąs uolų piūklą, kybojo sunkiai ir tarytum grės- 
mingai: mašina įnirtingai veržėsi per nuobirų krūvas, kartais 
įsmukdama kartu su girgždančia lava; padangos švilpdamos 
kaukė, bejėgiškai besitrindamos į akmenis vis. stačiau kylan- 

čioje įkalnėje. 29 kilometrai — be melodingo zondo signalo, 
Rohanas nieko negirdėjo. „Nenugalimasis“ tylėjo. Kodėl? Jam 
atrodė, kad neryškus juosvų kontūrų skardis po raudona 
saule — tai viršutinis tarpeklio kraštas, kur reikėjo išlipti, tik 
ne čia, o žymiai aukščiau, iš šiaurės pusės. 30 kilometrų. 
Šiaip ar taip, Rohanas nematė jokio juodojo debesies. Jis, 
matyt, jau-buvo susidorojęs su abiem pirmosiomis mašinomis. 
O gal paprastai paliko jas, pasitenkinęs tuo, kad užblokavo 
ryšį ir atskyrė nuo laivo? Visureigis blaškėsi, tartum nevilties 
apimtas žvėris; kartais nuo maksimaliu greičiu dirbančio va-. 
riklio vibracijos Rohanui pasidarydavo šleikštu. Tempas vis 
mažėjo, tačiau ir taip jis važiavo nuostabiai gerai. Gal reikėjo 
panaudoti mašiną ant oro pagalvės? Tačiau ji perdaug didelė 
ir sunki, o, be to, neverta apie tai galvoti, nes dabar jau nieko 
negalima pakeisti... 

Jis norėjo žvilgtelėti į laikrodį, bet negalėjo nė sekundei 
pakelti prie akių rankos. Kad ne taip kratytų, teko stovėti 
sulenkus per kelius kojas. Staiga mašina pašoko į viršų ir 
galvotrūkčiais griuvo kartu į šoną ir žemyn, stabdžiai sužvie- 
gė, bet uolų nuolaužos jau lėkė iš visų pusių, žvangindamos 
plono šarvo plokštes; visureigis staigiai pasisuko, užmetė 
užpakalį ir kurį laiką riedėjo šonu per nuolaužų srautą, paskui 
truputį sustojo... i i 

Mašina pamažu išsikapanojo ir vėl ėmė atkakliai kopti 
į šlaito viršų. Dabar Rohanas jau matė tarpeklį. Pažino jį iš 
juosvų biauriosios tankynės lopų, kurie dengė stačias uolas. 
Iki tarpeklio krašto buvo gal koks pusmylis. Trisdešimt ketvir- 
tas kilometras... : 

Šlaitas, kurį dar reikėjo pravažiuoti, atrodė kaip ištisa 
“chaotiškai suverstų griuvėsių jūra. Atrodė neįtikima, kad 
mašina suras tarp jų kelią. Rohanas jau nebežiūrejo, kur pa- 
vyktų pravažiuoti, nes vis vien negalėjo manevruoti visurei- 
giu. Stengėsi tiktai nenuleisti akių nuo supančių prarają uolų. 
Bet kurią akimirką iš ten galėjo išlįsti juodasis debesis. 

— Rohanai... Rohanai...— staiga išgirdo jis. Širdis. suplakė 
smarkiau. Iš balso pažino, kad tai Horpachas.— Galimas daik- 
tas, visureigis tavęs nenuveš, kur reikia. Iš čia sunku tiksliai 

nustatyti šlaito nuolydį, bet atrodo, kad važiuoti galėsi tik 
penkis ar šešis kilometrus — kai visureigis įstrigs, toliau eisi 
pėsčias... Kartoju... 

FHlorpachas dar kartą pasakė tą patį. 

„Daugiausia 42—43 kilometrai... man liks beveik ans 
lika — šioje vietovėje reikės mažiausiai keturių valandų, jei- 
gu ne daugiau, — žaibo greitumu SeslagčiSWo Rohanas.— Bet 
gal jie klysta, gal visureigis praeis... 

Balsas nutilo, ir vėl buvo girdėti tik ritmingai besikartojąs 
melodingas zondo garsas. Rohanas sukando kaukės kandiklį, 
nes dėl smarkaus kratymo jis iš vidaus trynė burną. Saulė jau 
nesiekė artimiausio kalno, bet ir nekilo aukštyn. Akyse šmėkš- 
čiojo didesni ir mažesni akmenys, uolų plokštės, tarpais už- 
slinkdavo tamsus šešėlis. Mašina dabar riedėjo daug lėčiau. 
„Pažvelgęs aukštyn, Rohanas išvydo danguje besisklaidančius 
mažus plunksninius debesis. Ten švietė. keletas žvaigždžių. 
Staiga visureigiui atsitiko kažkas keista. Užpakalinė dalis nu- 
smuko, priekis ėmė kilti į viršų... valandėlę jis visas sverdėjo, 
lyg piestu atsistojęs arklys... Dar sekundė, ir gal būtų griuvęs, 
palaidodamas po savimi Rohaną, jeigu šis nebūtų staiga iš- 
šokęs. Jis krito ant kelių ir rankų, pro storas apsaugines pirš- 
tines bei antkelius pajuto skaudų smūgį ir, nučiuožęs žvirgž- 
dynu apie du metrus, pagaliau sustojo. Visureigis dar kartą 
suspiegė ratais ir apmirė. 

— Dėmesio... Rohanai... tai 39 kilometras... Toliau mašina 
nepraeis — eisi pėsčias... susiorientuosi pagal žemėlapį... vi- 
sureigis liks šioje vietoje — tam atvejui, jei kitaip negalėtum 
grįžti... esi 46 ir 192 koordinatų susikirtime... 

Rohanas palengva atsistojo. Skaudėjo visus raumenis. Ta- 
čiau tik pirmi žingsniai buvo sunkūs; pamažu išsijudino. No- 
rėjo kuo greičiausiai pasišalinti nuo visureigio, įstrigusio tarp - 
dviejų uolos plokščių. Atsisėdo po didžiuliu obeliskų, išsi- 
traukė iš kišėnės žemėlapį ir pamėgino orientuotis. Tai buvo 
nelengva. Pagaliau surado savo vietą. Iki tarpeklio viršutinio 
krašto tiešia linija buvo koks kilometras, bet šioje vietoje 
nusileisti apačion negalėjai nė svajoti — šlaitus visur ištisai 
dengė metalinė tankynė. Todėl jis nuėjo į viršų, visą laiką 

galvodamas, ar nepamėginus nusileisti į tarpeklio dugną ar- 
čiau numatytos vietos. Iki tikslo tada reikėtų eiti mažiausiai 
keturias valandas. Net jeigu pasisektų grįžti visureigiu, kelio- 
nei atgal reikėtų sugaišti dar penkias valandas, o kiek laiko 
atimtų nusileidimas į tarpeklį, jau nekalbant apie dingusiųjų 
ieškojimą? Staiga visas planas pasirodė visiškai beprasmis. Tai 
buvo ir tuščias, ir kartu herojiškas gestas, kuriuo Horpachas, 
paaukodamas jį, galėjo nuraminti savo paties sąžinę. Kurį lai- 
ką Rohaną buvo apėmęs toks įniršis (juk leidosi apgaunamas,. 
lyg koks pienburnis, nes astrogatorius viską numatė iš anksto), 
kad jis beveik nematė nieko aplinkui. Paskui pamažu nusi- 
ramino. 

„Kelio atgal nėra,-- kartojo pats sau.— Pamėginsiu. Jeigu 
nepavyks nusileisti, jeigu nieko nerasiu iki trečios, — grįšiu.“ 

Buvo penkiolika minučių aštuntos. Rohanas stengėsi eiti di- 
deliais ir vienodais žingsniais, bet neskubėdamas, kad nesuvar- 
totų per daug deguonies. Ant dešinės rankos riešo prisisegė 
kompasą, kad nenukryptų nuo pasirinktos krypties. Tačiau ke- 
letą kartų teko apeiti plyšius su statmenais kraštais. Traukos 
jėga Regyje buvo žymiai mažesnė, negu Žemėje, todėl net 
tokioje sunkioje vietovėje eiti sekėsi palyginti lengvai. Saulė 
pakilo aukščiau. Rohano klausa, pripratusi prie nuolatinio vi- 
sokių garsų akompanimento, kuriuo, tartum apsauginiu barje- 
ru, lig šiol žygiuose apsupdavo mašinos, dabar buvo tarsi 
apnuoginta ir ypatingai aštri. Kartkartėmis jis tegirdėjo rit- 
mingus ir labai susilpnėjusius zondo signalus, užtat,kiekvienas 
vėjo šuoras į uolų smaigalius dirgino dėmesį, nes atrodė pa- 
našus į taip gerai žinomą ir į atmintį įstrigusį silpną žvang- 
čiojimą. Pamažu Rohanas įsiėjo ir jau galėjo laisvai svarstyti, 
mašinaliai žengdamas nuo akmens ant akmens. Kišenėje bu- 
vo žingsniamatis, bet jis nenorėjo perdaug anksti žiūrėti į jo 
skalę ir nusprendė tai padaryti tik po valandos. Tačiau neiš- 
tvėrė ir jau anksčiau išsitraukė panašų į laikrodį prietaisą. 
Teko skaudžiai nusivilti: nebuvo nuėjęs nė trijų kilometrų. 
Matyt, daug pastangų atėmė kopimas į viršų, ir dėl to žygis 
užsitęsė. „Vadinasi, ne trys ir ne keturios valandos, o mažiau= 
siai dar šešios...'/— pagalvojo jis. Išsiėmė žemėlapį ir priklau- 

Dęs susiorientavo dar kartą. Viršutinis tarpeklio kraštas buvo 
matyti už kokių septynių ar aštuonių šimtų metrų į rytus; jis 
visą laiką ėjo maždaug lygiagrečiai su juo. Vienoje vietoje . 
juodą šlaito tankynę skyrė plonutis vingiuotas ruožas, matyt, 
išdžiūvusio upokšnio vaga. Rohanas pamėgino šią vietą ap- 
žiūrėti geriau. Vėjo gūsiams švilpiant virš galvos, jis klūpo- 
damas valandėlę galvojo. Tartum dar nežinodamas, ką darys, 
atsistojo, mašinaliai įsidėjo žemėlapį į kišenę ir stačiu kampu 
pasuko iš ligi šiol eito kelio tarpeklio skardžių link. 

Prie tylių vėjo nugairintų uolų Rohanas ėjo taip atsargiai, 
tarsi kiekvieną akimirką būtų galėjusi prasiverti žemė. Šlykš- 
ti baimė spaudė širdį. Tačiau jis ėjo, vis taip pat mostaguoda- 
mas rankomis, kurios buvo kraupiai tuščios. Staiga sustojo ir 
pažvelgė į slėnius, į dykumą, kur stovėjo ,,Nenugalimasis“. Jo 
pamatyti negalėjo — laivas buvo už horizonto. Jis tai žinojo, 
tačiau žiūrėjo į parudavusį palei horizontą dangų, iš lėto besi- 
niaukiantį kamuoliniais debesimis. Zondo signalai pasidarė 
tokie silpni, jog nebegalėjai būti tikras, ar tai nėra tiktai ilių- 
Zija. Kodėl ,„Nenugalimasis“ tylėjo? 

„Todėl, kad jau neturi nieko pasakyti tau", — atsakė Roha- 
nas pats sau. Uolų viršūnės panašios į groteskines, erozijos 
išėstas statulas, buvo jau čia pat. Tarpeklis atsivėrė prieš akis 
tarsi didžiulis, labai tamsus griovys; saulės spinduliai dar ne- 
siekė nė pusės juoduma apaugusių uolų. Šen bei ten iš tanky- 
nės šepečio kyšojo baltos, tarsi kalkinės, viršūnėlės. Jis iš kar- 
to apžvelgė visą didžiulį plotą net ligi pat akmenuoto dugno, 
esančio pusantro kilometro gilumoje, ir, pasijutęs visiškai be- 
jėgis ir beginklis, instinktyviai priklaupė, norėdamas priglusti 
prie akmenų ir tarytum pavirsti vienu iš jų. Tatai neturėjo 
prasmės, nes juk nebuvo pavojaus, kad bus pastebėtas. Tai, 
ko reikėjo bijoti, neturėjo akių. Gulėdamas ant šiek tiek 
įšilusios akmens plokštės, jis žiūrėjo apačion. Fotogrametrinis 
žemėlapis buvo visiškai nenaudingas, nes jame vietovė buvo 
pavaizduota iš padangių aukštybių, biaurioje vertikalioje per- 
spektyvoje. Apie nusileidimą siaura proskyna tarp dviejų 
juodųjų tankynių nebuvo ir kalbos. Tam reikėjo turėti ne dvi- 
dešimt penkių, o mažiausiai kokio šimto metrų ilgio lyną, ir 

tai dar būtų reikalingi kokie nors kabliai, plaktukas, o jis nie- 
ko panašaus neturėjo; nebuvo pasiruošęs kopti į uolas. Iš pra- 
džių tasai siauras griovelis leidosi gana patogiai, bet toliau 
nutrūko, dingo iš akių po pakibusia sienos ketera ir pasirodė 
toli apačioje, jau vos matomas pro melsvą ūkaną. Į galvą at- 
ėjo idiotiška mintis — jeigu taip būtų parašiutas... 

Įsispraudęs po dideliu grybo pavidalo akmeniu, Rohanas 
atidžiai dairėsi į abi puses apžiūrinėdamas šlaitus. Tiktai da- 
bar jis pajuto, kad, iš didelės apačioje atsivėrusios tuštumos, 
sklinda švelni šilto oro srovė. Ir iš tiesų, priešais esančių šlai- 
tų kontūrai švelniai virpėjo. Tankynė buvo saulės spindulių 
akumuliatorius. Metęs žvilgsnį į pietvakarius, jis surado vir- 
šūnes stulpų, kurių pagrindai sudarė uolinius vartus — katast- 
rofos vietą. Būtų jų nepažinęs, bet jos, ne taip, kaip visos ki- 
tos uolos, buvo visiškai juodos ir žvilgėjo, lyg padengtos stora 
glazūros pluta. Tuo metu, kai „„Ciklopas“ kovojo su debesimi, 
jų viršutiniai sluoksniai tikriausiai virė nuo karščio... Tačiau 
nei transporterių, nei atominio sprogimo pėdsakų tarpeklio 
dugne jis iš savo vietos nepastebėjo. Šitaip begulint, staiga 
apėmė neviltis: reikėjo nusileisti ten, apačion, o kelio nebuvo. 
Užuot pajutęs palengvėjimą, kad štai gali grįžti ir pasakyti 
astrogatoriui, jog padarė visa, kas buvo galima padaryti, Ro- 
hanas pasiryžo. 

Jis atsistojo. Akies krašteliu sistėbejės, kad tarpeklio gi- 
lumoje kažkas juda, vėl instinktyviai palinko prie akmenų, 
tačiau paskui atsitiesė. „Jeigu visą laiką taip griuvinėsiu 
kniūbsčias, nedaug tenuveiksiu...'— pagalvojo jis. Dabar, ieš- 
kodamas praėjimo, Rohanas ėjo uolos pakraščiu; kas keli šim- 
tai žingsnių pasilenkdavo į tuštumą ir matydavo vis tą patį 
reginį — ten, kur šlaitas leidosi nuožulniau, augo juodi tan- 
kumynai, o kur jų nebuvo, šlaitas leidosi vertikaliai. Kartą 
jam iš po kojos išsprūdo akmuo ir nuriedėjo žemyn. Bematant 
pasipylė kiti, ir nedidelė griūtis bildėdama trenkė į apžėlusią 
sieną už kokio šimto žingsnių žemiau po juo. Iš ten, blyksė- 
dama saulės spinduliuose, išslinko dūmų juosta, išsiskleidė ir 
šitaip valandėlę kybojo ore, tarsi žvalgydamasi, o jis visas nu- 
stėro. Po geros minutės dūmai praretėjo ir be garso sulindo 
į blizgančią tankynę. i 

Buvo beveik devynios, kai, Rohanas, pažvelgęs iš už greti- 
mo akmens, apačioje, pačiame slėnio dugne, kuris čia buvo 
žymiai paplatėjęs, pamatė šviesią judančią dėmelę. Drebančia 
ranka jis išsitraukė iš kišenės mažą sudedamą žiūronėlį ir pa- 
žvelgė... į 

Tai buvo žmogus. Žiūronas didino pernelyg menkai, ir 
Rohanas negalėjo įžiūrėti veido, bet puikiai matė ritmingus 
kojų judesius. Žmogus ėjo iš lėto, truputį šlubčiodamas, tarsi 
. vilkdamas sužeistą koją. Gal reikėjo jam sušukti? Rohanas ne- 
išdrįso. Tiesą sakant, mėgino, bet balsas įstrigo gerklėje. Jis 
neapkentė savęs dėl šios prakeiktos baimės, tačiau žinojo, kad 
dabar jau tikrai nebeeis atgal. Gerai įsidėmėjo, kur žengia 
tasai žmogus (jis ėjo į platėjančio slėnio viršų, kur kūpsojo 
balsvos griūčių krūvos), ir pasileido pakraščiu bėgti ta pačia 
kryptimi, šokinėdamas per akmenis, per žiojinčius plyšius. 
Kandiklis švilpė nuo smarkaus alsavimo, greitai pritrūko oro, 
širdis pradėjo daužytis. „Tai beprotybė, šitaip negalima...!— 
bejėgiškai pagalvojo Rohanas. Jis sulėtino žingsnius, ir kaip 
tik tada priešais, lyg kviesdamas eiti, atsivėrė platus takas. 
Žemiau iš abiejų pusių prie jo šliejosi juodos tankynės, Apa- 
čioje šlaitas statėjo... Gal ten buvo perėja? 

Ką reikia daryti, nulėmė laikrodis: buvo beveik pusė de- 
šimtos. Rohanas pradėjo leistis, iš pradžių žiūrėdamas į pra- 
rają, paskiau, kai šlaitas pasidarė pernelyg status, apsigręžė 
ir ėmė lipti prisilaikydamas rankomis, žingsnis po žingsnio. 
Juodoji tankynė buvo arti ir tarsi degino nejudančia, tylia 
kaitra. Smilkiniuose ūžė. Jis sustojo ant įstrižos akmeninės 
plokštės, įspraudė kairės kojos batą tarp jos ir kitos plokš- 
tės ir pažvelgė žemyn. Apačioje pamatė plačią atbrailą, nuo 
kurios ėjo aiškiai matoma plika uolų ežia, iškilusi viršum sty- 
rinčių negyvų juodųjų krūmynų. Tačiau iki tos išganingos at- 
brailos buvo apie keturiasdešimt metrų. Pasižiūrėjo į viršų: 
jau buvo nusileidęs kokius du šimtus metrų, o gal ir daugiau. 
Širdis smarkiai plakė ir tartum virpino orą. Jis kelis kartus | 
sumirksėjo. Paskiau palengva apčiuopomis ėmė vynioti lyną. 
„Nebūsi gi toks pakvaišęs...'— pasakė kažkoks vidinis balsas. 
Slinkdamas šonu žemyn, jis pasiekė artimausią krūmokšnį. Jo 

aštrios atžalos buvo aprūdijusios, palietus dulkėjo. Rohanas 
pajudino krūmą, galvodamas, kas bus — tas. Tačiau nieko ne- 
atsitiko. Tik pasigirdo šlamesys, sugirgždėjo. Jis patraukė stip- 
riau — krūmas nė iš vietos. Tada apvyniojo jį apačioje lynu 
ir vėl patraukė... Staiga padrąsėjęs, apvyniojo antrą ir trečią 
krūmokšnį, atsispyrė ir patempė iš visų jėgų. Įsikibę į praski- 
lusį akmenį, jie laikėsi stipriai. Rohanas pradėjo leistis, iš 
pradžių dar galėjo padais atsispirti į uolą, bet netrukus susiū-- 
bavo ir pakibo orė. Vis greičiau leisdamas lyną po keliu, de- 
šine ranka jį prilaikydamas ir atidžiai žiūrėdamas apačion, pa- 
galiau nusileido ant atbrailos. Dabar pamėgino atpalaiduoti 
lyną, traukdamas už vieno galo. Krūmai neleido. Jis patraukė 
kelis kartus. Užsikirto. Tada Rohanas atsisėdo apžargomis ant 
atbrailos ir patraukė visu kūno svoriu. Staiga, šaižiai švilpda- 
mas, lynas nulėkė oru ir tvojo per sprandą. Rohanas visas su- 
siūbavo. Po to keletą minučių sėdėjo, nesiryždamas eiti, nes 
kojos buvo labai nusilpusios. Besėdėdamas vėl pamatė apa- 
čioje žingsniuojančią figūrėlę, kuri dabar buvo jau truputį 
didesnė. Jam pasirodė keista, kad ji tokia šviesi, o galvos for- 
ma, teisingiau sakant, kepurė, kažkokia savotiška, 


Rohanas būtų klydęs, galvodamas, kad blogiausia jau pra- 
ėjo. Tiesą sakant, jis taip negalvojo. Vis dėlto turėjo tokią 
viltį, kuri, kaip paskui paaiškėjo, buvo klaidinga. Toliau eiti 
sekėsi žymiai lengviau, techniškai, bet vietoj negyvų aprūdi- 
jusių krūmokšnių, atsirado kažkokiu riebiu juodumu žvilganti 
vielų raizgalynė, apkibusi tais gumbeliais, nelyginant mažy- 
čiais vaisiais, kuriuos jis iš karto pažino. 

Kartkartėmis, tyliai zvimbčiodami, iš jų pakildavo dūme- 
liai ir sukdavosi ore; tada jis apmirdavo, bet neilgam, nes 
kitaip niekada nebūtų pasiekęs tarpeklio dugno. Kurį laiką 
jis slinko apžargomis, kaip ant arklio, paskiau ežia pasidarė 
platesnė ir ne tokia staigi, tad jau buvo galima ja žingsniuoti 
žemyn, nors ir vargingai, prisilaikant rankomis. Bet jis beveik 
nesuvokė atskirų šio ilgo nusileidimo etapų, kadangi visas dė- 
mesys buvo išsklaidytas, iš karto nukreiptas į abi puses. Kar- 
tais reikėdavo praeiti taip arti knibždančių krūmų, kad še- 
petinės jų vielelės brūžuodavo kombinezono klostes. Tačiau 

viršuje plaukioją ir prieš saulę žaižaruoją debesėliai nė karto 
prie jo neprisiartino, 

Kai pagaliau Rohanas išėjo ant nuogriuvų, esančių vos 
už kelių šimtų žingsnių nuo dugno, baltuojančio sausais it 
kaulas žvirgždukais, baigėsi dvylikta valanda. Juodųjų krūmų 
zona liko viršuje; atšlaitė, nuo kurios nusileido, ligi pusės bu- 
vo apšviesta aukštai pakilusios saulės. Dabar jis galėjo nusta- 
tyti, kiek nuėjo kelio, tačiau net neatsigręžė atgal pažiūrėti, 
Bėgte pasileido žemyn, stengdamasis kuo sparčiau statyti ko- 
jas, šokinėti, nuo akmens ant akmens, bet didžiulė, judri nuo- 
birų masė čežėdama ėmė slinkti drauge, bildėjo kaskart gar- 
staiga prasiskyrė, ir jis, griūdamas taip, kad net deguonies 
kaukė nuslinko į šalį, nusirito žemyn keliolika metrų. Nors 
ir susitrenkęs, jis jau buvo bešokąs bėgti, bijodamas, jog tas, 
kurį matė nuo kalno, dings iš akių (abu šlaitai, o ypač esantis 
priešais, buvo pilni juodų urvų), kai jį kažkas įspėjo, ir jis, dar 
nieko nesupratęs, vėl griuvo ant smailių akmenų ir šitaip liko 
gulėti išskėtęs rankas. Iš viršaus nukrito nedidelis šešėlis, ir, 
vis garsėjant gaudimui, kuris monotoniškai skambėjo visais 
registrais, pradedant švilpimu ir baigiant baubimu, jį apgaubė 
juodas beformis kamuolys. Gal reikėjo užsimerkti, bet jis to 
nepadarė. Paskutinę akimirką pagalvojo, kad tik nuo smar- 
kaus griuvimo nebūtų sugedęs į kombinezoną įsiūtas apara- 
tukas. Po to gulėjo visiškai nejudėdamas, tikriausiai taip, kaip 
pats sau buvo įsakęs. Nepajudino net akių, tačiau matė, kaip 
besispiečiąs debesis pakibo čia pat viršuje, kaip išleido že- 
myn tingiai besiraitančią atšaką. Jos galą jis pamatė iš arti — 
atrodė, kaip žvilgančio tamsaus verpeto kiaurymė. Paskiau 
pajuto, kaip prie galvos, prie žandų, prie viso veido daugelyje 
vietų padvelkė drungnas oras, tartum į milijonus srovelių iš- 
skaidytas atodūsis. Kažkas švelniai palietė kombinezoną prie 
krūtinės, ir jį apgaubė beveik visiška tamsa. Staiga toji lyg 
miniatiūrinis straublys besiraitanti atšaka vėl sulindo į debesį. 
Zvimbimas pasidarė šaižus. Spengė kažkur pačioje galvoje, 
ir nuo to net maudė dantis. Pagaliau aptilo. Debesis kilo be- 
veik statmenai į viršų, virto juodu rūku, nusidriekė nuo vie- | 

no šlaito ligi kito, išsisklaidė pavieniais koncentriškai besisu- 
kančiais kamuoliais, sulindo į nejudamus krūmokšnių gaurus 
ir dingo. 4 

Dar ilgai Rohanas gulėjo nejudėdamas, lyg negyvas. Ding- 
telėjo mintis, kad tai gal jau įvyko. Gal jau nežinos, nei kas 
jis, nei iš kur čia atsirado, nei ką turi padaryti. Dėl tos minties 
pagavo baimė, ir jis susyk atsisėdo. Staiga užsinorėjo juoktis. 
Vadinasi, jeigu gali šitaip mąstyti, jis išliko sveikas. Vadinasi, 
debesis nieko nepadarė, o jis tą debesį apgavo. Rohanas sten- 
gėsi sutramdyti kutenantį, gerklėje kylantį, idiotišką juoką 
ir net pradėjo visas drebėti. „Tai tik isterija“, — pagalvojo jis 
atsistodamas. Beveik visai nusiramino, bent taip atrodė. Pasi- 
taisė deguonies kaukę ir apsižvalgė. Žmogaus, kurį matė iš vir- 
šaus, nebebuvo. Bet jis išgirdo jo žingsnius. Matyt, jis jau bu- 
vo praėjęs pro tą vietą ir dingęs už apvirtusios ir siekiančios 
tarpeklio dugno vidurį uolos. Rohanas nubėgo iš paskos. 
Žingsnių aidas vis artėjo ir buvo nuostabiai garsus. Atrodė, 
kad tas žmogus apsiavęs geležiniais batais. Rohanas bėgda- 
mas pajuto, kad koją nuo kulkšnies ligi kelio skaudžiai bado 
lyg adatomis. „Tur būt, išsisukau koją...",— pagalvojo, despe- 
ratiškai mostaguodamas rankomis. Vėl stigo oro, jis ėmė be- 
veik. trokšti, Staiga vėl pasirodė tasai žmogus. Jisai ėjo tiesiai, 
dideliais mechaniškais žingsniais, keldamas kojas nuo akmens 
ant akmens. Žingsnių aidą kartojo artimos uolų sienos. Ir 
staiga Rohanas atlėgo. Tai buvo robotas — ne žmogus. Vienas 
iš arktanų. Rohanas net negalvojo apie jų likimą, apie tai, kas 
juos ištiko po katastrofos. Kai debesis ėmė pulti, jie buvo vi- 
duriniame transporteryje. Dabar robotas ėjo jau už keliasde- 
šimt žingsnių. Kairioji jo ranka sulaužyta bejėgiškai kadara- 
vo, o kadaise blizgėję išgaubti šarvai buvo subraižyti ir 
sulankstyti. Rohanas dėl to labai nusivylė, tačiau netrukus pasi- 
darė kažkaip drąsiau, pagalvojus, kad toliau ieškant, bus nors 
toks draugas. Jis norėjo pašaukti robotą, bet kažkaip susilai- 
kė, tiktai paspartino žingsnius, praėjo pro šalį ir atsistojęs 
ėmė jo laukti, tačiau dviejų su puse metro aukščio milžinas 
tarsi nieko nematė. Rohanas iš arti pastebėjo, kad dalis jo ra- 
darinės antenos, panašios į įgaubtą ausį, sudaužyta, o kai- 

riosios akies objektyvo vietoje žioji skylė nelygiais kraštais. 
Tačiau arktanas ėjo visai tvirtai savo didžiulėmis kojomis, tik 
vilko šiek tiek kairę. Kai atstumas tarp jų sumažėjo ligi kelių 
žingsnių, Rohanas pašaukė, tačiau automatas, tartum aklas, 
žengė tiesiai į jį, ir jis paskutinę akimirką turėjo duoti kelią. 
Jis dar kartą pribėgo prie roboto ir norėjo sugriebti už meta- 
linės letenos, tačiau šis abejingai ir lengvai ištraukė ją ir nu- 
ėjo toliau. Rohanas suprato, kad šis arktanas irgi atakos auka 
ir nėra ko iš jo tikėtis. Tačiau kažkaip sunku buvo palikti be- 
jėgį automatą likimo valiai, be to, jis susidomėjo, kur robotas 
eina, nes šis žengė, pasirinkdamas kiek galima lygesnį kelią, 
tarsi turėdamas kokį tikslą. 

Pagalvojęs valandėlę, per kurią arktanas nuėjo keliolika 
metrų, Rohanas pasileido iš paskos. Pagaliau robotas priėjo 
nuobirų krūvą ir ėmė kopti, visiškai nekreipdamas dėmesio 
į lekiančius iš po plačių kojų akmenis. Šitaip jis užsirioglino 
ligi pusės nuobirų lauko, staiga išvirto, nusirito žemyn, vis 
žirgliodamas ore kojomis. Kur nors kitur žiūrinčiam tai būtų 
sukėlę tik juoką. Paskiau jis atsikėlė ir vėl ėmė lipti aukštyn. 
Rohanas greitai apsigręžė ir nuėjo, dar ilgai girdėdamas, kaip 
darda akmenys, kaip sunkiai šlepsi metalinės kojos ir kaip jų 
žingsnių aidą ilgai kartoja uolų sienos. 

Dabar Rohanas ėjo greitai, nes plokšti akmenys upelio va- 
goje buvo gana lygūs, o ir visas kelias truputį leidosi žemyn. 
Debesies nebuvo nė pėdsako, tiktai kartais viršum šlaitų su- 
virpėdavo oras. Iš to galėjai spręsti, kad juodame tankumyne 
aktyvumas labai didelis. Šitaip jis nuėjo iki plačiausios vietos 
tarpeklyje, kuris čia virto uolų atšlaitėmis apsuptu slėniu. To- 
liau, už kokių dviejų kilometrų, buvo uolų vartai — katastro- 
fos vieta. Tik dabar jis pajuto, kaip praverstų olfaktometrinis 
indikatorius, ieškant žmonių pėdsakų, tačiau pėsčiajam tai 
buvo perdaug sunkus aparatas. Taigi reikėjo apsieiti be jo. 
Rohanas sustojo ir iš eilės ėmė apžiūrinėti uolas. Kad kas 
nors galėtų prisiglausti pačiame metaliniame tankumyne, ne- 
buvo ir kalbos. Liko tiktai olos, urvai ir uolų įdubos, kurių 
iš savo vietos jis pastebėjo keturias. Tų slėpynių vidų užstojo 
aukšti, vertikalūs ir sunkiai perlipami slenksčiai. Todėl jis vi- 

sų pirma nusprendė pasižvalgyti olose. Jau anksčiau, laivė, 
buvo svarstęs su gydytojais ir psichologais, kur reikėtų ieškoti 
dingusiųjų, kitaip sakant, kur jie galėtų pasislėpti. Tačiau šis 
pasitarimas nedaug ką tedavė, nes amnezijos ištikto žmogaus 
elgsenos negalima numatyti. Keturi dingusieji, atsiskyrę nuo 
likusių Renjaro žmonių, matyt, buvo už kitus aktyvesni; ka- 
dangi pėdsakai ėjo greta iki ištirtos vietos, ir tai leido tikėtis, 
jog jie bus rasti kartu, žinoma, jeigu tik dar buvo gyvi ir jei- 
gu aukščiau uolų vartų neišsivaikščiojo į įvairias puses. Iš 
eilės Rohanas apieškojo dvi mažas ir keturias didesnes olas, 
kurių angos buvo gana lengvai pasiekiamos — tereikėjo tiktai 
keleto minučių palypėti didelėmis nuolaidžiomis akmens 
plokštėmis. Paskutinėje iš šių olų jis aptiko dalinai apsem- 
tas vandens matalines nuolaužas, kurias iš pradžių palaikė 
antrojo arktano griaučiais, tačiau tasai laužas atrodė nepapras- 
tai senas ir nepanašus į jokią žinomą konstrukciją. Seklioje 
kūdroje, kuri buvo matoma tiktai todėl, kad truputis dienos 
šviesos atspindėjo nuo lygaus, tartum nupoliruoto skliauto, 
gulėjo keistas pailgas daiktas, kiek primenąs penkių metrų 
ilgio kryžių. Jį dengę skardos lakštai seniai buvo atkritę ir, 
susimaišę su dugno dumblu, sudarė rudą nuo rūdžių košę. 

Rohanas negalėjo ilgiau gaišti, apžiūrinėdamas nepaprastą 
radinį, gal būt, vieną iš tų makroautomatų, kuriuos išnaikino 
negyvosios evoliucijos procese nugalėjęs debesis. Jis tik įsi- 
minė jo pavidalą, neaiškius kontūrus kažkokių narvelių ir vir- 
bų, kurie greičiau buvo skirti skraidyti, negu vaikščioti. Ta- 
čiau laikrodis ragino skubėti, todėl jis nedelsdamas ėmė ap- 
žiūrinėti kitus urvus. Jų buvo tiek daug (žiūrint iš slėnio, 
kartais atrodė, jog tai juodi langai aukštuose uolų mūruose), 
o požeminiai koridoriai ir galerijos, kurių daugelis buvo ap- 
semti vandens ir kai kur vedė į stačius šulinius bei krioklius 
su čiurlenančiais šaltais kaip ledas upokšniais, buvo tokie vin- 
giuoti, kad jis net neišdrįso giliau eiti. Beje, turėjo tik nedidelį 
žibintuvėlį, kuris švietė palyginti silpnai ir buvo bejėgis iš- 
sklaidyti tamsą, ypač erdviuose ir daugelio aukštų urvuose, — 
jis keletą kartų pateko ir į tokius. 


Pagaliau, tiesiog griūdamas iš nuovargio, Rohanas atsisėdo 

ant didžiulio saulės įšildyto plokščio akmens prie ką tik ap- 
žiūrėto urvo angos ir ėmė kramsnoti presuoto koncentrato 
plyteles, užsigerdamas sausus kąsnius upelio vandeniu. Porą 
kartų jam pasirodė, jog girdi atūžiant debesį, bet tai grei- 
čiausiai buvo tiktai sizifiškų arktano pastangų atgarsiai, sklin- 
dą iš aukštesniosios slėnio dalies. Suvalgęs negausias savo 
atsargas, jis pasijuto žymiai žvalesnis. Nuostabiausia buvo tai, 
kad ėmė vis mažiau kreipti dėmesio į grėsmingą kaimynys- 
tę — juodosios tankynės kerojo ant visų šlaitų, kur tik pa- 
žvelgsi. 

Jis nusileido nuo pakilumos priešais urvą, kur buvo susto- 
jęs, ir pastebėjo kažkokį rudą ruoželį ant sausų akmenų kitoje 
slėnio pusėje. Priėjęs pamatė, kad tai kraujo pėdsakai. Jie 
buvo jau visai išdžiūvę, pakeitę spalvą ir, jeigu ne kalkių 
baltumo uola, tikrai būtų nepastebimi. Kurį laiką jis mėgino 
atspėti, kuria kryptimi ėjo kraujuojantis žmogus, bet nesėk- 
mingai. Todėl spėtinai pasuko slėniu aukštyn, galvodamas, 
kad čia gal ėjo sužeistasis tuo metu, kai „Ciklopas“ kovojo 
su debesiu, besitraukiančiu tolyn nuo centro. Pėdsakai kryžia- 
vosi, keliose vietose išnyko, kol pagaliau atvedė netoli urvo, 
kurį jis buvo apžiūrėjęs vieną iš pirmųjų. Kaip jis nustebo, 
pamatęs, kad šalia urvo angos atsivėręs statmenas, panašus 
į šulinį, siauras plyšys, kurio prieš tai nebuvo pastebėjęs. Kaip 
tik ten ir vedė kraujo pėdsakas. 

Rohanas atsiklaupė, pasilenkė ties apytamse skyle ir, nors 
buvo pasiruošęs blogiausiam atvejui, nebesusilaikė kimiai ne- 
surikęs: tiesiog į jį žvelgė Benigseno veidas tuščiomis akiduo- 
bėmis, iššiepęs dantis. Pažino jį iš auksinių akinių rėmelių, 
kurių stiklai aklos atsitiktinumo ironijos dėka buvo išlikę svei- 
ki ir tviskėjo, nušviesti spindulių, atsispindinčių nuo kalkak- 
menio plokštės, pasvirusios viršum šio akmeninio karsto. Tarp 
uolų geologo kūnas karojo statmenas, įstrigęs pečiais į natūra- 
laus akmeninio šulinio rentinį. Rohanas nenorėjo šitaip palikti 
šių žmogaus palaikų, tačiau, kai prisivertęs pamėgino pakelti 
lavoną, pro storą kombinezono medžiagą pajuto, kad jis jo 
rankose irsta. Irimo procesas, pagreitintas saulės, kuri šią vie- 
tą apšviesdavo kasdien, jau buvo atlikęs savo darbą. Rohanas 

tiktai atidarė viršutinės kombinezono kišenės užtrauktuką ir 
išėmė mokslininko atpažinimo ženklą. Prieš nueidamas, jis, 
įtempęs visas jėgas, pastūmė vieną arčiau gulėjusią uolos 
plokštę ir uždengė akmeninį kapą. 

Tai buvo pirmas surastasis. Jau nuėjęs iš tos vietos, Roha- 
nas pagalvojo, kad reikėjo ištirti lavono radioaktyvumą, kuris 
tam tikru mastu padėtų išaiškinti paties Benigseno ir kitų li- 
kimą: žymi spinduliavimo koncentracija rodytų, kad velionis 
buvo netoli atominio susirėmimo vietos. Tačiau jis užmiršo tai 
padaryti, o dabar jo niekas nebebūtų privertęs vėl nukelti ak- 
meninį kapo dangtį. Kartu Rohanas pamatė, kokį didelį vaid- 
menį ieškant turi atsitiktinumas: juk šią vietą buvo jau apžiū- 
rėjęs anksčiau ir netgi, rodos, labai atidžiai. 

Paskatintas naujos minties, jis greitai nuėjo kraujo pėd- 
saku, ieškodamas jo pradžios. Pėdsakas beveik tiesiai ėjo 
į slėnio apačią, lyg sukdamas į atominio mūšio lauką. Bet jau 
už keleto šimtų žingsnių staiga pasuko į šalį. Ceologas buvo 
netekęs labai daug kraujo, ir labai nuostabu, kad, nepaisant 
to, galėjo nueiti taip toli. Akmenys, ant kurių po katastrofos 
nenukrito nė lašelis lietaus, buvo smarkiai apšlakstyti krauju. 
Rohanas užkopė didžiuliais sviriais luitais ir atsidūrė erdvioje 
įdubioje lomelėje po nuoga uolų atbraila. Pirmas dalykas, ku- 
ri jis pamatė, buvo labai didelis metalinės roboto pėdos pa- 
das. Pats robotas gulėjo šonu, perkirstas pusiau tikriausiai 
veiro šūvių serijos. Kiek toliau, atsišliejęs į akmenį ir beveik 
dvilinkai susirietęs, pusiau sėdomis gulėjo žmogus su pajuo- 
dusiu nuo suodžių šalmu. Žmogus buvo negyvas. Jo bejėgė 
ranka dar tebelaikė nusvirusį svaidytuvą, kuris blizgančiu 
vamzdžių lietė žemę. Rohanas iš karto nedrįso liesti sėdin- 
čiojo, tiktai atsiklaupė ir pažvelgė į veidą, kuris, deja, buvo 
tiek pat irimo deformuotas, kaip ir Benigseno. Staiga jis pa- 
žino platų ir plokščią geologo krepšį, permestą per sėdinčiojo 
pečius, kurie atrodė lyg sumažėję. Tai buvo patsai Renjaras, 
krateryje užpultos ekspedicijos vadas. Radioaktyvumo mata- 
vimai parodė, kad arktanas sutriuškintas šūviu iš veiro: indi- 
katorius nustatė, jog esama retųjų žemių izotopų. Rohanas no- 
rėjo vėl paimti atpažinimo ženklą, tačiau šį kartą jau nebesi- 

ryžo, tiktai atsegė krepšį, nes tada nereikėjo liesti kūno. 
Tačiau krepšys buvo pilnas mineralų nuolaužų. Tad, trumpai 
pagalvojęs, jis tik atlupo peiliu prisegtą prie odos geologo 
monogsramą, įsidėjo į kišenę ir, dar kartą nuo akmens viršaus 
pažvelgęs į negyvą sceną, pamėgino atspėti, kas čia iš tiesų 
įvyko. Buvo panašu i tai, kad Renjaras šovė į robotą, bet ar 
šis puolė jį, ar Benigseną? Argi žmogus, ištiktas amnezijos, 
galėtų gintis nuo kokio nors puolimo? Ruvo aišku viena, kad 
mįslės neatspės, o juk reikėjo ieškoti toliau. 

Rohanas vėl pasižiūrėjo į laikrodį: baigėsi penkta valanda. 
Pasikliaujant vien savo deguonies atsargomis, jau reikėjo grįž- 
ti atgal. Bet jam atėjo į galvą, kad juk galima išsukti deguo- 
nies butelius iš Renjaro aparato. Todėl nuėmė visą aparatą 
nuo lavono, patikrinęs rado, kad vienas butelis dar pilnas ir, 
palikęs sąvąjį, tuščią, ėmė krauti aplink lavoną akmenis. Taip 
bedirbdamas, užgaišo beveik valandą laiko, tačiau numirėlis 
savo deguonies atsarga jam atsilygino su kaupu. Kai nedidelis 
kauburėlis buvo gatavas, Rohanas pagalvojo, kad būtų neblo- 
ga pasiimti tikriausiai dar užtaisytą mažąjį veirą. Tačiau buvo 
jau per vėlu, ir teko eiti tuščiomis. 

Baigėsi šešta; iš nuovargio jis vos vilko kojas. Turėjo dar 
keturias stimuliuojančio preparato tabletes; prarijo vieną ir, 
pasijutęs stipresnis, po minutės atsikėlė. Jis net neįsivaizdavo, 
kaip toliau ieškoti. Tad nuėjo tiesiai, link uolinių vartų. Iki jų 
dar buvo likęs koks kilometras, kai indikatorius įspėjo, kad 
didėja radioaktyvumas. Kol kas jis buvo dar nežymus, ir todėl 
Rohanas ėjo toliau, atidžiai žvalgydamasis į visas puses. Ka- 
dangi tarpeklis darė vingius, uolų paviršius buvo sulydytas 
tik kai kur; kuo toliau jis ėjo, tuo daugiau buvo tos būdin- 
gos, supleišėjusios glazūros. Pagaliau pasirodė didžiuliai akme- 
nys, pavirtę ištisais sustingusiais burbulais — jų paviršius 
virte virė nuo terminių smūgių. Tiesą sakant, čia jau nebebu- 
vo, ko veikti. Bet jis vis tiek ėjo į prieki; indikatorius ant 
alkūnės tiksėjo vis greičiau, rodyklė lakstė po skalę kaip pa- 
šėlusi, šokinėdama per padalinimus. Pagaliau Rohanas iš tolo 
pamatė uolinių vartų likučius, suverstus į daubą, panašią į iš- 
taškytą ir keistai sustingusi vandens ežerėlį. Uolų papėdė 

buvo pavirtusi stora lavos pluta, o kadaise juodi metalinių 
krūmų gaurai — į sudegusių skarmalų pelenus; gilumoje tarp 
uolų sienų dūlavo didžiulės šviesesnės spalvos išplėšos. Ro- 
hanas skubiai pasuko atgal. 

Ir vėl jam į pagalbą atėjo atsitiktinumas. Už mūšio lauko, 
jau netoli kitų, žymiai platesnių uolinių vartų, prie tos vietos, 
kur neseniai buvo praėjęs, jis pastebėjo žibant kažkokį meta- 
linį daiktą. Tai buvo aliumininis deguonies aparato redukio- 
rius; tarp uolos ir išdžiūvusio upokšnio, negiliame plyšyje, 
juodavo žmogaus pečiai, kuriuos dengė apsvilęs kombinezo- 
nas. Lavonas buvo be galvos. Baisios oro bangos perneštas 
per akmenų krūvą, jis tįsojo ištaškytas į uolą. Kiek toliau gu- 
lėjo sveikutėlis dėklas, kuriame įspraustas žibėjo tarsi ką tik 
išvalytas veiras. Rohanas pasiėmė jį. Norėjo atpažinti surastą- 

"jį, tačiau tai buvo neįmanoma. Jis patraukė toliau tarpekliu 

aukštyn. Rytiniame šlaite šviesa, saulei leidžiantis už kalnų 
keteros, darėsi jau raudona ir kilo aukštyn tarsi liepsnojanti 
uždanga. Buvo be penkiolikos septynios. Rohanui iškilo tikra 
dilema. Ligi šiol jam pasisekė bent ta prasme, kad įvykdė 
savo užduotį, išliko gyvas ir galėjo grįžti į bazę. Dėl ketvirto- 
jo žmogaus mirties, jo manymu, nebuvo jokios abejonės, pa- 
galiau jis tai beveik tikrai žinojo dar ,„Nenugalimajame“, o 
čia atvyko tik įsitikinti. 

Tad ar jis turėjo teisę grįžti? Deguonies atsargų paimtų 
iš Renjaro, būtų užtekę šešioms valandoms. Tačiau reikėjo 
laukti dar visą naktį, nieko neveikiant jei ne dėl debesies, tai 
vien dėl baisaus nuovargio. Rohanas prarijo dar vieną stimu- 
liuojančią tabletę ir, laukdamas, kol ji pradės veikti, pamėgino 
sudaryti kokį nors protingą tolesnio veikimo planą. 

Aukštai viršum jo prie uolų pakraščio juoduojančią tan- 
kynę vis toliau rausvino vakaro žara, kurioje atskiri krūmų 
stagarai tviskėjo tamsiai violetine spalva. 

Rohanas vis dar negalėjo apsispręsti. Šitaip sėdėdamas po 
didele nuolauža, išgirdo tolumoje artėjantį kraupų debesies 
dūzgimą. Keistas dalykas — jis nė kiek neišsigando. Jo pa- 
žiūra į debesį per vieną dieną nuostabiai pasikeitė. Žinojo, 
bent jam atrodė, kad žino, — ką galima sau leisti, tartum alpi- 

nistas, kurio nebaido ledynų sienose tykanti mirtis. Tiesą 
sakant, ir pats gerai nesuprato, kas jame pasikeitė, nes neįsi- 
dėmėjo tos akimirkos, kada pirmą kartą pamatė, kokia niūriai 
graži ta juodoji tankynė, šviečianti ant uolų visais violetinės 
spalvos tonais. Tačiau dabar, kai jau išvydo juoduosius de- 
besis — o jų buvo du, išsispietę iš priešingų šlaitų, — nė nepa- 
judėjo ir nebemėgino slėptis, tiktai veidu prigludo prie akme- 
nų. Pagaliau jo pozicija neturėjo reikšmės, jeigu tik tebeveikė 
paslėptas aparatukas. Pirštų galais pro kombinezono medžiagą 
jis palietė jo apvalų kaip moneta dugnelį ir pajuto švelnų 
virpesį. Nenorėjo provokuoti pavojaus, todėl tiktai atsisėdo 
patogiau, kad be reikalo nekaitaliotų kūno padėties. 

Debesys dabar jau kabojo abiejose tarpeklio pusėse; juo- 
dus jų kamuolius tarytum reguliavo kažkokia srovė, nes jie 
kraštuose tirštėjo, sudarydami beveik vertikalias kolonas, tuo 
tarpu vidinės dalys traukėsi ir vis labiau artėjo viena prie 
kitos. Tš šalies žiūrint atrodė, kad juos nepaprastu greičiu ir 
nematomais mostais formuoja milžinas skulptorius. Orą per- 
skrodė keletas trumpų išlydžių — toje vietoje, kur atstumas 
tarp abiejų debesų buvo mažiausias ir kur jie tartum veržėsi 
vienas prie kito. Vis dėlto ir vienas, ir kitas liko savo pusėje 
ir tik vis greičiau ir greičiau čežėjo centriniais kamuoliais. 
Žaibai tvyksčiojo kažkaip tamsiai; abu debesys akimirką nu- 
švisdavo tarsi sustingę ore milijardai tamsiai sidabrinių kris- 
talėlių. Paskiau, kai uolos keliskart pakartojo griaustinio 
aidą — silpną ir duslų, lyg staiga pridengtą garsą absorbuo- 
jančia medžiaga, — abi juodosios jūros pusės, virpėdamos ir 
apimtos didžiausios įtampos, susijungė ir įsiskverbė viena į ki- 
tą. Apačioje, po debesimis, sutemo, tarsi nusileidus saulei, o 
ore pasirodė nesuprantamos išlenktos linijos, ir Rohanas tiktai 
po geros valandėlės suprato, kad tai yra groteskiškai defor- 
muoti slėnio uolėto dugno atspindžiai. 

Tie oriniai veidrodžiai bangavo ir plėtėsi po debesies 
skliautais, ir susyk Rohanas pamatė didžiulę, viršugalviu sie- 
kiančią tamsumos viršų žmogaus figūrą, kuri žiūrėjo į jį neju- 
dėdama, nors patsai vaizdas krūpčiojo ir be perstojo šokinėjo, 
tarsi gesdamas ir vis iš naujo atsikurdamas, į kažkokio slėpi- 

ningo ritmo taktą. Ir vėl tik po kelių sekundžių jis pažino, kad 
toji figūra tai jo paties atspindys, pakibęs tuštumoje tarp šo- 
ninių debesies nuosvyrų. Nustebęs, tiesiog apstulbęs dėl tokio 
nesuprantamo debesies elgesio, jis užmiršo viską. Dingtetėjo 
mintis, kad debesis, gal būt, žino apie jį, apie paskut' į gy- 
vą žmogų — tokį mikroskopiškai mažą tarpeklio akmenų są- 
vartose. Bet ir šitos minties neišsigando, ne todėl, kad tai buvo 
pernelyg neįtikima, o kad jau nieko nelaikė negalimu daly- 
„ ku — tiesiog norėjo dalyvauti šioje vis niūresnėje misteri- 
joje, kurios reikšmės — tuo buvo įsitikinęs — niekada nesu-, 
pras. Milžiniškas jo atspindys, pro kurį neaiškiai prasišvietė 
tolimi uolų šlaitai aukštutinėje slėnio dalyje, neuždengtoje 
debesies šešėlio, išsisklaidė. Susyk iš debesies išlindo daugy- 
bė atšakų; vienoms jų įsitraukus, išaugdavo kitos. Iš jų pra- 
"dėjo lyti vis tankesnis juodas lietus. Mažyčiai kristalėliai 
krito ir ant jo, švelniai atsitrenkdami į galvą, riedėjo kombine- 
zonu, rinkosi į klostes. Juodas lietus vis lijo, o debesies bal- 
sas, tasai visur prasiskverbiantis ir, kaip atrodė, apimantis, 
jau ne tiktai slėnį, bet visą planetos atmosferą gausmas, vis 
garsėjo. Pačiame debesyje kilo lokaliniai sūkuriai, atsivėrė 
langai, pro kuriuos pasirodė dangus. Juodoji skraistė per vi- 
durį plyšo ir dviem srautais sunkiai, tarsi nenoromis, nusklen- 
dė link nejudančių tankynių, prasmego jose ir išnyko, 
Rohanas tebesėdėjo nejudėdamas. Jis nežinojo, ar galima 
nusikratyti užkritusius kristalėlius. Jų buvo pilna ant akmenų; 
visa, ligi šiol lyg kaulas baltavusi upokšnio vaga atrodė tarsi 
apšlakstyta rašalu. Jis atsargiai paėmė pirštais vieną trikampį 
kristalėli, ir šis tartum atgijo, švelniai padvelkė šiluma į delną 
ir, kai Rohanas instinktyviai atgniaužė saują, pakilo į orą. Ta- 
da, tarsi davus ženklą, aplinkui ėmė kilti kristalėlių spiečius. 
Šis judėjimas buvo chaotiškas tik kokią sekundę. Paskiau juo- 
di taškeliai sudarė nelyginant pažemiu slenkantį dūmų sluoks- 
nį, sutankėjo, susiglaudė ir stulpais pakilo į viršų. Atrodė, kad 
pačios uolos rūksta tarsi kažkokie milžiniški aukurai be lieps- 
nos ir šviesos. Tačiau tiktai dabar įvyko nesuprantamas daly- 
kas: kai pakilęs spiečius, it didžiulis papuręs juodas balionas, 
virto kamuoliniu debesiu ir pakibo ties pačiu slėnio viduriu 

tamsėjančio dangaus fone, pasislėpę debesys vėl išnėrė iš 
tankynės ir puolė jį neapsakomu smarkumu. Rohanui atrodė, 
jog jis girdi keistą, piktą ore vykstančių grumtynių garsą, 
bet tai buvo, tur būt, iliuzija. Jis jau tarėsi matąs kovą, manė, 
kad anie debesys išmetė ir nubloškė į tarpeklio dugną šiuos 
negyvus vabzdžius, kuriais norėjo atsikratyti, bet paaiškėjo, 
jog tai tik tariamas susirėmimas. Debesys išsisklaidė, ir pa- 
purusio kamuolio neliko nė pėdsako. Jie susiurbė jį. Praėjo 
valandėlė, ir vėl tiktai uolų viršūnės raudonavo it kraujas nuo 
paskutinio saulės atšvaito, o platus slėnis buvo tylus ir tuščias. 


Tada Rohanas, kiek svyruodamas nusilpusiomis kojomis, 
atsistojo. Ir staiga pasirodė pats sau juokingas su tuo pasku- 
bomis iš numirėlio paimtu veiro svaidytuvu. Dar daugiau, jis 
jautėsi nereikalingas toje tobulos mirties šalyje, kurioje išsi- 
laikė tiktai negyvos formos, kad galėtų vykdyti veiksmus, ku- 
rių neturi matyti niekieno gyvos akys. Ne siaubo apimtas, bet 
labai nustebęs, jis neseniai stebėjo tai, kas čia vyko. Žinojo, 
kad nė vienas mokslininkas nesugebės suprasti jo jausmų, ta- 
čiau dabar norėjo grįžęs ne vien pranešti apie dingusiųjų žu- 
vimą, bet ir reikalauti, kad ši planeta būtų palikta ramybėje. 
„Ne viskas ir ne visur yra mums...“,— galvojo jis, iš lėto leis- 
damasis žemyn. Dangaus šviesa padėjo jam greitai pasiekti 
mūšio lauką. Tik tenai teko paspartinti žingsnius, nes sustik- 
lėjusios, tirštėjančiose sutemose it košmariški siluetai stūksan- 
čios uolos vis labiau spinduliavo. Pagaliau pasileido tekinas. 
Žingsnių garsą be galo kartojo akmeninės sienos, ir tasai ne- 
tilstantis aidas dar labiau skatino skubėti. Sukaupęs paskutines 
jėgas, šokinėdamas nuo akmens ant akmens, Rohanas pagaliau 
prabėgo pro neatpažįstamus sulydytus mašinų likučius ir pa- 
siekė vingiuotą nuokalnę. Bet ir čia radioaktyvumo indikato- 
riaus skritulėlis žėrėjo raudonai it rubinas. 

Sustoti buvo negalima, nors jis ir duso. Todėl, beveik ne- 
mažindamas tempo, iki galo atsuko butelio reduktorių. Niekis, 
jeigu išėjus iš tarpeklio, pasibaigs deguonis ir teks kvėpuoti 
planetos oru,— tatai vis tiek geriau, negu pasilikti ilgiau čia, 
kur kiekvienas uolos colis spinduliuoja mirtimi. Deguonis 
mušė į lūpas šalta banga. Bėgti buvo lengva, nes sustingusios 

lavos srautas, kurį savo pralaimėjimo kelyje paliko besitrau- 
kiąs „Ciklopas“, buvo lygus, vietomis tiesiog kaip stiklas. Lai- 
mė, Rohano batų padai buvo specialiai padaryti kibūs ir nesli- 
dinėjo. Pagaliau sutemo. Tik kai kur prasišviečiantys iš po 
stiklinės dangos balti akmenys vedė vis žemyn ir žemyn. Jis 
žinojo, kad šitokio kelio mažiausiai dar trys kilometrai. Iš visų 
jėgų bėgant, sunku buvo daryti kokius nors apskaičiavimus, 
tačiau jis tolydžio žvilgčiojo į raudonai žibsintį indikatoriaus 
skritulėlį. Kokią valandą dar galima buvo eiti čia, tarp anihi- 
liacijos iškraipytų ir sutriuškintų uolų — per tą laiką dozė ne- 
viršys dviejų šimtų rentgenų. Na, tegul valandą ir ketvirtį; 
paskiau, jeigu nepasieks dykumos krašto, jau nebebus ko 
skubėti. 

Maždaug dvidešimtą minutę įvyko krizė. Širdis pasidarė 
lyg žiauri neįveikiama būtybė, kuri draskė ir spaudė iš vidaus 
krūtinę, deguonis it liepsna svilino burną ir gerklas, akyse šo- 
kinėjo kibirkštys, bet blogiausia buvo tat, kad Rohanas pra- 
„ dėjo klupti. Tiesa, spinduliavimas kiek susilpnėjo, indikatorius 
vos švietė tamsoje lyg mažytė gęstanti žarijėlė, tačiau jis ir 
taip žinojo, kad reikia bėgti, bėgti toliau, o kojos jau nebe- 
klausė. Kiekviena kūno skaidula buvo įsitempusi, viskas šauk- 
te šaukė, kad reikia liautis bėgus, sustoti, na ir tiesiog griūti 
ant tokių, rodos, šaltų, tokių nekenksmingų supleišėjusio stik- 
lo plokščių. 

Mėgindamas pažvelgti į viršų, į žvaigždes, jisai suklupo ir, 
išskėtęs rankas, nulėkė į priekį. Gokčiodamas ėmė gaudyti 
orą, vargais negalais pakilo, atsistojo, keletą žingsnių pabėgė- 
jo svirduliuodamas, paskiau atgavo pusiausvyrą ir nubėgo tuo 
pačiu ritmu. Rohanas jau nebesuvokė laiko. Iš viso nuostabu, 
kaip jis orientavosi toje nykioje tamsoje? Užmiršo visus su- 
rastuosius žuvusius draugus, kaulinę Benigseno šypseną, Ren- 
jarą, besiilsintį po akmenimis šalia sutriuškinto arktano, tą“ 
begalvį, kurio nepasisekė atpažinti, užmiršo net debesį. Roha- 
mą tiesiog visą slėgė toji tamsa, akys sruvo krauju, veltui ieš- 
kodamos didelio žvaigždėto dykumos dangaus, tos dykumos, 
kurios smėlėta tuštuma atrodė kaip išganymas. Jis bėgo aklai, 
sūraus prakaito užpiltomis akimis, stebėdamasis momentais, 

kad dar turi jėgų. Tr tas bėgimas, toji naktis atrodė niekada 
nesibaigs. 

Jis iš tiesų jau nieko nematė, kai kojos staiga ėmė vis 
giliau klimpti, grimzti. Pajuto, kad jau nustoja paskutinės vil- 
ties, pakėlė galvą aukštyn ir staiga suprato, jog yra dykumoje. 
Pamatė dar žvaigždes ties horizontu, paskiau, jau parklupęs, 
ėmė akimis ieškoti indikatoriaus skydelio, tačiau jo nebepa- 
matė, nes buvo tamsus, tylėjo. Nematomoji mirtis pasiliko toli, 
sustingusio lavos latako gilumoje. Tai buvo jo paskutinė min- 
tis, nes, veidu pajutęs šiurkščią smėlio vėsą, jis ne užmigo, 
o sustingo. Visas kūnas dar beviltiškai dirbo, krūtinė kilnojo- 
si, širdis daužėsi, tačiau akyse darėsi vis tamsiau ir tamsiau, 
ir jis nugrimzdo i visišką tamsą — neteko sąmonės. 

Rohanas pabudo staiga, nežinodamas, kur yra. Pajudino 
rankas ir pajuto byrantį pro pirštus šaltą smėlį, atsisėdo, ne- 
jučiomis sudejavo. Trūko oro. Atsipeikėjo. Fosforizuojanti 
manometro rodyklė rodė nulį. Kitame butelyje dar buvo aš- 
tuoniolika atmosferų. Jis persuko vožtuvą ir atsistojo. Buvo 
pirma valanda nakties. Juodame danguje ryškiai švietė žvaigž- 
dės. Pagal kompasą jis rado reikiamą kryptį ir nuėjo tiesiai 
į priekį. Trečią valandą nurijo paskutinę tabletę. Prieš pat 
ketvirtą pasibaigė deguonis. Tada jis numetė deguonies apa- 
ratą ir nuėjo, iš pradžių kvėpuodamas nedrąsiai, tačiau, įtrau- 
kęs šalto priešaušrio oro, ėmė žengti žvaliau, stengdamasis ne- 
galvoti apie nieką, tik apie šį žygį per smėlio kalvas, kuriose 
protarpiais kojos grimzdavo ligi kelių. Jautėsi truputį lyg gir- 
tas, tačiau nežinojo, ar dėl atmosferos dujų veikimo, ar tie- 
siog dėl nuovargio. Apskaičiavo, kad, eidamas po keturis ki- 
lometrus per valandą, laivą pasieks vienuoliktą ryto. Pamė- 
gino patikrinti savo tempą žingsniamačiu, bet iš to nieko ne- 
išėjo. 

Didžiulis balkšvas Paukščių Tako ruožas skyrė dangaus 
kupolą į dvi nelygias dalis. Rohanas taip priprato prie tos 
menkos žvaigždžių šviesos, kad galėjo net apeiti didesnes smė- 
lio kalvas. Jis brido ir brido, kol pagaliau horizonto fone 
pamatė keistą taisyklingos formos plotą be žvaigždžių, kažko- 
ki kampuotą siluetą. Dar nesuprasdamas, kas tai yra, pasuko 

į lą pusę ir pradėjo bėgti. Kojos grimzdo vis giliau, bet jis to 
nejautė. Galų gale lyg neregys ištiestomis rankomis atsitrenkė 
į kietą metalą. Tai buvo visureigė mašina, tuščia, be žmonių, 
gal viena iš tų, kurias praėjusios dienos rytą pasiuntė Horpa- 
chas, gal kokia kita, palikta Renjaro grupės. Apie tai Rohanas 
negalvojo, tiktai stovėjo, sunkiai alsuodamas, abiem rankomis 
apkabinęs plokščią mašinos priekį. Nuovargis traukė prie že- 
mės. Nugriūti prie mašinos, užmigti šalia jos ir iš ryto, su 
saule, pradėti kelionę... 

Rohanas pamažu užsiropštė ant šarvuoto stogo, apgraibo- 
mis surado liuko rankeną, atidarė. Sužibo švieselės. Jis nu- 
slinko ant sėdynės. Taip, dabar jau žinojo, kad yra apsvaigęs, 
tur būt, apsinuodijęs tomis dujomis, nes negalėjo rasti jungik- 
lių, nebeprisiminė, kur jie yra, nežinojo nieko... Ranka pati 
surado aptrintą rutulėlį, pastūmė jį, variklis truputį miaukte- 
lėjo ir pradėjo veikti. Jis atidarė žirokompasų dangtelį. Žinojo 
gerai tiktai vieną skaitmenį — grįžimo kursą. Kurį laiką visur- 
eigis riedėjo tamsoje — Rohanas užmiršo, jog yra žibintai... 

Penktą valandą dar buvo tamsu. Tiesiai prieš save, toli tarp 
balių ir melsvų žvaigždžių, Rohanas pamatė rubino spalvos 
žvaigždę pakibusią žemai ties pačiu horizontu. Nieko nesu- 
vokdamas, sumirkčiojo akimis. Raudona žvaigždė?.. Tokių ne- 
buvo... Atrodė, kad greta kažkas sėdi, tur būt, Jargas. Norėjo 
ji paklausti, kokia tai galėtų būti žvaigždė. Staiga atsipeikėjo 
tarsi nuo smūgio. Tai degė kreiserio pirmagalio šviesa. Jis va- 
žiavo tamsoje tiesiai į šį rubino lašelį, kuris pamažu didėjo 
ir pagaliau virto ryškiai švytinčiu rutuliu, nuo kurio spindulių 
žėrėjo viršutinis šarvas. Tarp prietaisų sumirkčiojo raudona 
akis, pasigirdo skambutis, signalizuojantis, kad artėja jėgų 
laukas. Rohanas išjungė variklį. Mašina nuriedėjo smėlio kal- 
vos atšlaite ir sustojo. Rohanas nebuvo tikras, ar sugebės vėl 
įsėsti į visureigį, jeigu iš jo išlips. Todėl paėmė iš dėžės 
raketinę, o kadangi ši siūbavo rankoje, atrėmė alkūnę į vairą, 
suėmė delną kita ranka ir paspaudė gaiduką. Oranžinis ruožas 
ūžtelėjo į tamsą ir staiga ištiško žvaigždutėmis, pataikęs į jėgų 
lauko apsauginę sieną, tarsi į skaidrų stiklą. Rohanas leido 
šūvį po šūvio, kol raketinė tuščiai spragtelėjo. Nebebuvo už- 

taisų. Tačiau jį ir taip pastebėjo. Pirmi tikriausiai sukėlė aliar- 
mą budintieji vairinėje, nes beveik tuo pačiu metu ties laivo 
viršūne sužibo du dideli prožektoriai ir, baltais liežuviais lyž- 
telėję smėlį, sukryžiavo šviesas ties visureigiu. Tuo pat metu 
sutvisko pandusas, šaltais žiburėliais sumirgėjo visa keleivinio 
keltuvo šachta. Akies mirksniu trapais pasipylė žmonės, ant 
kalvų prie laivo paskuigalio irgi užsidegė prožektoriai ir ėmė 
sukioti šviesos stulpus. Pagaliau špaleriu sužibėjo žydrosios 
ugnelės, rodydamos įėjimą į perimetro vidų. 

Rohanas nė nepajuto, kada paleido iš rankos raketinę, 
kada nučiuožė mašinos šonu žemyn ir svirduliuodamas, per- 
dėtai dideliais žingsniais, nenatūraliai išsitempęs, sugniaužęs 
kumščius, norėdamas suvaldyti baisiai nemaloniai virpančius 
pirštus, pasuko tiesiai į dvidešimties aukštų žvaigždėlaivį, ku- 
ris stovėjo šviesų nutviekstas blyškiame dangaus fone — toks 
didingas ir nepajudinamas milžinas, tarytum iš tikrųjų būtų 
nenugalimas, 

